
DIONYSII BAR SALIBI 
COMMENTARII IN EVANGELIA. 


——— 


Dionysii Bar Salibi, episcopi Amidensis lacobitarum 
(T 1171), vitam breviter delineavit H. Labourt initio to- 
mi XCII. De methodo autem qua usus est auctor in expo- 
nenda sacra Scriptura consarcinandisque suis commentariis 
opportunum dicendi locum praebebit praefatio ad elucidatio- 
nem Veteris Testamenti (t. XCIV). Nihil igitur hic a nobis 
expetendum est nisi ut paucis verbis fontes et rationem edi- 
tionis nostrae aperiamus. 

Codices tres adhibuimus, quos litteris A B C designa- 
vimus, nempe: 

A codex parisinus, syr. 67: scriptus est Edessae, et 
absolutus die 27 iulii ann. p. Chr. n. 1174, tribus annis post 
mortem Dionysii. 

B codex item parisinus, syr. 68: scriptus est in regione 
Tur Abdin, et absolutus die 13 ian. ann. p. Chr. n. 1457. 

C codex privatus, qui iure emptionis venit in possessio- 
nem I. Sedlacek. Est autem apographon recens (1904) exa- 
ratum ad fidem codicis scripti in Oriente saec. xvi. 

Codices A et C eumdem omnino textum praebent, nullam- 
que diversitatem exhibent praeter eas quae ex incuria vel 
lapsu amanuensium ortae sunt. Codex B eamdem sane recen- 
sionem continet; sed initio, in capitulis introductionis nonnulla 

consulto mutata aut emendata sunt; in textu, hic illic aliquot 
etiain verba mutata esse videntur in svnonvina, et locutiones 
minus rectae in emendatiores ; sed quo magis ad finem operis 
accedimus eo minor diversitas apparet. 

Praeter fragmenta pauca quae apud. Assemani (Bibl. Or., 
t. IL p. 157 et seq.) edita sunt, prima vice in publicam lu- 
cem proferuntur textus et versio Dionysiani commentarii. 

Huius tamen, saeculo xvin latinam. versionem confecit 
Dudley Loftus: quae nunc iacet Oxonii in Bibliotheca Bod- 
leiana. Opus partin vulgavit ipse interpres in duobus suis 
operibus anglica lingua scriptis : 

The Exposition of Dionysius Syrus, written above 900 
years since, on the Evangelist St Mark, translated by D. L. 
(Dublin. 1672) !. P3 

A Clear and Learned Explication of the History of 
our Blessed Saviour J. C. taken out of above toirty Greek, 
Syriac and other Oriental authors'by way of Cena by 
Dionysius Syrus... (Dublin, 1695) ?. 


Quod auteni attinet ad nostram editionem: textum syri 


cum prelo paravit et latine vertit e suo codice I. Sedlacek ; 
varias lectiones e codicibus parisinis collegit et addidit 
I.-B. Chabot. qui etiam plagulas versionis perlegit et emen- 


davit. 


Scriptum kal. ian. A. D. MDCCCCVI. 


! Libro additae sunt variae expositiones ex aliis Evangelistis. 
? Liber continet excerpta satis ampla e commentario in S. Matthaeum, 
et integram praefationem. 

ĪN FIRMA FIDUCIA IN UNUM DEUM, LARGITOREM OMNIUM BO- 
NORUM, INCIPIMUS SCRIBERE EXPLICATIONEM SANCTI EVANGELII, 
QUAM PAUCIS SELEGIT PATER NOSTER MAR DIONYSIUS, QUI EST 
IACOBUS BAR SALiBi, EX OMNIBUS SCRIPTIS INTERPRETUM, PER 
SPIRITUM SANCTUM ROBORATUS. 


CAPUT PRIMUM, IPSIUS SANCTI, ANTEA NOMINATI. — Cum 
enim absoluta est explicatio Legis et Prophetarum, o frater 
noster, verbo digne, compendiose et sermone simplici, quan- 
tum possibile est, iam venimus, ut circa Novum (Testamentum), 
id est Evangelium et Praxim cum Ejpistolis Pauli, idipsum fa- 
ciamus; e nostris quidem nihil dicturi sumus, sed super fun- 
damentum Interpretum disponemus aedificationem spiritus et 
utilitatem animae; praeterea vero, cum intuiti sumus et explo- 
ravimus explicationem Evangelii quam fecerunt illi: Mar 
Ephrem, dico, et Mar Iohannem (Chrysostomum) et Mar Cy- 
rillum, et post hos Mosem bar Kéfa et Iohannem Darae, cum 
multis aliis doctoribus, et vidimus non esse possibile, ut expli- 
cationes omnium in uno libro colligamus, ne exeat sermo ultra 
modum et mensuram, et indigeamus libris et voluminibus mul- 
tis, ad id venimus *ut omnes sensus omnium commentatorum 
paucis coarctaremus et largum longumque sermonem eorum con- 
traheremus, quantum possibile est. Et hoc quidem opportunum 
nobis visum est, ne gravamen afferat auditoribus sermo pro- 
tractus, sicut satietas et cibus multus ventri, et insuper, ut ne- 
gligentes et pigri excitarentur ad meditationem et lectionem 
moderatam auditionemque brevem et exiguam. 

Tu vero, harum rerum diligens, simul cum auditoribus et 
auscultatoribus assiduam orationem emitte pro Dionysio pere- 
grino, qui et Iacobus, vili et servo Dei, ut secundum virtutem 
suam attingere possit quod requisitum est, et non remittat in- 
terrogantem et petentem confusum. 

Et in principio quidem scribemus per partes vim et sensum 
absconditum in capitulis quae disposuerunt Doctores ante expli- 
cationes quas fecerunt. 

CAPITULUM SECUNDUM. — Duobus modis notum est ho- 
minibus esse Deum: e natura et e Scriptura. E natura quidem, 
quia insita est hominibus notio quod Deus est et est creator 
omnium creaturarum. Et etiam ex investigationibus logicis et 
physicis cognoscitur esse Deum. 

Duo nomina sunt, unum « aeternum », alterum « temporale ». 
Aeternum quidem significat, quod incepit sed non desinet, uti 
angeli vel consilium Dei circa eius creaturas; aut illud quod 
nec incepit nec desinet: et est Deus. Nomen vero « tem- 
porale » significat illud, quod incepit et desinet. Ergo, Deum 
esse manifestum est, inde quod hic mundus temporalis et crea- 
tus est. Mundus hie materialis est et materiale non est aeter- 
num: ergo, hic mundus non est aeternus. 一 Rursus, mundus 
finitus est et habet fines, et compositus est et sensibilis et di- 
visus "in partes, et conveniunt ei mutationes, et patitur casus 
et sunt in eo res contrariae, et compreliensus est in loco et 
spatio. At ille, de quo haec omnia enuntiantur, non est aeter- 
nus, et qui non est aeternus, est temporalis et creatus, et est 
ei creator qui sit aeternus, et hic est Deus, qui nec incepit 
nec desinet. — Et rursum dicimus Deum esse: Quemadmodum 
videntes domum intellegimus architectum qui aedificavit eam, 
elsi non est praesens, vel etiam sedem aut navim, similiter; 
ita quoque quando videmus creaturas, intellegimus Deum, qui 
eas creavit. — Rursus, eo quod permanet mundus et stat, quam- 
vis in ipso res contrariae sint, intellegimus Deum esse, qui con- 
servat eum et cuius virtute fulcitur mundus. 

CAPITULUM III. — Unus Deus est, et non plures, secun- 
dum insipientiam paganorum. Et id notum est eo quod unus 
non dividitur; duo autem aut plures dividuntur. Deus vero non 
potest dividi, unus ergo est, si quidem unus non dividitur. — 
Rursus: Unus non cadit sub numerationem, duo vero vel plu- 
res cadunt sub numerationem; Deus vero non cadit sub nume- 
rationem: ergo unus est. — Rursus, notum est Deum unum 
esse et non plures ex eo quod completus et perfectus est vir- 
tute et bonitate et iustitia. Ubi enim non est mutatio, unus 
est qui cognoscitur; ubi vero sunt mutationes, plures dicuntur. 

CAPITULUM IV. — Convertendus est sermo ad illud quod 
dicas: Hunc unum Deum tres personas esse. Et id notum est 
ex eo quod creatio duabus substantiis constituta est: una sim- 

plici, et altera composita: h. e. e materiis et formis. Et Deus 
non est una subsistentia, ne *sit minor creaturis, neque duae 
subsistentiae, ne sit aequalis creationi: est tres subsistentiae, ut 
superet creaturas; quattuor non est, ne ingrediatur multitudo 
deorum. — Rursus autem, angelus aut homo non dicitur unus- 
quisque eorum qui vivus est et rationalis, h. e. qui habet verbum 
et spiritum, esse personam, et verbum eius esse personam, et 
spiritum eius esse personam. Et Pater est causa, Filius et Spi- 
ritus causati!. Causa autem tribus modis dicitur: naturalis et 
efficiens et materialis. Et homo est causa naturalis filii sui qui 
nascitur; et efficiens, cum formavit et fabricavit arcam. Deus 
autem est causa naturalis Filii qui ab ipso natus est ab aeterno, 
et Spiritus qui ex eo procedit; est praeterea causa efficiens, 
scilicet operans, h. e. creaturarum quas creavit. Et si causa na- 
turalis Filii et Spiritus est, ergo tres personae est. 

CAPUT V. — Adversus eos qui dicunt Deum non generare. 
Et dicimus: Non praedicamus de Deo generationem humanam, 
sed genuit Deus Filium et procedere fecit Spiritum ab aeterno, 
et supra tempus et passionem et divisionem, quemadmodum 
nascitur verbum e mente et procedunt radii e sphaera solis. 
Valde eminentior generatione creaturarum est generatio eius. 

CAPUT VI. — Rursus, Verbum Dei non est simile nostro. 
Nostrum enim solubile est; Deus aeternus est; et etiam Verbum 
eius aeternum est. In saeculum tu es Dominus, et Verbum 
tuum in caelis consistit *. Et Spiritus apud Deum est persona 
vivens et operans, non autem uti spiritus et halitus *noster qui 
ab extra ingreditur et cum sermone expellitur, qui non est 
persona et est solubile. — Rursus, verbum nostrum egreditur 
per vocem et linguam et dissolvitur in aerem; Verbum Dei 
subsistens est, secundum illud: Verbo Domini facti sunt 
caeli?. Et spiritus noster aer est, Dei vero non est talis, sed 
persona subsistens, secundum illud: Spiritu oris eius factae 
sunt virtutes 1. 

CAPUT VII. — De lapsu Satanae. Quemadmodum enim lapis 
e culmine montis separatur et per pondus suum in profundum 
propellitur, et cum percusserit multos lapides instabiles, isti cum 


! B: Filius causa et Spiritus causa. — ? Ps. cxviii, 89. — 3 Ps. xxxi, 
6. — * Ps. xxxi, 9. 


p. 6. 


p. 7. 


- 8 b- 
eo delabuntur, ita et aliae potestates scilicet daemones, quia 
non erant firmi voluntate sua in bono, in sua libertate, cum 
Calumniatore descenderunt in profunditatem peccati. 

CAPUT VIII. — Quare creatus est homo. Et dicimus: Non 
decebat ut sit lux sine adspiciente neque gloria sine testimonio, 
neque bonitas absque fruitione. Et ideo creatus est homo, ut de- 
lectaretur eis. Et fecit eum ad imaginem suam, quia fecit 
eum loquela praeditum et sui iuris et sapientem et liberum. Et 
etiam ad similitudinem suam ', quia diligit bona et excellen- 
tiam caritatis. 

;APUT IX. — Quare invidus fuit Satanas in Adam. Quia 
vidit pulvereum honoratum esse in imagine Dei, invidus fuit 
ei, et cum non potuisset eum perdere, dedit ei consilium, 
sicut ille qui non potest exstinguere lampadem propter vim 
lucis eius, immiscet aquam in oleum et exstinguit luminare: 
ita per consilium serpentis seductoris exstinxit benedictionem ; 
et pro iustitia ingressum est peccatum. 

"CAPUT X. — Et quare convertit se homo a bono ad ma- 
lum? Et dicimus: per voluntatem suam; quemadmodum enim 
qui claudit oculos suos in meridie in tenebris invenitur. Ocu- 
lum enim fecit Deus, et non caecitatem; et visum creavit, 
et non ut videamus vel non videamus; ita et virtutem indica- 
vit et monuit nos ne accederemus ad malum. 

DUBIUM XI. — Cum sciret Deus hominem lapsurum, quare 
creavit eum? Et dicimus: Deus creavit eum ad bonum; quod 
autem lapsus est, et morbus et malum et mors: voluntatis 
ipsius sunt; et postea ingressae sunt castigationes ad correctio- 
nem illius qui voluntarie cecidit, quemadmodum radices ad- 
stringentes sanant corpus. Et quemadmodum vas fictile quod 
impletum est plumbo, postquam fractum est, cum figulus do- 
minusque vasis reficit illud, liberat quidem illud a plumbo, 
sic suscitabit in resurrectione Deus corpus confractum, libe- 
rans illud a plumbo, scilicet a peccato. Et dum sciebat eum 
collapsurum esse, sciebat rursus ab aeterno se venturum esse 
ut liberaret eum et restitueret eum in pristinum ordinem. 

INVESTIGATIO XII. — Quare Filius incarnatus est, et non 
Pater vel Spiritus? Et dicimus: Ne vitiarentur proprietates per- 

sonarum. Pater est genitor, Filius genitus, Spiritus autem pro- 
cedens. Filius vero, cuius proprietas est filiatio, ipse natus et 
incarnatus est. — Rursus, Verbum genitum est a Patre, sicut 
verbum nostrum ab intellectu. Et sicut nostrum verbum signatur 
et corporale fit in charta, non autem intellectus qui illud enun- 


cjavit, nec spiritus ex quo processit: ita *et Verbum caro fac- p. 9. 


tum est, non autem intellectus Pater, nec Spiritus qui a Patre 
procedit. 

CAPUT XIII. — Non voluntas Dei habitavit in Virgine !, 
sed Verbum Deus. Dixit enim Iohannes: Verbum caro fac- 
twm est et habitavit in nobis?. Et Paulus rursus: Misit Deus 
Filium suum, et faclus est e muliere ?. Et rursum: Ingressus 
est Filius eius, qui natus est in carne?. Per illud: Natus est in 
carne, indicavit generationem aliam aeternam esse ipsi. Et 
Gabriel rursus: Virtus Altissimi habitabit super te 5, hoc est 
Verbum Deus. Pudeat ideo haereticos qui dicunt voluntatem 
eius tantum habitavisse in Virgine. 

QUAESTIO XIV. — Quomodo dicit Scriptura: Descendit 
Verbum et habitavit in Virgine, et: Misit Deus Filium suum 
e! factus est? Et dicimus: Non quod discesserit de loco in 
locum, aut reliquerit unum locum et habitaverit in alio: quod 
est proprietas corporalium seu finitorum; sed quia ille qui ab- 
sconditus est revelatus est in carne, et (qui) invisibilis (est) 
apparuit. Et quemadmodum radii solis penetrant per fenestras 
domus quae illis impletur, et sunt in caelo et in maribus et 
in domo quam ingressi sunt, et ubique: ita etiam Verbum cum 
habitaret in Virgine, erat in caelis et in Virgine et in omni 
loco. Et illud vocabulum « ubi » super corpora cadit, non 
autem super Deum. 

QUAESTIO XV. — Quomodo unitum fuerit Verbum carni 
et non fuerit pollutum nec contraxerit immunditiem? Et dici- 
mus: Quemadmodum adest hodie omnibus fetibus, qui creantur 
in ventribus hominum et animalium, et format eos et non pol- 
luitur a creaturis suis, ita etiam, nec cum habitavit in Vir- 
gine. Et rursus *dicimus: Deus aequaliter propinquus et re- 
motus est a caelis et terra et omnibus creaturis, et comprehendit 


1 Badd.: sicut dicunt haeretici. — * loHaN., t, 14. 一 ? Gal., 1v, 4. 一 
+ Cfr. ] IoHaN,, 1v, 2. — 5 Luc., 1, 35. 一 Gal., 1v, 4. 

eas omnes. Et si parti earum proximus est et ab aliis pollutus 
recedit, videtur virtus eius et natura eius esse composita. — 
Rursus: Spiritalia sublimiora sunt contaminationibus corpo- 
rum. Angelus enim cum accedit ad loca sordida non inqui- 
natur, neque anima damno afficitur immunditie corporis, neque 
sol inquinatur dum transit super sordes, neque ignis accipit a 
materia quamcumque immunditiem. Et si res spiritales et visi- 
biles ita se habent, quanto magis Creator nil contraxit e sor- 
dibus nostris, sed sanctificavit et mundavit uterum. 

RESPONSIO XVI. — 5i quidem unitus est carni nostrae, 
iam mutationem passus est. Et dicimus: Quemadmodum sol non 
mutatur cum servit hominibus, aestatibus et hiemibus, nec mi- 
nuitur; nec magistri dum balbutit cum pueris mutatur scientia ; 
nec anima cum unitur corpori suo, nec ignis cum unitur ferro, 
convertitur a natura sua: ita et Verbum, cum unitum est cor- 
pori, non est mutatum. 

RESPONSIO XVII. — Cur non per angelum aut legatum 
redemit nos Dominus, sed ipse in persona sua? Et dicimus: 
Non poterat per creaturas redimi humanum genus, sed per 
Creatorem. Sicuti vas vitreum cum confringitur, non potest 
reparari ab architecto nec a fabro lignario, sed a vitreario qui 
fecit illud; ita et nos postquam cecidimus in peccatum, non erat 
possibile ut alius instauraret, nisi Deus qui nos creavit. hur- 
sus: Neque operatus est nostram salvationem per legatum, ne 
adorarent *errantes legatum hunc aut prophetam vel angelum 
qui missus fuisset. 

RESPONSIO XVIII. — Quare ex utero exiit Verbum per 
generationem ? Et dicimus: Quia excellens est membrum ute- 
rinum; constitutio enim cuiusvis hominis in ipso stabilitur, cum 
cotidie morimur et uterus adversus mortem dimicat; ergo 
decebat ut ex utero qui dimicat cum morte, exiret Deus. Et 
quemadmodum ille qui vult purificare vas ab immunditie, id 
totum abluit, ita fecit Christus; quia initium existentiae nostrae 
e ventre et utero est, et finis rursum noster mors, et medium 
inter initium et finem nostrum vita est, per haec tria iter 
fecit Verbum: per uterum et vitam et mortem, ut auferret 
maledictionem transgressionis mandati. Rursus, non est in 
hominibus membrum immundum, sed omnia aequalia sunt in 
honore. 

CAPUT XIX. — Quare Verbum est incarnatum? Et dicimus: 
Bonitate sua creavit hominem, et cum is peccavisset, rursus boni- 
tate sua eum redemit. Descendit enim et incarnatus est ut eum 
redimeret. Quo autem modo factus sit homo Apostolus ostendit : 
Quia filii participes facti sunt sanguinis et carnis, et ipse 
similiter !. Filios quidem vocat animas, quod familiare est 
Scripturae, quae a parte denominat hominem, sicut illud: Ingres- 
sus est cum septuaginta et quinque animis *. Et quemad- 
modum unitur anima corpori et fit cum eo una natura et una 
persona: ita Verbum unitum est carni animatae ; ergo homo 
factus est ut per mortem suam aboleret Calumniatorem. Rur- 
sus: In illo tegumento dimicavit cum Satana et devicit eum, 
quia is in tegumento serpentis devicit hominem. 

*CAPUT XX. — Et quomodo non damno affectus est per 
incarnationem? Et dicimus: Quia potestatem habet, ut dum 
perseverat in excellentia sua, incarnaretur et non amitteret ex- 
cellentiam suam propriam. Et quemadmodum non perdit rex po- 
tentiam suam, dum se demittit ad milites suos, neque robusti qui 
se tradidit ligandum a debilibus, dicitur defecisse virtus: ita 
non est laesus Deus per exinanitionem, sed devicit passiones 
per exinanitionem suam. Etiam enim in limbis est et non lae- 
ditur obscuritate, et in sepulcro, et non patitur putredinem eius, 
et in inferno, et non consumitur ardore eius. 

RESPONSIO XXI. — Quare, cum incarnatus esset, morte re- 
demit, et non potentia et imperio? Et dicimus: Iustus est, et 
iustus non vi ducit hominem; possit enim omnes homines vi 
convertere, sed non opprimit libertatem, nec ducit per vim 
liberum arbitrium; ideo non per potentiam redemit, sed per 
verbum iustitiae. Aggredi quidem ausus est diabolus Chri- 
stum qui erat absque peccato, iniuste, Christus vero per iusti- 
tiam redemit omne genus humanum. Et rursum medicus partem 
quae aegrotat, explorat, et non eam quae sana est; ita, genus 
nostrum quod aegrotabat peccato, induit Verbum ut auferret 
passiones ejus. 

CAPUT XXII. — Cur vero non venit Christus ab initio? Et 
dicimus: Qnemadmodum infanti non ab initio damus cibum 
carnalem, priusquam pervenerit ad maturitatem, ita, tempore 


! Hebr., n, 14. — ? Gen., XLVI, 27; Act, vit, 44. 

quo pervenit genus nostrum ad perfectionem, venit ad ipsum 
medicus. Postquam enim supereminuit* tota mensura peccato- 
rum et non erat amplius ullum genus malitiae hominum quod 
patratum non fuerat, tunc venit medicus ad redemptionem eius. 

XXIII. — Et quomodo, postquam adhibita est sanatio, adhuc 
immergimur in peccatis? Et dicimus: Quemadmodum serpens, 
cuius conculcatur caput, non statim moritur, sed adhuc suam 
caudam vibrat, ita etiam malum etsi illud valide devicit et 
abolevit Dominus noster, tamen in reliquiis suis adhuc vexat 
mundum. 

XXIV. — Et quare non vi ducit homines ad bonum? Et 
dicimus: Non lucraremur quidquam ex fide per vim, sed magis 
rei evaderemus; uti vir qui coacte diligeret inimicum suum. 

XXV. — Cur non fecit Deus hominem naturaliter amare 
suum servitium? Et dicimus: Si id fecisset, oppressisset volun- 
tatem et libertatem, et has non haberet homo, et natura 
vincta inveniretur; sicuti ignis qui non libere ardet, et sol 
qui circumvolvitur et illuminat, cum multitudine creaturarum 
eius imperio subditarum, quae non habent libertatem neque 
bonitatem, nec mercedem pro laboribus suis. 

CAPUT XXVI. — Quomodo occisus est Satanas et deletum 
peccatum et mortua mors? Et dicimus: Duobus modis mortuus 
est Satanas. Primo, per tormentum eius et cruciatum eius, se- 
cundum illud: Anima quae peccat morietur ! ; notum est enim 
mortem animae esse angorem eius. [ta mortuus est Satanas, 
quia vexatus est quod periit eius exaltatio et spreta est ido- 
lolatria. "Rursus, mortuus est Satanas eo quod potentiam eius, 
inventricem malorum, occidit Christus et detexit peccatum et 
monstravit eam esse peccatum; et fugiunt ab ea homines. 一 
Sed si mortuus est diabolus, quomodo tentationibus suis vexare 
potest homines? Et dicimus: Permittit Deus id fieri modo cogi- 
tatione, modo et operatione, quasi ad munditiem nostram et 
triumphum nostrum, prout fecit erga Iobum. 

Rursus, cessavit peccatum eo quod deletum est; dicit enim: 
Gaudeamus quia mortua est iniquitas mostra, el proiiciamus 
in mare peccata mostra ?. Et medicamina quae delent pecca- 
tum sunt paenitentia et mysteria vivificantia. 


! EZECH., XVI, 4. 一 ? Cfr. MICH., viri, 19. 

Mors autem mortua est morte Christij quia dissoluta est 
potentia eius, sicuti pessimi serpentis cuius confracti sunt 
dentes, et serpentis qui caudam vibrat, etsi confractum est 
caput eius. Rursus, mortua est mors eo quod suscitavit Domi- 
nus noster corpus suum ad incorruptibilitatem, sicut et nos 
resuscitabit. 

CAPUT XXVII. — Quare dedit nobis baptismum ? Et dicimus: 
Ut mitteret nos ad vitam immortalem et beatam. Nativitas car- 
nalis mittit ad mortem, et spiritalis baptismatis ad vitam. Et 
quod ter immergimur in baptismo significat descensum Domini 
nostri in sepulcrum tribus diebus; et adscensus noster e fonte 
baptismali figurat eius resurrectionem. Ipse in terra sepultus 
est, et nos in aqua; assimilat enim descensus noster elementum 
terrae elemento aquae, siquidem commiscentur unum in altero. 

CAPUT XXVIII. — Quare corpus et sanguinem sumimus? 
Et dicimus: Quemadmodum ignis cum unitur ferro, impertitur 
ei activitatem, et id lucet et ardet sicut ille, ita et Christus; 
cum accepisset panem et vinum, fecit ea corpus suum et san- 
guinem suum vere, et impertitus est eis virtutem *et sanctita- 
tem; et cum sumimus ea, repellimus a nobis mortem et acqui- 
rimus nobis vitam immortalem. Et quemadmodum fermentum 
omnem massam fermentat et ad se attrahit, ita etiam sacra 
mysteria ad immortalitatem nos attrahunt. Deus enim Verbum 
cum carni se univit, fecit eam Deum non natura, sed opera- 
tione: ita et corpus quod comedimus, dicitur natum esse e Vir- 
gine, et (ita) est, non natura, sed unione cum Verbo Deo !. 

CAPUT XXIX. 一 CONTRA ARABES *. Obiiciunt nobis Arabes, 
quasi mutaverimus aliquid in Evangelio. Et dicimus eis: Aut 


* Hie pericopen habet B, quam A et C non praebent < CAPUT XXVIII : 
Quare in cruce mortuus est Christus et non morte alia? Primo, ut 
eognosceretur quod desursum et de caelis est, etsi humiliavit se, cum 
factus est homo ut gustaret mortem, sicut dixit lohannes: Qui desursum 
venit super omnia est. Secundo: Ut ostenderetur quod per mortem suam 
duxit omnes homines ad caelum et ad caelestia, sicut ipse dixit: Cum 
elevatus fuero e terra, omnes homines traham ad me (lon. xn, 32). 
Tertio: Ut ostenderet quod sicut per lignum exiit Adam e paradiso, ita 
per lignum redibit in eum. Quarto: Ut expansione manuum suarum de- 
monstraret se pro omnibus hominibus mori et omnes vocare ad vitam, 
et eos a perditione Calumniatoris protegi intra cognationem eius ». — 
* A C: Contra Paganos. 

constituetis testes, quod mutatum est a nobis aliquid in eo, aut 
nos iurabimus non esse a nobis mutatum in eo quidquam; cum 
ita vos dicatis: « Testes adversus eum qui aliquid recitat, et 
iuramenta adversus eum qui negat ». Et vos iudices nostri estis, 
et testimonium vestrum contra nos non est accipiendum. Et si 
dicitis in vestro Libro *scriptum esse: « AÀmovemus ! sermonem 
e loco eius », hoc non de nobis dictum est, sed propter Iudaeos; 
et notum est hoc e verbis quae antecedunt hunc locum. Osten- 
dite nobis: Quis mutavit in eo quidquam, et quo tempore, et 
qua de causa, et quae verba mutavimus? Et si dicatis: « Apo- 
stoli »! ecce, vester Liber testatur viros praestantes eos fuisse ?. 
Et quo tempore? Ante imperium vestrum aut postea? Aut 
propter commoda temporalia mutavimus in eo quidquam? Ecce 
vero scriptum est ibi ut vendamus omnia nostra et largiamur 
pauperibus. Anut forsan propter finem spiritalem? Quomodo per- 
misisset Deus ut corrumperent Scripturas, et essent contra eius 
voluntatem? Et quaenam verba mutaverunt? Mandata difficilia 
non mutarunt, nam in eo sunt, sicut illud: Qui percwutiet te 
in ima.rillam iuam ? et cetera. Forsan verba humilia? Ecce in 
eo sunt, uti illud: Oravit et flevit Iesus !. Manifestum ergo 
est non mutatum esse in eo quidquam. Et ecce in Libro vestro 
scriptum est: « Si est vobis dubitatio quaedam, interrogate eos 
qui legunt Scripturas vobis anteriores » *. Intendite, quomodo ad 
nos remittit vos Liber vester. Dicit rursus Propheta vester: « Di- 
cit Deus: Dedimus Iesu evangelium in quo lux et vita et ductio 
et via veritatis > ^. Ergo, si lux et vita est in eo, quis fugit 
a luce nisi caecus? et a vita nisi mortuus? et a via nisi fur? 
el a veritate nisi mendax? Ergo verum est Evangelium no- 
strum, eo quod a vobis maxime habet testimonium et subli- 
mius est voluptatibus, et mandata eius curant peccata *et do- 
lores animae, et illud exponit nobis res futuras, et qui illud 
acceperunt non timore gladii ei adhaeserunt, sed quia viderunt 
miracula divina. 

CAPUT TRIGESIMUM. 一 CONTRA IupAEOs. Verum etiam 
Iudaei accusant nos: « Dixit quidem Moses ' : Noli addere Legi 


! Sic codd.; Coran, s. v, 16. — * Coran, s. LVI, 27. — *? MATTH., V, 
39. — * Cfr. Luc., xix, 41. — * Coran, s. x, 94. — * Coran, 8. v, 50. 
— 7 Deut., 1v, 2: Non addetis ad verbum etc. 

quidquam vel minuere. Evangelium additamentum est ». Et 
dicimus eis: Ecce etiam vos addidistis ad Legem libros Pro- 
phetarum et sapientiales. Et si dicunt: Illi complent Legem; 
ecce etiam Evangelium perficit Legem et complet eam. Et si 
Apostoli erant piscatores, etiam Prophetae pastores erant. Quia 
non valebat Lex perficere homines in iustitia, necessarium erat 
Evangelium. — Dicunt rursus falsum esse in eo, quia est in eo 
repugnantia. Et ad hoc respondemus: Additio vel suppressio 
narrationum est hoc, sed non repugnantia. Et ecce in Lege 
scriptum est: In die quo comedes er arbore, morieris !, et 
post nongentos et triginta annos mortuus est (Adam); et: Non 
pergam maledicere terrae?, et (tamen) scriptum est: In ma- 
ledictione comedes e.r ea ?. 

XXXI. — QUOTNAM MODIS DICITUR LEx? Lex sex modis 
dicitur: Naturalis, quae est discretio et tribunal conscientiae, 
quae data est familiae Adami, impressa quidem in corde eorum. — 
secundo: Lex scripta quae per Mosem (data est) uti illud: 
Non moechaberis 4 etc. — Tertio: illa Christi, Qu? percusserit 
le in maxillam tuam 5. — Quarto: illa qua per gratiam libe- 
rabimur. — Quinto: illa quae in membris, et est peccatum. — 
Sexta quae est ipse Spiritus sanctus. 

* Antiquum Testamentum datum est in monte Sinai post egres- p. 18. 
sum populi ex Aegypto, dum fumum emittit et ignem propter 
duritiem populi. Novum vero datum est in cenaculo post egres- 
sum gentium e peccato, hora tertia, die dominica. Auxi-fjxr inter- 
pretatur foedus et testamentum, et post mortem confirmatur. 
Evangelium autem annunciatio (laeta) interpretatur. Nuncium 
enim accepimus Deum descendisse in terram, et mortem solu- 
tam esse, et regnum apertum esse. Et Prophetae clamarunt: 
Dominus dabit verbum annunciationis 5. Evangelista, i. e. 
nuncius; Evangelium autem narratio de incarnatione Verbi. 
Scripta autem Pauli et Apostolorum causam ipsius incarna- 
tionis, et bona quae ab illa emanarunt edocent. 

XXXII. — Principium Evangelii est baptismus, ait Philoxe- 
nus. Quia a nativitate usque ad baptismum secundum Legem 
vixit, ergo baptismus est principium Evangelii. Et Basilius in 


! Gen., 11, 17. 一 Gen., vii, 21. — 3 Gen., im, 18. — * Ex. xx, 14; 
Deut., v, 18. — 5 MATTH., V, 39. — ° Ps. LXVII, 12. 

sermone contra Eunomium !: Initium Evangelii praedicatio 
Iohannis est, quam Marcus caput Evangelii nominavit. Quae 
spectant ad eius conceptionem et nativitatem non de Evangelio 
aestimantur esse. 

Et ignaros elegit Dominus noster, ne magnitudini personarum 
tribuerentur stupenda signa; ita et Pater in Veteri (Testa- 
mento) viles elegit, Mosem blaesum, Davidem pastorem, Amos 
caprarium, Ahor mutilum. Et in Antiquo quidem pastores ele- 
git qui gregem definitum et in terra Iudaeae pascerent. In Novo 
autem piscatores, eo quod universum orbem indefinite piscati 
sunt, ita ut in rete omne genus humanum adscenderet. 

*XXXIIL 一 A quattuor Evangelistis scriptum est Evange- 
lium, quia in quattuor partes propaganda erat annunciatio. Et 
quattuor sunt elementa, et quattuor flumina, et quattuor ventos 
vidit Daniel ?, et quattuor equos et quattuor quadrigas vidit 
Zacharias, et quattuor candelabra et quattuor fabros 5; et currus, 
quem vidit Ezechiel 4 in quo erant quattuor animalia, significat 
quattuor Evangelistas: leo quidem propter audaciam et prompti- 
tudinem eorum ad frangendum errorem; aquila vero, quod tra- 
duntur in manus eorum daemones, uti traduntur animalia in 
potestatem aquilarum; et vident res absconditas, uti aquilae 
vident et intuentur in longinquum. Bos rursus, quia subiugant 
mundum doctrina sua. Homo, quia homines erant. Alae signi- 
ficant sublimitatem Evangelii; manus hominis quae portabant 
animalia, auxilium Christi erga Evangelistas; rotae, una in 
altera, significant Testamenta; oculi significant scientiam per- 
fectam quam seminaverunt Apostoli medio in mundo; homo 
super currum, Verbum quod se erat incarnaturum. 

XXXIV. — Et duo ex Apostolis scripserunt, et duo ex Evan- 
gelistis: Marcus, discipulus Petri, et Lucas Pauli. Et non scripse- 
runt quattuor ex Apostolis, quia nihil faciebant per gloriationem ; 
et deinde, ne invaderet pusillanimitas praedicatores Evange- 
lii et dicerent: Nonne sumus socii Apostolorum in praedica- 
tione et scriptione? 

Et quis collegit quattuor Evangelistas et coordinavit in uno 
libro? Aliqui dicunt: Eusebius Caesareensis; hic, cum vidisset 
Ammonium Alexandrinum fecisse *Evangelium Diatessaron, 


1 Patr. Gr., XXIX, 60i. aa 1 DAN., VII. T 3 ZACH., I, IV, VI. T 4 EZECH. X. 

i. e. per quattuor, et mutavisse seriem sententiarum, et pa- 
riter fecisse etiam Tatianum Graecum, haereticum, ipse collegit 
hos quattuor et unumquemque seorsum scripsit, Alii dicunt: 
Iohannes Evangelista coordinavit eos in uno libro, et cum 
transmissa essent tria (evangelia) ad eum, adiecit eis suum. 

CAPUT XXXV. — Postquam autem electus est Paulus et 
necessarium fuit ut exirent Apostoli in loca et praedicarent, 
inceperunt tres Evangelistae scribere Evangelium. Matthaeus 
quidem, antequam sint Apostoli dispersi, Marcus autem et Lucas, 
postquam dispersi sunt. Et cum pervenissent scripta ad fideles 
Ephesi, rogarunt hi Iohannem ut scriberet et ipse de omnibus 
quae desiderabantur. 

XXXVI. 一 RATIO SCRIPTI MATTHAEI PECULIARITER. Cum 
surrexisset persecutio in Apostolos et lapidatus esset Stephanus, 
et occisus esset lacobus, accidit ut dispergerentur Apostoli ut 
praedicarent Evangelium gentibus. Hebraei autem qui credi- 
derunt, cum id vidissent, venerunt ad Matthaeum et rogarunt 
ab eo, ut quid dixit eis sermone, traderet eis scripto, quod 
etiam fecit. Tres rursus Evangelistae id quod uno in anno 
fecit Dominus noster scripserunt; ab incarceratione Iohannis 
usque ad ascensionem, praeter nativitatem et baptismum et 
tentationem et alia, sine quibus non erat possibile ut capiat 
initium eorum narratio. Iohannes autem scripsit de divinitate 
eius et de his, quae operatus est Christus in illis duobus 
annis prioribus, ex quo coepit praedicare usque dum cecidit 
Iohannes in vincula. *Argumentum autem scriptorum eorum 
fuit adventus in carne Domini nostri et bona, quae nobis ex 
eo emanarunt. 

XXXVII. — Matthaeus in regione Palaestinae hebraice scrip- 
sit, et Marcus Romae romane h. e. latine !; Mar Iohannes vero 
dixit Marcum scripsisse in Aegypto. Lucas graece scripsit Ale- 
xandriae. Iohannes graece scripsit Ephesi. Et tribus in linguis 
scriptum est Evangelium, quia etiam iisdem linguis scripserant 
supra crucem Domini nostri: hebraice, graece et romane °; 
hebraice propter Iudaeos, graece propter Pilatum, romane pro- 
pter Herodem. Et linguae quae consociatae sunt in accusatio- 
nibus eius, ipsae praedicarunt Evangelium eius. 


! Ad verbum: « francice ». — ? Ion, xix, 20. 


SYR. — B. — XCVIII. 2 


p. 2i. 


-w 18 ji 

XXXVIII. — Lucas rursus disposuit priora prima et omnia 
ordine suo, et quomodo operata sunt a Domino nostro, scripsit. 
Et etiam Iohannes ita fecit, etsi omisit multa in medio, quia 
narrata erant ab eius sociis. Matthaeus vero non tali modo, 
sed ordine docendi usus est, et prout sermones sibi invicem 
connexi sunt disposuit eos. Leges vero quas imposuit Domi- 
nus noster in uno capitulo ordinavit, Evangelistae autem ce- 
teri sparsim posuerunt eas. Et Marcus imitatus est Matthaeum 
in dispositione eius; et idcirco cum non intellexissent nonnulli 
ordinem in quo scripsit quisque eorum, existimaverunt quidem 
quod sibi invicem repugnent. 

CAPUT XXXIX. — Quia principium Evangelii baptismus 
Christi est, uti supra diximus, ideo ab eo incepit Marcus. Mat- 
thaeus autem repetit a successione generationum, ut demon- 
stret Hebraeis ortum esse Christum, quemadmodum vaticinati 


. sunt Prophetae. Lucas autem processit ad nativitatem "*Iohan- 


nis, ut redargueret eos qui stolide se accinxerunt ad scriben- 
dam historiam Christi. Iohannes adscendit ad theologiam, ut 
doceat quod, etiamsi scripserunt socii sui hominem esse Chri- 
stum, quia incarnatus est, tamen Deus fuit et cum Deo erat, 
et postea incarnatus est et factus est homo, quin tamen ali- 
quo modo mutationem passus sit. Et doctrina eorum in medio 
platearum proponebatur et alta voce dicebant: Deus apparuit 
in corpore, et tulit passiones in carne, et mortuus est et sur- 
rexit. Et confirmabatur praedicatio eorum miraculis quae ope- 
rabantur. 

CAPUT QUADRAGESIMUM. — Iohannes loquitur sublimia, 
socii autem eius humilia. Matthaeus rursus, quia Iudaeis scri- 
bebat, curam habuit ut narraret eius nativitatem et conversa- 
tionem in carne. Marcus autem sollicitus fuit ut adversus Si- 
monem scriberet, qui phantasma esse praedicabat oeconomiam 
Fili; et ideo affirmavit quae spectant ad oeconomiam. Fertur 
ei praecepisse Petrum, ut scriberet sui loco, sollicitum quidem, 
ne propter dignitatem Simonis ! (Petri) spernerentur scripta so- 
ciorum suorum. Et ipse praecepit ei ut scriberet accurate de 
sua apostasia, ad ostendendam misericordiam Dei qui eius mi- 
sertus est. Ita et Lucas; Paulus ei praecepit ut scriberet, et 

magistrum suum imitatus, late locutus est ad confirmationem 
Theophili. 

CAPUT XLI. — Iohannes autem cum vidisset illis quae 
scripserunt socii sui confirmatam esse eius humanitatem, scrip- 
sit ipse de eius divinitate. Humilia locutus est Dominus noster 
propter debilitatem auditorum et propter confirmationem incar- 
nationis, utque doceret humilitatem et crederetur ipse a Patre 
missus esse. Alto *"licet loqui humilia, sicut illud: Ubi es tu, 
Adam?! et: Ubi est Abel, frater tuus? ? Humili autem non 
licet loqui alta de se ipso, ne videatur esse arrogans. Ratio 
autem loquendi Christo fuit, ut manifestaret sublimitatem suae 
naturae. — Rursus dicimus: Duobus modis loquuntur Scrip- 
turae de Deo; aut sicuti est, verbi gratia, quod ens est et Pater 
et Filius et Spiritus sanctus; aut inferius quam est, verbi gratia 
(quod est) ignis, et irascitur et excandescit et paenituit propter 
homines ?. Tribus modis loquuntur Scripturae de homine; uno, 
sicuti est: v. gr. homo, vivus, rationalis, mortalis; secundo: 
superius quam est, verbi gratia dii et filii deorum; tertio: in- 
ferius quam est, quemadmodum vocatur tinea et vermis et lupi 
et vulpes. Postea pluribus modis loquemur 4 quia necesse est 
ut circa omnem sententiam Scripturae, quaecumque sit, haec 
quattuor nota faciamus: causam, scopum, tempus, personam ad 
quam fit verbum; si autem id non fecerimus, in periculo ma- 
nebimus ; alioquin quid simile inter illud: Qui non odit patrem 
suum ?, et illud: Filü, subditi estote parentibus vestris? 6 

XLII. — Rursus septem capitula quae praemittuntur omni 
libro. Scopus, h. e. scopus Evangelii est, ut comparet homi- 
nibus vitam in Deo, scilicet in verbo fidem in Trinitatem, in 
operibus autem mores eximios. — Utilitas eius, h. e. prodest 
ad salutem animae. — Ordo, i. e. ordo eius lectionis post Le- 
gem et Prophetas, quia in eo perfecta sunt quae in Scripturis 
figurata sunt. — Ratio tituli, h. e. Evangelium scilicet (bonum) 
nuncium. — Divisio in capitula, h. e. dividitur in scientiam 
unius Dei *qui est tres personae; in praxim operum prae- 
stantium; in scientiam virtutum caelestium et eorum qui gau- 
dent de peccatoribus paenitentiam agentibus; in mandata, in 


! Gen., n1, 9. — ? Gen., 1v, 9. 一 ? Cfr. Gen., vi, 6. — * In textu: 
« loquentur >». — ë Luc., xiv, 20. — * Ephes., VI, 1. 

recordationem iudicii, in retributionem bonorum. — Cuiusnam 
sit liber? Christi, qui praedicatur per duos Apostolos et per 
duos Evangelistas. — Cui rei congruat? h. e. speculationi seu 
theologiae, et operationi seu moribus sanctis. — Matthaeus 
vero exponitur: habitans in tecto. Praedicatio vocata est, quia 
non occulte proponebatur, sed aperte !. 

XLIII. — Eusebio Caesareensi curae fuit statuere canones 
Evangelii. Et id notum est ex eius epistola ad *Carpianum ?. 
Et ostendit in eis harmoniam Evangelistarum. Scripserat Am- 
monius, et etiam Tatianus, Evangelium Diatessaron seu « per 
quattuor », uti diximus supra. Sed cum venissent ad historiam 
resurrectionis et vidissent dissensum, reliquerunt opus suum. 
Eusebius vero curam habuit disponere illos canones, quibus 
ostenderet mutuum consensum Evangelistarum. Quomodo ? Audi: 
A quidem est canon primus: in eo docet quod quattuor Evan- 
gelistae dixerunt. Ecce enim verbum: Hic est Filius meus 
dilectus, in quo complacui?; docet illud esse in primo ca- 


none, et apud Matthaeum positum est in capitulo xvii, apud 


Marcum in x, apud Lucam vero in xvr, apud Iohannem in xvii. 
Et canones quos disposuit, decem sunt. Et in primo quattuor 
Evangelistae sibi consentiunt. Rursus vero, ubi scripta est apud 
Matthaeum in canonibus, duabus vicibus vel tribus una eademque 
littera, in canonibus sociorum non ita, scias alios Evangelistas 
bina vice verbum commemoravisse in duobus locis; et voluit 
ordinator canonum hanc litteram disponere toties, quoties oc- 
currit apud alios; quomodo? Audi. Littera Z initio canonis Mat- 


1 B hie habet sub num. xL aliquot versus qui desunt in A, scilicet: 
CAPUT XLIII. — [Matthaeus e coetu xu erat] e tribu Issachar, e civi- 
tate Nazareth. [Et ipse est Levi, de quo scripsit Lucas]. Seripsit Evan- 
gelium suum quinque annis pose adscensionem Domini nostri; alii: post 
octo annos. Praedicavit autem et scripsit Evangelium suum lingua he- 
braica in Palaestina. Occisus vero est Cabirae in civitate Parthorum. 
[Eusebius vero dicit Syrum fuisse utentem lingua hebraea]. Ipse autem 
Matthaeus exponitur: habitans in tecto. — Sunt autem in Matthaeo 
capitula septuaginta et numerus canonum 360, propria sexaginta et 
quinque, signa 25, et allegoriae 25, et testimonia 32, lectiones differen- 
tes 74, tractatus 22, verba 2522. Cum illis vero nomen pulchrum et 
suave lesu, quod scriptum est in Evangelio hoc centum sexaginta et 
octo vicibus. Ipsi laus et nobis misericordia eius! 一 Cfr. Patr. Gr.; 
Migne, XXII, 1273-1292. — * MATTH., II. 17. 

thaei bina vice scripta est, et in Marco pariter, quia Iohannes 
in duobus locis id recitat, Matthaeus autem et Marcus in uno; 
necesse autem habuit ordinator canonum scribere eamdem lit- 
teram bina vice, ut coaequaret canonem cum (canone illius) 
qui bina vice scripsit sententiam. In canone autem secundo, 
tres conveniunt: Matthaeus, Marcus et Lucas; in tertio, con- 
veniunt tres: Matthaeus, Lucas et Iohannes; in quarto tres 
conveniunt: Matthaeus, *Marcus, Iohannes; in quinto, duo con- 
veniunt: Matthaeus, Lucas; in sexto, duo conveniunt: Mat- 
thaeus, Marcus; in septimo, duo: Matthaeus, Iohannes; in 
octavo duo: Marcus, Lucas; in nono duo: Lucas, Iohannes; 
in decimo, ubi peculiariter unusquisque scripsit, uti historiam 
Samaritanae, quae non est ab ullo alio Evangelista recitata, 
sed tantum a Iohanne. 

XLIV. — Canones decem fecit, quia numerus decimus e quat- 
tuor nascitur. Quomodo? Cogita: quattuor, tres, duo, unum, 
ecce colliguntur haec in decem. In canone primo, quattuor 
conveniunt, in secundo et tertio et quarto tres conveniunt, et 
in quinto et sexto et septimo conveniunt duo, pariter et in 
octavo et nono; et in decimo unusquisque peculiariter, sicut 
diximus. Considera, quod in parte tantum congruere (possunt); 
uti in canone primo posita narratio mulierum quae unxerunt 
Dominum nostrum; etsi revera sunt tres diversitates, propter 
illud w»rerunt solum inscribitur in canone primo. Et rur- 
sus narratio paralytici, cum apud Matthaeum et Marcum una 
est, et apud Iohannem diversa, tamen in uno canone dispo- 
nitur. Et scias, in unoquoque Evangelistarüm esse numeros 
decurrentes successive, et sub numero currit numerus canonum; 
et e canone in quo invenitur verbum, noveris quot Evange- 
listae in illud conveniant. A canone primo propter consensum 
Evangelistarum incepit, ut redargueret eos qui dicunt illos sibi 
invicem contrarios esse. In canone secundo Iohannes exit, quia 
numerosiora sunt eius propria quam Marci, Iohannis enim 
sunt cir !, Marci vero XXVII ?, 

*XLV. — Dicimus rursum, quanti sunt numeri uniuscuiusque 
Evangelistarum ?. Matthaei sunt ccccxxvir. In canone primo sunt 


! B 206. — ? B viginti; C septemdecim. — * B. add.: « cum sociis 

ei cum Marco et Luca et Iohanne numeri LxIv ; in canone se- 
cundo, habet cum Marco et Luca numeros c1; in canone tertio, 
sunt ei cum Luca et Iohanne numeri octo; in canone quarto, 
sunt ei cum Marco et Iohanne numeri xvii, et in quinto cum 
Luca numeri LXXXVII; in sexto, cum Marco numeri LVII, et 
in septimo cum Iohanne xix; propria habet Lxxvr. Loquitur 
in octo canonibus, a primo ad septimum et in decimo. 

Marcus habet ccxc numeros. In canone primo habet cum 
Matthaeo et Luca et Iohanne numeros Lxv, in secundo cum 
Matthaeo et Luca cr in quarto cum Matthaeo et Iohanne xvii, 
in sexto cum Matthaeo Lvir, in octavo cum Luca xxii, in 
decimo (habet) propria xxvir. Loquitur in sex canonibus: in 
canone primo et II, et Iv, et vr, et VIII, et x. 

Lucas habet ccccir numeros. In canone primo cum cete- 
ris LXIV, in secundo cum Matthaeo et Marco [cxvIII; et in tertio 
cum Matthaeo]! et Iohanne numeros viir, in quinto cum Mat- 
thaeo LXXXIX, in octavo cum Marco xxii, [in nono cum Io- 
hanne xv ]; in decimo habet propria Lxxxvr. Loquitur in septem 
canonibus: in primo, et secundo, et tertio, et quinto, et octavo, 
[et nono,] et decimo. 

Iohannes habet ccLxxi numeros. In canone primo cum tri- 
bus sociis suis numeros [Lxxxvrir; in tertio cum Matthaeo *et 
Luca] xx; in quarto cum Matthaeo et Marco xxiv, in septimo 
cum Matthaeo xvin, in nono cum Luca xix, et in decimo habet 
propria cir. Loquitur in canonibus sex: in priino et 111, et IV, 
et VII, et Ix, ef x. 

Sunt in Matthaeo sectiones LXII, signa XXVIII, numerus cano- 
num CCCLX, testimonia XXXII, miracula xxvi, quae enumerat 
Theologus in libro Carminum ?, parabolae xvi 3. | 


! Verba uncis inclusa desunt in codd., sed exciderunt; ea restituimus 
e tabulis canonum vulgatis apud G. H. GWwiILLIAM, Tetra-Euangelium 
sanctum, simplex Syrorum versio, p. 6 et sqq. Sed in graeco aliter 
se habet partitio: Matthaeus dividitur in sectiones 355, Marcus 236, 
Lucas 340, lohannes 232; sunt Matthaei propria 62, Marci 20, Lucae 72, 
Iohannis 97. Cfr. TiscHENDonRFI ed. vur critica maior, Prolegom., III, 
p. 140 et sqq. — ? Patr. Gr.. XXXVII, 488 sqq. — ? C addit in mar- 
gine: « Non est probatus numerus canonum, quia enumeratio non sibi 
constat »; quod intellegendum est de numeris non emendatis. 

“EVANGELIUM SANCTUM ANNUNCIATIO VIVIFICATRIX 
DOMINI NOSTRI IESU CHRISTI 


ae 


PRAEDICATIO MATTHAEI APOSTOLI 
UNIUS E DUODECIM 


CAPUT PRIMUM. 


v. 1) INciPIT MATTHAEUS DICENS: Liber generationis Iesu 
Christi. Non dixit Matthaeus sicut prophetae: Dixit mihi 
Dominus, vel: Visionem vidi; quia Iudaei trahebantur post 
falsos prophetas, necesse erat ut tali modo loquerentur: Mat- 
thaeus vero, quia credentibus scribebat, non opus habuit imi- 
tandi prophetas; neque posuit nomen suum in libro, quia pro- 
pinquis scribebat per modum narrationis. Paulus autem, quia 
scribebat remotis, per modum epistolae scripsit, et necesse erat, 
ut scriberet nomen suum. 

Et generationis appellat librum; quia initium omnium bono- 
rum est nativitas; vel quemadmodum Moses librum suum « crea- 
tionis » appellavit, quamvis de aliis gestis, quae in mundo 
spatio MMCCXVI annorum evenerunt, loquatur, et alterum librum 
appellavit « exodum », quamvis describat alios eventus: ita et 
liber « generationis » appellatus est, quia res est sublimior, quod 
Deus nascatur in carne, quamvis doceat omnem oeconomiam; 
pars enim praecipua ab eo quod praestantius est nomen accipit, 
ut dicunt sapientes. Et etiamsi baptismus est principium Evan- 
geli, tamen incepit a nativitate, ut doceat Hebraeos illum 
fuisse Christum !, quem promisit *Deus Abramo et Davidi, ori- 
turum e semine eorum; et ipse est dator Evangelii. 

Generatio multis modis dicitur. Una quidem, quae e muliere. — 
Altera autem, quae e baptismo, secundum illud: Qui non nasci- 


! B add. < qui exspectabatur ab eis ». 

lur ex aqua et Spiritu !. — Tertia, e sepulcro: Quis audivit 
id el quis vidit haec? Parturiet terra uno die et nascetur 
populus uno momento 2 — Quarto, etiam de actibus remotis 
dicitur generatio, sicut illud: In Iesu Christo ego genui vos 3; 
et ipse voluit ut eae gignant * in Spiritu; et: Ignoro quid 
pariat crastina dies 5 et: Quis generat stillicidias pluviae? 5; 
et: Concepit iniquitatem, et gessit. perfidiam et peperit do- 
lum *. — Quinto, quemadmodum radii et splendor generantur 
a sole et igni. — Et sexto, aeterna, sicut Filius natus est a 
Patre secundum divinitatem. 

Hic vero « generationem » dicit non aeternam, quae a Patre 
est, sed temporalem, quae est a virgine. Etiamsi enim comme- 
moratur generatio Abelis et Iacobi in Scriptura, tamen nemini 
patrum adscribitur « liber generationis », sed Christo tantum, ut 
indicaret Christum non esse hominem vulgarem, sed Deum qui 
homo factus est, et non secundum ordinem hominum genitum 
esse a patre et matre, sed supra ordinem naturae e Spiritu 
sancto et Virgine. — Rursus, incepit a generationibus, ut osten- 
deret quod, etiamsi Cliristus putabatur filius Iosephi a Iudaeis, 
neque notam habebant eius filiationem aeternam, de Iosepho 
tamen dubium erat, utrum fuerit filius Davidis an non. Et hoc 
per seriem generationum accurate notum fit, et dubium solu- 
tum est. 

Graecus vero liber « existentiae » dicit. Existentia vero *novem 
modis dicitur. Primo, ex nihilo est aliquid, sicut caelum et terra, 
quae e nihilo facta sunt. — Secundo, et ex aliquo est aliquid, 
sicut firmamentum et arbores, quae ex aliquo facta sunt. — 
Tertio, aut absolute secundum illud quod dixit Deus: Et factus 
est Adam sicut unus nostrum 8. — Quarto, secundum muta- 
tionem, uti mulier Lot quae facta est statua salis. — Quinto, 
aut non substantialiter, sicut illud: Factum est vespere et 
factum est mane, dies unus 9. — Sexto, per modum auxilii, 
sicut illud: Ft fuit Deus cum Iosepho 9. — Septimo, tempo- 
rarie, sicut illud: Æ factus sum sicut homo non audiens 1!. 一 
Octavo, aut per gratiam, sicut illud: Factus est Moses deus 
Pharaonis !?.— Nono, aut sine mutatione, sicut qui existens 

fit id quod non erat antea, quemadmodum factus est Abel 
pastor gregum !, et David rex et propheta, et Aron sacerdos, 
quin tamen mutaretur homo in natura sua. Et hoc modo dici- 
mus: Verbum Deus factum est homo, quin mutatum fuerit in 
eo quod erat Deus natura sua. 

Filii David, filii Abraham. Filium Iosephi non vocavit eum, 
quia is non habuit partem in eius generatione, nec filium Mariae 
eum nominat, quamvis ex ea incarnatus sit, quia non est mos 
Scripturae a mulieribus genealogias deducendi. Ad Davidem 
autem et Abraham rediit, quia promissio nativitatis Christi ipsis 
facta est; dixit enim ad Abraham: In semine tuo benedicentur 
omnes gentes ?; Davidi autem cum iuramento dixit: E fructi- 
bus ventris tui ponam super sedem tuam *; et etiam: E filiis 
eorum sedebunt in saecula saeculorum super sedem tuam *; 
et ut doceret Hebraeos quemadmodum vaticinati sunt prophetae 
eum e semine *Davidis ortum esse 5. 

Rursus, appellat eum filium David, ut exaltaret opinionem 
de illo. Nazareus sane est, quia educatus est in Nazareth sicut 
dixit Philippus Nathanaeli: Inrenimus Iesum e Nazareth 6. 

Abrahamo facta est promissio, quia ipse primus se convertit 
ab idololatria; Davidi autem, quia fuit primus rex qui custodivit 
mandatum et placuit Deo, et evexit arcam et voluit aedificare 
domum Domino. Davidem posuit ante Abraham propter eius 
regnum et principatum, et non remotum eius tempus, quia in 
ore omnium hominum narrabatur historia eius, et ex eo oritu- 
rum exspectabant Christum, secundum illud: Nonne e semine 
Davidis et e Bethlehem orietur Christus? 1 Et omnem bonum 
regem qui regnabat super eos, vocabant Davidem, secundum 
illud: David, servus meus, pascet eos 9, et: Statuam eis Davi- 
dem, servum meum ?. Et rursus iureiurando dictum est Davidi: 
Iuravit Dominus Davidi in veritate et non decipiet : E fructi- 
bus ventris tui 10 et: Iwravi Davidi, servo meo !!, et: Egre- 
dietur virga e radice Iesai !*. — Rursus, posuit Davidem ante 
Abrahamum, quia Abrahamo promisit fore ut sit pater gentium; 
Davidi vero promisit fore ut ex ipsius semine oriatur Christus: 


1 Gen., IV, 2. 一 * Gen., xxu, 18; xxvi, 4. 一 3 Ps. CXXXI, 11. — 

et decebat ut praeponeretur ille, e cuius semine oriturus erat 
Christus Redemptor, ei qui est caput gentium. Redemptor enim 
prior est redemptis per ipsum. Post Davidem commemorat Abra- 
hamum, quia huic facta est promissio vocationis gentium. 

Filii Abraham ; h. e. Christum vocat filium Abrahami secun- 
dum carnem; at non e coniugio vocat Christum filium Davidis 
et Abrahami, sed quasi e successione. Et quem Matthaeus vocat 
* filium Davidis, eum nominat Marcus filium Dei, et Lucas 
viriutem Altissimi, et Iohannes Verbum Deum. Attamen Deus, 
et Verbum, et virtus Altissimi vocatur secundum id quod est, 
filius autem Davidis et Abrahami cognominatus est secundum id 
quod factus est; unus quidem et idem est, et non alius et alius. 

v. 2) Abraham genuit Isaac. Hanc seriem generationum 
posuit ut ostenderet, quemadmodum antea Deus Abrahamo et 
Davidi promiserat, illum ortum esse, et eum esse qui a Iudaeis 
exspectabatur, et eis nullam esse excusationem si non credant 
in eum. 

Isaac genuit Iacob: lacob genuit Iudam el fratres eius. 
Non commemorat fratres Isaaci nec Iacobi, h. e. quia non habe- 
bant commercium cum genere Israelitico, erant enim Taiitae 
et Ismaelitae et Arabes et Idumaei; non autem quia perversi 
erant, sicut alii dixerunt; nam viros his peiores commemorat 
Scriptura. Fratres Iudae commemorat quod ex ipsis provenit 
gens Hebraeorum; Iudam autem expresse nominat quod ex 
ipsius familia descendit Christus, h. e. e semine Davidis. 

v. 3) Iudas genuit Phares et Zaram de Thamar. Thamar 
commemorat, quae e gentibus est et accusata est fornicationis; 
h. e. ut doceat nos misericordiam et bonitatem Dei, qui non 
tantum homo factus est, sed et ex huiusmodi parentibus natus 
est. Et quia omnis homo iugo peccati subditus erat, necessarium 


. erat ut veniret in terram. *Si enim Iuda peccavit et David 


moechatus est, quanto magis alii praeter eos! Et per adventum 
suum solvit probra nostra, et eius Evangelium excipit quemcum- 
que credentem: adulteros et fornicatores, et quemcumque pae- 
nitentiam agentem. 

Commemoravit rursus Thamar ut nobis animum adderet, ne 
pudeat nos parentum malorum, et ne a virtute deficiamus; nam 
pulehritudo animae non laeditur per malos parentes. Si enim 
impudicum conversum ad virtutem non pudet ante actorum 

multo minus pudebit virum, qui est filius meretricis aut adul- 
terae, peccatorum suorum parentum, si peccatorum suorum eum 
non pudet. — Rursus commemoravit Thamar ut redargueret 
Iudaeos, gloriantes propter Abraham, et (tamen) destitutos bonis 
operibus. Et dicit eis: Ecce, quae fornicata est fuit mater Da- 
vidis! — Rursus dicimus: Thamar non ratione fornicationis 
sedit ibi; et notum est ab eo quod dixit Iuda: luwstior me 
est! ; sed ut gigneret Christum, qui latebat in Iuda, et notum 
est eo quod cum eo moechata est et non cum viro alio. Et 
id rursus fecit, quando mortua est uxor eius, ne videretur 
iniqua. Non enim erat tunc lex scripta quae prohiberet ab 
huiusmodi re. Et rursus, propter privationem filiorum circum- 
venit Iudam: malum enim putabatur apud omnes sterilitas. 
Rursus, Thamar figurat ecclesiam et gentes, quae fornicatae 
sunt cum idolis, et per prolem Thamar liberatae sunt. Tha- 
mar e gentibus: ita etiam Ecclesia. Scortata est Thamar, et 
etiam ecclesia * scortata est cum idolis; et sicut commixta est 
Thamar in generationibus Christi, ita et ecclesia *commixta 
est in corpore et sanguine Christi. Thamar interpretatur, quasi 
haec vocet Dominum nostrum apud se ipsam: « Veni, Domine 
mi; deversare apud me ». 
- Cur commemoravit Phares et Zaram? Zara interpretatur 
oriens. In splendore religionis apparuerunt, sicut Henoch et 
Sem et Iaphet et Melchisedech. Et cum paululum apparuissent 
et extendissent manum, locus eorum contractus est et septum 
quoddam ruptum est [pelvis altera quam Moses erexit in medio.] ? 
Cum enim retraxisset Zara manum suam *, rupta quasi 
maceria, exiit Phares: h. e. institutio Mosaica, quam Paulus 
vocat maceriam ?; Phares vero interpretatur maceria, aut 
separatio, aut divisio. Et postea denuo venit institutio evan- 
gelica, id est Zara, qui apparitionem fecit in mundo primus ab 
initio, et postea secundus. Zara ergo significat gentes, Phares 
autem significat populum. Et quemadmodum Zara protulit ma- 
num suam et postea retraxit eam, ita et populus novus et 
opera ecclesiae apparuerunt in diebus Noe et Abrahami, et 
postea evanuerunt et ingressus est populus et opera Mosaica, 
! Gen., xxvii, 26. 一 I. e. idololatrae qui ingressi sunt ecclesiam. 

sicut natus est primum Phares, et denique apparuit populus 
novus, sicut Zara natus est post Phares. E semine Phares ortus 
est Christus in carne. 

v. 5) Salmon genuit Booz e Rahab. Commemorat Rahab, 
h. e. ut ostenderet quod non uti iudex venit Christus ad vin- 
dictam, sed ut sanaret mala nostra. Et sicut ille sumpsit me- 
retricem, ita et Deus naturam quae fornicata est cum idolis 
desponsavit et univit sibi; *et edocuit nos, quod accipit eos 
qui paenitentiam agunt. — Rahab: consociatio gentium et 
populi interpretatur. 

Booz genuit Obed e Ruth. Ruth e gentibus fuit; et comme- 
moravit eam ut ostenderet vocationem gentium. Lex enim ex- 
clusit e synagoga Àmmonitas et Moabitas, e quibus erat Ruth; 
sed Evangelium per fidem in Christum vocavit eos. Et sicut in- 
gressa est Ruth in generationes Christi, ita et gentes vocatae 
sunt, et ingressae sunt in fidem Christi. Et ideo commemo- 
ravit eam ut redargueret superbiam Iudaeorum: ecce enim 
David, in quo gloriabantur, ex ea originem ducit! Et sicut 
non abhorruit Booz a paupertate Ruth, ita neque Christus ab 
ecclesia quae destituta erat bonis operibus. — Ruth reconciliatio 
interpretatur. 

v. 6) David genuit Salomonem ex uxore Uriae. Comme- 
moravit quilem uxorem Uriae; h. e. ut ostenderet se verita- 
tem scribere sine pudore, et manifestaret peccatum Davidis, 
quod per Evangelium et descensum medici in terram sanatum 
est, et per eum liberatus est a caede Uriae. Cum enim superbiret 
David in excellentia et se extolleret statim derelictus est, et 
moecliatus est cum Bethsabee; et paenituit eum, et flevit, et 
revelatum est ei venturum esse Dominum qui sanaret eum a 
peccato. Et cum investigaret de loco nativitatis eius, dixit: 
Non dabo somnum oculis meis, etc. *. Et postquam accepit 
promissum Dei hac de re, dixit psalmos xxix et xvr ! *de de- 
scensu medici usque ad mortem, qui redimeret animas pecca- 
torum. Et si scandalizatus fuerit quis propter Davidem qui pec- 
cavit, sciat illum unum peccatum peccavisse toto tempore regni 
sui diuturni et magni, et propter id obtulisse paenitentiam diu- 

! Ps. CXXXI, 4. — ? B add.: « Exaltabo te Domine quia exaltasti me, 

turnam et magnam. Et derelictus est ut caderet in peccatum, 
ut sit bonum exemplum peccatoribus, et sicut ille paenitentiam 
agant. Et idcirco regnavit Salomon in eius loco, ut sciant omnes 
peccatum eius condonatum fuisse, et ne putent Iudaei Salomo- 
nem esse filium adulterii, sicut puer alter quem Dominus per- 
cussit et qui mortuus est. 

Quattuor mulieres commemorat: symbolice significat quattuor 
plagas e quibus congregata est Ecclesia; 

[v. 7) Salomon genuit Roboam; h. e. post Davidem com- 
memoravit aliam mulierem]! et illas commemoravit, ut eo re- 
dargueret Iudaeos stultos et gloriantes in stirpe sua, et doceret 
eos non e genere parari honorem, sed e conscientia quae ti- 
met Deum. Ecce enim magnus David ab huiusmodi parentibus 
fuit, et Salomonem non impedivit mater eius quominus re- 
gnaret! Sic et gentes, si volunt credere, non impediet eas genus 
idolicum. 

v. 8) Iosaphat genuit Ioram; Ioram genuit Oziam. Quare 
praetermisit Achoziam et Ioas et Amasiam? Et aliqui aiunt Afri- 
canum, episcopum Emmaus, dicere: Quia peccatores erant et e 
semine [ezabel, omisit eos. Et ad eum dicimus: Non erant e semine 
lezabel; lezabel *enim erat uxor Achab, Ioram autem uxorem 
duxit Athaliam, filiam Omri, sororem Achab, et ex ea genuit 
Achoziam, etiamsi uno loco, secundum mentem Septuaginta, ap- 
pellata est filia Achab, propter similitudinem impietatis, sicut 
explicavit sanctus Severus. Et mater Ioasi Zoba, e Bersabee, 
appellabatur et (mater) Amasiae Iehoaddan, e Ierusalem; non 
sunt igitur e semine Iezabel; et non erant maiores peccatores 
quam Salomon et Achaz et Manasse qui descripti sunt. 

Sanctus Severus dicit: Ioram, filius Iosaphat, Athaliam, filiam 
Achabi, duxit, et ex ea genuit Achoziam et Ioas et Amasiam. 
Praetermisit eos Matthaeus, quia odio habebant Iudaei idolola- 
triam domus Achab; ergo omisit eos qui e coniugio idolola- 
trarum nati sunt, cum recordaretur huius (sententiae): Vindi- 
cabo delicta patrum in filios, in tres et quattuor generationes, 
inimicorum meorum ?. — Et ad hunc dicet quis: Non filia 
Achabi est Athalia, uxor Ioram et mater Achoziae, sed filia 
Omri et soror Achabi. Et si propter Hebraeos omisit illos qui 

ex Athalia erant, quomodo commemoravit Oziam, qui fuit le- 
prosus et magis horrendus quam isti Iudaeis? — Origenes dicit: 
Ut definiretur numerus quattuordecim generationum a Davide 
usque ad transmigrationem, ideo omisit eos. Ter quaternae 
denae generationes fiunt XLII，et typus est hic numerus: quia 
in fine XLII profectionum populi hereditatem acceperunt terram 
promissionis, et in fine XLII generationum ortus est Christus 
et hereditatem dedit sanctis terram paradisiacam. 

Georgius (episcopus) Tribuum dicit: Matthaeus non omisit 


illas tres *personas, neque mutavit numerum generationum 


dicens xiv pro XVII. Sed cum ad Iudaeos evangelium scri- 
psisset et multi eorum linguae graecae periti essent, volue- 
runt illud ex hebraico in graecum interpretari, at cum graeca 
lingua non potest dicere Cheth, 'Ain, Sade, sicut lingua 
hebraica et syriaca, nec habens signum in alphabeto suo quod 
profundius in gutture pronuncietur, quando venerunt inter- 
pretes ad Ioram, et dixerunt: genuit Aboziam, et hic Yoas, 
et hic Ámasiam, et Amasias 'Oziam, cum voluerunt graeci- 
zare nomina, scripserunt: Ioram genuit Achoziam et Acho- 
zias loas, et Ioas Amasiam et Amasias Oziam. Alii qui post 
eos venerunt scribendo evangelium graece, saltum fecerunt 
ab ilo: Ioram genuit Achoziam, et scripserunt: Ioram 
genuit Oziam, propter similitudinem nominum et differentiam 
eorum in uno signo Kaf. Et hoc fecerunt forsan involuntarie ; 
aut voluntarie, ut statuatur ipsis series generationum XIV; nam 
valde carus erat numerus septenarius et xiv iis qui e Iudaeis 
crediderant. Et sic propagati sunt corrupti codices ad omnes na- 
tiones. — Et ad eum dicimus: Non est id verum; si enim men- 
dum et error scribae esset et non omisisset eos Matthaeus, 
debuisset Matthaeus dicere: « À Davide usque ad transmigra- 
tionem generationes XVII », sed eo quod Matthaeus genera- 
tiones XIv postea scripsit, intellegimus Matthaeum ipsum *omi- 
sisse eos. 

Alii dixerunt: Hebraei Christiani eiecerunt tres illos ut 
statuerentur a Davide ad transmigrationem generationes XIV, 
quia amabant hunc numerum. Inventus est enim olim codex 
syriacus ex hebraeo translatus, qui ponit illos tres reges in 
serie, et postea dicit: generationes xIv, non autem XVII, 
et illud « generationes xiv » mutatum est ab Hebraeis pro XVII 

propter comprehensionem hebdomadarum quae cara erat eis, eo 
quod die decimaquarta liberati sunt a servitute Aegyptiorum. 
Alii dixerunt: Quia erant abominabiles in oculis populi, omisit 
eos Matthaeus: Ochozias enim se consociavit cum viris fami- 
liae domus Achab quando misit naves ad aurum adducendum 1; 
et ascendit in Ramath Galaad cum Achabo, et reprehendit eum 
propheta ?, et postea occisus est a Iehu; et Ioas quia necavit 
filios Ioiadae sacerdoti; et Amasias etiam ipse in coniuratione 
occisus est 3; provocando quidem regem Israelis ad pugnan- 
dum secum: et eius causa et per eum eversa sunt moenia 
et conculcatum est Sanctum. Et ideo omisit eos Matthaeus. 
— Lector autem quod sibi placet teneat. 

v. 11) Iosias genuit Iechoniam et fratres eius in captivitate 
Babylonis. In libro Regnorum et in libro Chronicorum non est 
scriptum Iosiam genuisse Iechoniam, sed Iosiae fuisse filios 
quinque: Ioahaz et Eliacim qui et Ioiacim, et Sellum, et Iocha- 
nan, et Sedeciam, qui et Matthanias. — Alii dicunt: Iosias 
genuit Ioahaz qui et Iohanan, et lIoacim qui et Eliacim, et 
Sedeciam qui et Matthanias, et Sellum qui et Iechonias. Alii 
Sellum Iechoniam vocarunt ; et (ita) liber Chronicorum quinque 
recenset filios Iosiae. Et Ioiacim qui et Eliacim, genuit Iecho- 
niam, qui est Ioiacin, qui captivus abductus est Babylonem 4. 

Et quomodo *non scripsit Matthaeus: Iosias genuit Ioiacim, et 
Ioiacim Iechoniam ? — Et Georgius dixit: Ita scripsit; sed scriba 
erravit et scripsit vice Ioiacim « Iechonias ». — Alii dixe- 
runt: Quia reprobatus est Ioiacim et occidit Uriam prophetam, 
filium Semaiae 5, et destruxit prophetiam, ut putabat, omisit 
eum Matthaeus; Iechonias autem filius eius, exiit et se tradidit, 
ne contemneretur Sanctum, et ideo scripsit eius nomen 5. Ad 
eos quis dicet 7: Ecce Manasses peior erat illo; quare scripsit 
Matthaeus nomen huius? Nos autem dicimus: Unusquisque eorum 
duplici nomine appellabatur: Ioiacim et Eliacim, Ioiacin et Iecho- 
nias; filius ergo Ioiacimi, Iechonias, nepos erat Iosiae, et vocat 
eum filium eius secundum consuetudinem Scripturae, quae voca- 
vit Lot, filium fratris Abrahae, fratrem eius, in illo: Dixit: 
Viri fratres sumus nos 9, et filios filiarum Labani filios huius; 

! |] Par., xx, 36 (lll Reg., xxu, 45). — * IV Reg., viu, 28; II Par., 
xx, 37 (losaphat). 一 :LV Reg., xiv. — * Il Par., xxxvi; IV Reg., xxii, 
XXII. — ^ IER., XXVI, 23. — ĉ IV Reg., xxiv, 12. — 7 Ita B. — * Gen., XIII 8. 

ita et Matthaniam rursus et Ioahaz, qui patrui erant Iecho- 
niae, fratres eius appellavit. 

Rursus, losias genuit loahaz, qui cognominatus est Sellum, 
et Eliacim qui et Ioiacim, et Matthaniam qui nominatus est 
sedecias; et postquam occidit Pharao claudus ! Iosiam, regnare 
fecit Ioahaz, filium eius. Hunc autem cum in vincula conie- 
cisset Pharao et amovisset, regem in locum eius constituit 
Eliacim, fratrem eius, filium Iosiae. Et vocavit eum Pharao 
Ioiacim. Et postquam mortuus est Ioiacim, regem constituit 
Ioiachin, filium eius, qui et Iechonias, et postea appellatus est 
nomine patris sui Ioiacim. Et hunc captivum fecit Nabucho- 
donosor, et pro eo constituit Matthaniam, patruum eius, qui 
*Ssedecias appellatus est a Nabuchodonosore; et hos omnes 
commemoravit evangelista, quando dixit: Jechoniam et fratres 
eius, quia ad hos omnes translatum est regnum. 

In captivitate Babylonis. Commemoravit captivitatem baby- 
lonicam ut ostenderet Iudaeos nec captivos quidem factos emen- 
datos fuisse a malitia sua; et praeterea ut reponatur captivitas 
post generationes, quia vult dicere: A £ransmigrattone usque 
ad Christum generationes xiv. è. Et rursus erat necessarius 
adventus Christi ut liberet nos a captivitate Calumniatoris et 
mortis. Non commemoravit descensum in Aegyptum sicut ca- 
ptivitatem Babylonis, quia descensus ille antiquus erat, haec 
vero proxima; et ille quidem non accidit propter peccata eo- 
rum, hac vero propter peccata sua captivi facti sunt. Rursus: 
Aegyptum non timebant, coram Dabyloniis vero semper tre- 
mebant. 

Et cum losias non vidit ipse captivitatem Babylonis, quare 
dixit Matthaeus: Josias genuit Iechoniam et fratres eius in 
(ransmigratione Babylonis? Et dicimus: Quia a tempore Iosiae 
captivitas computatur, quo tempore de ea vaticinatus est Iere- 
mias. Quemadmodum dixit Deus Abrahamo: Serviet semen 
tuum CCCC annos servitutem ?; et a die quo dictum est ei id 
verbum computantur anni, usque ad exitum ex Aegypto, ita el 
tempore Iosiae vaticinatus est Ieremias de captivitate, et ab 
illo tempore computatur; et hac de causa commemorat Iosiam 


![. e. Nechao: est prava interpretatio vocis hebraicae. — * v. 17. 

simul cum captivitate. Anno decimo tertio Iosiae vaticinatus est 
Ieremias de captivitate, *et ab hoc tempore computatur capti- 
vitas, usque ad annum trigesimum primum regni Iosiae. 

v. 12) Iechonias genuit Salathielem, Salathiel genuit Zoro- 
babelem. Ieremias dixit de Iechonia: Scribite eum reproba- 
tum, absque filiis; el non sedebit vir e semine eius super 
solium Davidis !; et Matthaeus hic dicit ex eo descendere 
Christum per genealogiam, secundum illud: Dabit ei Dominus 
sedem Davidis, patris eius *. — Et Mar Severus dixit: Quod 
attinet ad Iechoniam, id quantum ad regnum terrestre quod in 
Iuda tenebat dixit propheta; regnum autem Christi et sedes 
eius, non est illud, sed caeleste, de quo dixit: Regnum meum 
non est ex mundo ?. Est tamen rex etiam super fines terrae. 
— Alii dicunt: Iechonias qui fuit ante captivitatem Babylonis et 
in ipsa captivitate, non est ille de quo locutus est Matthaeus, 
qui fuit post captivitatem ; sed alius est ille qui fuit ante capti- 
vitatem, cuius in libro Regum fit mentio *; qui fuit post capti- 
vitatem (commemoratus est) in libro Ieremiae, qui eum male- 
dictionibus percussit et vocat eum Ioiacim. — Alii dicunt: Alius 
est lechonias de quo locutus est Ieremias, ab illo Matthaei; 
et ille Ieremiae est Sedecias, filius Iosiae, cuius filii iugulati 
sunt coram eo in captivitate, et mortuus est Babylone cum 
mola moleret; is vero Matthaei est Iechonias filius Ioiacim, et 
mater eius appellabatur Susanna, et erat soror Ieremiae pro- 
phetae. Is sane Iechonias genuit Salathielem. 

Requiritur ut examinemus num Salathiel et Zorobabel, quos 
Matthaeus recenset, idem sint qui apud Lucam, an alii? Et 
si lidem sunt, cur Salathielem filium Iechoniae vocat, *Lucas 
vero filium Neri? — Et dicimus: Sanctus Severus scripsit: 
Saepius adducunt eandem personam Matthaeus et Lucas. Solent 
enim genealogiae, sicut fluenta quae diversimode separantur ut 
rursus simul fluant et rursus ab invicem dividuntur, ut per 
medias personas commisceantur, etiam postquam longe ruptae 
sunt. Ecce enim uterque evangelista Salathielem commemoravit, 
Matthaeus autem filium Iechoniae secundum naturam eum nomi- 
nat, Lucas vero filium Neri secundum legem. 


! [ER., xxii, 30. — ? Luc., 1, 32. — * IoHAN., XVII, 36. — t IV Reg., xxiv, 

Melki Nahasta loiacim 
| uxor 
| pr perds 
Neri lechonias 
————————————  ÉÓUNDMNN 
(secundum legem) Salathiel (secundum naturam) 


Melki, pater Neri, qui e Nathan descendebat, sumpsit uxorem, 
cui nomen Nabasta, filiam Eliathan ! e Ierusalem; et genuit 
ex ea Neri. Postquam mortuus est Melki, sumpsit Ioiacim 
rex Nahasta, propter venustatem eius, et genuit ex ea Iecho- 
niam: fuerunt Neri et lechonias fratres ex matre. Et duxit 
Neri uxorem et mortuus est absque liberis, et duxit eam Iecho- 
nias, frater eius, et genuit ex ea Salathielem, ut praescribitur 
in Lege: Quod si morietur vir absque filiis, ducet eius frater 
w.rorem. eius, et suscitabit semen fratri suo mortuo ?. Et est 
Salathiel filius Iechoniae secundum naturam et filius Neri secun- 
dum legem. Matthaeus dixit Iechoniam esse filium naturalem 
Ioiacim, Lucas vero dixit esse Salathielem filium legalem Neri. 
Ambo igitur veraces sunt. — Georgius dicit: Non iidem sunt, 
*sed Neri ille, e Mathan descendens, cum enim vellet assi- 
milare filium suum filio Iechoniae regis, appellavit eum Sala- 
thielem nomine huius; similiter etiam Salathiel, cum aemulatus 
esset assimilare filium suum filio Salathielis, filii Iechoniae, 


- vocavit eum Zorobabelem. Et id notum est eo quod plura sunt 


nomina quae posuit Matthaeus a Davide et infra, quorum similia 
posuit Lucas, sicut Ioram et Eliezer et Eliacim; quia occurrit 
synonymia multis vicibus in serie generationum, aut casu aut 
voluntate, ut aiunt philosophi. 

hursus: dubia est res, utrum Melki qui e Nathan, duxe- 
rit Nabasta primo, et, postquam genuit ex ea Neri et mortuus 
est, duxerit eam Ioiacim rex viduam, cum esset duodevi- 
ginti annos natus, et genuit ex ea Iechoniam, an forsan Ioiacim 
sumpsit eam primum et genuit ex ea Iechoniam, et postquam 
occisus est, facta sit uxor Melki et peperit Neri? Utraque opinio 
dubia est, nempe ut credamus Ioiacim duxisse viduam uxorem 
tempore iuventutis suae vel ut admittamus uxorem regis factam 
esse uxorem vilis hominis qui ex alia stirpe erat. Et in libro 


! Alibi: Elnathan. — °? Deut., xxv, 5. 

Regum scriptum est: Captivum duxit Nabuchodonosor Ioa- 
chin et matrem eius et uxores eius !. Et si descendit Nahašta, 
mater Ioachin, cum filio suo in captivitatem, haud verisimile 
est ipsam fuisse viro alii post mortem Ioiacim, viri sui; et si 
neque cum facta esset vidua a Melki duxit eam Iosias uxorem 
filio suo Ioiacim, iam non est Neri filius Salathielis, filii Iecho- 
niae, de quo scripsit Matthaeus. Salathielem, filium Neri, 
posuit Lucas ?. Et neque in libro Regnorum neque in libro 
Chronicorum scriptum est lechoniae fuisse fratrem appella- 
tum Neri, quo mortuo "absque liberis, uxorem eius duxit 
Iechonias et genuit ex ea Salathielem. In libro Chronicorum 
scriptum est de filiis Iosiae: Ioahaz, Iohanan Ioiacim, Sede- 
cias, Sellum ; et filius Ioiacim fuit Iechonias: ergo non sunt 
iidem apud Matthaeum et apud Lucam, sed eiusdem nominis. 
` v. 13) Zorobabel genuit Abiud. Interpretatur Zorobabel 
« semen in Babel », quia ibi seminatus et natus est. Matthaeus 
dixit: Zorobabel genwit Abiud, et Lucas dixit: Zorobabel 
genuit Resa ?. Mar Severus dicit: Zorobabel habuit duos filios: 
Abiud et Resa, et Matthaeus recenset unum et Lucas alterum. 
Et sicut a Davide dividuntur generationes in Nathan et Salo- 
monem et descendunt usque ad Ioseph, dum Matthaeus sumit 
generationem Salomonis et Lucas illam Nathan: ita et a Sala- 
thiele dividuntur generationes in Abiud et Resa, et descendunt 
usque ad Iosephum. — Georgius Tribuum dicit: Alius est Zoro- 
babel qui genuit Abiud, et alius qui genuit Resa, de quo loquitur 
Lucas. Alii dicunt Abiud, filium Zorobabelis, duobus nominibus 
appellatum fuisse: Abiud, dico, et Resa; et idcirco unusquisque 
Evangelistarum appellat eum uno nomine, sicut filios Iosiae 
quorum unusquisque duobus nominibus appellatur. 

v. 15) Mathan genuit Iacob, (16) Iacob genuit Ioseph, virum 
Mariae; ex qua matus est Iesus qui vocatur Christus. Ab 
illo: ex qua, nisi puncto muniretur, putaretur Christus e Io- 
sepho natus esse; attamen, punctum ante vocabulum: er qua 
ostendit e Virgine eum natum esse et non e Iosepho. Secundum 
autem sensum graecae versionis non ita scriptum est, sed 
Ioseph, *virum Mariae, quod min HI (ex ea) natus est Iesus; 
ergo si pro I in HI scripsisset Matthaeus v, putaretur Christus 

natus esse e Ioseph: sed quia HI (ea) scripsit, et non HU (eo), 
significavit eum e Virgine natum esse et non e Iosepho. — 
Rursus, cum addiderit: virum Mariae, ostendit propter Mariam 
se recitavisse illam seriem generationum; et illam (virginem) 
esse de domo Davidis et Abrahami, et idcirco induxit nomen 
eius in medium. 


Matthaeus appellavit Iosephum filium lacobi, Lucas vero 
filium Heli. 


Mathan Estha seu Esther Matathath 
r 人 
Iacob ; ， | Heli 
filius adi fratres uterini | filius Melki 


人 
-一 


Ioseph 


secundum naturam secundum legem 
filius Iacobi filius Heli 


Fuit enim vir quidam, nomine Mathan, e progenie Salomonis, 
qui duxit uxorem cui nomen Esther, et genuit ex ea Iacobum, 
et, mortuo Mathan, facta est Esther uxor! Matathath e progenie 
Nathan, et genuit ex ea Heli; et habuit Esther duos filios: 
unum e Mathan et alterum e Matathath. Duxit autem Heli 
uxorem et mortuus est absque filiis, *et duxit eius uxorem se- 
cundum legem Iacobus, frater eius, ut suscitaret semen mortuo, 
ne deleretur nomen eius. Et Iacobus genuit Iosephum, et erat 
Iosephus filius Iacobi secundum naturam, et Heli secundum le- 
gem. Et Matthaeus recitat eum secundum naturam, Lucas 
vero secundum legem. Naturalis quidem est progenies seminis 
genuini, legalis vero progenies illius qui genuit nomine fratris 
sui qui mortuus est absque liberis. 

Quare pervenit Matthaeus ad Salomonem, Lucas autem Na- 
than posuit, et sic ad Iosephum processere? — Aliqui dixerunt 
Mariam e Salomone ortum habere, Ioseph vero e Nathan; et 
Matthaeus proponit generationes Mariae, Lucas vero losephi. 
Et si ita est, quare scripsit Matthaeus de Iacobo illud genuit 
Iosephum, cum secundum naturam non genuit eum? Si autem 
dicant: Lucas generationem Mariae recitat, Matthaeus vero 


! B notat in margine: « In alio codice appellat eam Astha; forma 
masculina est Asa ». 

Iosephi, cur ponebat Lucas illud putabatur quoad genus ex 
quo natus est Christus? — Philoxenus autem dixit: Matthaeus 
descripsit generationes naturales, et ideo dixit: talis genuit 
talem, Lucas vero legales, et ideo scripsit illud putabatur '. 
Et hoc testatur Africanus dicens: Nomina generationum enu- 
merabantur apud Hebraeos aut secundum naturam, e genera- 
tione seminis, aut secundum legem, ita ut ille qui nascitur, 
in adoptionem sit illius qui mortuus est sine liberis, aut illius 
qui genuit nomine fratris sui absque liberis mortui; quia non 
erat eis usquedum spes resurrectionis; et evangelistae re- 
censuerunt generationem naturalem et legalem. Una enim in 
altera commixta est utraque generatio Salomonis et Nathani; 
igitur a Nathane et a Salomone, unusquisque eorum est pater 
Iosephi: Heli qui e Nathane, et Iacobus qui e Salomone; et 
est *filius Iacobi naturaliter, et legaliter Heli seu *Eli. Et post- 
quam probavit Matthaeus secundum ordinem generationum na- 
turalium Iosephum e Davide originem habere, apparuerunt 
quidam ei adversantes et dixerunt: Iosephus filius Heli est et 
non lacobi; proferentes generationis ordinem legalem; et ideo 
voluit Lucas redarguere fatuitatem eorum. Nam etiam si ad Heli 
referendus est Iosephus legaliter, ita etiam a Davide invenitur 
esse genus Christi. Non enim struxit seriem generationum super 
Mariam, et dixit: talis genuit Mariam, ex qua natus est Chri- 
stus, quia non erat mos Hebraeis, ut deducerentur genealogiae 
per mulieres, et ideo non recensuit Mariam, sed Iosephum, ne 
videretur perturbare ordinem. — Rursus, dicimus: Per comme- 
morationem losephi etiam apparet Virginem cum eo e Davide 
procedere, nam contribules inter se matrimonio iungebantur, 
etiamsi aliquot (mulieres) egrediebantur ex una tribu in aliam. 
Iosephus autem et Maria, cognati erant, nepotes fratrum. 
Eleazar quidam duos filios genuit: Mathan et Iotham; et Ma- 
than genuit Iacobum, et Iacobus genuit Iosephum; et Iotham 
genuit Sadoc, et Sadoc Mariam; nomen autem matris eius Dina, 
et haec erat soror Elisabeth. Et inde est illud: Ecce Elisa- 
beth, cognata tua ?. Ducta est res nutu divino, ut regnum et 
sacerdotium Davidis et Levi consummationem acciperent in 
Christo. — Et rursus: Ideo recenset Iosephum et non Mariam, 

quia si comperuissent Iudaei Mariam non e Iosepho gravidam 
esse, lapidavissent eam; eius enim virginitas latebat omnes, 
praeter Iosephum qui eam edoctus est ab angelo, et Elisabeth 
a Spiritu sancto. Dicit Mar Iohannes: Noluit Christus ut scirent 
modum suae nativitatis, qui e Virgine natus est; et id profecto 
fecit tempore illo, ut liberaretur *Virgo a poena. Si enim Iudaei 
id didicissent ab initio non credidissent virginem parituram esse 
et lapidavissent eam. Si enim, cum daemones eiiceret, prin- 
cipem daemonum ipsum appellabant, quomodo credidissent vir- 
ginem parituram esse? 

Quaeritur qui sint parentes Mariae? Multis enim nominibus 
vocatus est pater eius: Ioiacim, Ioiachin, Ionakir, Sadoc, Iozedec; 
et rursus mater eius appellata est Anna et Dina. Iacobus Edes- 
senus dicit: Historiae ferunt Mariam filiam Ioiachin, e tribu Iuda, 
fuisse; qui fuit filius Esther — in alio codice: Panter — et Esther 
erat frater Melki, filii Ianai — in alio codice: qui e Neri — qui 
originem ducit a Nathan, et erat per uxorem e tribu Levi; et 
habitabat in Galilaea in loco ubi aedificata est Tiberias civitas. 

Vocavit Ioseph virum Mariae, cum eius sponsus esset, se- 
cundum morem Scripturae. Dictum est enim in Deuteronomio: 
Si fuerit mulier desponsata viro, et invenerit eam quidam 
el dormierit cum ea, educite ambos et lapidentur ; puella, 
quia non clamavit, et vir, quia dormivit cum wore pro- 
aimi sui |. Ex his manifestum est sponsum vocari virum et 
sponsam uxorem. | 

Undenam notum est Christum et Virginem e semine Davidis 
esse? Et dicimus: notum est Christum e semine Davidis esse 
secundum carnem eo quod natus est e Maria, quae erat e domo 
Davidis et e semine eius; et notum est Virginem a Davide 
descendere eo quod quisque e sua tribu ducebat uxorem ne com- 
misceatur hereditas et ne sit perturbatio in agris et pugna 
inter eos. Et Iosephus "custodivit id praeceptum duxitque Ma- 
riam, filiam Davidis. Si enim non a Davide fuisset, non pro- 
fecta esset in Bethlehem cum Iosepho, filio Davidis. 

Quomodo sedit Christus super solium Davidis? Et dicimus: 
Tribus modis apparet solium Davidis: primo, corporale, quod 
e lignis et ebore fabricatum et auro lapidibusque pretiosis orna- 

tum erat; secundo, principatum et potestatem super omnem 
gentem solent vocare solium regni; tertio, secundum id quod 
promisit Deus Davidi: Aedificabo in saeculum saeculorum 
sedem tuam !, et: Sedes eius sicut sol in conspectu meo ?; 
haec quae Davidi promissa sunt, data vero non sunt, impleta 
quidem sunt in Salvatore secundum verbum Gabrielis, cum 
« domum Iacobi » nominat gentes quae in eum crediderunt. 

Generationes quattuordecim. Non vero dixit omnes gene- 
rationes XLII, nec divisit eas in sex partes, etsi amabant nu- 
merum septenarium, sed in tres partes divisit hunc (numerum), 
qua quidem re innuit: quemadmodum non fuit difficile vobis 
transire a regimine iudicum ad regimen regum, et a regimine 
regum ad regimen summorum sacerdotum, ita ne alienum vobis 
videatur transiisse ab his ad regimen Christi: etenim Chri- 
stus est iudex, et rex, et summus sacerdos; antiqui enim typos 
eius praetulerunt: ipse rursus omnes simul in se collegit. 

Vituperabant Iudaei Apostolos, quasi inducerent novas leges 
in mundum. Et cum vellet Matthaeus probare eos procul esse 
a vituperio, ostendit providentiam Dei semper diversimode res 
moderatam esse, *secundum id quod utile est. Et iuxta mutatio- 
nem rerum divisit etiam numerum generationum. Ab Abrahamo 
usque ad Saulem iudicibus subditi erant; Matthaeus uti iudicem 
recenset Saulem, quia gubernavit breve tempus et reprobatus 
est. Sub regno autem fuerunt a Davide usque ad captivitatem, 
et postquam cessarunt reges per captivitatem, a summis sacer- 
dotibus regebantur: ergo, secundum mutationem rerum res 
divisit et innuit mirum non esse, si ille qui primum constituit 
iudices et postea reges et deinde duces, oriri fecerit regimen 
Filii sui. Nec vero mutatio rerum profuit Iudaeis, sed dum re- 
guntur a iudicibus et regibus et ducibus in malis remanserunt. 

Philoxenus dixit: Ideo in tres partes dividit generationes, 
quia in tribus locis revelavit Pater promissionem de Filio suo: 
Abrahamo, In semine (uo benedicentur gentes 3; Davidi: Su- 
scitabo (ibi semen tuum in saeculum *, et rursus per alium 
prophetam: Pascet eos David, servus meus 5. 

Alii dicunt etiam Adamo in creatione eius id promissum 


! Ps. LXXXVIII, 5, — * Ps. LXXXVIII, 38. 一 ? Gen., XXII, 85 xxvi, 4. 
— * Ps. LXXXVIII, 5, 30. — 5 EZECH., xxxiv, 23 (Is, XL, 11; Os., 11, 5) 

fuisse; et idcirco adscendit usque ad Adam. — In duplicem 
hebdomadam divisit eas, h. e. in xiv, ut per hebdomadas in 
memoriam revocet verba Danielis, et ipsum esse Christum, qui 
exspectabatur et de quo praedicarunt prophetae. 

In secunda parte generationum, quamvis posuerit xir di- 
xit xiv esse. Et Mar Iohannes dixit: captivitatem pro gene- 
ratione recensuit. Et Georgius dicit: Christus pro generatione 
computatur; et quemadmodum non excludit Davidem illud 
« usque ad » e xiv generationibus primae partis, ita nec Chri- 
stum excludit illud « vsque ad » e parte ultima; *media autem 
parte xiv sunt, si quidem omittuntur tres. — Alii autem di- 
cunt: Pars ultima tredecim constituitur (generationibus), cum 
inter Salathielem et Zorobabelem unum omiserit, nempe Na- 
dabiam, ita ut sit numerus xiv cum Maria, quia pro parentibus 
suis ingreditur in generationes, aut Christum introducit loco 
generationis, ut diximus. Eusebius dicit: Non numerum viro- 
rum vocat generationes quattuordecim, sed quantitatem quam- 
dam annorum quae dividitur in partes xiv. Pars prima est 
octingentorum annorum, et generationes eius sunt quattuorde- 
cim; media autem pars, annorum quadringentorum et genera- 
tiones eius duodeviginti; prima et ultima congruunt in numero 
personarum. Mediam autem recenset cum illis duabus propter 
numerum minorem annorum et maiorem personarum. 

Ordo generationum secundum sententiam Georgii Tribuum: 


Abraham | Salomon Captivitas 
d Isaac di Roboam : Salathiel 
E lacob 名 Abia 名 Zorobabel 
^: luda "s Asa & Abiud 
P. Phares 2 Iosaphat > Eliacim 
z Hesron - Ioram : AZOF 
g Aram = Ozia z Sadoc 
E: Aminadab E. Ioatham ? Achim 
Z Naasson Z Achaz = Eliud 
E Salmon E Ezechias S Eleazar 
x Booz 4 Manasses < Mathan 
2 Obed = Amon - lacob 
E Isai 5 | losias c5 Ioseph 

David | lechonias Christus 


Generatienes XIV. ' Generationes XIV. Generatienes XIV. 

*Ordo generationum utriusque evangelistarum et divisio sub- p.54. 
sequens quae occurrit, secundum opinionem sancti Severi. 

Primum ; genealogia Lucae unius: Adam, Seth, Henos, Cainan, 
Mahaleel, Iared, Henoch, Mathusale, Lamech, Noe, Sem, Ar- 
5 phaxad, Cainan, Sale, Heber, Phaleg, Ragau, Sarug, Nachor, 
Thare. — Ab Adamo usque huc generationes et patres viginti. 
Abhinc Matthaeus et Lucas congruenter: Abraham, Isaac, 


Iacob, Iuda, Phares, Esron, Aram, Aminadab, Naasson, Salmon, 
Booz, Obed, Isai, David. 


10 David genuit 
pee oO 
Salomonem Nathan 
og Roboam, Abia j Matathath, Menna, Melea 
RE Asa, Iosaphat, loram 2$ Eliacim, lorim ', Ioseph, luda 
E a Ozias, loatham s Simeon, Levi, Mathath ? 
5 Eg Achaz, Ezechias af Eliezer, lesu, Her, Elmadan 
mia| Manasses, Amon, losias A Cosan, Addi, Melchi 
Iechonias Neri 
L 一 一 二 一 一- 
Salathiel 


Salathiel est filius secundum naturam lechoniae, uti dixit 
?o Matthaeus, filius vero legalis Neri. — Sicut a Davide discedunt 
genealogiae, ita et a Zorobabele. 


*Zorobabel p. 55. 
r 一 一 一 -一 一 二 一 一 了 
Abiud Resa 
Eliacim Iohannan, luda, loseph 
25 Azor Semei, Mathathias, Mahath 
Sadoc | Nagge, Hesli 
Achim Nahum, Amos 
Eliud Mathathias, loseph 
Eleazar lanne, Melchi, Levi 
30 Mathan Matathath 
lacob Esther Heli 
|—— A E S | 
loseph naturaliter loseph legaliter 


Plura sunt nomina apud Lucam propter fluxum sermonis, 
quia apponit in generationibus non tantum hos qui e natura, 


! Pro lona. — ? Hic reponendus Iorim. 

sed etiam legales. Rursus, apud Lucam, ab Abrahamo usque ad 
Iosephum Lv patres sunt, et a Davide usque ad Iosephum xit, 
secundum autem Matthaeum sunt ab Abrahamo usque ad Chri- 
stum XLII si admittuntur captivitas et Christus in numeratione. 

Undenam didicerunt Matthaeus et Lucas ordinem generatio- 
num? — Et dicimus: A Spiritu sancto, quemadmodum discebant 
prophetae res absconditas; et e libro Chronicorum, et e libro 
Ezrae. Rursus, mos erat Iudaeis recitare genealogias patrum 
suorum memoriter: Ego talis filius talis, et ita successive usque 
ad Adam; et ideo praecepit Paulus Timotheo, ut a fabulis et 


. genealogiis *se abstineret !. Matthaeus, cum pro Hebraeis scri- 


beret, incepit ab Abrahamo et a Davide, quia illis factae sunt 
promissiones; et ei satis erat. Lucas vero ascendit usque ad 
Adamum, quia gentilibus scripsit, ut doceret eos etiam ex 
Adamo ortum esse Christum, et ut redargueret Iudaeos, qui in 
Abrahamo gloriabantur. Rursus, ascendit ad Adamum propter 
mysterium baptismi, ut ostenderet eum qui baptizatur et re- 
nascitur ad Deum, cuius filii fimus, adscendere. — Rursus, ut 
auferret id dubium: Quomodo possit virgo parere? Et ostendit 
Spiritum, quemadmodum potuit in principio plasmare corpus 
Adami absque coniugio, ita potuisse et in fine formare corpus 
Verbi e virgine absque coniugio. Una enim est operatio Pa- 
tris et Filii et Spiritus; et cum Pater formaret Adamum, ma- 
nifestum est et Filium et Spiritum formavisse eum. 

Quare in generationibus descendat Matthaeus ab alto, Lucas 
vero ab imo sursum (procedat) ? — Et dicimus: Id familiare est 
Scripturae. Scriptum enim est in libro Ruth: Phares genuit 
Esron, et. Esron Aram, Aram Aminadab et cetera *, usque 
dum descenderit ad Davidem. Adscendit vero, ubi dicit: E/cana, 
filius Ieroham, filii Eliu, filii Thohu, filii Suph 3. — Rursus, 
Matthaeus descendit desuper ut ostenderet Verbum Deum 
descendisse et venisse ad salutem nostram, secundum promis- 
siones quae praecesserant. Lucas vero ab infra ad supra adscen- 
dit, ut ostenderet illos qui baptizantur ab infra in altum elevari. 
Et id notum est eo quod ad baptismum Christi recitat genea- 
logiam. — Rursus, Matthaeus enumerat generationem natura- 
lem, ut ostendat generationem naturalem infra nos deducere; 


! | Tix, 1, 4. — ? RUTH, 1v, 18-19. — * I Reg , 1, 4. 

Lucas vero "legalem, ut ostendat seriem genealogiarum legalium p. 57. 


figuram esse nobis adoptionis filiorum et resurrectionis, et nos 
sursum elevari per lotionem regenerationis filiosque Dei fieri. 

Cur plura nomina recenset Lucas a Davide usque ad Christum, 
nempe XLIII quam Matthaeus, nempe xxviIII praeter ea quae 
omiserunt Scripturae, quia re vera sunt XXXII? — Et dicimus: 
Non omnium stirpium aequalis est fluxus generationum; alia 
autem est stirps, quae per Nathan ducit ad Iosephum, secundum 
Lucam, et alia, quae per Salomonem, sicut scripsit Matthaeus. 
Videmus enim multos coetaneos quorum alii modo ducunt uxores 
cum alii iam habent filios et nepotes: ita ut tribuendae sint huic 
tres generationes, illi vero una. Ergo mirum non est, si alicuius 
generationum series abundantior est vel paucior quam alius. — 
Rursus, Matthaeus patres naturales numeravit a Davide usque 
ad Christum, Lucas vero recenset naturales et legales. Et hac 
de causa plures sunt apud Lucam quam apud Matthaeum. 

Quare recenset Matthaeus generationes naturales et Lucas le- 
gales? — Quia prius didicit Lucas Iudaeos accusavisse Mat- 
thaeum propter genealogiam, quod commemoravit personas vitu- 
perandas et Iechoniam; et rursus dixerunt de Iosepho, quod etsi 
est naturaliter filius Iacobi, non decebat eum huius nomine de- 
scribi, sed nomine Heli cui constitutus est semen. Volens quidem 
hanc quaestionem solvere scripsit generationes legales. Et pro- 
cessit series personarum aliarum, quae sunt e Nathan, et perre- 
xit in narratione generationum nitida, et ostendit, etiam si Iose- 
phus ad Heli referatur, tamen e genere Davidis esse Christum 
videri. 

*Obiectio Iuliani impii: Si generationes legales Lucas scripsit, 
cur dicit Obed esse filium Booz secundum naturam, et non filium 
Malion secundum legem, sicut scriptum est in Ruth? — Et dici- 
mus: Non intellexit stultus; controversia enim de Iosepho erat: 
utrum sit e Davide an non? A Davide autem usque ad Abraha- 
mum non erat de hac re dubitatio, quia omnes Iudaei ab Abra- 
hamo sunt. Et ideo Lucas, a Christo usque ad Davidem, patres 
legales recensuit, et a Davide ad Abrahamum, patres naturales; 
et ab Abrahamo usque ad Adamum seriem legalem. 

Quare commemoravit Matthaeus viros et mulieres culpabiles, 
Lucas vero eximios? — Et dicimus: Matthaeus ostendere voluit 
Deum venisse ut vocaret peccatores ad paenitentiam, et non 

abhorruisse a genere quod plasmavit ut se ei uniret illudque 
iustificaret. Et ideo commemoravit vituperabiles. Lucas vero 
cum vellet docere incongruum esse ut qui baptizati sunt et 
facti sunt filii Dei, peccato supponerentur, illud genus haud re- 
prehensibile Nathani recensuit, et ideo non commemoravit 
Iechoniam nec eius similes. 

Africanus et Eusebius tertium ponunt Melchi ; quomodo etiam 
Matthan tertius sit ante Iosephum? Scriptum est: Josephi, filii 
Heli, filii Melchi. !. In exemplaribus autem syriacis Lucae quae 
habemus, quintum ponunt eum: Josephi, filii Heli, fihi Mathat, 
filii Levi, filii Melchi. Et rursus, Africanus quinquaginta perso- 
nas ponit in Luca ab Abrahamo ad Iosephum; in exemplaribus 
autem syriacis Lucae quinquaginta sex sunt. Et opus est ut 
verum inquiramus. — Gregorius Theologus dicit septuaginta et 
septem generationes esse ab Adamo usque ad Christum, secun- 
dum genealogiam Lucae, qui retrograditur. Et Iacobus Batna- 
nensis dicit in epistola ad Maronem: Ab Abrahamo usque ad 
Christum XLII generationes sunt, sicut *scripsit Matthaeus, et 
secundum Lucam LVII. Si vero secundum verbum praedictorum 
doctorum, et secundum exemplaria Evangelii quae habebant, 
LXXVII generationes sunt ab Adamo usque ad Christum, restant 
nobis LVII ab Abrahamo ad Christum, sicut dixit Mar Iacobus. 
Et si detrahimus e LVII unum, h. e. Christum, remanent LVI 
ab Abrahamo ad Iosephum, non autem L, sicut dixit Africanus; 
et genuina sunt exemplaria syriaca, quae sunt apud nos, et non 
est verax Africanus eo quod L tantum personas posuit. 

Et etiam id alterum decet scire: In exemplaribus syriacis 
Lv personae descriptae sunt a Iosepho ad Abrahamum, et non LVI, 
sicut dicunt Theologus et Iacobus Batnanensis. Et opinamur scri- 
bam oblitum esse unum nomen, quod ita omissum est in multis 
exemplaribus. In evangelio graeco et syriaco, qui numerat 
nomina a Christo usque ad Nathan, filium Davidis, non invenit 
nisi XLII ita ut cum addiderit eis generationes xiv a Davide 
usque ad Abrahamum, fiunt LVI tantum, et non LVII, sicut dixit 
Iacobus; colliguntur LXXVI, et non LXXVII, ut dixit Theologus, 
et unum nomen e medio oblivioni datum est. 


1 Luc., 11, 23, 24. Cfr. IULII AFRICANI, Epist. ad Aristidem; Patrol. 
Gr., X, 51-64. 

v. 18) Generatio autem Iesu Christi ita fuit. Quinquaginta 
enim et duobus nominibus nominatus est Dominus noster in 
Scripturis, quorum alia congruunt tempori incarnationem prae- 
cedenti, ut: Verbum, et Filius, et splendor, et his similia; et alia 
tempori incarnationis, ut Iesus Christus; et eorum alia unionem 
eius indicant, sicuti Emmanuel, quia e divinitate et humanitate 
vocatus est Emmanuel, quod interpretatur: Nobiscum Deus. Hic 
decet ut inquiramus quid significet nomen Iesus? 

Et dicimus: Nomen Iesus est hebraicum et significat « redem- 
ptorem » apud eos. Graeci autem Iesum « Isun » vocant et dicunt 
« sanationem » "interpretari. Ergo redemptor est eo quod re- 
demit populum suum a peccatis eorum ; sanatio vero est eo quod 
sanavit et sanos fecit eos qui in doloribus et morbis iacebant. 
Et Moses imposuit id nomen primo Iesu, filio Nun, et hic figurat 
Christum. Hošea‘ vocabatur pridem. Et quidem quasi ab effectu 
fuit id nomen. Quemadmodum Emmanuel significat: per na- 
tivitatem e muliere Verbum Deus nobiscum fuit, et nomen Chri- 
stus docet: cum factus est homo, dicitur unctus fuisse humano 
modo; ita et nomen lesus significat: vivificavit et redemit 
nos. Ideo nomina lesus et Christus et Emmanuel unum sunt 
vi sensus. 

Rursus, nomen Christus unctionem per oleum significat aut 
electionem aliquam. Tribus modis ungebantur antiqui: primo, 
symbolice, per oleum, ut reges et sacerdotes; aut per gratiam, 
h. e. per Spiritum occulte, sicut prophetae et sacerdotes; aut. 
per honorem et distincte ad emendationem rerum, ut domus 
Abrahae et Cyrus ! et Hazael 2. 

Nomen autem « unctio » septem modis dicitur. Primo, de 
quantitate ?, sicut aliquid quod mensuratur cubitis vel spithamis, 
secundum quod mensuravit angelus Ierusalem mille cubitos *; 
et secundum spithamas mensurat homo. Secundo, per gratiam, 
sicut prophetae qui uncti sunt Spiritu mystice. Tertio, oleo, ut 
reges et sacerdotes, qui oleo sancto ungebantur, et homines 
etiam oleo communi. Quarto, ratione honoris, ut viri de domo 
Abrahae et Isaaci, de quibus dicitur: Nolite tangere christos 
meos 5. Quinto, per distinctionem, sicut qui separantur ad 


1 Is., XLV, 1. — ? Il Reg., xix, 16. — ? Eadem vox syriaca significat 


« ungere » et « metiri ». — * Cfr. Apoc., XXI, 19 et sqq. — *I Par., xvi, 

emendationem rerum, ut Cyrus et Hazael, qui vocati sunt chri- 
sti. Sexto, per fidem et baptisma, secundum illud: per fidem et 
baptisma !, et illud: *corpus vero Christus est *. Septimo, per 
Spiritum sanctum, quemadmodum unxit Verbum corpus suum, 
h. e. per divinitatem et Spiritum eius. 

Hic Christus, quem adoramus, non est enim tantum homo 
qui natus est e Maria et postea unctus sit per Spiritum et 
sanctificatus sit, secundum sermonem haereticorum, sed Chri- 
stum vocamus Verbum Deum, quod natum est e Patre ab aeterno. 
Et vocamus eum Christum, quia in se suscepit ut ungeretur per 
Spiritum et ab eo sanctificaretur in carne. Et sicut excelsa est 
eius natura et sublimior nativitate e muliere et passione et 
morte, et (tamen) suscepit in se ut nasceretur et pateretur et 
moreretur in carne propter nos, ita suscepit in se ut ungeretur 
Spiritu. Cum sit largitor eius et sanctus sua natura, suscepit 
in se inhabitationem Spiritus, non quasi (eo) indigens: ergo 
accepit eum in carne, ut eum nobis daret; et in omnibus factus 
est nobis principium tanquam secundus Adam, secundum verbum 
Pauli 3, ut per mediationem suam daret nobis Spiritum sanctum. 
Rursus, vocamus eum Christum, quia descendit Spiritus in ute- 
rum Virginis, ut dixit angelus, et formavit corpus Verbi Dei 
ipse Spiritus sanctus, et unxit illud et sanctificavit, et ita univit 
sibi hypostatice hoc corpus Verbum; et id fecit Spiritus, non 
quod non potuisset Filius formare corpus suum et sanctificare 
illud, sed ut notum sit illum qui natus est esse Deum, et con- 
substantialem Spiritui illi qui formavit et sanctificavit corpus 
eius, et non hominem. 

Rursus, formavit Spiritus corpus Verbi et unxit illudque 
sanctificavit, ut nota sit distinctio personarum Trinitatis: Pater 
qui voluit ut incarnaretur, et Spiritus sanctus qui corpore induit 
Filium, quia formavit corpus eius e Virgine. *Ita etiam erga 
creaturas fuit is ordo: Pater mandavit ut sint res, et Filius 
fecit eas, et Spiritus sanctus complevit et perfecit eas. Rursus, 
Pater quidem unxit, Filius autem unctus est, Spiritus vero 
explevit locum olei: et ideo vocamus Verbum Deum « Chri- 
stum ». 


! Cfr. Eph., 1v, 5. — ? I Cor., xu, 12. (Col, n, 17). — * Cfr. I Cor., 
XV, 22, 45. 

Rursus, propter duo vocamus Verbum Deum « Christum; » 
unum quidem, quia in se suscepit ut ungeretur in carne a 
Spiritu sancto, cum sit ei consubstantialis eiusque largitor; 
alterum, quia unxit Spiritus sanctus corpus eius illudque sancti- 
ficavit, dum unitum est ei Verbum. — Rursus, Christus non 
est homo qui oleo unctus sit uno ex illis modis; neque electum 
esse a Deo scriptum est de eo alicubi. Et si Petrus dixit de eo: 
Deus unxit eum !, ut redargueret opinionem Iudaeorum qui 
dicebant eum esse seductorem, dixit (etiam): Credimus eum 
a Patre missum esse *. 

Rursus, nomen Christi non vim definitam habet neque rur- 
sus naturam alicuius rei quae partes habeat significat, quem- 
admodum (nomen) hominis aut bovis, sed obiecti quod re- 
putatur apud unumquemque notificationem producere; erga 
autem Christum significat eum, cum factus est homo propter 
nos, Spiritu, qui est substantialis, sanctificavisse corpus quod 
assumpsit quodque habet animam rationalem, quando ad con- 
stitutionem venit caro et hypostatice ei unita est. Rursus, id 
nomen « Christus » professionem totius Trinitatis docet: Pa- 
tris qui ungit, et Filii qui ungitur, et Spiritus sancti qui est 
oleum seu unctio. 

Qui dicit Christum factum esse hominem naturaliter et un- 
ctum esse per Spiritum sanctum ad sanctificationem, dicat 
nobis, ubi unctus est ante nativitatem? Et ecce, non erat ei 
corpus in utero virginis, et ecce, non est scriptum *eum unc- 
tum esse ibi in baptismate, et ecce, in nativitate sua Christus 
vocatus est! Sunt haeretici qui dicunt Iesum Christum hominem 
designare. Et adversus hos dicimus: Nomen Iesus Christus Ver- 
bum Deum designat, non quatenus est Deus, sed quatenus fa- 
ctus est homo. 

Rursus, nomen Iesus Christus non hominem e Maria si- 
gnificat, nec hominem et Deum simul, sed Verbum Deum. 
Et patet ex illis: Ita enim locutus est Iesus ad Iudaeos: Quem 
Pater sanctificavit el misit in mundum, dicitis vos: tu blas- 


5$ phemas!? Quis ergo est ille qui missus est a Patre? Homo, 


aut homo et Deus simul, an Verbum Deus, ut dixit Paulus: 
Misit Deus Filium suum, et faclus est ex muliere 4 Ergo, 


1 Act., x, 38. 一 Cfr. Act., x, 36. — ? loH., x, 36. — * Gal., 1v, 4. 

ille qui missus est in mundum est Verbum quod est a Patre, 
et nominatum est lesus; et idem est quod dicitur sanctificatum 
fuisse, non autem homo neque homo et Deus simul; sed san- 
ctificavit Pater Verbum in Spiritu sancto, qui illud unxit, non 
in quantum est Deus: eo enim consubstantialis est Patri et Spi- 
ritui, et est dator sanctitatis: sed in quantum factum est homo 
propter nos. — Rursus, dixit Christus: Nondum erat Abra- 
ham, ego sum !. Quis itaque erat, antequam esset Abraham? 
Homo qui e Maria? aut Deus et homo simul? At homo qui e 
Maria, non solum ante Abrabam non erat, sed nec ante Ma- 
riam erat; sed post Mariam, ex ea natus est. Manifestum est 
ergo Verbum Deum fuisse ante Abraham, quod vocatum est 
nomine Christi et Iesu. — Rursus, dixit Iesus Iudaeis: Quid 
*dicitis de Christo: cuius filius est? Dicunt ei: Filius David. 
Et respondit: Quomodo vocat eum David in spiritu Domi- 
num? (dicens:) Dixit enim Dominus Domino meo: Sede a 
dextris meis. Si David vocat eum Dominum, quomodo 
filius eius est? * Quis ergo est dominus Davidis? Homo qui e 
Maria, qui tempore Davidis nondum erat, immo nec Maria, ex 
qua natus est? aut hominem et Deum simul vocatne Christum? 
Unum enim Dominum meum appellat et non plures dominos 
meos. Notum ergo est eum Verbum Deum, consubstantiale 
Patri, appellare Dominum, secundum illud: Demisit Dominus 
a Domino ignem super Sodomam ?, et secundum illud: Natus 
est vobis hodie Salvator qui est Dominus Christus *. Ergo 
eum vocat Christum. 

Rursus, scriptum est: Sedes tua, Deus, in saecula saecu- 
lorum ?. Postquam vocavit eum Deum et dixit: Sedes (ua est 
in aeternum, h. e. non erit finis nec consummatio regno eius, 
dixit: Propterea unxit te Deus 5, h. e. Pater unxit Verbum 
Deum per Spiritum sanctum; attamen non in quantum est Deus 
sed in quantum factus est homo, secundum id quod ipsum Ver- 
bum dixit: Quem Pater sanctificavit et misit 5. — Rursus, dixit 
propheta magis quam consortes eius unxisse eum f, h. e. ma- 
gis quam nos ipsos et quam prophetas et apostolos et alios 
christos unxit eum. Nam omnes homines qui accipiunt unctio- 


! ou, viri, 58. — ? MATTH, XXII 42-45. — ? Gen. IIX, 24. 一 

nem Spiritus, dum ea indigent accipiunt; Verbum vero cum 


sanctificatum et unctum est per Spiritum, non quasi indigeret . 


accepit eum, sed cum esset eo plenus et largitor pro aliis, quem- 
admodum dixit Iohannes: E plenitudine eius mos omnes 
accepimus !. Et cum esset consubstantialis et dator Spiritus, 
accepit in se ut ungeretur per ipsum, ita ut per mediationem 
suam nobis ipsis daret illum. Nomine ergo Christi Verbum 
*Deus appellatur in quantum factum est homo, et non homo 
ex Maria, neque homo et Deus simul. Et hoc confirmat Iohan- 
nes cum dicit: Sitis dislingwuentes spiritus: qui sunt a Deo 
et qui ab hoc mundo. Omnis spiritus qui dicit Iesum Chri- 
stum non venisse in carne, hic non est a Deo, sed a mundo *. 
Notum quidem est illum qui venit in carne Verbum esse: et 
Iohannes illud vocat Christum non vero hominem neque homi- 
nem et Deum simul. 

Rursus, dicit Paulus: Nobis unus est Deus, Pater ex quo 
omnia, et unus Dominus noster, lesus Christus per quen 
omnia 3; et rursus illud: In Christo omnia creata sunt i. 
Interrogemus haereticos: Quis est per quem omnia facta sunt? 
Per hominem? Non, nam homo creatura est; neque per ho- 
minem et Deum, nam de uno ecce loquitur; ergo per Deum 
Verbum creata sunt omnia, sicut dixit Iohannes: per ipsun 5. 
Et: omnia per ipsum 9; et rursus: Per Verbum Domini facti 
sunt caeli’, et in ipso creala sunt omnia è; et ipsum, non 
vero hominem qui e Maria, neque hominem et Deum, sicut di- 
cunt haeretici, nominavit Paulus Christum. 

Rursus, dixit Paulus ad Philippenses: Jesus Christus cum 
esset forma Dei, non rapinam id existimavit ut sit aequalis 
Deo ?. Quis ergo est aequalis Deo Patri: homo qui e Maria, 
aut homo et Deus, aut Verbum Deus? Homo enim non tan- 
tum non aequalis Deo est, sed et creatura et subditus; Ver- 
bum autem Deus ipsum est aequale Deo Patri, quia est Filius 
naturalis et consubstantialis, et id non rapuit, sed *naturali- 
ter ei competit. — Rursus, quis semetipsum exinanivit? 10 
Homo qui e Maria, aut homo et Deus simul, aut Verbum Deus? 
Sed homo iam inanis est et indigens et deficiens. Deus et 

homo? Non loquitur apostolus de duobus, nec habemus duos 
aequales Deo et exinanitos. Sed est exinanitum Verbum Deus, 
quia factum est homo, et ipsum est quod exinanivit semetip- 
sum in carne, quin tamen mutationem passum sit. Rursus, scrip- 
tum est: Sumpsit formam servi !. Quis est susceptor et quis 
susceptus? Homo enim susceptus est et non susceptor, ut di- 
cunt haeretici. Et homo et Deus simul non possunt ambo ut 
suscepti sint, sed unus est susceptor et alter susceptus. Ergo 
Verbum Deus est susceptor, quod sumpsit corpus anima men- 
teque praeditum, nobis consubstantiale, e Virgine, et univit sibi 
hypostatice. — Rursus, de eo Verbo Deo statuit Apostolus: 
Iesus, et Christus, et qui exinanivitl semetipsum, et qui as- 
sumpsit formam serri, et de eodem statuit humiliationem 
crucis et exaltationem et nomen praestantius omnibus nomi- 
nibus ?. — Rursus, illud: exinanivit semetipsum, quid est? 
Id quod cum esset Deus, factum est homo voluntarie et non est 
mutatum; secundo, quod cum sit consubstantiale Spiritui et eius 
dator et habeat sanctitatem natura sua, accepit ut ungeretur 
per Spiritum sanctum, in quantum incarnatum est; tertio: cum 
sublimior sit natura eius et altior passionibus, accepit ut pa- 
teretur et moreretur in carne, non in quantum est Deus, sed 
in quantum factum est homo. Et perpessum est passiones na- 
turales et non reprehensibiles: famem et sitim et cetera. 
Et accepit rursus ut nominaretur nominibus humilibus et vili- 
bus, cum esset. Deus et Dominus *et Rex. — Et Patres CCCXYVIII 
(Nicaeni) ipsum Verbum, non vero hominem qui e Maria, ne- 
que hominem et Deum simul, appellaverunt Iesum Christum. 
Dixerunt enim: E! in unum Dominum lesum Christum, 
unicum Filium Dei qui ex Patre natus est ?. 

hursus dicimus aberrantibus: Si nomen « Christus > Deum et 
hominem significat secundum sermonem vestrum, iam duo uncti 
sunt, et ideo cadit nomen in utrumque. Tria sunt nomina: 
unctor, unctus et unguentum. Et unctor quidem designat eum 
qui facit unctionem; unguentum autem est ipsa actio; unctus 
vero ille in quo operatur unctio. Et ideo, si nomen Christus 
(Unctus) Deum et hominem significat, ergo secundum sermonem 
vestrum unctus est homo et etiam Deus insuper unctus est. Et 

si ita est, cur abhorretis dicere Verbum Deum unctum esse a 
Patre per Spiritum sanctum, in quantum factum est homo ? 

Rursus: Si nomen Christi significaret Deum et hominem, iam 
apparerent duo Christi et non unus. Quemadmodum nomen equi 
indicat terrestrem et marinum, et unumquemque seorsum, et 
rursus utrumque simul, et dicuntur duo equi: ita ergo, si di- 
citis hominem unctum esse et Deum unxisse eum, consequenter 
dicite Christum unctorem et unguentum, et non unctum tan- 
tum. Et si dixeritis hominem esse qui unctus est propter unio- 
nem cum Verbo et participem fecit Verbum nominis quo vocatur 
Christus, deceret ut etiam Verbi consortem faceretis homi- 
nem in nomine et vocetur unctor; ergo Verbum Deum nomina- 
mus Christum, non *secundum id quod est, sed in quantum fa- 
ctum est homo absque mutatione, et non hominem qui factus 
sit Deus, sed Deum, qui factus est homo; et non terrenum quod 
factum sit caeleste, sed caeleste quod factum est terrenum, que- 
madmodum dixit: Descendi de caelis !, et in propria venit?. 

Etiam doctores confirmant ipsum Verbum nominari Chri- 
stum quod unctum est per Spiritum, in quantum factum est 
homo. Gregorius Nyssenus dicit: Spiritum sanctum unctionem 
Unigeniti esse dicit vox divina. Et post pauca: Si itaque Chri- 
stus unigenitum Deum, unctio Spiritum sanctum, appellatio 
autem Christi potentiam regiam indicat, signum quidem regni 
est unctio: ergo etiam potentiae particeps est Spiritus sanctus ?. 
— lohannes, in explicatione epistulae ad Galatas 4: Iesus vero, 
dixit, vocatus est eo quod ipse salvabit populum suum a peccatis 
eorum; et etiam in appellatione Christi unctionem Spiritus com- 
memorat. — Severus, in cap. XLII adversus Grammaticum: Cum 
enim humanitatis ratione dicitur unctus esse, ipsi nos in eo 
uncti fuimus, nam etiam quando baptizatus est nos ipsi in eo ba- 
ptizati sumus. — Theologus, in oratione secunda de Filio: Chri- 
stus enim propter divinitatem; unctio enim est ea humanitatis, 
non operatione sanctificans uti alios christos; per praesentiam 
totius ungentis id effecit ut vocetur homo qui ungit, et fiat Deus 
qui ungitur 5. — Severus, ex epistola ad Maronem: Rursus qui- 
dem dicens Theologus Gregorius: Perfectus enim non propter 

p. 69. divinitatem tantum, qua nihil *perfectius est, sed et propter as- 


p. 70. 


sumptionem quae uncta est.divinitate et facta est, ut ita dicam, 
id quod est ipse ungens, et confidens dicam ópó0cov h. e. aequale 
divinitati; ostendit (Gregorius) insignem unionem Verbi Dei cum 
humanitate. Etiam enim si in assumptione unctio significatur, 
non enim unctus fuisset nisi factus esset homo, attamen quod 
dixit factus est id quod est ungens, et confidens dicam ópóðeov, 
h. e. aequale divinitati, aperte docet. Sed dubium est, post unio- 
nem quomodo idem ipse erit ungens et unctus; h. e. in operatione 
et effectione infimorum. Si autem ratione assumptionis est 
unctio, propria est illius qui assumpsit sine divortio assum- 
ptionem: proprium ergo est illius ut et dicatur unctus esse et 
non (ab eo) alienum. — Sancti Philoxeni: Hac de re dicitur 
unctio, quod manifestavit circa eum Pater per Spiritum sanctum, 
eum esse filium natura sua et eum esse Deum sicut seipsum, que- 
madmodum ipse dixit: Glor?fica me, Pater, illa gloria quae 
erat mihi apud te. Et vox audita est: Glorificavi et iterum 
glorificabo !. Et etiam de Spiritu dixit: Quando veniet Spi- 
ritus sanctus, ipse me glorificabit ?. 

Quandonam unctus est Christus? Antequam conciperetur, aut 
in ipsa conceptione, aut postquam natus est? — Haeretici dicunt: 
Postquam natus est de Virgine. Et non sunt veraces. Et patet eo 
quod dixit Matthaeus: Liber generationis Iesu Christi; hoc 
enim ostendit eum iam unctum esse quando natus est. — Sunt 


vero inter doctores qui dicunt: Antequam conciperetur in utero : 


unctus est, quia eius unctionem missionem eius a Patre vocant, 
secundum id quod dixit: quem Pater sanctificavit et misit in 
mundum 3; et: quis adscendit in caelum et demisit Chri- 
stum 2 t — Nos vero dicimus: In ipsa *conceptione eius in utero 
Virginis unctum est Verbum; quia quando descendit Spiritus 
in uterum et purificavit eum et formavit ex eo corpus Verbi, 
unxit illud corpus sanctificavitque et unitum est ei Verbum 
hypostatice ; et id patet ex eo: Spiritus sanctus veniet et virtus 
Altissimi obumbrabit te 5. 

v. 18) Generatio autem Iesu Christi huiusmodi fuit; h. e. 
in illis quae supra auditoribus exposuit docuit genus eius: eum 

esse Christum quem dixit Iacob venturum cum defecerint prin- 
cipes populi, et Daniel cum completae sint hebdomades; hic 
modum nativitatis eius corporalis docet. Ubi vero audisti ratio- 
nem, noli cogitare natum esse lege naturae qui legem naturae 
statuit. Et cum venit ad Ioseph, dixit eum genuisse Christum, 
et ideo postea dixit: Generatio autem Iesu Christi huiusmodi 
fuit, h. e. non sicut ceteri homines natus est, sed novus est mo- 
dus generationis eius et altior natura natorum: et ideo dixit 
illud huiusmodi, ut novitatem modi generationis distingueret. 

Cum esset desponsata Maria, mater eius, Ioseph ; h. e. erant 
sponsalia, coniugium vero non. 

Et antequam convenirent, inventa est gravida. — Et quare 
non concepit antequam sit desponsata? Ut absconderetur res 
principi huius mundi; non enim agnovit Satanas e modo na- 
tivitatis eius Deum esse hunc qui incarnatus est. Dicit enim 
sanctus Ignatius: Fefellit quidem principem virginitas Mariae 
et nativitas morsque Christi. — Rursus, non concepit Maria 
ante desponsationem, ut res celaretur Iudaeis et ipsa virgo vi- 
taret poenam et cum nomine viri ligata esset non lapidaretur 
ut adultera. Et cum ordo generationum non describeretur no- 
mine mulierum, ideo sane nomen sponsi accepit. 

* Priusquam convenirent, ait inventam esse gravidam, et non 
antequam veniret in domum eius, quia in domo eius erat. Nam 
etiam generi Lot in domo eius habitabant, et Iacobus cum 
sponsa sua in domo Labani habitabat, ita etiam Virgo cum 
Iosepho in domo eius habitabat. Mos enim erat sponsis, ut cum 
viris habitarent tres annos, et postea convenirent, ut ostenderent 
hac re se non cupidine devictos ad coniunctionem venire, 
sed propter generationem liberorum qui retributio mercedis et 
fructus iustitiae eis putarentur. Indiguit sponso ut sit ei adiu- 
torium et praesidium contra Iudaeos qui videntes eam gravidam 
putarent eam (concepisse) a sponso eius, neque lapidarent eam; 
et ut fugiat cum ea, cum vellet Herodes perdere infantem; et 
ne ignominia afficiatur Virgo. Ignominia enim erat ut maneret 
mulier sine viro inter ludaeos, sicut dixit Isaias: Tantum 
nomen tuum invocetur super nos !. — Rursus, inter Iudaeos, 
qui erat voto consecratus non matrimonio iungebatur, et Vir- 

ginem eo quod erat consecrata, desponsarunt Iosepho, viro seni, 
ne sit erga eam opinio viri quae apud mulieres. Et notum est 
eo quod Iosue, filius Nun, qui erat consecratus, non redemit se 
pretio et ideo non sumpsit uxorem. 

Et quonam modo desponsata est? — Gregorius Nyssenus et 
sanctus Athanasius et Iacobus Edessenus dicunt: quasi in custo- 
diam, et id praecepto sacerdotum, quia erat consecrata. Et notum 
est eo quod scriptum est in uno librorum: Virum non cognosco !. 
Iacobus autem Sarugensis et sanctus Severus dicunt: quasi in 
matrimonium desponsata est. 

Antequam convenirent; h. e. parum abfuit quin conveni- 
rent, sed miraculum antecessit congressum. Et notum est 
*rursus quod quasi in matrimonium eam desponderant, quia 
cum gravida facta est non est vituperatus Ioseph quasi qui 
spoliavisset votum Dei. Per illud antequam removit Iosephum 
a consortio. 

Inventa est gravida ; h. e. notum fuit Iosepho eam gravidam 
esse. Et fortasse quis dubitet: Unde et quomodo? Naturae enim 
feminarum est ut a viris concipiant: haec vero gravida facta 
est cum non novit consortium. Paucis solvit dubitationem dicens: 

E Spiritu sancto. Dicendo Spiritu, ostendit neque a con- 
sortio alio, praeter Iosephum, concepisse; addendo sancto, 
ostendit non a spiritu vulgari aut accidentali concepisse ; accidit 
enim ut mulieres concipiant spiritus quosdam fortuitos, ut dicit 
Isaias: Gravidae et parturientes sicut illae quae generant 
spiritus 2 — Rursus vocabulum: e (men) multis modis dicitur: 
Ratione quidem naturae ut radius e sole, generationis vero ut 
filius est e patre; artificiose 3， sicut sedile a lignario; efficien- 
ter, ut res creatae a creatore; et aliis modis. Hic autem illud: 
e Spirilu sancto efficienter est; quia a Spiritu sancto forma- 
tum et factum est corpus, et ita unitum Verbo. Ef e Spiritu 
sancto; h. e. Spiritus ille virtutis qui omnia potest, qui a prin- 
cipio formavit hominem primum e terra absque matrimonio, 
et Evam e latere eius eduxit 4 et virgam florere fecit 5, et e 
petra fluvios fluere fecit 8, et e maxilla dura seu sicca aquas 7, 
et ex arbore agnum ? et e sterili liberos, ipse etiam nunc e 

Virgine formavit corpus mundum Verbo Deo. Semper enim cum 
Verbo creat et perficit creationem Spiritus secundum illud: 
Verbo Domini facti sunt *caeli el Spiritu !. — Rursus, illud 
corpus quod univit sibi Verbum e Virgine est, ideo quod ipsa 
id ministravit quod conferunt mulieres ad formandum corpus; et 
est e Spiritu quod implevit locum viri et creavit illud et for- 
mavit illud et unxit illud. Et unitum est Filio hypostatice id 
corpus. Tu autem, quando audis Spiritum hoc fecisse, crede et 
firmiter crede, nec investiges; neque Gabriel neque Matthaeus 
potuerunt dicere quomodo id factum sit. Miraculum est enim 
et incomprehensibile; quis illud fecit, tantum praedicarunt ; 
quo autem modo explicare non potuerunt. 

Sancti Cyrilli: Quaeritur ergo, cum Verbum conceptum et 
incarnatum est e Virgine, qua de causa Spiritus sanctus venit 
ad eam? Ut levaret illam maledictionem: In doloribus paries 
filios ?; et ut mundaret eam et sanctificaret eam; et ut impleret 
locum viri, et formaret cum ipso Verbo corpus illud sanctum, 
et ut prius Verbum eum reciperet et ungeretur et sanctificare- 
tur in carne, et deinceps nobis eum daret. 

v. 19) Joseph autem, vir eius, iustus erat et noluit diffa- 
mare eam; iustitia autem dicitur nemini oppressionem aut 
fraudem facere; et qui possidet unum genus iustitiae, iuste 
dicitur iustus; iustum autem hic eum qui omnibus virtutibus 
ornatus est nominat. Et ecce iustitia huius contraria erat legi 
quae praecipit: Manus tua sit in eam prim. um 3; et sicut haec 
iustitia hortabatur eum ne diffamaret eam, illa suadebat ei ut 
clam dimitteret eam. — Rursus, in quo ergo videbatur Ioseph 
iustus? Aut sanctam esse Virginem sciebat aut adulteram; si 
adulteram, debebat detegere et redarguere eam; et si sanctam, 
retinere (eam) apud se *et (ei) providere. Iustus tamen fuit et 
misericors: eius iustitia non permittebat ei ut toleraret adul- 
teram in domo sua, et misericordia suadebat ut occulte dimit- 
teret eam. Et ideo cogitabat clam dimittere eam, ne videretur 
habitare cum rea, et ne sit transgressor legis. Et rursus il- 
lud clam, ne cum misertus sit ei, detegatur et condemnetur 
ad mortem. — hursus, iustus fuit quod non detexit eam, cum 
nullum in ea nosceret peccatum. Et rursum, quia audiverat de 

graviditate Elisabeth et silentio Zachariae et exsultatione Iohan- 
nis, putavit id etiam esse miraculosum, et ideo non reputavit 
eam ut meretricem, nec ut innocentem retinuit eam. 

Alii dicunt: Iustitia duobus modis dicitur: una quae dat cuivis 
secundum laborem eius, et altera gratia quae delinquentem 
non prosequitur, sed absolvit. Ita et iustus duobus modis di- 
citur: unus legalis, qui reddit alapam pro alapa, alter evan- 
gelicus, qui benedicit maledicenti sibi. Ita fuit Ioseph, qui propter 
misericordiam suam, quae erat iustitia eius, voluit clam dimit- 
lere eam. 

Cogitavit clam eam dimittere; h. e. dum non sciunt Iu- 
daei ex apparentia eam gravidam, quaesivit ab ea unde gra- 
vida sit. Illa autem respondit: A Spiritu. Ipse vero remansit 
in dubitatione, uti dicit Iacobus Sarugensis: Si enim a Spiritu 
est, non decet accedere ad eam: si vero ex adulterio est, non 
(decet) miscere suam munditiem cum corpore adultero. Cogitavit 
clam dimittere eam, ne eam occidant Iudaei et ipse damnetur. 

Alii dicunt non dixisse ei Mariam quidquam, quia sciebat 
ipsum non praestiturum esse fidem suis verbis: res enim fuit 
admirabilis: sed magis perturbatum *rem audiendo. Putavit 
enim eum qui carnem a seipsa voluit accipere pro seipsa ex- 
eusationem daturum esse, nec decere ut mysterium quod sibi 
angelus secreto commisit, revelaret, secundum illud: Qui credit 
in spirilum eius, abscondit verbum !. 

v. 20) Cum autein haec meditatus esset; h. e. ut secreto 
eam dimitteret, ne noscerent Iudaei et eam lapidarent, et ipse 
reus fieret. 

Apparuit ei in somnio angelus Domini el dixit ei. — 
Cur non aperte apparuit angelus [Iosepho uti Zachariae et 
Virgini et pastoribus? Quia erat vir fidelis nec indigebat vi- 
sione per visum seu aperte. Zachariae apparuit aperte, quia 
piger erat ad credendum, et manifestum est, quia post appari- 
tionem angeli dubitavit; Virgini apparuit similiter propter dif- 
ficultatem rei quae erat supra naturam; pastoribus autem, quia 
rudes erant et simplices. 

Somnia vero multis modis produntur: Aut a Deo, ut somnia 
Iosephi et Pharaonis et Nabuchlodonosori et Danielis et uxoris 

Pilati; aut a Satana, ut hallucinationes tenebrosae; aut a me- 
ditatione diurna, cum aliqua re quam homo per diem egit aut 
de qua meditatus est, noctu in somnio occupatur; aut a tem- 
peramento quod superat, ut dicunt medici: si sanguis superat 
in homine, videt caedem et effusionem sanguinis; si autem bilis 
atra, videt tenebras et cavernas et carceres et quidquid ti- 
morem parit; si phlegma, videt pluvias et flumina et aquas 
fluentes; si flava bilis, videt ignem et solem et radios et in- 
cendia. Et aliis modis apparent somnia. Hic vero somnium 
Iosephi a Deo erat. 

*Quare non venit angelus ad Iosephum, antequam talia me- 
ditatus esset? Et dicimus: Permisit (Deus) ut dimittere vellet 
eam, ne dubitaret et accideret ei quod Zachariae; sed cum 
esset iam conceptus et angelus qui confirmaret, facilius credi- 
turus erat. Et etiam Maria idcirco tacuit et non indicavit ei, 
quia putabat eum non crediturum esse verbis suis, utpote qui 
talia audiret a muliere quae iam sub poena mala erat. — Ad 
Virginem antequam conciperet, venit angelus, ne terreretur 
mutatione status. Nam si gravida facta fuisset et nescivisset 
unde sit conceptio, occidisset seipsam, ut vitaret opprobrium, 
aut prae angore mortua esset. Ad Iosephum vero non venit 
prius ei nuncium dare, ut fecit erga Zachariam, quia non cre- 
didisset et id ei accidisset quod Zachariae. Et rursum, quia cum 
audivisset quod a Spiritu erat (conceptus), fugisset ab ea ut 
ab igne ardenti et non habitavisset cum ea. Et rursum, ne sit 
ipse praeco Virgini ante angelum, et supervacanee veniat ad 
eam angelus. Et rursum, par erat ut mater infantis illum sen- 
tiret ante alios. 

Ioseph, fili David. Filium Davidis appellat eum, et non filium 
Iacobi, aut filium Heli secundum legem; h. e. ut ei in me- 
moriam revocet promissionem ad Davidem (factam), et hunc 
eum esse quem promisit ex eius semine egressurum, ut dixit 
Lex et Prophetae. 

Ne timeas accipere Mariam uxorem tuam. Per illud: Ne 
timeas, aufert ab eo timorem; timebat enim Ioseph ne forte 
peccaret coram Deo retinens apud se mulierem adulteram, sed 
addidit ei angelus animum, eo quod sustulit ab eo dubita- 
tionem quae erat in eius mente, et ostendit se a Deo missum 
esse. — Accipere Mariam, h. e. ut retineas apud te; quia 

enim quasi voluntate tua dimisisti eam, Deus *ecce eam tibi 
tradit nunc, non autem parentes eius. — Uxorem tuam; 
uxorem eius appellat eam, ut indicet non esse adulteram; si 
enim adultera esset, non appellavisset eam uxorem eius; si 
enim propter desponsationem appellatur uxor viri, multo magis 
propter copulam. Evidens est eo quod adulterae consociatur 
vir et non vocatur uxor eius. Nec suadens quidem ei ut acce- 
deret ad eam, dixit ei: Ne timeas accipere eam, at dixit ei: 
Noli, putans eam adulteram esse, timere accedere ad eam, 
sed, cogitans eam a Spiritu sancto gravidam esse, sanctifica 
te ipsum non accedendo ad eam. — Vocat rursum sponsam uxo- 
rem, sicut scriptum est in Lege et sicut etiam nuptum solet 
Scriptura vocare sponsum. Et quemadmodum vocat Mariam 
matrem Iohannis quem non genuit: ita vocat angelus Mariam 
uxorem losephi, etsi non cognovit eam. Non usus est angelus 
minis erga Iosephum uti erga Abimelech !; quia excellentior 
erat providentia erga Iosephum, et magnum discrimen inter 
hunc et illum. Hic enim Ioseph confirmatus est, quia revelavit 
ei consilia eius, et propter promissionem datam Davidi, et pro- 
pter testimonium Isaiae de domo Davidis, et propter magnitu- 
dinem nativitatis; et cum his addit undenam sit conceptio: 

Qui enim in ea genitus est, e Spiritu sancto est. Virtus 
ergo Altissimi, h. e. Deus Verbum, cum assumpturus quidem 
carnem in Virgine illaberetur, prius sanctificabat uterum Spi- 
ritus sanctus qui formavit cum Verbo Deo corpus eius san- 
ctum. Semper enim cum Verbo creat Spiritus, secundum illud: 
Verbo Domini facti sunt *, et: Emiltes Spiril'um iuum et 
creabuntur ?, Illud vero: *Quod natum est in ea, hic si- 
gnificat quod in ea conceptum est. Si enim de rebus longe 
remotis dicitur generatio, sicut illud: Nescis quid pariet cra- 
slina dies * et cetera alia, de quibus locuti sumus supra, evi- 
dens est etiam de nativitate conceptum dici posse. Et rursus, 
ut ostendat hunc genitum esse non e semine viri, nec e se- 
mine cupidinis ipsius Mariae, sed e Spiritu sancto et ex cor- 
pore Virginis. 

In ea enim natum esse dixit et non ex ea, quia non de ho- 
mine recens creato loquitur, sed de Deo qui corporatus est. 

Nos vero, qui a matribus nostris habemus initium ut simus 
cum non sumus, « ex eis » dicimur; ille vero quia erat, et 
conceptus est in ea, et nondum natus erat, dixit angelus: in 
ea. Illud enim ex ea dicitur de homine vulgari qui habet ini- 
tium ex muliere et, quia non est, dicitur ex ea nasci; illud vero 
in ea dicitur de Deo, qui erat a principio et illapsus est in Vir- 
gine. Iam quia Deus est qui factus est homo, dixit angelus 
in ea, de eo qui prius existebat ab aeterno et supra tempora; 
et quia corpus induit dixit natum est in ea. 

Dictum est supra, quot modis usurpetur illud vocabulum ez !. 
Illud: ex Spiritu sancto; h. e. uti creatura et opus eius. Cor- 
pus enim Christi est a Spiritu sancto: non per generationem, 
quia quidquid nascitur ex carne caro est, et quidquid ex 
spiritu, spiritus est *; neque secundum naturam, quia naturae 
simplicis ipsa essentia est non admittere formationem; restat 
ergo ut sit ex Spiritu sanctó, uti creatura eius. 

Sancti Severi: Ipse enim Spiritus plastice formabat natum ; 
Maria vero porrigebat sine deminutione, "excepto peccato et 
concupiscentia, omnia quae possunt mulieres conferre nato e 
sua substantia. Quia Adam et uxor eius per concupiscentiam 
arboris ceciderunt, ideo etiam nativitas et partus filiorum eorum 
per concupiscentiam fuit. Deus autem Verbum voluit renovare 
naturam nostram quae veteravit, et nihil e concupiscentia fuit 
in eius conceptu. 

v. 21) Pariet autem filium; non dixit: « tibi », quia non 
ei paritura erat, sed toti orbi. Et rursum, quia nihil omnino 
contulit in eius generationem, non dixit: « tibi ». 

Et vocabis nomen eius Iesum; h. e. etiamsi natus non est 
tuus, tamen, quia patres imponere solent nomina liberis suis, 
concedo tibi ut imponas ei nomen, ita ut non removearis ab 
oeconomia. — Et ad Iosephum dicitur: vocabis nomen eius. Lu- 
cas vero narrat Mariae dixisse angelum: vocabis ?. Et non sunt 
contrarii, quia patris et matris est ut imponant nomina. — Jesus 
vero Redemptor interpretatur; et ne opinemur redemptionem 
materialem esse et a servitute corporali liberationem, dixit: 

Ipse enim, vivificabit populum suum a peccatis eorum. 
Non dixit « redimet » quia venit ut vivificet mortuos in pec- 

catis. Nec dixit « gentes », ne affligeretur Ioseph, quod trans- 
eat redemptio a populo ad gentes, ut accidit Ionae. Attamen 
prudenti evidens est populum eius non solum Iudaeos esse, 
sed etiam omnes illos qui accepturi sunt doctrinam eius, se- 
cundum illud: Fum exspectabunt nationes !. Et quomodo vi- 
vificavit populum suum? Per fidem in eum et baptismum et 
paenitentiam. 

Rursum, quia dixit: populum suum, de potentia sua et de 
aequalitate sua cum Patre suo praedicit, vocans populum Iu- 
daeorum populum suum, quemadmodum dicitur etiam populus 
Patris eius. Et haec duo Dei sunt, non vero hominis: illud, ut 
sit ei populus populus eius, uti scriptum est: Populus *Israe- 
liticus portio Domini est *; et illud: Virificabit populum 
suum a peccalis eorum, quia, ut dixerunt Iudaei, remittere 
peccata Dei tantum est 3; ergo, Christus Deus est qui factus 
est homo. * 

v. 22) Id autem omne quod factum est; h. e. quia sane 
obstupuit Ioseph hac de re, dixit: Id omne quod factum est. 
Et quid est illud id omne? Virgo quae concepit absque coniugio; 
Deus qui venit ad partum humanum et tamen non est mutatus; 
septum in medio positum quod solutum est; reconciliatio quae 
facta est inter Deum et homines. Et nolite cogitare id novum 
esse, sed antea, multis vicibus, in typis et mysteriis manife- 
statum est; et ideo dixit: l 

Ut adimpleretur quod dictum est a Domino per prophe- 
tam; h. e. non uti causam id ponit angelus, quasi diceret: 
« Quia Isaias dixit, egit Dominus »; sed quia id facturus erat 
indicavit Isaiae, et is vaticinatus est. — Per illud: dictum est 
a Domino, ostendit verba et sententias Domini esse, et per 
illud: per prophetam, significat prophetam instrumentum Do- 
mini esse; etsi quidem Isaias locutus est haec verba, tamen ab 
excelso descenderant. Adducit ei (Ioseplio) testimonium, ut doce- 
ret eum hanc oeconomiam olim promissam esse, et ut solveret 
suspicionem eius, quia non ex adulterio est conceptio Virginis, 
sed quemadmodum prophetavit Isaias: Ecce virgo conciptiet i; 
el si evenerit ut oblitus fuerit somnii, postquam evigilavit, 
memor sit verbi prophetae et tunc memor sit visionis. 

v. 23) Ecce virgo concipiet et pariet filium !. Iudaeus dicit : 
Interpretes alii « puella » dixerunt et non « virgo ». — Et ad 
hunc dicimus: Prae omnibus interpretibus Septuaginta duo 
fide digni sunt: primo quidem, propter pluralitatem eorum et 
consensum *verborum eorum; et deinde, quia ante adventum 
Christi longo tempore interpretati sunt et a suspicione fraudis 
immunes sunt. Interpretes vero posteriores reiiciendi sunt, quia 
post Christum interpretati sunt, et quia, addicti Iudaismo, odio 
habuerunt Christum. — Illud: Ecce virgo concipiet, signum 
dedit Dominus Achazo. Et si puella fuisset paritura a coniugio, 
quomodo esset signum? Signum enim res est supra naturam. 
Rursum, Scriptura solet virginem puellam nominare. Dicit enim: 
Egressa est puella ut impleat aquam ?. Et in Deuteronomio 
Scriptum est de virgine quae corrupta est: Pwella quidem, 
quia non clamavit ?; et virgines erant puellae quas rapuerunt 
Beniaminitae 4. 

Et vocabunt nomen eius Emmanuel, quod interpretatur : 
Nobiscum Deus 5. Non dixit: Vocabis, sed vocabunt, h. e. homi- 


nes, ab ipsismet rebus vocabunt eum, h. e. ab ipsis factis cogno- 


scetur Deum esse, qui venit ad nos, ut conversetur nobiscum 
corporaliter. Illud: quod interpretatur, h. e. quod explicatur. 
Et vocatus est Emmanuel a doctoribus probatis; et doctores 
homines sunt. Simile est hoc illi Zachariae: Ecce vir, et nomen 
eius Oriens 9. Etiam ibi ex actis cognitum fuit quod est lux et 
radius qui ortus est sedentibus in tenebris, sed non appella- 


tione et nomine vocatus est « Oriens ». Si vero dicant Iudaei 


Christum ab hominibus non fuisse appellatum Emmanuelem, 
interrogabimus eos: Quando vocatum est nomen Isaiae: Velox 
praeda, accelerans spolia? ? Sed non possunt ostendere; si 
quidem propter captivitatem et spoliationem quae factae sunt 
in diebus eius, e rebus designavit eum. Et etiam de Ierusalem 
scriptum est: Vocabilur *civitas iustitiae et civitas fidelis $, 
verum non videmus ipsam ita nominatam fuisse, sed continuo 
appellata est Ierusalem; at e factis ita vocata est. Eodem 
modo erga Emmanuelem evenit et e facto cognominavit eum 
propheta, h. e. quia conversatus est nobiscum corporaliter; mos 

enim est Scripturae ipsa facta pro nomine usurpare. Emmanuel 
significat Deum qui conversatus est cum-hominibus manifeste. 一 
Fortasse dicant: etiam cum iustis conversatus est, secundum 
id quod dixit ad Iosuam: Ut fui cum Mose, ero lecum !, per 
modum auxili; et non est vocatus Emmanuel ibi. Et dicimus: 
Hic de nativitate corporali loquitur, quando factus est homo et 
conversatus est nobiscum in terra. Rursum, Emmanuel dixit 
angelus; h. e. Nobiscum Deus, et non: « Cum eo auxilium » 
secundum impietatem Nestorianorum. Non enim uni homini 
formato, assumpto et distincto, unitum est Verbum, sed totam 
naturam nostram attraxit et collegit virtute suae operationis 
ad unionem secum. 

v. 24) Cum surrexissel Ioseph e somno, fecit sicut prae- 
ceperat ei angelus ; h. e. mentem obedientem et animam inten- 
tam Iosephi docet nos; quia non fecit quidquam absque discre- 
tione et celeriter obedivit nutui divino et valde cupidus erat 
fidem praebendi Virgini. 

Et accepit eam wrorem suam; (v. 25) meque cognovit 
eam; h. e. appellat eam uxorem eius, ut non detegatur prae- 
sens mysterium et cesset suspicio adulterii. Solet Scriptura 
« virum » nominare sponsum, secundum illud: S? fuerit puella 
virgo desponsata viro ?. Ecce sponsum « virum > vocat, et qui 
stupraverit eam, ut lapidaretur, praecipit. Illud vero: non 
cognovit eam, dictum est de concubitu et commercio. 

v. 20) Donec peperit filium suum primogenitum. lllud: 
donec *tribus modis dicitur: aut terminum ponit, aut cessa- 
tionem rei indicat, aut non ponit terminum. Ponit terminum, 
sicut illud: Populus non est profectus, donec regressa est 
Maria in castra *, postquam sanata est, ad demonstrandum 
post eius adventum populum profectum esse; et sicut illud: 
Non deficiet sceptrum e Iuda, donec veniet is cuius est $, 
et evidens est quod postquam venerit, tunc deficiet sceptrum 
seu rex. Cessationem actorum indicat, sicut illud: Usque? huc 
finis verbi 5, et: Profectus est Elias in virtute cibi usque 
ad montem *, et patet quod, postquam pervenit ad montem, 
requievit, et postquam locütus est, desiit sermo et fuit finis et 

cessatio verbi eius. Aliquando indefinite dicitur et non ponit 
terminum, sicut illud : Exit corvus et non rediit, donec exsic- 
catae sint aquae 1 et patet quod, uapostq msiccatae sunt, non 
rediit. Et Iacobo: Non dimittam te, donec faciam tibi quod 
dixi?; et post haec reliquit eum? Non! Et: Melchiel non pepe- 
ril, donec mortua est ?; et si vivens non peperit, multo minus 
post mortem suam. Et: Ecce ego vobiscum sum usque ad 
finem saeculi 4; num postea derelinquet eos? Nequaquam! Et 
illud: A saeculo et usque in saeculum tu es Deus ?, non voluit 
ponere terminum Deo. Et: Abundantia pacis, donec transeat 
luna 9, non vult ponere terminum huic bono. Et regnaturus 
est Christus, donec ponat inimicos eius sub pedibus eius *. 
Et decet caelos ut eum accipiant usque ad consummatio- 
nem temporum; num postea reiicietur e caelis aut remove- 
bitur a regno suo? Nequaquam! Ergo illud donec in his omni- 
bus et similibus indefinite dicitur. Similiter et hic, illud donec, 
non quod postquam peperit cognoverit eam, sed quod non cogno- 
vit eam (significat), et inter ea quae non ponunt *terminum 
et indefinitum est. 

Rursum, illud donec non ad discrimen intelligendum est, 
quasi: Antequam pepererit non cognovit eam, et postquam 
peperit cognovit eam, h. e. novit eam. Mos enim est Scriptu- 
rae significatione hac utendi. Iosephum vero non accessisse 
ad eam, evidens est e gloria filii eius, et quia facta est habi- 
tatio Spiritus, et quia accepit virtutem Altissimi, et quod est 
benedicta mulierum, et quod paries im doloribus et maledi- 
cionibus ? non ad eam pertinebat. Ex omnibus his et similibus 
non ausus est accedere ad eam. Et patet eo quod ut mulierem 
solitariam tradidit eam Dominus noster discipulo suo tempore 
passionis suae. — Alii dicunt: Vocabulum illud cognovit eam 
duobus modis dicitur: primo, a coniugio, sicut illud: Cognovit 
Adam Evam uxorem suam?; altero, secundum notitiam, ut 
illud: Prospexi et non fuit qui me cognosceret ?, h. e. qui 
me noverit; et secundum illud Simonis ad Dominum nostrum: 
Tw scis!!! h. e. notum habes. Et dicimus: Illud quod dixit 
Evangelista: Non cognovit eam, h. e. ignoravit eam scilicet 

esse genitricem Dei, donec peperit filium suum et vidit mira- 
culum angelorum, et pastores et stellam et Magos. 

Quod manserit virgo postquam pepererat, evidens est eo 
quod omnes homines id opinantur. Quemadmodum enim ipse 
Deus, cum natus est ex ea, non est mutatus, ita et signa 
virginitatis genitricis eius non sunt vitiata !; incorruptam enim, 
coniugii inexpertam vocat eam Scriptura. Et Zacharias in 
templo cum virginibus eam collocavit 2. 

*Haereticus vero dicit: Si non violavit signa virginitatis, nec 
corpus sumpsit; et si sumpsit corpus, violavit profecto signa 
virginitatis in exitu suo. Et dicimus: Si Deum peperit Virgo, 
certum habeas in sua virginitate eam permansisse post partum; 
prodigium est enim quod pepererat. Si vero argumentum postu- 
las, audi. Sicut exiit e sepulcro, non quidem aperto, et ingressus 
est in cubiculum clausum 3, ita exiit ex utero et non violavit 
signa virginitatis. Rursum, quod transire potest corpus per 
corpus, quin frangat illud, e multis demonstramus: Eva, quae 
exiit e latere Adami; aquae quae effluxerunt e petra; aquae 
quae eructaverunt e mandibulo asini; quanto magis ergo in- 
corporeus exiit in partu e Virgine quin violaret signa virgi- 
nitatis eius! 

Filium suum primogenitum ; non, quod post hunc alium 
peperit, sed quia est primus nativitate nominatus est « primo- 
genitus »; mos est Scripturae primogenitum vocare illum qui 
aperit vulram, secundum illud: Omne quod aperit vulvam, 
sanctum vocabitur $; vocat Scriptura hunc « primogenitum », 
antequam sint ei fratres. Ita et Redemptor noster; etiamsi 
nominati sunt fratres eius, Ioses et Iacobus et alii, non quod 
de Virgine nati sunt, vocati sunt « fratres eius », sed quia 
erant filii Iosephi ex alia uxore priori. Et oeconomice nomi- 


! B add.: Rubus rursum depingebat eam; a flamma non combustus 
est: ila et Virgo excepit ignem divinitatis et peperit non vitiata. — 
* B add.: Ezechiel per portam quae erat clausa, eam flguravit; sanctua- 
rium Mariam appellat et sanctum Christum; et porta clausa sunt 
signa virginitatis. Monet ne quis aperiat portam, id est, ne quis cor- 
rumpat signa virginitatis; et neminem per eam ingressurum aut egres- 
.Surum dicit, quia Dominus ingressus est per eam (EZzECH., XLIV, 2, 3). 

nati sunt « fratres eius », quemadmodum oeconomice nominatus 
est Ioseph « pater eius ». 

Christus vero quattuor modis dicitur primogenitus. Primo, 
secundum id quod dixit Matthaeus: Aperiens vulvam !. Nec 
vero vocavit eum primogenitum « eius », quia non erat primo- 
genitus tantum Mariae, *sed et omnium creaturarum ? ; secundo, 
primogenitus totius creationis, quia est primogenitus in natura, 
cum per manus eius creatae sunt creaturae; tertio, primoge- 
nitus inter fratres multos; quia facti sunt ei multi fratres e 
baptismo seu regeneratione; quarto, primogenitus ex mortuis, 
quia ipse primus surrexit in incorruptibilitatem ?. 

Et ea vocavit nomen eius Iesum; h. e. Salvatorem, se- 
cundum id quod dixit angelus. In codice graeco: « Et vocavit 
nomen eius Iosephus ». Supra ostendimus patris et matris esse 
ut imponant nomina liberis. 

E virgine natus est et non e coniugata, ut scirent Deum 
esse hominem factum, non vero vulgarem hominem factum 
esse Deum: e virgine enim nasci Dei tantum est; et ne re- 
putarent profani merum hominem esse qui natus esset e coniu- 
gata. Et rursus, quia in Eva virgine rei facti sumus, decebat 
ut per virginem iustificaremur. Et sicut Verbum natum est e 
Virgine supra naturam, ita etiam nos genuit e baptismo supra 
naturam. 

Et quomodo possibile est ut virgo pariat? — Et dicimus: 
Quae nobis impossibilia sunt, Deo sunt possibilia; et in Lucam 
scripsimus complementum huius rei. — Quare de virgine quae 
desponsata erat, natus est? Ne eleventur caelibes supra ma- 
trimonio iunctos, utque noscatur matrimonium esse a Deo prae- 
Scriptum et non a Satana, secundum impietatem Mani. 

Notum est Christum esse Deum eo quod non est descripta 
uti ceterorum nativitas eius; et quod absque coniugio conceptus 
est; et quod a Spiritu sancto corporatus est; et quod e Virgine 
natus est et virginem hanc servavit; et quod adimplevit pro- 
missiones et prophetias; et rursus, eo quod vivificavit *homines 
e peccatis eorum, et quod possidebat nomen antequam natus 
sit, et vocatus est Emmanuel, quod exponitur: Nobiscum Deus. 

Postquam autem finivit Matthaeus narrationem de ratione 
nativitatis eius, incipit exponere quomodo natus est et quae 
evenerunt in eius nativitate, quae non mediocriter demon- 
strant magnitudinem eius et eius divinitatem. 


[CAPUT II] 


v. 1) Cum autem natus esset Iesus in Bethlehem Iudae, 
in diebus Herodis regis. Quattuor tergo proponit: regionem 
seu locum, et tempus, et personam et principatum; ut omnibus 
his nos doceat prophetias adimpletas esse. Et locum quidem 
commemorat, ut in memoriam revocet illud Michaeae: Tu 
enim Bethlehem Ephrata ! ; et ut ostendat eum filium Davidis 
esse, qui in civitate Davidis descriptus est in censu. Tempus 
autem et personam Herodis ponit, ut ostendat impletas esse 
hebdomades Danielis et venisse Christum. Principatum vero 


Herodis, ut ostendat impletam esse prophetiam lacobi: Non < 


deficiet sceptrum a Iuda *. 

Oportet exponere nomen Bethlehem Ephrata. Caleb, filius 
Iephone 3, cum mortua esset uxor eius Gauzba 4, duxit uxorem 
viduam quae nominabatur Ephrata. Et accepit hereditatem a 
Iosue civitatem Hebron, quod explicatur « doxologia », et adiecit 
ad Hebron civitatem, civitatem alteram quam aedificavit, et 
nominavit eam Ephrata scilicet « frugiferam », nomine uxoris 
suae Ephratae. Et genuit ex Ephrata filios, et uni nomen erat 
Lehem; et posquam genuit Ammon et alios filios, et propter 
amorem suum erga Lehbem filium suum aedificavit urbem ter- 
tiam et univit eam iunxitque *duabus prioribus et vocavit eam 
Dethlehem, h. e. domus panis. 

Item, oportet scire a Davide usque ad transmigrationem re- 
ges regnavisse. Post transmigrationem acceperunt principatum 
summi sacerdotes, qui erant e tribu Levi. Verum procedebat 
genus eorum e Iuda, propter commixtionem tribus Levi et ma- 

xime summorum sacerdotum cum tribu regia Iudae. Deinde 
postquam rixati sunt invicem de principatu Aristobulus et Hyr- 
canus, fratres, post multam luctam, quis nempe ex eis teneret 
principatum, denique obtigit regnum Herodi Ascalonitae. Et 
hic turbavit librum genealogiarum Iudaeorum, quia non erat 
Iudaeus, et stola sacerdotalis sub eius sigillo scilicet signo po- 
sita erat. Tempore huius Herodis ortus est Christus, postquam 
cessaverunt reges et principes populi, secundum illud: Non 


deficiet sceptrum etc. ! Tempore horum fratrum Aristobuli et . 


Hyrcani defecit regnum a domo Davidis et regnavit Herodes, 
et venit Christus cuius est regnum. 

Anno xxxv huius Herodis natus est Dominus noster die 
quarta, — alii die sexta, alii die prima hebdomadis, — noctu, 
antequam gallus cantaret, eodem tempore quo e sepulcro sur- 
rexit et quo facturus est resurrectionem; die xxv (mensis) 
kanun I (decembris), anno Graecorum cccix, — in codicibus 
aliis vIr ? scriptum est — qui est annus XLIII Augusti Caesaris. 
Natus est e Virgine cum esset nata annos xin; et mortua 
est Ephesi annos nata LI; et sepeliverunt eam Iohannes evan- 
gelista et huius discipuli. Tempore autem nativitatis *Domini 
nostri missus est Quirinus hegemon; et mense nisan (aprili) 
venerunt Magi. 

Quod vero fasciis involvit eum et posuit in praesepe, etiam 
canticum angelorum, et circumcisionem et alia omisit Matthaeus; 
et adventum Magorum tantum scripsit, unde nota ft astucia 
Herodis et caedes infantium et cetera. 

v. 2) Venerunt Magi ab Oriente in Ierusalem, el dicunt. 
Quaeritur itaque e quonam genere Magi erant? Eusebius et 
Gregorius Nyssenus dicunt: E filiis Balaam erant. Iacobus Edes- 
senus: E genere Elam, filii Sem. Alii: E filiis regum Seba et 
Saba prout dixit David: munera afferent ei 3. Et erant viri 
celebres, et e Persia venerunt. — Et quot erant? Quidam di- 
cunt: Tres, quia tria munera obtulerunt. Et erant cum eis 
mille viri, et propterea commota sunt Hierosolyma. lacobus 
Edessenus dixit: Non sunt tres, sicut depingunt eos pictores; 
sed XII principes, et erant cum eis plus quam mille viri. Alii: 

Octo fuerunt, quemadmodum dixit Michaeas: Surgent contra 
eum septem pastores et octo pastores |, scilicet duces; et cum 
eis exercitus multus. Alii: Tres filii regum erant et novem 
principes nobiles eorum regionum. Et rex qui eos misit, vo- 
catur PirSabur. Et etiam nomina eorum haec sunt: Hidondad, 
filius Artaban, Wastaph, filius Gudaphar, Arsak ?, filius Mahdis, 
Zerwand 3, filius Worod, Arihu, filius Kosrau, Artalisat, filius 
Hawilit, Estanbuzan, filius Sisaron *, Mahduk, filius Huham, 
* Absire$, filius Zeniban 5, Zardannab, filius Baladan, Merudak, 
filius Bil $. Et erant cum ipsis fere tria milia armatorum et 
quinque milia tabellariorum. Et, traiecto Euphrate, audierunt 
famem esse Hierosolymis. Et dimiserunt copias suas quae castra- 
metatae sunt ad Euphratem, a Callinico seu Raqah usque 
ad Ctesiphontem. Et progressi sunt hi xir principes cum exer- 
citu mille circiter virorum, et deduxerunt munera. 

Sanctus Cyrillus et Iohannes dicunt: Cum esset Christus in- 
fantulus et pannis circumdatus, invenerunt eum Magi. Dicunt 
enim ante tempus nativitatis eius apparuisse Magis stellam, ita 
ut infra octo dies nativitatis eius, ut dixit Cyrillus, ad eum 
convenerunt. Et dicunt rursum: Decebat ut in pannis, dum po- 
nitur in praesepe, adoraretur, quo magis appareat miraculum 
esse grande. Alii autem: Ea nocte et die quo natus est, ve- 
nerunt Magi. Et notun est inde quod scriptum est: cum natus 
essel Iesus venerunt Magi. 

Epiphanius Cypri non assentit his, dicit vero: Natus est Re- 
demptor noster in Bethlehem, et circumcisus est in spelunca, 
et adscendit in templum et portatus est a Simeone, et abiit Na- 
zareth. Et anno altero adduxerunt eum ut appareret coram 
Domino, et abiit rursum Bethlehem, et rursum rediit Nazareth; 
et in fine secundi anni rursum duxerunt eum Ierusalem et 
abierunt Bethlehem; cupidi enim erant continuo videndi locum 
in quo natus est. Dum sunt Bethlehem, venerunt Magi. Et no- 
tum est id eo quod dixit Matthaeus: E ingressi sunt quidem 
in domum et conspereruni puerum cum Maria, matre 
eius, el ceciderunt et adorarunt eum *. Domum enim dixit 

hic et non speluncam, et puerum *rursum cum matre sua, 
et non parvulum involutum pannis. Et hac nocte visionem habuit 
Iosephus, ut tollat puerum et matrem eius, et abeat in Aegyp- 
tum 1. Et in hoc rursus ostendit eum duos annos natum fuisse. 
« Parvulum» enim vocat Scriptura eum qui involutus est pannis, 
et « puerum » eum qui balbutit et reptat et ambulat. Et etiam 
Eusebius id admittit; et Mar Ephrem in hymno: Anno secundo 
(venerunt) ?. Iacobus Sarugensis in sermone « de stella et Ma- 
gis »: Duos annos natum viderunt eum. Et exinde confirmantur 
verba Matthaei et Lucae. Lucas dicit: E Bethlehem ivit Naza- 
reth, et Matthaeus: E Bethlehem in Aegyptum; et ambo veraces 
sunt. Profecti enim sunt lerusalem post xL dies, secundum 
Lucam, et deinde Nazareth; et in finem duorum annorum e 
Nazareth Bethlehem, et e Bethlehem in Aegyptum, ut dixit 
Matthaeus. Fuit autem in Aegypto duos annos, usquedum mor- 
tuus est Herodes et regnavit Archelaus, filius eius. Ecce patet 
duos annos natum fuisse Christum eo quod pueri quos occidit 
Herodes duorum annorum et infra erant, secundum tempus 
quod investigaverat a Magis. Et si ea nocte dicitur fugisse in 
Aegyptum, cum esset parvulus vin dierum, quomodo adscendit 
in templum et portatus est a Simeone, cum Herodes plenus 
ira esset? 

Magismus est haeresis composita e paganismo et chaldaismo. 
Colit enim elementa ut pagani, et colit stellas et errat in nu- 
mero et cognitione luminum et signorum Zodiaci et in direc- 
tione stellarum, ut Chaldaei; et unusquisque, paganus et Chal- 
daeus, suum dicit vitam et rationem. 

Gentibus peregrinis manifestata est nativitas eius, non au- 
tem Iudaeis, quia testimonium peregrinorum *maiorem fidem 
habet quam domesticorum; et ut finem imponant gentes in- 
fidelitati Iudaeorum, si forte dicant: Nescimus quando vel ubi 
natus est? et sint absque excusatione qui e Iudaeis non credi- 
derunt in eum; nam quanquam verba prophetarum non acce- 
perint, venerunt Magi praedicare eum coram illis. Etiamsi 
Magis ostensum est signum nativitatis eius, tamen et per hos 
omni creaturae praedicata est. Et quemadmodum signum non 
est datum tantum Ezechiae, sed et omnis creatura animad- 

vertit solem regressum esse !: ita et per Magos omnes gentes 
animadverterunt. Et quemadmodum fugit in Aegyptum et per 
iter et reditum fama nativitatis eius nota est per orbem: ita 
et erga Magos dispositum est negotium. Et quia Persis et 
Aegyptus magis quam omnes (regiones) ardebant paganismo, 
ideo ab initio eas curavit primum. Non vero Idumaeis nec Phi- 
listheis, vicinis Iudaeorum, manifestata est nativitas eius, sed 
remotis, ut diffundetur eius nuncium, et in eius honorem ab 
ultimis finibus venirent homines. 

Magis revelatus est prae ceteris, quia ut peccatores voca- 
ret venit. Prae omnibus gentibus aegrotabant Magi idololatria, 
et hariolabantur, et matrimonio iungebantur cum matre: et 
ideo manifestatus est ut eos sanaret prius. Non vero omnibus 
Magis revelatus est, sed eis quos praescientia sua noscebat 
credituros in eum sponte sua. Et excellentes erant Magi qui ve- 
nerunt; inde probatur quod non timuerunt Herodem et Iudaeos, 
et aperte praedicarunt eum, et perpessi sunt propter eum ja- 
borem durum et tantum iter. Et facti sunt *praedicatores in 
regione sua postquam redierunt; et sunt primitiae vocationis 
gentium. Adspexerunt autem in stella puellam sedentem et por- 
tantem in gremio suo parvulum in cuius capite erat corona 
regia; et ideo tracti sunt ad eum. Alii dicunt eos vidisse lit- 
teras scriptas in stella: « Haec est stella regis Iudaeorum, qui 
natus est » ; sicut ostensa est Constantino imago crucis in caelo, 
et notum habuit se per eam victurum. [Alii: Visionem viderunt 
in stella: Rex Iudaeorum natus est, ite ad eum.]? Alii: Vi- 
derunt illam stellam splendore magis quam solem fulgere, et 
apparuit cum stella angelus dicens: « Rex natus est in Iudaea, 
ite ad eum! » 

Undenam acceperunt Magi mandatum proficiscendi ad Chri- 
stum? — Quidam dicunt: A Balaam, patre suo, qui vaticinatus 
est: Orietur stella e Iacob ?, et dixit: « Nasciturus est rex 
Iudaeis. Et cum natus fuerit, ite, offerte munera ». Et scripse- 
runt hanc historiam. Et post spatium, cum adspexissent stellam, 
sumpserunt munera et profecti sunt. Alii: Daniel vaticinatus 
est Dabyloniis: Tot abhinc hebdomadis nascetur rex Iudaeis et 

in nativitate eius orietur stella. Ite, offerte ei munera! Et rex 
Babylonius consignavit hoc litteris aureis. Quando autem orta 
est stella et adspexerunt eam Magi, venerunt adorare eum. Alii: 
Tempore Danielis, regnante Nabuchodonosore, venerunt viri e 
Seba offerre munera regi et discere chaldaismum. Et dixit eis 
Daniel: Cum natus erit Christus, reges vestri Sabae et Sebae 
offerent ei munera. Et id scripserunt in bibliotheca, h. e. in 
archivio seu domo librorum suorum; et quando *viderunt stel- 
lam, venerunt. Alii: Zaradust hariolus id promulgavit. Et dicunt 
quidam Baruch eum esse: quia non data est ei prophetia, scan- 
dalizatus est et exiit ad gentes et didicit duodecim linguas; et 
scriptum est in libro eius: < Cum sederet Zaradust ad fontem 
aquarum, locum ablutionis regum, dixit discipulis suis: Ultimis 
diebus virgo, filia Hebraeorum, pariet in carne et sine coniugio 
filium qui est e natura divinitatis; et in nativitate eius stella 
manifestabitur. Ite, offerte ei munera tria: aurum et myrrham 
et tus! » Et locutus est de eius passione et resurrectione. Ergo 
merces Magis non est, quia non sua sponte venerunt, sed 
secundum id quod praescriptum erat eis; quemadmodum nec 
Balaamo est merces propter suam prophetiam, et deinde quia 
non credidit postea in veritatem. Alii dixerunt: Cum captiva 
abducta est domus Danielis Babylonem, illud: Non deficiet 
sceptrum a Iuda, et prophetiam Balaam: Orietur stella, et 
illud: Reges Seba, quod dixerat David, recitabant coram filiis 
regum Persidis, et Seba et Saba qui illuc captivi erant. Et hi 
interrogabant Hebraeos: De quo sunt haec dicta? Et Daniel et 
socii eius dicebant: De Christo; cuius die nativitatis orietur 
stella fulgens sicut sol. Et hi haec secum conservarunt et post- 
quam redierunt in regiones suas, scripserunt id mysterium 
quod transmissum est usque ad nativitatem Christi. Mar Iohan- 
nes dixit: Deus movit corda eorum, et fecit ut tollant munera 
et proficiscerentur post stellam, sicut fecit erga Cyrum, cum 
incitavit eum ut abducat captivitatem Iudaeorum. 

Et ab Oriente venerunt Magi ad Christum, quia Paradisus 
in Oriente plantatus erat, et ab Oriente incipit sol oriri; ita 
ab Oriente initium habuit Sol iustitiae. *Et quia aurum allaturi 
erant, et sicut aurum illius regionis non est (aliud), dicit Scrip- 
tura: Aurum illius terrae optimum est !. Et ex Oriente vati- 

cinati sunt prophetae venturos esse Magos. Ab ortu solis usque 
ad occasum eius ! ; et Malachias: ab ortu eius?. Et in secundo 
adventu ab Oriente orietur. Et tempore adventus Domini nostri 
a Nisibi ad Orientem Persae dominabantur et a Nisibi Occi- 
dentem versus Romani. Et fecit Deus ut illo tempore pax esset 
inter eos, ne venire prohiberentur Magi. 

v. 2) Ubi est rex Iudaeorum qui natus est? h. e. non 
regem sedentem in throno quaerimus, qui iam per tempus regna- 
vit, sed eum de quo Isaias ait: Erit radix Iesse stans signum 
in gentes; et in eum sperabunt gentes, et ipse est exspectatio 
omnium finium terrae *. Eum qui modo natus est quaerimus, 
et non Herodem. Et non dixerunt: Ubi est Filius Dei? quem 
tus designabat, quia Iudaei regem et redemptorem exspectabant, 
et ideo dixerunt: rez. 

Rursus, nomina Christi triplici modo distinguuntur: Excelsa, 
ut: Deus et Filius Dei et Dominus; media, ut: rex et redem- 
ptor et princeps; infima, uti: homo et vir et servus. Magi 
medio nomine vocarunt eum regem, ut melius accipiatur, quia 
initium fuit oeconomiae, et nomina excelsa aut infima minus 
acceptabilia erant. Rursum, de rege interrogarunt, quia Mi- 
chaeas eum regem nominavit: Ex te enim exiet rex i. 

Vidimus enim stellam eius in Oriente et venimus ado- 
rare eum; *h. e. per stellam attraxit Magos se demittendo 
ad debilitatem eorum; re eis familiari captavit eos. Quemad- 
modum enim praedicavit mortem Saulis per incantatores, et 
Balaamum in his quae fecit Balaco edocuit fortitudinem suam; 
et sicut traxit filios Israel per sacrificia quae ipsis placebant 
secundum morem paganum Aegypti, et sicut attraxit apostolos 
piscatione piscium, et sicut fecit Paulus, quando loquebatur cum 
ethnicis, qui adduxit argumentum e poetis, et quemadmodum 
capitur avis esca cui assueta est: ita egit cum Magis. Primo 
vocavit eos per stellam, deinde per angelum locutus est cum 
eis; et ita direxit eos ad virtutem. Ita etiam fecit Philisthaeis; 
cum laborarent haemorrhoidis, vocaverunt hariolos suos qui 
dixerunt: Subiugate vaccas sub arca, et apparebit utrum haec 
plaga sit a Deo, an fortasse casu evenit?; et cum Deus id 

consilium hariolorum confirmaverit, non ei visum est contu- 
meliosum quod inimici testarentur veritatem: ita et Magi, per 
stellas quas sectabantur exploraverunt eius nativitatem. Et 
rursum, quia caelestis erat, ideo traxit eos per stellam caele- 
stem, quae etiam eius domesticos ad caelos vocat. Rursus, per 
stellam traxit eos secundum verbum Balaami qui eum « stel- 
lam » nominavit, et Isaias « lucem », et Malachias « solem », 
et Ieremias « radium iustitiae »; et ipse Dominus noster « lucem » 
seipsum cognominavit. Et rursum, ut ad solem Christum per 
stellam illuminarentur; ideo, quando pervenerunt ad solem, 
occultata est stella. Proprium enim est stellarum ut, apparente 
sole materiali, non videantur amplius. Ita et chaldaismus ces- 
savit. Persis enim deus *existimabatur stella Veneris quae vo- 
cata est Nanai, et per illud quod firmum erat apud eos, traxit 
eos ad veritatem. 

Rursus, tres praedicatores corporei praedicarunt eum : Stella 
quia caelestis est; pastores, quia pastor est et agnus; Magi, 
quia propitiator est peccatorum. — Rursus, per stellam divi- 
nitatem suam promulgavit: ille qui natus est tam altus et su- 
blimis est ut legati et tabellarii eius sint qui a Magis ut dii 
habebantur. Et quemadmodum ante solem materialem stella 
matutina adscendit: ita ante spiritalem stella praedicavit; ut 
etiam ostenderet ipsum esse creatorem creationis prioris et 
spiritalis: in illa enim a luce incepit, in hac vero, per stellam 
adduxit Magos. 

Nec (vera) quidem stella erat quae apparuit Magis. Et patet 
eo quod descendit et stetit supra domum. Descendit, hoc est 
reliquit altitudinem suam et descendit e loco in proximitatem; 
si autem non, non potuisset locum distincte indicare quasi di- 
gito. Ecce enim luna, maior stellis, alicubi stans supra loca 
multa et diversa, non potest unum ex eis distincte indicare. 
Et haec stella, si se demisit et indicavit locum, evidens est 
eam non esse stellam naturalem, sed unam e virtutibus supe- 
rioribus. Et his consentiunt Cyrillus et Iohannes et Theodotus 
Ancyranus. Rursus, stellae sunt duobus modis: aliae fixae sunt 
in sphaera et positio immobilis contigit eis; aliae vero non 
cessant moveri. Haec autem movebatur, quando procedebat 
ante Magos, et stabat indicans locum, et modo *gradiebatur, 
modo stabat; ergo non stella erat. Rursus, e stellis quae sunt 

in sphaera, aliae currunt ab oriente occasum versus, et pla- 
netae ab occasu ad orientem; haec autem ab oriente septen- 
trionali ad meridiem occidentalem currebat. Ita enim Persia 
posita est respectu Palaestinae. Et stellae naturales per diem 
non videntur; haec et per noctem et per diem adspiciebatur, 
quod non est stellarum naturalium. Quando ingressi sunt Ieru- 
salem, se abscondidit, et quando exierunt, se ostendit. Quia a 
Magis videbatur et non ab aliis, quia noctu et diu aequaliter 
splendebat, quia splendebat et tamen non ardebat, cum e loco 
caelorum multum descendisset ut viam indicaret Magis quasi 
digito, et quia superabat splendore suo in meridie radios solis, 
dicimus eam non fuisse stellam naturalem. 

Quid ergo erat? — Quidam dicunt: Virtus abscondita Domini 
erat, quae apparuit in forma stellae. Alii, ut etiam diximus 
supra: Unus ex angelis assumpsit formam stellae et factus est 
stella et duxit Magos. Et non erat phantasma aut automaton. 
Et rursum patet non fuisse stellam naturalem eo quod ab 
oriente meridiem versus currebat; ita enim sita est Persia 
ad orientem respectu lerusalem, et Ierusalem ad meridiem 
respectu Persiae. Alii: Ab oriente meridionali ad septentrionem 
et a septentrione ad occidentem currebat; ita enim est via a 
Persia versus Palaestinam. Et cum ingrediebantur in unam 
clvitatem vel vicum, abscondebatur; et hoc «quidem ideo ut 
interrogatione et responso nota fiat nativitas Christi. Nec cur- 
sum fixum *habebat, sed quando oportebat ut proficiscerentur, 
proficiscebatur, et e converso, ad instar columnae Israelis. 

Quidam cum vellent confirmare doctrinam chaldaismi, dixe- 
runt: Ecce, cum Christus natus est, stella apparuit! — Contra 
hos dicimus: Si per vim quam praedicant astrologi, natus est, 
quomodo statim astrologiam et vires abolevit? Et ab una stella 
non est genesis hominis cognita, sed a pluribus: a XII et a vir. 

Rursum, astrologi e stellis indicare possunt regnum hominis 
aut quidquid ipsi praedestinatum est: secundum deliramentum 
eorum; et forsitan dicent quidam: Computarunt de rege Iudaeo- 
rum! — Adversus eos dicimus: Ecce ipse dixit: Regnum 
meum non est de mundo !; nec milites et exercitus erant 
ei, aut domus. 

Rursus, astrologia non ex una stella statuit genesim, sed 
e vII errantibus, quae nominantur planetae, quae non adhae- 
rent corpori caelorum, h. e. Sol, Luna, Mars, Mercurius, Bel 
qui est Iupiter, Bilati quae est Aphrodites, Kronos qui est 
Kewan; et a XII signis Zodiaci quae fixa sunt in caelo: Agnus, 
Taurus, duo signa quae sunt Gemini, Cancer, Leo, Spica, Li- 
bra seu bilanx, Scorpio, magnum signum seu Sagittarius, Ca- 
pricornus, Aquarius, Pisces. Et dicunt: Septem ab occidente ad 
orientem currunt, et duodecim ab oriente ad occidentem, cum 
corpore caelorum quod circumdat quasi rota circularis circui- 
tum terrae; et ipsa terra stat in medio caelorum sicut vesica 
inflata cuius in medio granum milii. 

*Et dies hebdomadis illis septem planetis attribuunt: primam 
hebdomadis Soli; secundam hebdomadis Lunae ; tertiam hebdo- 
madis Marti; quartam hebdomadis Mercurio; quintam hebdo- 
madis Beli; parasceve Aphroditi, sabbatum Krono. 

Rursus fabulantur astrologi etiam partes hominis ita esse: 
Sol (praebet) cerebrum, Luna pellem, Mars sanguinem, Mercu- 
rius nervos et venas, Del ossa, Dilati carnem, Kewan comam. 

Et etiam duodecim signa Zodiaci dicunt esse typum duodecim 
mensium; et alia sunt masculina et alia feminina. Et unum- 
quodque format unam e partibus hominis secundum voluntatem 
Dei. Agnus, (signum) masculinum, constituit caput; Taurus, 
femininum, creat cervicem ; Gemini, masculinum, creant manus; 
Cancer, femininum, format pectus; Libra, masculinum, format 
latus; Spica, femininum, creat spinam dorsalem; Leo, mascu- 
linum, creat ventrem; Scorpio, femininum, format involucrum 
vesicae; Magnum signum, masculinum, constituit femora ; Ca- 
pricornus, femininum, fabricat genua; Aquarius, masculinum, 
extendit tibias; Pisces, femininum, fundant pedes. — Haec 
scripsimus hic ex errore Chaldaeorum ne ullus eorum qui 
habent sapientiam captivetur eorum errore aut assensum prae- 
beat eorum fabulis. 

Iulianus apostata dicit: Non est vera res stellae, quia non 
sunt locuti de ea astronomi. Et adversus eum dicimus: Ecce 
propter res graves apparuerunt quandoque stellae quae nomi- 
natae sunt barbatae, trabicae, caudatae. Ergo non extra or- 
dinem erat quod, secundum voluntatem Dei, stella praeter mo- 
rem oriretur in nativitate Redemptoris nostri *et praenunciaret, 

si quidem unus ex angelis factus est stella, et a Magis tantum 
videbatur; et quamdiu migrabant, apparebat, ut columna et 
nubes Israeli, ita stella Magis. 

Rursus, stellam eius dixit et non « stellam »; nam in illo: 
stellam eius, implicavit cum ipsa stella personam cuius est; 
« stella » enim indicatio simplex est. Magi tamen venerunt ad 
Christum ut viderent eum et offerrent ei adorationem ut Deo, 
et munera ut regi. 

v. 3) Audivit autem Herodes rex, et turbatus est; h. e. 
quia erat alienigena et accepit regnum ab Augusto, praeter 
ius Iudaeorum, valde turbatus et commotus est, cum audiverit 
nuncium de nativitate regis. Opinabatur enim in terra hunc 
obtenturum esse potestatem et timebat ne forte is et ipsum 
occidat et sumat regnum. — Rursus, turbatus est propter mul- 
titudinem Magorum et maiestatem personarum eorum, et quia 
in urbe )netropoli seu matre civitatum, nunciaverunt de rege. 
Et rursum, quia non interrogaverunt simpliciter de rege, sed 
de rege Iudaeorum. 

Et omnis lerusalem cum eo. Quare, cum venit ei Re- 
demptor, turbata est? Quia nolebat redimi, avertebat faciem 
suam a Redemptore. Nomine Jerusalem innuit habitatores eius. 
Conturbati sunt quidem, sed propter suam negligentiam non 
investigarunt de Redemptore suo, ut Magi. Rursum, turbata 
est, sicut (commota est) quando ingressus est in eam super 
asinum, et id quia invida fuit in eum; verum, nondum ma- 
nifestaverunt invidiam suam, nam adduxerunt *testimonia de 
eo, sicut illud: in Bethlehem mascetur. 

v. 4) Et congregavit omnes principes sacerdotum et scri- 
bas populi; h. e. omnes congregavit et non partem, ne effugiat 
eum locus in quo nasciturus erat. 

Et interrogabat eos: Ubi nasceretur Christus? Magi de rege 
interrogarunt, et Herodes de Christo (interrogat) sacerdotes. E 
quaestionibus Magorum ad principes sacerdotum id didicit; 
vel quia cum audivisset eos in prophetis legere de Christo ori- 
turo, adspectis Magis, intellexit ipsum esse regem. Et cum tur- 
batus esset Herodes et circumdatus stupore, non redarguit Ma- 
gos: « Quomodo regem alium praeter me annunciatis? Et si 
Iudaeis natus est, quis vobis eum revelavit? Et si veraces estis, 
ostendite mihi stellam eius ». Sed destitit, ut insidiis capiat eum. 

v. 5) Hi autem dixerunt: In Bethlehem Iudae. Non enim 
contenderunt adversus interrogationem, quia erat eis exspec- 
tatio adventus Christi. Et manifestarunt ei accurate, et addu- 
xerunt ei testimonium Michaeae. Alii dicunt: Propter invidiam 
suam manifestarunt, ut interficiat eum. Et notum est eo quod 
non revelarunt de rege Idumaeorum vel aliorum, sed de rege 
Iudaeorum. Alii: Nondum invidia repleti manifestaverunt ei, 
quia cupidi erant audiendae eius nativitatis. Alii: Quia postea 
mentituri erant circa eum, secundum illud: Messias, nescimus 
unde veniet !. Et ita ipsi (Iudaei) manifestarunt eis (Magis). 
— Et e numero hebdomadum quem computaverunt scribae; et 
ex illo: Non deficiet *sceptrum a Iuda ?, h. e. quia regnante 
Herode iam defecit sceptrum, noverunt advenisse tempus na- 
tivitatis eius. 

v. 6) Tu quoque Bethlehem Iudae, non es; h. e. in eo 
magnificanda et glorificanda es, et venient gentes a finibus ter- 
rae ut videant praesepe et speluncam in qua natus est. 

Qui pascet populum meum Israel. Eos qui e populo cre- 
diderunt et gentiles vocat Israelem, quemadmodum exponit 
Paulus: Non omnes qui sunt ex Israele, Israel sunt?. Ergo 
Israelem gentiles vocat. Et non ab initio revelavit de eis, ne 
scandalizarentur Iudaei. ! 

Sed si e Bethlehem oriturus erat, cur in Nazareth versabatur 
et Iudaei decipiebantur ? — Et dicimus: Non abscondit prophe- 
tiam, sed detexit eam. In Nazareth enim conceptus est, et tem- 
pore nativitatis eius adscendit mater eius in Bethlehem. Et fuit 
ibi dies xL; et de eo praedicaverunt Simeon et Anna in templo. 
Et cum non cognoverunt eum Iudaei, se abscondidit medio 
tempore. Et post duos annos stella annunciavit eum, et Magi 
adorarunt euim. Et ne dicant Iudaei: Nescimus quando natus est, 
adduxit Magos. — Rursum, prophetae non dixerunt: In Beth- 
lehem habitabit et versabitur, sed: exiet, h. e. nascetur. In ea 
enim natus est, et habitavit Nazareth. Illud autem: Egressus 
eius est ab initio, non dixerunt Iudaei, quia nesciebant vim 
eius, aut quia non erat necessarium ad quaestionem Herodis, aut 
voluerunt placere Herodi illud omittendo. — Iudaei autem de 
Zorobabele accipiunt illud: Ex te e.iet pastor. Et dicimus: 

Sacerdotes eorum de Christo hoc explicarunt, et egressus Zo- 
robabelis non fuit *ab initio; neque in Bethlehem natus est, 
sed Babylone, ubi conceptus et natus est, ut dixit Mar Iohan- 
nes: Qui intelligunt linguam aramaeam seu syriacam, sciunt 
nomen « Zorobabel » compositum esse e « zar'a » (semen) et 
e « Babel ». 

v. 7) Tum Herodes clam vocavit Magos, et didicit ab eis 
quo tempore apparuit eis stella. Cum voluit discere ubi natus 
sit, congregavit principes sacerdotum aperte, ne id eum fu- 
geret; sed cum voluit discere de stella, secreto. Primo quidem, 
quia eum pudebat sui generis, ne discerent Magi a Iudaeis 
quis sit et cuius filius sit. Secundo, ne perciperent Iudaei eum 
propter invidiam de illo interrogare; putabat curam esse Iudaeis 
de puero. Tertio, ne perciperent huius parentes et fugae darent 
eum. Quarto, ne detegeretur scelus quod volebat patrare. De 
tempore stellae interrogavit, non vero de nativitate eius, per 
astutiam. Secum enim reputavit: Si quaero quando natus sit, 
opinabuntur Iudaei: vult occidere eum; et ibunt abscondentque 
eum. Sed interrogavit de tempore stellae, ut secundum tempus 
unius anni aut duorum occidat infantes Dethlehemi; et stultus 
vim suam praevalere non posse non intellexit inde quod stella 
annunciavit eum, et Persae migrarunt ad adorandum eum, et 
prophetia de eo, si vera, non poterat falli, et si falsa, non erat 
cur commoveretur et tremeret; sed solet invidia occaecare 
conscientiam ne videat rectum. 

v. 8) Ite, erquirite de puero. Ex invidia sua non appel- 
lavit eum regem, sed puerum. Non enim tolerabat titulo suae 
potestatis vocare eum. 

Renunciate mihi, ut etiam ego veniens adorarem eum; 
h. e. volebat *decipere et in errorem inducere Iudaeos et Magos, 
promittendo se eum adoraturum ; et rursum, ut revertantur Magi 
apud eum, et ut, nemine advertente, occidat puerum et absque 
timore hereditatem accipiat regnum. Quidam dicunt: Commeatu 
instruxit Herodes Magos et constituit eis munus quoddam, 
cum redierint. Magis autem de Herode non erat opinio mala. 

v. 0) Et ecce stella quam viderant in Oriente, ibat ante 
eos; h. e. cum pervenerunt Hierosolyma, disparuit, ut! inter- 

rogarent de eo discerentque prophetiam, et perciperent Iudaei. 
Nunc autem incepit ducere eos. Non exiit e Iudaeis qui du- 
ceret eos, quia odio habebant eum. Attamen id verum non est; 
nam ad rem mirabilem conspiciendam multi profecti essent, 
etiamsi odio haberent eum; sed providentia Dei prohibuit eos, 
nam si quis duxisset eos, supervacanea videretur stella, et 
otiosa eius utilitas. Et rursum, ne quis conferat beneficium 
Magis, ducendo eos, ut ille qui incepit, ipse perficiat; et ne sit 
populus dux gentium, sed gentes ducant eum, sicut dixit Scrip- 
tura: Ipse est exspectatio gentium !. Ibat autem stella ante 
eos a septentrione versus meridiem; ita enim posita est Beth- 
lehem respectu Hierosolymorum; et inde manifestum est non 
fuisse stellam naturalem. 

Donec venerit et stetit supra (locum), ubi erat puer; h. e. 
descendit stella, donec staret supra puerum, ut indicaret eum 
quasi digito, quia non domo erat designatus. Deinde, ut ado- 
raret Dominum suum, in domo habitantem, stetit proxime su- 
pra *domum, secundum illud: Laudate eum stellae et lumen 2， 
et: Creaturae quae offerunt laudem 3. 

v. 10) Cum autem vidissent stellam, gavisi sunt gaudio 
magno; h. e. labor eorum non fuit vanus, et nuncius non 
erat mendax. — Et quid factum est de stella, postquam ostendit 
puerum? Quidam dicunt: Descendit in agrum qui erat procul 
a Bethlehem, qui appellabatur « Kokeba > 4 et hanc stellam 
praefigurabat. Et id non est valde alienum. Si enim Bethlehem, 
quod « domus panis » explicatur, praefiguravit panem vitae qui 
descendit de caelis, qui est Verbum caro factum: non recedit 
a vero quod etiam vicus nominatus Kokeba figuraret stellam, 
ductricem Magorum. Nos autem dicimus angelum fuisse qui 
induit imaginem stellae, et postquam implevit officium suum 
adscendit in caelos et stetit in ordine suo. 

v. 11) Et ingressi sunt in domum, et viderunt puerum 
cum matre eius; in domum dixit eos ingressos esse, et non 
in speluncam; et puerum viderunt, non vero parvulum posi- 
tum in praesepe. Ex his patet duos annos natum Magos vi- 
disse Christum. Non sunt vero scandalizati videntes puerum 


1 Gen., XLIX, 10. 一 ? Ps. cxLvu, 3. 一 ? Cfr. ToB., vii, 7. — * Hoc 
nomen syriacum significat « stella ». 


p. 106. 


p. 107. 


-以 80 »- 
cui non erat gloria, quemadmodum innuebat stella eius, propter 
magnam suam fidem et testimonium principum sacerdotum et 
prophetias de eo quas audierant a scribis, et commotionem per- 
turbationemque Hierosolymitarum; et propterea non sunt of- 
fensi quando viderunt eum in paupertate et humiliatione. 

Et procidentes adoraverunt eum. Divinitas eius illuminavit 
eos, et ipsa fecit ut adorarent eum. Similiter, et visio stellae 
quae duxit eos, suasit ut adorarent eum. Adorarunt eum autem 
secundum cognitionem et non secundum virtutem. Visus *enim 
perturbationem produxit in eis, cognitio vero laetitiam. — De 
adventu Magorum prophetavit David: Reges Seba et Saba mu- 
nera utlducent ei !, et Iacobus: Quem  exspectabunt gen- 
tes *. Hic apparet prius gentes quam populum adoravisse eum. 
Et quemadmodum non ab initio dixit: Ite, docete omnes gen- 
les3, sed in fine, quia necessarium erat ut figurae praecederent ; 
oportebat enim Iudaeos primum accedere: quia vero nolue- 
runt et repulerunt a se beneficium, conversa est praedicatio 
ad gentes. 

E! aperuerunt thesauros suos; h. e. signata et sigillo mu- 
nita erant eorum munera, secundum consuetudinem regum 
qua munera quae mittuntur ab eis ad alios reges, sigillo mu- 
niuntur. 

Et oblulerunt ei munera, aurum et myrrham et tus; h. e. 
secundum consuetudinem suam obtulerunt haec munera; con- 
suetudo enim erat eis tus suffire coram diis suis, et dare aurum 
regibus suis, et condere cum myrrha mortuos suos. Et quia 
intellexerunt eum esse Deum et regem, et passurum ac mori- 
turum, obtulerunt ei munera illa: tus divinitati eius, aurum 
regali potentiae eius, myrrham morti eius vivificatrici. Rur- 
sum, aurum significat adorationem coram auro (oblatam) eius 
Domino restituendam; myrrha autem et tus indicant eum esse 
medicum qui sanet vulnus Adami. Et rursum effatum: £i flecti- 
lur omne genu caelestium et terrestrium et infernorum i, 
trias munerum significat, de quo revelationem divinam habe- 
bant; per aurum indicant adorationem caelestium quia est cae- 
lestis; per tus terrestres, quia est rex terrestrium; per myr- 

rum Dominus et suscitator. — Rursum, per aurum puritatem 
et splendorem fidei significarunt; per tus firmitatem spei in 
eum: laetificavit enim et delectavit animas quae in eum cre- 
diderunt; per myrrham claritatem repraesentarunt, quae est 
vinculum fidei quod compaginat et ligat membra Ecclesiae, 
secundum proprietatem myrrhae. — Rursum, quia aurum rex 
est omnium rerum inertium, congruenter regi sensibilium et 
insensibilium offertur. Et sicut aurum solum est e metallis quod 
aerugine non corrumpitur, et solum e liquabilibus et fusibi- 
libus quod coctione non minuitur: ita et regnum lesu non 
minuetur nec peribit, sicut scriptum est !. Rursum, per aurum 
puritatem eius corporis significarunt: ¿iniquitatem non fecit 
neque dolum ?. Per myrrham passionem eius manifestarunt ; 
etiam cum myrrha, pondus centum librarum, conditum est cor- 
pus eius. David dixit: Myrrha et cassia et stacte delectant 
vestimenta tua ?. Per tus docuerunt: Olor suavis in Christo 
sumus Deo in illis qui vivunt. * — In auro quasi primitias 
omnium rerum insensibilium obtulerunt; in ture autem omnium 
arborum, et insuper voluptas quam accipimus a Domino nostro 
(innuitur); in myrrha vero omnium aromatum, et praeterea 
diligentia et difficultas praeceptorum eius innuitur, secundum 
illud: Quam exigua est porta et arcta via ! 5 

Uadenam didicerunt Magi ut adducerent munera? Quidam 
dicunt: Ab Adamo posita erant in caverna thesaurorum et 
praecepit Setho deducere ea, ut quando ortus fuerit Christus 
veniant *Magi offerre ea; sed non probatur haec explicatio a 
sapientibus. Alii: E revelatione divina id didicerunt. Alii: À 
stella quae apparuit eis cognoverunt: Is qui natus est Deus est 
et rex, et moriturus est; ite, offerte ei aurum et myrrham 
et tus! 

Iulianus hic obiicit: Si Christo oblatum est tus, quare vos 
non tus suffitis in ecclesiis, sed aroma? Dicimus: Christo non 
obtulerunt tus quod hoc ab eis postulaverit, sed sapientia eorum 
illud obtulit ei secundum consuetudinem quae apud eos vigebat. 
Ipse vero accepit, non quidem munera considerans sed conscien- 

tiam offerentium, quia in pura conscientia oblationem fecerunt. 
Nos vero aroma in templis suffimus ut fruantur fideles odore 
suavi, cum ingrediuntur in ea. 

Et quid dein factum est de donis? Et dicunt: Ioseph et Maria 
tulerunt et secum portarunt in Aegyptum. Non enim tanta erant 
ut non possent ea portare, et non propter abundantiam eorum 
oblata sunt, sed propter mysteria et significationes quae iis 
inerant, quasi primitiae, oblata sunt. Deus enim non copiam 
considerat quasi indigens, sed intentionem offerentium, ut obolos 
viduae !. 

v. 12) Et visum est eis in somnio ne reverterentur ad 
Herodem. Et non sunt scandalizati nec dixerunt angelo: Quare 
secreto fugiamus? sed obediverunt nutui divino. Fides enim 
non investigat quando praeceptum datur. — Et quid apparuit 
eis in somnio? Quidam dicunt: Apparuit eis in somnio Herodes 
cum evaginato gladio et pugnans cum puero ut occidat eum. 
Sanctus Iohannes dicit: Angelus *apparuit in somnio et dixit 
eis ne reverterentur ad Herodem, et ipse insuper direxit et 
deduxit eos in regionem eorum per aliam viam. — Et quare 
sunt prohibiti quominus redirent ad Herodem? Quidam dicunt: 
Ne fiat eis notum consilium Herodis, qui volebat occidere pue- 
rum. Alii: Ut sit Iosepho et Mariae opportunitas fugiendi. Si 
enim reversi essent ad eum, statim misisset occidere pueros, et 
non fuisset opportunitas fugiendi. 

Et per aliam viam abierunt in regionem suam. A provi- 
dentia divina id factum est, ut praedicent aliis gentibus quae 
non perceperant. Gentibus enim quae non perceperunt in eorum 
adscensu, in reditu suo praedicarunt. Si autem in aliis regioni- 
bus et apud Herodem aperte praedicarunt eum, quanto magis 
in regionibus suis! 

v. 13) Surge, accipe puerum et matrem eius, et fuge in 
Aegyptum. Non dixit: Accipe puerum et uxorem tuam, sed 
puerum et matrem eius, ut ostendat eum sancte cum illa habi- 
tasse etiam post partum, et ut edoceat eum non licitum esse 
ut accedat ad eam. Cum enim gravida esset, vocavit eam « eius 
uxorem », quia sciebat non posse accedere ad eam eo quod 

terii: si adulterium commisisset, non nominasset eam uxorem 
eius. Hic ostendit fidem Iosephi, quae non erat minor (fide) 
Magorum. Olim dixit illi: Hic vivificabit populum suum a 
peccatis eorum, et nunc: Fugere fac eum in Aegyptum. Non 
autem obiicit angelo: Quomodo dixisti: vivificaturus est popu- 
lum, et nunc: fac eum fugere! Et qui seipsum non potest ser- 
vare, quomodo alios poterit vivificare? Sed prae *multa fide sua 
non obiecit haec angelo. — At obiiciunt pagani: Qui fugit ab 
Herode non Deus est, sed infirmus! Et dicimus: Non ab Herode 
fugit; et si voluisset fugere, melius fuisset fugere cum Magis, 
aut in loco se abscondere, quemadmodum pluries extenderunt 
in eum manus, ?pse vero transiit inter eos et abiit ?. Qui enim 
fugavit Legionem?, et expulit daemones et morbos, et sedavit 
mare, et convertit retro crucifixores, quomodo fugeret? Qui 
servavit Mosem in fiscella *, et occaecavit eos qui persequeban- 
tur Eliseum 5, et liberavit Davidem a Saule, et Ieremiam et 
Baruch 6 servavit in Ierusalem, et Sodomitas percussit scintillis 
igneis, quomodo fugeret? Ergo non debilitate fugit, sed propter 
oeconomiam in se suscepit exinanitionem humanam. Et quemad- 
modum dixit: Paenitet me creasse hominem ? et regem fecisse 
Saulem 8, cum nullo modo eum paenitere possit, et dixit Syna- 
gogae: Desponsabo te mihi in iustitia, cum Deus non despon- 
set; ita dixit Scriptura: fugit, cum Deus non fugiat nec transeat 
e loco in locum. Sed fugit, quia homo factus est, propter oeco- 
nomiam, et his de causis: Primo quidem, ut accidat in Aegypto 
quod factum est in Persia in adventu Magorum. Cum enim 
ingressus est in Aegyptum, omnia idola quae in ea erant ceci- 
derunt et eversa sunt. Duabus gentibus in quibus maior erat 
error protulit primum doctrinam: Persiae per stellam, et 
Aegypto, dum ipse ivit. Secundo, ut adimpleret prophetiam: 
Ex Aegypto vocavi filium meum 10 et: Ecce Dominus sedens 
super veloces nubes et ingreditur Aegyptum !. Tertio, ut re 
ipsa demonstraret illud: Cum vos persequentur in civitate hac, 
fugite in aliam V», et: Nolite resistere malo ?. Quarto, ne 
opprimeret liberum arbitrium Herodis "et perverteret creatio- 

nem suam primitivam. Et ut divulgaretur eius nativitas omnibus 
hominibus perturbatione Herodis et caede infantium, cum quae- 
rentes rei causam discent esse propter Christum qui natus est. 
Et ut admirationi esset providentia: si enim a pannis probatio- 
nes contigerunt Domino nostro, ne scandalizemur quando im- 
petunt in nos. Remisit Magos celeriter, ut essent doctores alio- 
rum locorum et Persiae, et deinde, [ipse fugit] ut placaret 
insaniam Herodis et doceret nos contra res nobis fortiores non 
esse resistendum. 

Rursum, si non aufugisset, unum e duobus accidisset: aut 
occisus esset aut non. Et si occisus esset, incongruum erat, 
quia nondum adimpleta erat oeconomia, secundum illud: Non- 
dum venit hora mea !. Si vero tetigisset eum gladius et non 
interfectus esset, non crederent eum se corpore induisse: si 
enim, postquam tam multa humana egit, ausi sunt homines 
dicere ipsum non induisse corpus, quid non ausi essent, si 
omnia, prout decet virtutem suae divinitatis fecisset? Si autem 
quis dicat: Martyres hebetarunt gladium et pueri extinxerunt 
ignem, vere et non secundum apparentias! Dicimus: Postquam 
iam probatum est eos homines esse illa fecerunt, et virtuti 
divinae imputatur eorum victoria. Verbum autem Deus est, et 
postquam comprobatum fuit hominem factum esse, fecit mira- 
cula; a nativitate sua non fecit miracula, ne phantasma puta- 
retur; et ideo fugit in Aegyptum. 

Et esto ibi, donec dixero tibi. Non posuit tempus fugae eius 
intra terminum, sed extra *terminum, sicut fecit Elias quoad 
caelum ?; et dixit: Donec dixero, ut ostendat ad omnia quae 
facit se revelatione divina excitari. 

Quaesiturus enim est Herodes puerum, ut eum perdat; 
h. e. non ut adoret eum, uti dolose dixerat, sed ut occidat eum. 
Ioseph autem hic non est scandalizatus, sed memor revelationis 
angelicae et adventus Magorum et aliarum rerum, in fide 
accepit mandatum. 

v. 14) Et Ioseph duxit puerum et matrem eius, et fugit in 
Aegyptum. Et quidam dicunt: Noctu fugerunt; cum nihil pos- 
sidebant, nec asinum pretio conduxerunt, quia cautus fuit ab 
ingressu in lerusalem. Alii: Non possidebant quidquam praeter 

dona Magorum, et instrumenta artis Iosephi lignarii. Maria 
autem cum audivisset, tulit puerum in humerum suum et pedi- 
bus exiit in viam, et monuit Iosephum ut pretio conducat asi- 
num, et sumat quod possidebant et proficiscatur post se. Alii: 
In aegritudine profecta est in Aegyptum, quia recordata est 
perditionem puerorum qui a Pharaone suffocabantur. Et propter 
has causas sponso indigebat Maria, qui sit ei adiutor. 

v. 15) Ex Aegypto vocavi filium meum. Iudaei dicunt: Hoc 
de nobis dictum est, qui ex Aegypto vocati sumus. Et dicimus: 
Mos est prophetiae ut cum dicat verba aliquibus, in aliis sumant 
completionem. Ecce enim, dixit Iacobus Simeoni et Levi, difin- 
dam eos in lacob, et disperdam eos in Israel !, et non in 
eis effectum habuit, sed in filiis eorum; et prophetia Noachi 
quoad Chanaanum in Gabaonitis, filiis Chanaani, adimpleta est ? ; 
et illud Isaaci ad Iacobum: *Esto caput fratrum tuorum ?, 
ita et hic in Christo adimpletum est et non in Israele. Et 
descensus in Aegyptum exitusque filiorum Israel erat figura 
descensus in Aegyptum et exitus Domini nostri. Quod autem 
vocatus est Israel filius Dei, secundum illud: Filius meus, pri- 
mogenitus meus, Israel *, id nomen per gratiam extensum est 
in eos, sed illud perdiderunt cum adorarunt vitulum et idola; 
et cognominati sunt a Iohanne: proles viperarum 5, et a 
Domino nostro: filii satanae 5. Matthaeus enim, cum vidisset 
Dominum nostrum descendisse et reliquisse Aegyptum, dixit: 
Nunc impletum est illud: Vocavi filium meum, et non olim 
in Israele. Non dixit angelus Mariae: Ego vobiscum adscendam 
et descendam, quia sufficiens erat virtus pueri ad omnia. Deus 
enim erat qui incarnatus est, non tamen per mutationem, et 
cum esset creator temporum, positus est sub mensura temporis. 

v. 16) Herodes videns quod illusus esset a Magis; h. e. quia 
non venerunt manifestare ei puerum, sed contempseruut eum; 
nesciebat notam esse fraudem suam. 

Iratus est valde; h. e. Magis; iram autem adversus Magos 
effudit in pueros innocentes. 


Misit occidere pueros Bethlehemi et omnium finium eius, . 


a duos annos malis el infra, secundum tempus quod in- 

vestigavit. Occidit enim pueros ut cum eis occidat et Christum ; 
et quia non cognoscebat eum, occidit pueros omnes. E! pue- 
ros qui in finibus eius (erant) occidit, quia putavit quod for- 
sitan eum fugere fecissent in villam quamdam in vicinis, ne 
evaderet caedem; et dicendo: Omnes ostendit ne unum qui- 
dem ex eis superfuisse. 

A bimatu et infra, dixit, quia investigavit a Magis, et re- 
sponderunt ei: Ecce duo anni sunt ex quo apparuit nobis 
stella. Et ideo dicunt Mar Ephrem et Eusebius: *Anno secundo 
nativitatis Domini nostri venerunt Magi. Et Maàr Iohannes et 
sanctus Cyrillus dixerunt: Stella apparuit duobus annis ante, et 
in via cunctati sunt Magi, et quando pervenerunt, natus est 
Salvator noster, et in praesepi et in pannis adoratus est. Et 
sive illi sive isti (audiantur), stat verbum Evangelistae qui 
dixit: secundum lempus quod investigavit. — Alium vigilan- 
tem occiderunt, et alium dormientem; alium sugentem ubera, et 
alium se lavantem; alium e sinu rapuerunt, et sanguine ablue- 
runt matres et terram. Et ululatus et ploratus multus factus 
est, quia non erat domus in qua non iugulatus sit parvulus; 
et propter contentionem et inquisitionem, quia dicebant: Habet 
puer duos annos an non? et alii quidem dicebant: Non habet, 
et alii: habet; et ita auctus est gemitus et ululatus. 

Quidam interrogant: Quot quidem pueri occisi sunt? Et hoc 
ignoratur; sed quidam nugarum studiosi fabulati sunt dicentes: 
Quadraginta principes quaestionariorum misit Herodes et cum 
unoquoque principe xL viros occisores, et unusquisque occisor XL 
pueros necavit. Ergo quaestionarii erant XL et occisores qui 
cum eis erant, mille et sexcenti, et pueri occisi sunt numero 
LXIV milia. Id a veracibus non credendum est, sed propter oble- 
ctationem simplicium scripsimus. — Quare permisit Dominus 
noster ut occiderentur pueri; et ipse Dominus noster estne causa 
caedis eorum an Herodes? Et dicimus: Christus non est causa 
caedis eorum; sicut David non fuit causa occisionis octoginta 
sacerdotum quos occidit Saul!, sed Saul est causa caedis sa- 
cerdotum: ita *Herodes est causa necis puerorum; et quem- 
admodum nec Elias fuit causa combustionis duorum ducum 
quinquaginta, et eorum qui cum eis erant, sed illi qui eos mi- 

serunt !. Sed dicimus: Quemadmodum Petrus fuit causa occi- 
sionis militum ?, ita Christus causa fuit occisionis puerorum. 
Crudelitas regis est causa caedis horum et illorum. Si quidem 
vidisset Herodes parietes effossos vel portas eversas, aequum 
erat ut occideret milites, si autem omnia perstabant, oporte- 
bat adorare auctorem miraculorum et non perdere custodes. 
Deus enim volebat convertere regem et non ut pereant custo- 
des. Ita et hic: adventus Magorum et conventus scribarum 
et testimonium prophetiae facta sunt ut salvaretur Herodes 
crederetque, non autem ut occidat pueros. 

Et qua de causa permisit Deus ut occiderentur? Nonnulli di- 
cunt: Ut audiretur fama nativitatis eius in omni loco. Alii: Ut 
adimpleretur prophetia; nam: Voa audita est in Rama ?; sed 
non sunt hae explicationes firmae. Nos autem dicimus: Ne 
fiant sicut patres eorum et participarentur in sanguine inno- 
centi abduxit eos. Et deinde, ut hereditate acciperent per 
modum arrhae regnum quod a longo tempore heredibus de- 
stitutum erat, et quod ingressuri sunt in adventu ultimo. — 
Rursus, quidquid patimur duplicis generis est: aut propter 
peccata nostra, aut ut praebeatur nobis pro eo merces. Et no- 
tum est ex eo quod dixit Paulus de illo qui scortatus est: 
Tradite hunc Satanae in corpore, ut spiritu vivat in die 
Domini nostri *. Et quando ei maledixit Semei, David prae- 
cepit ne occideretur, et dixit: "Vide humiliationem meam et 
laborem meum, et ignosce mihi omne peccatum meum 5. 
Non ergo damnum patiuntur illi qui male tractantur, si pa- 
tientes sint, sive a Deo castigentur, sive a Satana propter pec- 
cata eorum. Quantum ad remunerationem et mercedem, satis 
est exemplum Iobi. Atqui pueri hoc posteriori modo, ratione 
mercedis et remunerationis, passi sunt. — Et quale peccatum 
imputatum est pueris, qui iam non peccarunt? Dicimus: Satis 
est ut eis bona retribuantur pro occisione. Libertatem vero 
Herodis non oppressit, quia libertas donum est magnum, datum 
hominibus ut faciant quidquid volunt; et Deus non subvertit 
suum donum. 一 Si quidem perstitissent, praeclaras res multas 
fecissent! Et dicimus: Si noverat Deus eos fore virtuosos, non 

Sivisset ut morerentur. Si enim erga impios longanimis est, 
quanto magis hos reliquisset ut triunpharent. Sed exierunt cum 
mundi essent et effugerunt a malis. Et martyres sunt; quia pro 
Christo testimonium reddiderunt, et baptismus occisionis im- 
plevit locum baptismi in aquis. — Et quomodo sint martyres, 
cum in ignorantia necati sint? Et dicimus: Eo modo quo ac- 
cipiunt pueri donum baptismi in ignorantia, et donum verum 
habent, ita et illis martyrium verum fuit occisio. 

Rachel plorans filios suos !. Id dixit Ieremias nomine po- 
puli qui captivus abductus est Babylonem, et per Rachelem tri- 
bum Beniamin et Iudae innuens Matthaeus utitur exemplo quoad 
caelem puerorum. Alii dicunt, quibus nos assentimus: Pueros 
significavit Ieremias per illud. Et patet ex eis quae sequuntur, 
nempe: Prohibe vocem tuam a ploratu, quia *est merces 
lacrimis tuis ?. Lacrimis enim horum qui Babylonem captivi 
abducti sunt, non fuit merces, quia propter sua peccata captivi 
facti sunt; pueris vero, quia inique occisi sunt, merces ser- 
vatur. Manifestum ergo est de ipsis vaticinium esse. Et Rama 
quidem filiorum DBeniamini erat, et mater Beniamini fuit Ra- 
chel, et Bethlehem fuit Iudae; et quia Rama filiorum Benia- 
mini fuit caput tribus, ideo putatur etiam urbs matris eius. 
Sed cum Rachel a longo tempore mortua erat, quare « filios 
eius » aestimat pueros? Is mos est naturae et Scripturae; quem- 
admodum omnes homines vocantur filii Adam, et Israelitae filii 
Israelis, quia sunt pueri Rama, ideo existimantur pueri Ra- 
chelis. — Et cum occisi sunt pueri in Bethlehem et in Rama, 
quare in Rama tantum ponit ploratum? Quidam dicunt: Quia 
vidit propheta plures pueros Ramae fuisse quam qui occisi 
sunt Bethlehemi, ideo usus est (nominibus) Rachelis et Ramae. 
Alii: Quia sepulta est inter Rama et Dethlehem, ideo posuit 
ploratum in Rachel, 'et « pueri eius » dicuntur, (pueri) qui- 
dem e Rama, quia est hereditas Deniamini, eius filii, (pueri) 
vero e Bethlehem propter proximitatem sepulturae eius ad 
hanc (civitatem). Alii: Sicut duo viri qui veniunt ad iudi- 
cium, unus reus mortis et alter non, et qui reus est non lo- 
quitur, qui vero non reus est, clamat et ululat; ita (fuit) Lia 
et Dethlehem: in eis et prope eas? natus est (Christus); sed in 

Rachel et Rama, non est natus, et ideo posuit ploratum in eas, 
quae cum non reae essent defraudabantur. — Quare adscripsit 
ploratum Racheli et non Iacobo, cum « pueri > essent hi qui 
occisi sunt? Quidam "dicunt: Amborum erant filii, viri et uxoris, 
et ideo posuit ploratum in Rachelem et non in Iacobum!. Et ad 
hos dicet quis: Si amborum erant, oportebat in utrumque po- 
nere ploratum! Alii: Quia in sinu matrum suarum occisi sunt, 
cum patres non adessent, ideo posuit ploratum in matrem. Rur- 
sus, alii: Quia amor matris maior est quam patrum. Rursus, 
et Rachel mortua est cum pepererat, et illi occisi sunt cum 
nati sunt. Dixit Samuel Sauli: Ecce occurrent libi tres viri 
in Salsah? ad latus sepulcri Rachelis, quod in terminis 
Beniamini..3. Et Rachel sepulta est spatium parasangae ab 
Ephrata quae est Bethlehem; et forsitan ad sepulcrum eius se- 
pulti fuerunt hi qui occisi sunt. 

Et noluit consolari. Primo quidem propter multitudinem 
eorum qui occisi sunt ex omnibus finibus, et deinde, quia cru- 
deliter et inique et absque misericordia necati sunt. 

v. 19) Cum autem mortuus esset Herodes rex. Exinde acce- 
pit iudicium. Dicit enim Eusebius Iosephum scripsisse de eo: He- 
rodes incidit in morbum canceris et vermium et angustia- 
rum; et putrefacta sunt pudenda eius scilicet lumbi eius et 
membrum prolificum. Et in angore spiritus sui doloreque suo 
occidit uxorem suam et tres filios suos; et cum deposuissent 
eum in oleo et balneo, retroversi sunt oculi eius et misere 
exiit e mundo ^. 

v. 20) Surge, duc puerum et matrem eius. Non dixit ei: 
Fuge! sed: Vade! ut ostendat quietem obtinendam esse post 
probationem. 

Mortui enim sunt hi qui quaerebant animam pueri. * Ani- 
mam dicit, ne forte sit locus his qui dicunt nostrum Redem- 
ptorem non assumpsisse animam, sed divinitatem explevisse 
locum animae. 

v. 21) Ipse aulem surrexit, duxit puerum et matrem 
eius; h. e. secundum mandatum angeli absque resistentia. 

v. 22) Cum autem audivissel Archelaum regnare in Iudaea 

pro Herode, patre suo, timuit illuc ire. Primo quidem, ne 
forte cum potentia patris hereditate acceperit etiam inimici- 
tiam in pueros. Secundo, timuit matres puerorum, ne viderent 
puerum et recordarentur de filiis suis qui occisi sunt propter 
eum, et occiderent eum aut accusarent eum apud Archelaum et 
morti tradatur. Et nec Elisabeth reversa est Hierosolyma propter 
timorem Iudaeorum, donec finivit vitam suam. — Et quomodo 
dicat Archelaum regnavisse in Iudaea, si quidem principatus 
Iudaeae Pontii Pilati erat? Et dicimus: Quia recens mortuus 
erat Herodes, et nondum erat divisum regnum eius in partes, 
et ideo statim post mortem eius filius eius sumpsit potestatem. 
Pro Herode, patre suo, dixit, ut distingueret eum ab Herode 
alio, qui frater Archelai erat. Antipater Ascalonita genuit He- 
rodem illum qui occidit pueros, et hic genuit novem filios e sep- 
tem mulieribus, h. e. Antipatrum, et Alexandrum, et Aristo- 
bulum, et Herodem, et Archelaum, et Herodem Tetrarcham, 
et Herodem, et Philippum, et Phasaelem. 

Et quot sunt Herodes qui synonymia decipiunt? Et quidam 
dicunt: quattuor; Herodes primus, pontifex domus idolorum 
Ascalonis, urbis Philistinorum. Hic genuit Antipatrum, quem 
captivum fecerunt Idumaei, et educatus est in eorum moribus. 
Et Antipater genuit Herodem *regem qui occidit pueros. Et hic 
genuit Herodem Tetrarcham et fratres eius. Et hic Tetrarcha 
scilicet « unus e quattuor » occidit Iohannem ; et in diebus eius 
passus est Dominus noster. Et Tetrarcha genuit Herodem qui 
cognominatus est Agrippa qui induit vestem regiam, quem com- 
memorat liber Praxis !, — Iacobus Edessenus dicit: Quinque 
sunt Herodes. Herodes qui occidit pueros; genuit e Dosi, uxore 
sua prima, Antipatrum qui nominatus est nomine avi sui; et 
e Mariam? regina, filia fratris Hyrcani regis et summi ponti- 
ficis, Alexandrum et Aristobulum. Hos occidit pater cum eorum 
matre, quia accusati sunt rebellionis contra eum; et e Mariam, 
alia filia summi sacerdotis, Herodem; et a Maltache, Samari- 
tana, Archelaum et Herodem Antipatrum ?; et e Cleopatra, Hie- 
rosolymitana, Herodem et Philippum; et e Pella, Phasaelem. 
Hi sunt filii Herodis primi. — Herodes qui vocatus est Antipas !, 
fuit Tetrarcha ille qui occidit Iohannem; eum misit in exi- 

lium cum eius uxore Herodiade Gaius Iulius Caesar, in Hispa- 
niam, et ibi mortuus est cum Herodiade in miseria. — Herodes 
frater Philippi e patre et matre, factus est rex in Qennesrin 
cum esset sponsus Berenices, amitae suae. — Herodes Agrippa, 
quem dicit liber Actuum mortuum esse Caesareae !, non est 
filius Herodis primi neque Tetrarchae maioris, sed filius Ari- 
stobuli qui occisus est; nepos Herodis primi est. 

Non *timuit Archelaus regem qui natus est, sicut pater suus, 
aut quia opinatus est eum cum pueris occisum esse, aut quia 
cum vidisset patrem suum mortuum fuisse morte pessima, ti- 
muit ne forte accidat ipsi aliquid simile. 

v. 22) Et apparuit ei in somnio, ut abeat in regionem 
Galileae. Et si in Iudaeam timebat ire propter Archelaum, 
debuisset timere etiam a Galilea propter Herodem. Sed mutato 
loco res celabatur. Omnis enim impetus erat in Bethlehem et 
fines eius. 

v. 23) In civitate quae vocatur Nazareth. H. e. gavisus est 
quod recederet a periculo huc veniens, et in loco suo habitaret 
optime et recrearetur. Et ab angelo monitus est ibi habitare, 
ut adimpleretur prophetia illa: Quia Nazaraeus vocabitur?. 

A Bethlehem in Aegyptum dicit Matthaeus eum descen- 
disse, Lucas vero in Hierosolyma et exinde in Nazareth; et 
uterque verax est. Sed quod narrat Lucas praecessit. Mansit 
enim Bethlehemi xL dies, postquam natus est, et deinde de- 
scendit Hierosolyma et obtulit oblationes, et portavit eum 
Simeon; et Hierosolymis descendit Nazareth. Et vertente anno 
venit Hierosolyma et deinde rediit Nazareth. Et elapsis duo- 
bus annis venit e Nazareth Hierosolyma, et exinde in Deth- 
lehem, et ibi adorarunt eum Magi. Et e Bethlehem descendit 
in Aegyptum, ut dixit Matthaeus. Lucas autem enarravit ubi 
natus est, et quae facta sunt in eius nativitate, et ascendisse 
Hierosolyma, cum impleti sunt dies purificationis eorum, et 
postquam impleverunt legalia, abiisse in Nazareth. Matthaeus 
postea notat Magos venisse et invenisse eum in Bethlehem, 
postquam circumcisus est et obtulit oblationes, cum esset natus 
duos annos. Et *exinde dictum est Iosepho ut fugere faciat eum 
in Aegyptum. Et mansit in Aegypto tres annos et statim rediit 

in Nazareth. Et exinde patet eum duos annos natum fuisse cum 
adorarunt eum Magi; non enim erat opportunitas, cum Herodes 
spiraret iram in pueros, adducendi eum in templum. 

Quia Nazaraeus vocabitur. Dicunt Iudaei: illud Nazaraeus 
vocabitur, et illud: Ex Aegypto vocavi filium meum, in 
quanam Scriptura sunt scripta? Et dicimus ad eos: Non sunt 
narrationes hae laudis, sed humiliationis, propter illud: Naza- 
raeus, quod per modum contemptus dicebant: E Nazareth et 
cetera *; et illud alterum fugam suggerit; et nisi vera essent, 
non proposuisset ea Matthaeus, quia non sunt eximia. — Rur- 
sum, libri multi perierunt, ut docet liber Chronicorum. Iudaei 
enim semper ad cultum idolorum propensi erant et libros alios 
relinquebant, alios lacerabant, ut «demonstrat Ieremias ?. Et 
ille qui scripsit librum Regnorum dixit aegre post multum tempus 
inventum esse Deuteronomium, quod absconditum et putridum 
erat !. Si vero cum quietem haberent a bello ita neglegebant 
Scripturas, quanto magis tempore belli! — Et si dicunt: Cum 
tempore Christi id non scriptum inveniretur, undenam adduxit 
illud Matthaeus? Et dicimus: Erat effatum, et tempore Mat- 
thaei ab ore ad os tradebatur et ferebatur; et ideo scri- 
psit illud. Aut in libris qui perierunt id erat, aut Spiritus qui 
obumbravit ei in coenaculo id ei revelavit, aut eius tempore 
in scriptis servabatur, et post Matthaeum perditum est in ever- 
sione urbis a Romanis facta. Et si velit Iudaeus falsi arguere 
Evangelium, quod non exstat id exemplum, reprehenditur a 
suis libris in quibus multa verba scripta sunt quae dicuntur 
in Scriptura (esse) et (in ea) non sunt *scripta; ergo ita et 
illa consideremus. Dixit Moses ad Áronem propter mortem filio- 
rum eius: In consanguineis meis sanctificabor et coram 
omni populo glorificabor ». Et id nullo loco invenitur. Et: 
Dicitur in libro « bellorum Domini »: Flamma in turbine 
in torrente Arnon". Rursum: Ad edocendos filios Iudae 
arcum, ecce scriptum est in « libro ASir * », neque qualis sit 
institutio arcus revelavit. Et de Ieroboamo, filio Iehu, dictum 
est: Convertit fines, ab ingressu Ilamath usque ad torrentem 
deserti, uti locutus est Dominus per servum suum Ionam, 

filium Mathi (Amathi) prophetam e Gad Hefer !. Et id nullibi 
scriptum est, neque in Iona. Et: Tu dixisti: Mundus in bo- 
nilate aedificetur?; et etiam in Isaia: Haec sententia quam 
locutus est Dominus adversus Moab?; et ignoratur ubi scri- 
pta sunt. Ergo fidem accipiat Iudaeus in nostrum e suo. 

Rursum, Evangelium secundum morem et secundum comple- 
tionem eventus adduxit exempla: Dixit enim Isaias: Egre- 
dietur virga e radice Iesse et germinabil « nurba »*. Et in 
lingua hebraea urba « surculus > explicatur; et nagaraya est 
«surcularis ». Et cum vidisset Matthaeus Christum venisse et 
habitasse in Nazareth, interpretatus est illud Isaiae: germinabit 
« nurba », h. e. Nazaraeus vocabitur. Et vocatus est Naza- 
raeus a Nazareth, seu surcularis a surculo. Ita explicant in 
lingua hebraea. Alii: Surculus est turio, quod explicatur 
novum, et Nazareth novum: et fingit typus quod novissime 
voluit Filius fieri homo propter homines. Alii: Nazareth puritas 
est, et Nazaraeus est purus. Si vero dicunt: Quia in Bethlehem 
natus est, et non in Nazareth, vocavit eum Isaias surculum; 
sciant quomodo vocarunt eum prophetae, ita vocavisse eum 
apostolos. Et id non occultat prophetiam *de Bethlehem, sed 
magis excitat eam; sic Nathanael ab ea excitatus est ad inve- 
stigationem et dixit: E Nazareth (quid boni) 5; vilis enim 
erat Nazareth et Galilea. Et Dominus non erubuit ab ea vocari. 

Postquam autem enarravit nativitatem eius et cetera alia, 
venit ad principium Evangelii quod est baptismus Christi, et 
dicit: 


[CAPUT III] *. 


v. 1) In his autem diebus venit Iohannes Daptista. « Dies » 
non hos quibus rediit Iesu ex Aegypto in Nazareth nominat: 
illis enim diebus quinque annos natus erat Iesus. Sed « dies » 
dixit tempus quo in Nazareth habitavit, spatium xxv annorum; 
nam xxx annos natus venit ad baptismum, ut dixit Lucas. Alii: 


Dies vocat in quibus venit Christus ut baptizaretur; quia solet. 


Scriptura dies in quibus aliqua res, quaeque sit, fit, vocare 

« hos dies ». Alii: Dies vocat in quibus non erat Iudaeis neque rex 
neque propheta; quia impleta erat prophetia Iacobi: Non defi- 
ciel sceptrum, sed regnabat Tiberius, secundum verbum Lucae. 

Alii: In his autem diebus; h. e. non postquam reversus 
est ex Aegypto venit ad Iohannem, sed triginta annos natus. 
Quando descendit Dominus noster in Aegyptum, duos annos 
natus erat, et tres annos commoratus est in Aegypto; et habi- 
tavit in Nazareth xxv (annos). Et in eis annis persolvit debi- 
tum naturae nostrae, et implevit Legem et abolevit eam. Et 
mos est Scripturae non solum per « dies » supputare tempus 
longum, *ut illud: In diebus Amraphel !, et: In diebus Oziae?, 
sed etiam per « diem », ut illud: Tota die bellator oppressit 
me?, et: Tota die ignominia mea coram me est *, ut dicat 
protractum tempus. — Alii: Non respectu temporis rerum supe- 
riorum per connexionem haec dixit Matthaeus; non enim, cum 
reversus est ex Aegypto, statim incepit Iohannes baptizare, si 
quidem baptizatus est Dominus noster triginta annos natus. Sed 
vult Matthaeus dicere: Aliquando venit Iohannes; ita cum dicit: 
Tunc venit lesus, aut: Tunc ductus est Iesus in desertum, 
non in ordine ad anteriora dicit. Mos enim est Scripturae ita 
loqui; etiam enim cum sederet in monte et praedixerit ruinam 
Ierusalem, absoluta hac narratione, incepit narrare de fine 
mundi, quamvis amplo lapsu temporis distantes essent ab invi- 
cem: ita et hic, comprehendit omne tempus eius educationis in 
illo: Venit et habitavit Nazareth, et etiam annum trigesimum. 
Aliquando ergo venit Iohannes. 

hegnavit Augustus LVI annos, et anno eius XLI natus est 
Christus. Et accepit regnum filius eius Tiberius; et anno huius 
xv venit Iohannes Baptista. Colleguntur autem a descriptione, 
diebus Augusti, quando natus est Redemptor noster, ad annum 
xv Tiberii anni triginta. 

Venit. Iohannes Baptista; h. e. e deserto Ziphaeorum in 
regionem Iudaeae. Daptistam vocat eum, quia Deus misit eum 
baptizare baptismo paenitentiae. Matthaeus non definite dixit 
« dies illos », Lucas autem definite. 

Hic decet nos de pluribus investigare. Undenam *venit Iohan- 
nes? Et dicimus: E deserto Ziphaeorum, in quo adolevit. Tem- 

pore enim quo interficiebantur pueri, quia non redierant Magi 
ad Herodem, is incepit in furore denuo interrogare sacerdotes: 
ubi nasceretur Christus? Unus autem e praesentibus dixit ei: 
« Natus est in vicinitate nostra puer, filius sacerdotis, et dicunt 
ipsum esse Christum ». Et statim misit post eum. Et cum venis- 
set Zacharias, interrogavit eum: « Ubi est filius tuus? » Et 
respondit Zacharias: « Domi est ». Et misit cum eo milites ut 
adducerent eum. Quidam vero e praesentibus cucurrit nun- 
ciare Elisabethae. Haec autem tulit eum et exiit celeriter, et 
profecta est in desertum Ziphaeorum. Zacharias autem, cum 
venisset domum et non invenisset Elisabeth nec Iohannem, 
timuit redire et profectus confugit ad altare. Herodes vero 
misit illuc occidere eum. 

Mar Ephrem: Per revelationem accepit (Elisabeth) ut eum 
fugere faciat a caede Herodis. Et fecit ei tunicam e pilis ca- 
melorum et zona ligavit lumbos eius, quae cum eo creverunt 
per xxx annos, sicut vestes filiorum Israel quae cum eis cre- 
verunt per xL annos. Duos annos cum dimidio natus erat 
Iohannes cum fugit. Alii: Angelus quidem rapuit eum e sinu 
matris eius, et nec mater eius nec eius pater notum habuerunt 
locum commorationis eius. Alii: Cum autem sensisset pater 
eius caedem Herodis!, introduxit eum in templum, ubi nun- 
ciata fuit eius conceptio, et oravit, et deinde abiit in desertum. 
Cum autem animadvertissent Iudaei, interrogarunt eum: < Ubi 
est puer? » Et respondit: « Nescio ». Hi autem dixerunt: « Quia 
tu invidus es in salutem nostram, occidisti filium tuum ». Ipse 
vero confugit ad altare: hi autem in crudelitate sua occi- 
derunt eum ibi. Alii: Iudaei ergo occiderunt Zachariam in- 
vidia, quia non removit Virginem e loco virginum. Nos vero 
assentimur eis qui dicunt *ipsum Herodem occidisse eum. Mansit 
vero ille sanguis clamans et aestuans LVII ? annos, usque ad 
Titum, filium Vespasiani. Hic cum venisset contra civitatem et 
expugnavisset eam, intravit in templum et vidit sanguinem 
aestuantem. Et audiens gemitum, interrogavit et rem didicit. Ut 
eo loco immolarentur sacerdotes praecepit, et ea liora cessavit 
clamor et aestus sanguinis. 

Dicunt Iohannem usquedum pervenit ad xv annum, lac ma- 

tris suxisse in deserto, et radicibus nutritum fuisse. Eius autem 
mater in tabernaculis Maadenorum ! mendicabat et vivebat. In- 
tegris triginta annis habitavit Iohannes in deserto, et Spiritus 
sanctus comitabatur eum et suppeditabat ei cibum et vestitum, 
el ditabat eum revelationibus, et docebat eum res congruentes. 

Et quare fugerat in desertum? Et dicimus: Ne vel una su- 
Spicio seu opinio prava sit hominibus de eo qui testimonium 
daturus erat de Christo: Primo nempe, quod aut propter affini- 
tatem eorum testatus est de eo; aut propter amorem parentum 
eorum, aut propter societatem eorum a pueritia sua. Et ideo 
in desertum recessit per gratiam, et mansit ibi spatium xxx an- 
norum, usquedum ambo ad adultam aetatem pervenerint, cum 
possent credi et confirmari quae de annunciatione dicenda 
erant. 

Venit autem ut aperiat baptismum; et id non ex eius volun- 
tate, sed e voluntate Dei fuit, secundum verbum Lucae: Ver- 
Dum Dei factum est super. Iohannem ?, h. e. mandatum eius. 
Et in visione et verbo Dei venit: Et ille qui misit me bap- 
tizare, ipse di.cil mihi: Quem videbis 3. Missus est bapti- 
zare ut manifestaretur Christus Israeli, utque, cum audiverint 
*eum baptizare, congregarentur ad eum Iudaei ex omni loco, 
et praedicaret de Christo. Et quia polluti erant peccatis, venit 
Iohannes ut in memoriam revocet eis eorum peccata, praepa- 
rans eos ad paenitentiam per baptismum. 

Dicit Mar Iohannes: Non fuit remissio peccatorum per bap- 
tisnum lohannis, quia nondum sacrificatus erat Christus in 
cruce, neque datus erat Spiritus, neque occisum erat peccatum. 
Et Paulus dicit: Johannes baptizavit baptismo paenitentiae *, 
sed non addidit: in remissionem peccatorum. Quomodo ergo 
Marcus et Lucas dicunt Iohannem baptizavisse in remissionem 
peccatorun? Mar Iohannes: Cum Iudaei iniqui essent et non 
tantum non dolebant de peccatis suis, sed etiam seipsos iusti- 
ficabant, necesse fuit ut dicat Iohannes: Daptizo baptismo in 
remissionem peccatorum, ul in memoriam revocet eis eorum 
peccata et praeparet eos ad baptismum Christi, qui dat remis- 
sionem peccatorum, sicut dixit Paulus: Abluti estis et sancti- 

ficati, non in baptismo Iohannis, sed in nomine Christi et in 
Spiritu Dei !. 

Quidam dicunt: Tres sunt baptismi. Unus Iohannis, ad pae- 
nitentiam; cum se convertebant ab operibus mortuis. Alter 
discipulorum, in nomine Iesu; remissionem quidem suscipie- 
bant cum a discipulis baptizabantur. Tertius, adoptionis filio- 
rum, qui post descensum Spiritus, quia sine Spiritu non est 
obtinenda adoptio filiorum. Sanctus Theologus et Moses Dar 
Kefa et Iohannes Darensis et alii, quinque baptismos esse di- 
cunt. Nos vero dicimus octo esse baptismos. Primus quidem 
*diluvii; quasi ad abscissionem peccati datus est et abluit mun- 
dum ab iniquitate. Secundus per nubem et mare, sicut dixit 
Paulus ?; mare significat aquam, nubes Spiritum sanctum. Ter- 
tius, legalis et typicus per Mosem, et vocatur purificationum, 
et a foro non comedunt nisi baptizati?: quae enim naturaliter 
accidunt, purificabat; verbi gratia, qui accessit ad cadaver 
mortui aut pollutionem nocturnam (passus est) aut gustavit 
aliquid prohibitum, aut ivit ad funus; is itaque se lavabat bap- 
tismo et immundus erat usque ad vesperam í. Quartus, Iohannis, 
per aquam quidem, sed in paenitentiam; baptismo Iudaeorum 
superior erat, nostro vero inferior; non enim fuit in eo Spi- 
ritus sanctus, nec remissio peccatorum; et manifestum est eo 
quod denuo Paulus baptizavit eos qui eo baptizati erant ab 
Apolline Alexandrino 5: pons erat a baptismo Mosis ad nostrum; 
non erant in eo purificationes corporales, sed erat consilium 
recedendi a malis et faciendi fructus dignos paenitentiae. Quin- 
tus est ille quem Christus dedit nobis, qui est perfectus et in 
adoptionem filiorum, et replet gratia, et remissionem comparat 
et a peccatis liberat et Spiritum concedit. Sextus est baptismus 
martyrii: martyribus enim qui aqua non sunt baptizati et ac- 
ceperunt Spiritum et propter Christum martyrium subierunt et 
coronati sunt, sanguis cervicum eorum locum baptismi explet. 
Septimus, lacrimarum; etiam hic concedit remissionem; cum 
non possint qui semel baptizati sunt, quando sunt contami- 
nati peccato, denuo baptizari, dedit Deus lacrimas ut, si quis 
ploret peccatum suum, accipiat remissionem et restituatur ei 

donum baptismi quod periit apud eum; quemadmodum bapti- 
zatus est David lacrimis, postquam peccavit et moechatus est. 
Octavus, baptismus ultimus in igne, de quo *dixit Theologus: 
Accidit ut ibi in igne baptizarentur. 

Et quo autem baptismo baptizatus est Dominus noster? San- 
ctus Severus: Illo Iohannis, qui erat paenitentiae; sicut reus, 
qui erat innocens baptizatus est; non quasi opus ei erat pae- 
nitere aut accipere remissionem peccatorum et Spiritum san- 
ctum; sed quasi non indigens: Quia peccatum non fecit nec 
dolus 1. Quis ergo arguet me de peccato? ? dixit; et Spi- 
ritu non indigebat, quia ei consubstantialis erat. Ergo quasi 
non indigens baptizatus est baptismo paenitentiae. Marutha Ta- 
gritensis: Baptizatus est autem baptismo paenitentiae et adop- 
tionis filiorum, quia non sibi baptizatus est, sed nobis. Unus 
baptismus dicebatur quo baptizatus est, sed quia nobis bapti- 
zatus est ut nos sanctificaret baptismo suo, abolevit baptismum 
Iudaeorum et dedit baptismum adoptionis filiorum, sicut fecit 
quoad pascha: absolvit antiquum et incepit novum. Philoxenus: 
Baptismo nostro baptizatus est qui daturus erat eum nobis, quia 
typus mortis et resurrectionis eius est. Et sicut mortuus est 
et resurrexit et factus est nobis primitiae ex mortuis ?, ita 
baptizatus est sancte baptismo nostro et simul dedit eum nobis. 

Baptizatus est enim ut notus fieret Israeli, et ut adimpleret 
omnem legem seu iustitiam, et ut constitueret nobis adoptionem 
filiorum fratresque et domesticos suos faceret nos, et ut adduceret 
Spiritum sanctum in carnem nostram mediante carne sua, et ut 
solveret iudicium primum, et ut aperiret nobis caelos qui clausi 
erant in transgressione mandati, et ut sanctificaret aquas et 
ostenderet eas illuminantes et sanctas et largientes remissio- 
nem; et ut sanctificaret Baptistam; et ut confringeret caput 
draconis spiritalis qui in aquis reptabat, quem etiam olim immer- 
sit per Pharaonem; et ut everteret *peccatum per aquam, quem- 
admodum suscepit illud in se cum crucifixus est; et ut manife- 
staret Trinitatem super aquas, et ut ad finem perduceret 
ablutiones et purificationes corporales; et ut pro vero haberetur 
baptismus spiritalis ex aqua et Spiritu, ad quem difficilem se 
praebuit Nicodemus; et ut ablueret sordes peccati quod est in 

nobis; et ut per spiritum et aquam perficeret Iordanem, sicut est 
spiritus et caro. 

Quare per aquas constituit baptismum et non per aliquid 
aliud? Primo quidem, quia formatio nostra prima in aquis et 
pulvere facta est, etiam renovationem nostram ultimam per 
aquas et ignem perfici decebat; et quemadmodum ibi flavit in 
faciem Adami halitum vitae, ita in baptismo flavit in nos Spi- 
ritum sanctum. Secundo, quia vita sensibilis in eis stabilitur. 
Tertio, quia natura sua habent ut generent et producant, quem- 
admodum acceperunt a principio; ita etiam hodie regenerant 
et producunt homines et acquirunt eis alas ut volent in oc- 
cursum Domini nostri. Quarto, quia sunt arma contra sitim et 
ignem, et ideo cum baptizamur eis, exstinguuntur in nobis 
flammae turpium passionum et ibi exstinguent pro nobis ignem 
ultimum. Quinto, quia est ipsis nitor naturaliter purus qui 
fingit species personarum quae eas considerant; similiter 
dedit nobis baptismum qui species incorruptibilitatis fingit 
in nobis. Sexto, quemadmodum aquae abluunt nigredinem et 
sordem vestium, ita purgat baptismus peccata animae et cor- 
poris. Septimo, quemadmodum delent aquae chirographos in 
quos cadunt, ita baptismus delet chirographum debiti quod 
scripsit in nos Adam, cum reus factus est peccati et mortis. 
Octavo, quemadmodum vires addunt aquae eis qui debilitati 
in eas immerguntur, ita etiam nos, postquam baptizati su- 
mus in eis, *confortant ad operationem spiritalem. Nono, vasa 
figulina dum igne calefaciuntur, nisi sint aquis intincta, pul- 
vescunt seu confringuntur ut lutum aridum; ita etiam nos, 
nisi intincti simus baptismo, in pulverem convertimur et ad sic- 
citatem aquarum divinarum. Decimo, duo sunt elementa puri- 
ficantia: aqua et ignis; et qui hic aquis non purgantur, igne 
ibi vexabuntur. Undecimo, aquae omnia abluunt, ipsae vero 
ablutione non indigent: qui baptismo ablutus est, ablutionibus 
aliis non indiget. Duodecimo, aquae sunt res quam quisque apud 
se habet: ne ergo privaretur aliquis baptismo, in his baptismus 
constitutus est. Decimo tertio, quia aquis lotae sunt sordes fi- 
liorum Noe, et etiam Aegyptiorum qui immersi sunt, et adorato- 
rum Baalis qui eis probati sunt, ideo in eis constitutus est 
baptismus. Decimo quarto, ut solvatur opinio mala secundum 

et Pharao eis submersus est, ostendit eas per baptismum dare 
vitam immortalem. Decimo quinto, quia ad eas facta sunt spon- 
salia Rebeccae ! et Rachelis ? et Sepphorae ?, cum figurarent 
aquas baptismatis ad quas desponsata est Ecclesia. Decimo 
sexto, per aquas fuit transitus filiorum Israel, et Eliae et 
Elisei in Iordane 5 et mundatio Naamani 9, et torrens ille Eze- 
chielis *, et piscina Siloe 8: omnia haec figurabant baptismum 
nostrum. Et eo loco ubi divisit Iordanem Iosue, et Elias et 
Eliseus, dicunt baptizatum esse Christum. 
Cur in Iordane baptizatus est et non in alio flumine? H. e. 
p. 134. *ut adimpleret mysteria quae in hoc flumine delineata sunt. Per 
eum losue, filius Nun, transire fecit Israelem in terram pro- 
missionis ?, ut doceat eum qui baptizatus fuerit in Iordane spi- 
ritali, hereditate accepturum terram sanctis promissam. Et 
Elias ante adscensionem suam per eum transiit seu baptizatus 
est 19, ut ostenderet in caelum adscensuros eos qui in eo baptizan- 
tur. Et Naaman in eo mundatus est !! ut doceret per baptismuin 
mundari gentes a morte leprae peccati. Et cum ad eum pro- 
phetae abscinderent ligna, Eliseus patravit miraculum: im- 
mersit lignum et natare fecit ferrum !3; est mysterium Christi, 
qui vocatus est lignum, qui immersus est et eduxit Adamum 
immersum quasi ferrum in peccato. 

Rursum, Iordanes e duobus fontibus congregatur: unus est 
in regione gentium et vocatur Ior, et alter in regione populi 
et vocatur Danan; et figurat mysterium populi et gentium qui 
commixti sunt in unam domesticitatem fidei. Et hos duos 
fontes ex quibus Iordanes constituitur, vocat David flumina: 
Tw siccasti flumina valida; graecus: « flumina Etham > !. 
Et rursum, ut adimpleatur prophetia Ieremiae: Ascendit vero 
Dominus ut leo a Iordane *. Rursum, transit Iordanes per 
mare scilicet lacum Tiberiadis; et non miscentur aquae illius 
cum aquis huius, ut ostendat eos qui baptizati sunt, dum trans- 
eunt per hunc mundum, non misceri in plenitudine peccati quae 

in eo est. Non vero baptizatus est in maribus, ut doceret nos 
recedendum esse a salsedine peccati ; neque in fluminibus magnis 
baptizatus est ut doceret nos humilitatem ; neque in fluminibus 
quae minora sunt Iordane baptizatus est ut confirmaret figuras 
prophetarum de Iordane; neque in cisternis baptizatus est, quia 
non abluunt sordes perfecte. 

Cur baptizatus est a Iohanne qui fuit servus? H. e. ut ster- 
neret viam humilitatis in persona sua. Si enim, cum non indi- 
geret, "baptizatus est a Iohanne, servo suo, ita non decet ! ut 
reiiciamus eos qui minores sunt nobis; nam manifestum est, 
per minores aeque ac per excelsiores, nos accipere donum Spi- 
ritus. Et rursum autem, quia a Iudaeis reputabatur Iohannes 
a Deo selectus ad id ministerium, et quia magnitudo Christi 
non erat revelata, ne putarent Iudaei superbum et elatum 
esse Christum, accepit ut baptizaretur a Iohanne. Rursum, ut 
praedicaret de eo ipsum esse Dominum ; utque, cum interrogatus 
est et professus est « se non esse dignum, ut solvat corrigia 
calceamentorum eius » ?, intellegerent turbae baptizatum altio- 
rem et excelsiorem esse baptizante. 

Quidam dicunt: Postquam baptizatus est Christus, baptizavit 
Iohannem. Alii: In utero matris suae baptizatus est, quia 
baptismus Spiritum sanctum communicat; hunc autem accepit 
lohannes in utero matris: ergo in utero matris baptizatus est. 

Quid vero contulit dextera Iohannis Christo? Quidam dicunt: 
Nihil, sed secundum ordinem baptizantium posuit eam; quem- 
admodum flumina influunt continuo in mare quod eis non 
indiget, dum vero illa necesse habent evacuare in istud 
fluctus suos. Alii: Ad demonstrationem solummodo posuit eam 
ut indicaret hunc esse agnum Dei. Alii: Per impositionem ma- 
nus suae omnia peccata hominum in eum posuit. Quemadmodum 
in victimis legalibus quae in desertum mittebantur, qui peccave- 
rat ponebat dexteram suam in caput victimae, ut auferretur 
peccatum eius et imputaretur victimae, et cum ipsa victima oc- 
cideretur peccatum: ita etiam Iohannes tulit peccatum mundi 
et posuit illud in caput Christi qui, cum baptizatus est, immersit 
illud in aquis. Et id evidens est eo quod dixit: Ecce agnus 
Dei, qui tollit peccatum mundi. Et quemadmodum cum spinea 

corona *posita est in capite eius peccatum orbis universi tulit, 
quod moriendo necavit et occidit: ita et in baptismo immersit 
peccatum in aquis. Alii: Sacerdotium quod dedit Deus Mosi et 
hic dedit Aaroni et transmissum est ad Iohannem, per impo- 
sitionem manus eius in Christum accepit Dominus noster et 
dedit apostolis suis; non quidem indigens, nam ipse est largitor 
sacerdotii, sed secundum oeconomiam divinam accepit illud, ut 
dixit Mar Ephrem in hymno: « Se inclinavit altus in montem 
Sinai ». 

Et unde notum est Iohannem posuisse manum suam in caput 
Christi, cum in Evangelio id non sit notatum? H. e. ex Antiquo 
(testamento), eo quod dixit Deus Mosi: Ponam manum meam 
super te ', et eo quod posuit Moses manus suas in Aaronem，et 
unxit eum et consecravit eum. Et e Novo notum est eo quod 
baptismus et sacerdotium manuum impositione dantur. 

Et quid dixit super caput eius, cum eum baptizaret? Et dici- 
mus: Cum baptizaret alios, dicebat: « Daptizatus est talis bapti- 
smo paenitentiae in remissionem peccatorum » ; sed cum bapti- 
zavit Christum, tacite baptizavit nihil dicens. Idcirco pudore 
implebatur Iohannes baptizando eum, quia sciebat eum esse 
Deum qui factus est homo. Et ideo dixit: Ego ipse indigeo ut 
a te baptizer ?, et nesciebat quid dicat cum eum baptizaret, 
nam ipse est propitiator. Et ideo dixit: « Pone manum tuam 
super caput meum, et sileas; quod decet dici propter me, id 
Pater dicet de caelis ». Opus habuit Iohannes praedicare de 
Christo ut manifestum sit, quemadmodum Patri suo erat munus 
propheticum, ita et sibi esse, secundum quod dixit Zacharias: 
Tw puer propheta Altissimi vocaberis 3; et ne inveniretur 
excusatio Iudaeis incredulis, misit Iohannem praedicare Iudaeis 
*ut paenitentiam agant; et ut alius testimonium redderet ei, et 
non ipse sibi. 

Et triginta annos natus baptizatus est; quia etiam Adam et 
Eva in hac aetate creati sunt, et decebat ut secundus Adam 
eadem aetate baptizaretur et fieret primitiae novi mundi, nosque 
generaret e baptismo. Rursum, soluturus erat Legem, et ideo 
exspectavit usque ad hanc aetatem triginta annorum observans 
legem, quia ad hanc aetatem omnia peccata committuntur, ne 

liceat dicere ulli de eo: « Quia non potuit legem observare, 
ideo solvit eam ». Non enim in omnibus aetatibus eodem modo 
irruunt in nos passiones; sed in pueritia defectus cogitationis 
et impatientia, et in adolescentia cupidines ferventes, et post 
adolescentiam avaritia. Et ideo exspectavit usque ad hanc aeta- 
tem. Rursum, docet nos quemadmodum ipse perfectus erat 
statura corporali, cum baptizatus est, ita debere perfectos esse 
in statura spiritali eos qui baptizantur, sive sint parvuli, sive 
iuvenes; et ut doceret superbos ne ante adultam et perfe- 
ctam aetatem doceant senes. Triplici decennio significavit tres 
personas quae ad flumen apparuerunt; et docet nos in aetate 
XXX annorum resurrecturos esse homines. Etiam enim baptismus 
sepulturam et resurrectionem significat. Et quemadmodum pec- 
catum in xxx annis devicit, et contra Satanam tribus pugnis 
dimicavit, et mortem in tribus diebus superavit: ita et in tri- 
plici decennio devicit peccatum et postea baptizatus est. Etiam 
lex tribus testibus confirmabatur quoad innocentiam !. Et non 
solvit legem vi, sed iustitia. *Venit enim lex ut det nobis vitam 
in iustitia: Qui enim facit haec, vivet per ea 2; et non potui- 
mus assequi illam vitam propter debilitatem carnis nostrae: 
tunc necessaria fuit gratia ut per eam vivamus. Et data est 
nobis iustitia a principio ut manifestum sit necessariam esse 
gratiam; nisi enim iustitia data fuerit prius, et didicerimus nos 
ea vitam assequi non posse, non esset necessitas gratiae. 

Et Lucas dicit: Anno quinto decimo regni Tiberii 3; h. e. 
volens accurate scribere, posuit regem et tempus. Necesse est 
scire Romanos imposuisse Iudaeis, postquam eos subiecerunt, 
tributum, et dividisse regionem eorum in quattuor partes; et 
super quamlibet partem constituerunt virum praefectum qui 
exigeret;tributum: et quilibet istorum vocabatur tetrarcha, hoc 
est: Tenens unam e quattuor partibus. Et ideo dixit Lucas: 
« Anno xv Tiberii, et tempore Pilati, hegemonis terrae 
Iudaeae, et Herodis Galileae, et Philippi Itureae, et Lysaniae 
Abilinae, cum Annas et Caiphas essent pontifices, venit Iohannes 
praedicare » 4. Hégemon autem « iudex > interpretatur, et hē- 
gemonia « iudicium ». — Factum est verbum Dei, h. e. man- 
datum Dei factum est ad Iohannem. 

! Cfr. Deut., xvi, 0; xix, 15; Num., v, 13; MATTH, xvii, 16. 一 
? NEH,,IX, 29; EZECH., Xx, 13; Gal.,11, 12. — ? Luc., II 1. — *Luc., IIL 1 .2。 

Matthaeus dicit: Et praedicabat in deserto Iudaeae; h. e. 
in deserto quidem, et non in vicinis loci habitati. Primo qui- 
dem ut congregarentur ad eum turbae et ostenderet eis Chri- 
stum, et praepararet eas ad Christum suscipiendum. Commemo- 
rare autem Christum et praedicare eis in domibus aut synagogis 
odiosum erat, immo poena dignum visum esset, sed congre- 
gatis "turbis et testimonio dato a Patre et Spiritu et a Iohanne, 
omnis suspicio falsa evanuit. Rursum: /m deserto, ut indicet 
per desertum tempus quo vacuae erant animae hominum omni- 
bus operibus et fructibus iustitiae. Rursum, signum regis de 
quo praedico est quod dabit paenitentiam, id quod lex non prae- 
buit. Et cum audirent Iudaei effatum: Paeniteat vos! h. e. 
paenitentiam agite, quia rei erant peccatorum, exibant ad eum. 
Rursum, a paenitentia incepit ut ostenderet regem quem prae- 
dicabat non tuto quaerendum esse nisi per paenitentiam, quia 
thronus eius est verbum veritatis et humilitas iustitiae; et quem- 
admodum dixit ad Mosem: Veniam ad te in caligine !. 

v. 2) Paenitentiam agite; appropinquavit regnum caelo- 
rum. Quantis modis dicitur regnum caelorum? Adventus pri- 
mus Domini vocatur regnum caelorum, et adventus secundus, 
secundum illud quod est ante te, ubi vocat regnum caelorum 
adventum suum: ^j ego ergo in Spiritu Dei eiiciam daemo- 
nia, appropinquavit ad vos regnum  Dei?, h. e. adventus 
meus. Et annunciatio evangelii dicitur regnum: Simile esl 
enim regnum caelorum grano sinapis, h. e. quia crescit et 
se extendit; et fermento, quia attrahit totum ad se; et mar- 
garitae, quia pretiosum et gloriosum est; et thesauro, quia 
multae divitiae in eo sunt 3. Rursum, appellat regnum caelorum 
illum visum quo videbitur finis, secundum illud: Sunt hic stan- 
les qui non gustabunl morlem, donec videbunt regnum 
Dei 3. Rursum, regnum vocat Seriptura fidem et eius promis- 
siones, secundum illud: Minor enim in regno caelorum maior 
est hoc ?. Rursum, voluntatem et liberum arbitrium nostrum, 
secundum *illud: Regnum caelorum in medio vestrum est 5, 
h. e. in vestra voluntate positum est ut capiatis illud. Rursum, 
purificationem per baptismum, secundum llud : Qui non natus est 


! Er, xix, 9. — * Luc., xi, 20. 一 * MATTH., XI 31, 33, 45, 44. 一 

ex aqua et Spiritu ! et cetera. Rursum, ultimum iudicium et pro- 
bationem, secundum illud: Qui solverit unum de mandatis 
illis, minor vocabitur in regno?. Cum audis hic « minorem 
in regno », intellege dicere gehennam et supplicium; et quem- 
admodum vocantur beatitudines iustorum « regnum », ita etiam 
supplicia peccatorum et adventum terribilem appellat « regnum ». 
Et bona iustorum vocat regnum, secundum illud a Iohanne 
Baptista (dictum): Regnum caelorum vi rapitur ?. 

In quo distinguatur regnum Dei a regno caelorum ? Quidam 
dicunt: Regnum Dei est contemplatio Dei et delectatio in eo; 
regnum caelorum contemplatio creaturarum et delectatio in 
cognitione entium. Alii: Unum sunt; nam unus Evangelista 
scripsit : Regnum Dei, et alius: Regnum caelorum. Alii: Discre- 
pant ab invicem, quantum discrepat qui dat ab eo qui accipit. 
Quando enim intuemur Deum dare vitam et lucem, haec vo- 
camus regnum Dei; et quando recepimus illa dona caelestia 
et consideramus caelestia, haec regnum caelorum vocamus. 
Ergo unum est donum, et ex parte largientis vocatur regnum 
Dei, ex parte vero recipientis regnum caelorum. Alii: Annun- 
ciationem evangelii, in qua sunt mandata quae ducunt in cae- 
lum, vocat hic regnum. Alii: Trinitatem quae se revelatura 
erat ad Iordanem, *nominat regnum caelorum. 

Unde didicit Iohannes facere mentionem regni caelorum? 
Dicimus: Nemo ante Iohannem adduxit mentionem eius, sed is 
a Spiritu id didicit. Prophetae enim et legati qui praecesserunt 
eum, regnum terrae et bona saeculi praedicabant, et quia ignora- 
bant Iudaei regnum et gehennam, ideo venit Iohannes prae- 
dicare ut discant Iudaei quis sit ille qui praedicatur. 

v. 3) Js enim est qui dictus est per Isaiam. Quidam dicunt: 
Iohannes de se ipso locutus est; ipsum enim antea propheta 
vocavit vocem, quemadmodum Iohannes evangelista ostendit, 
in responsione ad hos qui interrogarunt quis sit et cur bapti- 
zet; respondit: Ego sum vox clamantis in deserto $. Alii 
dicunt: Haec sententia Matthaei est; quidquid est, Iohannes vox 
est. Et Isaias tria vaticinatus est propter eum: de ipso, quia 
vocavit eum vocem ; de loco ubi clamavit: desertum; quid cla- 

mavit: Parate viam Domini! Marcus dicit: Ecce ego mitto 
angelum meum !. Et angelus quidem vocatus est propter vitam 
eius sublimem et quia annunciavit Christum. Angelus enim 
« manifestator » explicatur. Mar Ephrem dicit in Malachia scri- 
ptum esse illud ? et non in Isaia. Et in Marcum de hac quae- 
stione loquemur. 

Vox clamantis in deserto; h. e. quemadmodum per vocem 
cognoscitur verbum, ita per vocem Iohannis noverunt Iudaei 
venisse Verbum in carne ut baptizaretur. Et quemadmodum 
vox excitat homines e somno, ita quoque excitavit Iohannes 
homines ad opus virtutum; et quemadmodum vox nuncium 
portat, ita et Iohannes remissionem peccatorum annunciavit. 

* Parate viam Domini. Ipsum Christum vocat Dominum. 
Amovete, dicit, a cordibus vestris figuras et umbras antiquae 
et parate vos ad excipiendam legem novam. Et ante leges 
novas Christi ipse Iohannes imposuit eis novas leges; dixit 
enim: Qui habet duas tunicas, del unam pro.rimo suo 3. Et 
haec est praeparatio viae Domini. 

Et avdaequate semitas eius, h. e. rectas, quae ad virtutes 
(ducunt) ut via plana et aequa, cui non est ulla tortuositas. 
His disposuit Iudaeos ad occurendum Christo per opera bona. 
Lucas t autem integram prophetiam recitat et dicit: Omnes 
valles implebuntur, h. e. gentes humiliatae elevabuntur per 
Christum. E! montes et colles deprimentur, h. e. daemones et 
homines superbi, et durities legis deprimentur commutabun- 
turque in liberalitatem et facilitatem fidei. Et fiet collis in 
planitiem et locus asper ; h. e. publicani et meretrices et magi 
et latrones, qui ab operibus suis malis et asperibus et turgidis 
conversi sunt ad cognitionem veritatis, secundum illud: Publi- 
cani et meretrices praecedent vos 5. Et videbit omnis caro 
viam Domni; h. e. non ad Iudaeos tantum, sed ad omnes 
Senis er eeniet evangelium vitae, et videbunt vitam Dei qui 
propter nos gustavit mortem in carne. His verbis indicat pro- 
pheta metaphorice mutationem rerum. 

v. 4) Matthaeus: Ipse autem Iohannes habebat vestimentum 
de pilis camelorum. Qua de causa induit vestimentum pilosum, 


1 MARC, 1, 2. 一 * MAL. r1, 1. — ? Luc., n1, 141. — * Luc., mn, 5. 一 
5 MATTH., XX1, 3l. — ° Luc., II 6. 


15 


20 


3) 


[5] 


2. 


d 


-«( 107 x- 

cum filius sacerdotis esset et vestimentum byssinum decebat ut 
indueret? H. e. ut impleretur in eo verbum angeli qui dixit: 
Ipse ibit coram eo, in virtute et in spiritu Eliae, et ut pro- 
poneret in eo figuram Eliae, viri pilosi !. *Si vero quis obii- 
ciat: Elias pilis naturalibus indutus erat et non adventitiis 
usus est; sume tibi exemplum a [acobo qui in pilis adventi- 
tiis accepit benedictiones, et Esau qui in naturalibus reiectus 
est. — Rursum, quia paenitentiam praedicabat: Paenitlentiam 
agite, et pilosum vestimentum figura erat paenitentiae. Et 
hoc notum est eo quod Ninivitae, et Ezechias, et Achab 
saccum e pilis factum induerunt, et etiam Saul praecepit 
sacerdotibus ut saccis induerentur. Rursum, de pilis et non de 
lana: res a lege aliena, in signum quod lex nova, quam prae- 
dicabat, excelsior et altior est illa; et ut doceat repudiare hunc 
mundum et properare ad caelum. — Quare pilis cameli se induit 
et non alius animalis? Quidam dicunt: Ut eo figuraret legem 
quae vindictam quaerit ut camelus. Alii: Vestimentum eius figu- 
ravit legem illam quae non admittit paenitentiam. Rursum, 
camelus medium tenet inter animalia munda et immunda; quia 
ruminat, inter animalia munda recensetur; quia vero non bifida 
est eius ungula, inter immunda. Induit autem se Iohannes pilis 
eius ut indicaret praedicationem suam medium tenere locum, quia 
vocat Iudaeos mundos et gentes immundas; et Evangelium ambos 
vocat ad fidem, populum et gentes, quemadmodum baptismus 
Iohannis medius fuit inter baptismum Iudaeorum et nostrum. 

Et vinculum lumborum pelliceum circa lumbos eius, h. e. 
zona, ut adduceret in eo similitudinem Eliae qui cinctus erat 
ligamine pelliceo. Pariter Petrus et Paulus zonis cincti erant 
pellis mortuae, i. e. mortificaverunt in se omnes passiones cul- 
pabiles et aestus carnis. — Et unde habuit vestimentum pilosum 
et zonam pelliceam? *Et dicimus: Quod si hoc quaeras, alia sunt 
tibi investiganda. Quomodo corpus tenerum et iuvenile vicis- 
situdines aestatis et hiemis sustinere potuit? Et a quonam didicit 
linguam et scripturam? Tantum dicimus: Spiritus comitabatur 
eum et custodiebat. 

Et cibus eius locustae el mel agreste. Quidam dicunt: Locu- 
stas nominat mel quod comedimus, nam desertum Ziphaeorum 

calidum est, et sunt ibi semper locustae et apes producentes 
mel. Alii: Radices erant quas contundebat et condiebat cum 
melle et comedebat. Alii: In codice graeco scriptum est: « Come- 
debat radices dulces et habitabat in solitudine »; qui vero 
verlit e graeco in syriacum, e vocabulorum similitudine exi- 
stimavit cibum eius locustas esse et mel agreste. Alii: In Dia- 
tessaron, scilicet tv quattuor, scriptum est: < Cibus eius lac et 
mel agreste », cum lac quidem aptum sit pueritiae, mel vero 
aetati virili. Alii: Qamseé! radices sunt tenerae et molles, 
similes staphylino, et non valde suaves. Nonnulli eas vocant 
qamsis, alii vero qamsin. Ali: Radices sunt nomina- 
tae quhé, quae sunt specie similes pastinacis agrestibus, 
gustu autem dulces ut mel. Alii: Surculi ipsi plantarum sunt 
qamsé; et mel, illud amarum quod producunt apes agrestes. 
Alii quidem: Locusta volatilis et mel naturale, quae ob calo- 
rem loci et temperiem aeris semper ibi inveniuntur. Rur- 
sum, Isidorus sacerdos: Non fuerunt locustae naturales, sed 
medulla cuiusdam herbae, aut grana gossypii, aut extremitates 
ramulorum *arborum ?. Alii: Cibum vocat praedicationem eius, 
et locustas nominat eam, quia volare facit ad caelos eos qui 
confitentur Christum. Et mel rursus dulce fuit quod praedica- 
bat: paenitentiam et regnum. Solet enim Scriptura cibum vocare 
doctrinam, secundum illud: Esurzet nom panem ?. Alii: Locu- 
stae Pharisaeos et Sadduceos indicant, qui erant mali sicut proles 
viperarum et reptilia proiicientia venenum, et transmutavit eos 
praedicatio eius fecitque ut elevarentur ad caelos, sicut locusta 
perdens et consummans; et fecit eos mundos uti locustas, quae 
mundae erant in Lege !. In melle autem gentes audit quae erant 
fontes effundentes amaritudinem atheismi et malitiam ; et muta- 
vit eas praedicatio eius et fecit eas fontes etlluentes veritatem 
et dulcedinem morum. 

In tribus necessitatibus et difficultatibus versabatur Iohannes: 
alimento, quia comedebat locustas; indumento, quia se induit 
pilis; domicilio, quia habitavit in deserto desolato. Et haec 
propter Deum et regnum, et ut sit in exemplar aliis qui post 
eum venturi erant, ut sequerentur vestigia eius. 


! Syriaca vox et locustam significat et plantam pastinacam agrestem. 

v. 9) Et exibat ad eum tota Iudaea et tota regio circa 
Iordanem. Deus enim insinuavit cordibus eorum ut exirent ad 
eum, sicut movit Magos ut venirent ad Christum, et Cyrum ut 
liberaret captivitatem; et nisi ita sit, quomodo ad Iohannem 
exiissent, qui nec a propinquis suis notus erat? Rursus, quia 
audiverant natum esse Christum, ex adventu Magorum, et a 
pastoribus, et ab angelis et a caede puerorum, tamen quis sit 
et ubi sit nesciebant, et cum audierunt Iohannem ornatum 
esse moribus, putarunt *ipsum esse Christum. Et id manifestum 
est eo quod miserunt ad eum ut discerent num ipse sit Chri- 
stus; et respondit se legatum esse. Et ex illis quae dicta sunt 
in eius conceptione ab angelo, h. e. Exibit ante faciem Domini, 
et parabit Domino populum perfectum !, habita est de eo haec 
opinio. Et rursum, propter eius adspectum et speciem eius labo- 
ribus commutatam: a puritate eius verecundus erat visus; et 
quasi Naziraeus comam suam non tondebat. Et propter prophe- 
tiam Isaiae de eo, qui vocavit eum « vocem clamantis in 
deserto », quia a longo tempore defecerat prophetia ab eis, 
cum audierunt eum vaticinantem: Ecce post me veniel qui 
fortior me esl, venerunt cum eo ad Iordanem, ut nunciaret eis 
de Christo. Et absque timore exibant ad eum; non enim time- 
bant ne forte eveniat ipsis id quod evenerat eis qui secuti sunt 
l'heudam et Iudam Galilaeum ?, quia non ad rebellionem contra 
Romanos vocabat turbas, sed ad baptismum paenitentiae; et 
regnum caelorum praedicabat. 

v. 6) Et baptizabantur ab eo in Iordane flumine; h. e. 
quia erat sacerdos et filius sacerdotum, et dedit ei Deus pro 
victimis baptismum, per quem cessarunt lustrationes et ablu- 
tiones legales. 

Confilentes peccata sua; h. e. detegebant apertis verbis 
peccata quae commiserant, et deinde eos baptizabat ad paeni- 
tentiam. — Et cur non timebant revelare peccata sua, cum lex 
praeciperet: « Qui confitetur peccata sua, absque misericordia 
morietur » ?. Lex autem defectus et peccata minora ignorantiae 
tantum expiabat, Iohannes vero magnus erat in oculis eorum, 
et concessit ei Deus baptizare ad paenitentiam, ut indicaret 
legem defecisse *et tempus sacrificiorum transiisse, et adve- 

nisse foedus novum quod recipit peccatores qui paenitentiam 
agunt. Recole mente tua tres ordines sacerdotum: unum legis, 
qui offerebant victimas pro peccatis ignorantiae, sed propter 
peccata scienter commissa mortem per lapidationem decernebant ; 
secundum: lohannis, qui peccata scienter commissa detegebat 
cum baptizaret; tertium: sacerdotes Novi Foederis qui cum 
baptizant, non detegunt peccata, sed peccata voluntaria et invo- 
luntaria expiant, et remissionem concedunt. 

v. 7) Cum videret multos e Pharisaeis et Sadduceis ve- 
nientes ut baptizarentur, dixit eis. H. e. Iudaismus quidem 
ab Abrahamo initium habet et per Iudam, quartum filiurn Iacobi 
et per Mosem, septimum ab Abrahamo, dilatatus est, et maxime 
per Davidem, qui regnavit super tribum Iudae. Septem vero 
sectae sunt inter Iudaeos !. Prima, Scribarum, scilicet legispe- 
ritorum ; hi observant etiam consuetudines et praescripta secun- 
dum traditionem sacerdotum praeter legem Mosis quam obser- 
vabant. Secunda, Pharisaeorum, qui ieiunant bis in hebdomade, 
et dant decimas, et versantur in caelibatu et ieiunio et ora- 
tione; et habent signa fasciarum purpurearum circa colla sua 
in signum religionis; faciunt etiam mundationes vasorum. Ter- 
tia, Sadduceoruin, qui sunt e genere Samaritanorum, et a sacer- 
dote cui nomen Sadoq; negant Spiritum sanctum et angelos et 
resurrectionem ; sed in reliquo sicut Iudaei se gerunt. Quarta, 
illorum qui cotidie baptizabantur ?, et dicebant hominem non 
esse vita dignum nisi cotidie baptizetur. Quinta, Impuden- 
tium, qui implent omnia legis et utuntur libris aliis praeter 
legem, et multos Prophetas *reiiciunt. Sexta, Hhebellium, 
qui reiiciunt esum carnis nec unquam gustant quidquid anima- 
tum; et credebant in nomina patrum ab Abraham usque ad 
Mosem et Iosuam; et dicunt librum Legis non esse Mosis, sed 
ipsius librum esse alium praeter hunc. Septima, Herodiano- 
rum, qui iudaice agebant in omnibus, et sperabant Herodem 
esse Christum, et ipsi tribuebant honorem et nomen Christi. 
Pharisaeos et Sadduceos hic Matthaeus asseclas duarum se- 
ctarum quae tunc potestatem tenebant, nominavit. — Et quare 
increpavit Pharisaeos et Sadduceos, non vero alios? Et dicimus: 


! De sectis Iudaeorum cf. FL. Ios., Ant Iud., XVIIl, 1; EUSEB.. H E. 
IV, xxi (Patr. Gr., XX, 142,143); EriPHAN., Haeres. (Patr. Gr., XLI, 

Quia cognoscebat mentem eorum secretam, quia non ea ra- 
tione qua veniebant turbae ut baptizarentur ab eo isti venie- 
bant, sed dolose. Et manifestum est eo quod dixit Christus de 
Pharisaeis: Non credidisse in Iohannem, quia non receperunt 
eum quem annunciabat, et eo quod interrogavit eos: Bapti- 
smus lohannis undenam erat? ! et quia dixerunt Iohanni: 
Quare baptizas, cum non es Christus? * Spiritus sanctus reve- 
lavit ei mentem eorum absconditam, et ideo increpavit eos. 
Rursum, repulit eos, quia novit eos non audire praedicationem 
eius, secundum illud: Scribae et Pharisaei perverterunt in 
seipsis voluntatem Dei, et publicani iustificati sunt et bapti- 
zati sunt 3, quemadmodum dixit Lucas. Rursum, locutus est 
cum eis dure propter duritiem morum eorum, et propter liber- 
tatem quam possidebat, et quia ad eos qui maxime amari erant 
loquendum erat. 

Proles viperarum. Viperae quidem genus serpentum sunt; 
et evidens est eo quod in aliis codicibus « proles serpentum » 
eos vocat. Et id genus viperarum unum par est in mundo. 
Et est genus aliud viperarum *sicut illa quae momordit manum 
Pauli 4, et est alia species in genere serpentum, sicut aspis. 
Proles viperarum vocavit eos, et non viperas, quia haec 
reptilia non habent similia in acerbitate; et possident eorum 
proles duas proprietates. Die enim quo concipiuntur, pater 
eorum moritur; non est enim exitus in sinu feminae, nisi 
velut foramen acus. Et quando coit masculus cum femina, in 
os huius effundit semen ; femina autem, illo recepto, statim ampu- 
tat naturam masculi, qui statim moritur; cum autem pervenit 
tempus ut feminae proles nascantur, quia non est eis locus 
quo parerentur, devorant uterum matris suae quae moritur 
simul atque exeunt. Ideo assimilavit Iudaeos prolibus vipera- 
rum, quia patres quidem, prophetas et iustos occiderunt; in 
fine autem matrem suam, Ierusalem, devastarunt per audaciam 
suam in Christum. Quadraginta annis post crucifixionem venit 


Vespasianus et devastavit matrem eorum seu eorum civitatem. : 


hursum, serpentes et proles viperarum nominavit eos, quia 
instrumentum erant eius qui in principio in serpente locutus 

est et ad peccatum adduxit nostram naturam, eius qui a prin- 
cipio homicida est !. 

Quis ostendit vobis fugere ab ira ventura? Vastationem 
Hierosolymorum vocavit iram, secundum quod parabolice dixit 
de ficu: Anno sequenti abscindes eam ?, et secundum illud 
Zachariae: Erit planctus lerusalem uti domus Romano- 
rum ì. Alii: Ira autem ventura gehennam innuit et poenam 
novam quam nesciebant. Postquam autem excitavit eos per 
correptionem et increpationem, dat eis manum et suadet quae 
congruunt dicens: 

*y. 8) Facite ergo fructus dignos paenitentiae; h. e. opera, 
quae sunt fructus. Non ergo satis est ut abstineatis a malis, 
sed etiam bona facere debetis, et non corrumpi uti pridem, ne 
forte postquam paullulum paenitentiam egeritis, revertamini ad 
mala vestra priora; nam tempus meum non est sicut tempus 
prophetarum. Ille enim qui post me veniet, in caelos educet 
bonos et in gehennam deiiciet malos; ergo in ipsis operibus 
ostendite iustitiam seu paenitentiam, neque ad vanas rationes 
confugiatis. 

v. 9) Neque putetis in vobis et dicatis: Patrem habemus 
Abraham +! Spiritus enim revelavit Iohanni gloriationem eorum 
in Abrahamo, vel audivit de eis quod haberent hanc opinionem; 
et gloriabantur enim in eo tamquam in viro iusto. Et rursum, 
esse filios et propinquos Abrahae satis habebant ad virtutem, 
etiamsi non possiderent opera, et exinde in negligentia vive- 
bant. Et propterea radicem gloriationis eorum amputat, quem- 
admodum Isaias vocavit eos: Potentes Sodomae et plebs 
Gomorrhae ?, et alius propheta: Ecce sicut Kusitae estis mihi, 
filii Israel 5. Quia enim gloriabantur in propinquitate Abrahae, 
contemnentes opera virtutis, id semper causa mali fuit eis; ita 
enim, quando Dominus noster libertatem a peccato eis promisit, 
dicebant: Semen Abrahae sumus et nemini servitium prae- 
stavimus '; etiam Apostolos irridebant quod recipiebant gentiles, 
dicentes: Promissio Abrahae tantum facta est 9. Paulus autem 
reprehendit eos in illo ad Romanos: Non vero quod cadens 

ceciderit verbum Dei !, et ostendit non esse auxilium e "pro- 
pinquitate carnali, nisi quis sit ornatus virtute propria. 

Ex his lapidibus suscitare filios Abrahamo ; h. e. ex insen- 
sibilibus; sicuti e pulvere creavit Adamum, et uxorem Loti 
fecit stelam, et sicut dixit propheta: Adspicite ad montem er 
quo excisi estis, h. e. Abraham, et ad foveam ex qua exca- 
vati estis, h. e. Sara ?. Et ex lapide rursum eduxisti duo- 
decim flumina ?. Rursum, lapides vocat publicanos et mere- 
trices, et gentes quae lapides adorant; propter inintellegentiam 
earum quoad Deum et opera virtutum, vocatae sunt lapides, et 
per conversionem suam sunt iustificatae et factae sunt filii Abra- 
hami. Duos filios habet Abraham: a natura, ut Iudaeos, et a 
promissione, ut gentiles: Patrem multis gentibus dedi te *. Et 
filii eius sunt propter duo. Et quemadmodum Isaac per pro- 
missionem fuit et non per vim naturae, quia fuit e sterilitate 
et senectute, ita et gentes per promissionem factae sunt filii 
Abrahae; et quemadmodum Abraham non iustificatus est per 
opera, sed per fidem in Christum, [ita et gentes] 5. Olim quidem 
praedicabant prophetae, sed post longum spatium complendum 
erat verbum eorum; et dicebant Iudaei: Ubi verbum Do- 
mini veniet nunc? 9 et: Accedel consilium Sancti Israelis *; 
ideo Iohannes ostendit appropinquare istas angustias per illud 
quod dixit: | 

v. 10) Ecce enim securis posita est ad radicem arborum. 
Securim vocat poenam, arbores: homines, fructus: opera bona ; 
et proprie intellegendum est de Iudaeis, ita: Omnis arbor, sci- 
licet homo qui e radice seu *semine Abrahae natus est et bona 
opera non facit, excindetur et in ignem proiicietur, h. e. in 
ignem aeternum. Non autem dicit securim venturam esse, sed 
« venisse », ut ostendat non esse spatium inter eos et poe- 
nam, si non manifestent opera. Et vide: non dixit ad ramos, 
aut ad fructus, aut ad caput arboris, sed ad radicem arboris, 
ut ostendat eos penitus eradicandos esse, nisi paenitentiam ege- 
rint, secundum quod dixit Isaias: Discerpite ramos silvae 
ferri 8. Et non dixit: Coepit securis abscindere, ne despera- 
rent, sed: posita est, ut eo terreret eos. Et poenam non voca- 

vit falcem velocem, ut dixit Zacharias !, sed securim. Primo 
quidem propter fortitudinem eius; secundo, quia sicut amputat 
securis, ita excindendi sunt a propinquitate Abrahae, nisi pae- 
nitentiam egerint; tertio, quia percutientur vehementer uti ictu 
securis. Exemplum arboris adduxit ne gloriarentur eo quod sint 
ab Abrahamo; quemadmodum enim terra mater omnium arbo- 
rum est, ita et pater omnium Iudaeorum est Abraham; sed 
quemadmodum non omnes arbores ex genitrice earum seu terra 
probantur, sed unaquaeque a gustu suo et utilitate sua exami- 
natur, et arbor bonos fructus faciens digna est curis, illa vero 
quae destituta est fructibus, igne; ita etiamsi Abraham pater 
omnium vestrum est, tamen e voluntate uniuscuiusque vestrum 
cognoscemini, utrum digni sitis vita an non. Et quemadmodum 
arbores fructiferae curis dignae sunt, et fructibus privatae igne, 
ita et Iudaei qui accipient praedicationem Iohannis et facient 
bona opera, regno digni erunt, qui vero non facient *exscin- 
dentur e propinquitate Abrahae et tradentur gehennae. Simi- 
liter et omnis homo qui non facit bonos fructus, dignus est igne 
inexstinguibili ? — Cum haec praedicaret Iohannes turbis, 
Christus adhuc in Nazareth habitabat. 

v. 11) Ego baptizo vos aqua ad paenitentiam ; h. e. ostendit 
baptismum suum non esse aliud quam disciplina tantum, et 
portam tantum aperire paenitentibus. — Nunc vult manifestare 
Dominum nostrum et donum baptismi, dicens: 

Ille qui post me veniet, fortior me est; h. e. ego infirmus 
sum et ille fortior et potentior est me. Cuius non sum dignus 
calceamenta sublevare. — Iohannes: Calceamenta vocat otti- 
cium minimum, quasi: non sum dignus ut ministrarem nec 
officium eius vilius. Sanctus Philoxenus: Non sum dignus ut 
servirem corpori eius. Theologus: Unum mysteriorum minorum 
oeconomiae Verbi divini incarnati vocat calceamenta, e quibus 
ne unum quidem assequi possumus; et non tantum carnales et 
parvuli in. Christo non assequuntur ea, sed neque qui, velut 
Iohannes, Spiritu repleti sunt unum ex eis intelligere possunt. 
Alii: Oeconomiam in carne recitat quam nemo intelligere potest. 
Et cum vellet ostendere se in veritate ista loqui, dixit: 

Ipse baptizabit vos in Spiritu sancto et in igne. Vide, 

quamdiu ipse praedicat, tremenda loquitur, sicut quod ampu- 
tandum est, et securim et ignem et poenam et huiusmodi; ubi 
ad Christum remittit eos, omnino pacifica annunciat: remis- 
sionem peccatorum, adoptionem filiorum, dona Spiritus. Non 
dixit: Dabit vobis Spiritum sanctum, sed baptizabit, ut cogita- 
rent per id *donum quasi prophetas repente ipsos fieri. Verum 
etiam, initio praedicationis evangelicae quivis qui baptizabatur 
donum quoddam accipiebat, unus prophetiam, et alter linguas 
et cetera. 

Quid significet illud: in igne et Spiritu baptizabit? H. e. 
quod descendit Spiritus in forma linguarum ignis !. Igneis 
linguis indicat baptismum primum qui datus est Apostolis, et 
quem postea acceperunt omnes fideles per Apostolos sanctos, et 
transmissus est et venit e generatione in generationem. Donum 
Spiritus, in baptismo (qui fuit) in cenaculo, posuit primum: post 
adscensionem id factum est propter duo, unum quidem, ut au- 
ditores allicerentur post praedicationem eius, et alterum, ne au- 
dientes de passione et morte eius scandalizarentur sicut illi qui 
grate exceperunt postea donum eius post eius praedicationem; et 
postremum donum baptismi. Decebat enim ut immolaretur agnus 
et fieret sepultura et resurrectio, et occideretur peccatum, ante- 
quam Spiritus daretur. Et ideo dixit Iohannes: Ecce agnus 
Dei qui tollit peccatum mundi ?, et non « qui remittit »; nam 
illud « qui tollit » maius eo est. Qui enim remittit, sine labore 
remittit, et id esse potuisset etiamsi non incarnatus fuerit; qui 
autem tollit, tollit per laborem, per passionem et crucem et mor- 
tem et resurrectionem, et id factum non fuisset, nisi incarnatus 
fuerit. 

In igne et Spiritu sancto. Multis modis dicitur ignis. Primo 
quidem, materialis qui occurrit in materiis. Secundo, cruciatus 
qui reservatur in fine improbis. Tertio, actio spiritus, secun- 
dum illud Pauli: Estote spiritu ferventes 3. Quarto, verbum 
divinum, secundum illud Ieremiae: Factum est verbum Dei 
tin corde meo sicut ignis ardens *. Quinto, Evangelium, secun- 
dum illud: /gnem veni mittere in terram *. Sexto, Spiritus 
sanctus, quemadmodum hic appellat eum Iohannes; et manife- 

stum est eo quod in cenaculo in forma linguarum ignearum 
illapsus est in Apostolos. Introducit rem ignis ut in eorum 
memoriam revocaret priora: Abrahamo lampas ignis transiens 
inter partitiones apparuit !; et in igne locutus est Deus cum 
Mose e rubo; et in igne apparuit Israeli; et Ezechieli igne 
se manifestavit. Rursum, ignis est propter eminentiam mu- 
neris. Quemadmodum ab una lampade vel igne exiguo multae 
lampades accenduntur, et tamen non imminuitur: ita etiam 
gratia Spiritus omnes ditat donis, cum ipsa in praestantia sua 
maneat. Et Spiritus rursum, propter divinitatem suam et crea- 
tivam potentiam suam qua facit quaecunque vult et concedit 
adoptionem filiorum. Rursum, 7n igne dixit, non quasi in aquis 
non baptizaret, sed quia magnum celebrat baptismum. — In 
Spiritu, dico, et in aqua et in igne; in igne quidem, quia devorat 
vepres culparum eorum et purgat et renovat eos; in Spiritu au- 
tem, quia accipiunt per eum condonationem absque ignominia. 

Et postquam placavit audientem per bona quae recitavit, 
confortat eum ne deficiat, et loquitur de tremendis, dicens: 

v. 12) Ille in cuius manu ventilabrum, et mundabit areas 
suas. Area: mundus; triticum: iusti et fideles; palea: infideles 
et iniqui. Immixti sunt enim iusti cum peccatoribus, sicut com- 
mixti sunt palea et triticum in area. Ventilabrum: sermo Christi. 
Quemadmodum enim ventilabrum separat triticum a palea, ita 
et post resurrectionem universalem separabit sermo iustos a 
peccatoribus: tum improbos quidem *mittet in ignem, iustos 
autem in vitam aeternam, sieut triticum quod acervatur in 
horreis. Et hic rursum, separat eos, cum introducit fideles in 
ecclesiam suam, iniquos autem foras eiicit. Per aream indicavit 
eius dominium et divinitatem, et per ventilabrum iustitiam eius 
et iudicium eius exposuit. Illos qui non susceperunt baptismum, 
damnavit ideo, quia omnis arbor quae non facit...*; et illos 
qui susceperunt monuit ne deficiant, propter illud ventilabrum. 
Theologus: Quid autem ventilabrum? Purificatio! Quid ignis? 
Consummatio illius quod leve est, et aestus spiritus. Quid secu- 
ris? Abscissio animae insanabilis. — Et elapso tempore: 

v. 13) Tunc venit Iesus a Galilaea ad Iohannem, ut bapti- 
saretur ab eo; h. e. postquam Iohannes multos baptizavit et 

praedicavit de lesu, et eis addidit spem ut baptizarentur in 
igne et Spiritu. À tempore quo reversus est lesus ex Aegypto 
usque adhuc in Nazareth Galilaeae habitabat, spatium xxv anno- 
rum, custodiens legem scriptam et naturalem, usquedum fuit 
xxx annos (natus). Et tunc venit e Galilaea ad baptismum. 

Quare non adduxit Christus Iohannem ad se in Galilaeam? 
Propter distantiam loci ab Israelitis. In limite enim extremo 
terrae Israelis erat, et nemo ibat illuc. Venit autem ad Ior- 
danem, ubi congregabantur turbae multae, ut fiat occasio Iohanni 
de ipso loquendi. Rursum, venit ad Iohannem, ut doceat nos hu- 
militatem, et in istis vilioribus magis apparet magnitudo eius. 
Qui suscepit in se ut nasceretur et crucifigeretur, non est mirum 
si ille baptismum susceperit. Sed necesse est ut observemus 
in susceptione, primo: cuius sit !; secundo: *a quo; tertio: 
quando. Mundi; a Iohanne ?; quando incipit miracula. Quid 
discemus et quid instruemur? Et ut prius mundemur, et ut hu- 
miliemur in mente, et ut praedicemus in adulta aetate spiritali 
et corporali. Illud quidem ad eos (spectat) qui ad donum re- 
pente accedunt, et non prius mundantur et praeparantur; al- 
terum autem ad eos qui superbiunt adversus dispensatores my- 
steriorum, si aliqua potentia praestant; tertium vero ad eos 
qui confidunt in iuventute et opinantur cuiuscunque aetatis 
esse in cathedram sedere et docere. 

v. 14) Ipse autem Iohannes prohibebat ewm dicens. Et 
unde novit eum, cum non viderat eum? Et dicimus: Per Spi- 
ritum sanctum cognovit eum; ?s enim super quem videbis 
descendere Spiritum sanctum et manere supra eum ?. 

Ego necesse habeo baptizari a te; h. e. quia tu Deus es et 
ego sum homo. Mar Ephrem dicit: Iohannes baptizatus est a 
Domino nostro, postquam eum baptizavit. Et notum est eo quod 
antea dixerit: Ego mecesse habeo a te baptizari. 

Et tu ad me venisti! h. e. non dixit: Tu baptizatus es a me; 
sed sicut restitit Simon absque iure prohibens eum quominus 
lavaret pedes eius 4 ita et Iohannes restitit absque iure, cum 
prohibebat ne baptizaretur a se. Quid vero respondit Redemptor 
noster ? 

v. 15) Sine nunc; h. e. etsi per breve tempus, eo quod a 
te volo baptizari, videor te minor esse, damnum non est in 
hoc. Veniet enim tempus quo magnitudo mea apparebit per 
miracula quae operabor. *Christus enim, quia omniscius, novit 
cogitationem hanc secretam Iohannis quem pudebat baptizare 
Dominum suum, et qui volebat ostendere turbis illum esse se 
maiorem. Et ideo respondit: « Nunc id permitte». Et evidens 
est rem ita se habere, quia non dixit tantum: sine, et tacuit, 
sed addidit illud: nunc, h. e. tempore praesenti. Veniet enim 
tempus ultra hoc in quo videbor maior te esse, ut cupis. 

Sic décel nos implere omnem iustiliam ; h. e. ut inveniam 
rationem concedendi iustitiam sine labore hominibus et impleam 
iustitiam in duobus: in hoc quod primum baptizabor, et in ipso 
baptismo iustitiam gratis dabo. Tres iustitiae sunt: Una naturae, 
secunda legis, tertia gratiae. Et naturalem legalemque ob- 
servavit Dominus noster usque ad baptismum; abhinc dedit 
illam gratiae. Rursum, plenitudinem iustitiae vocat liberatio- 
nem a peccato et morte, et adoptionem filiorum, et regnum 
caelorum, quae in sacramento baptismus nunc largitur. Rursum, 
(vocat) et oeconomiam in carne: ita ergo decet implere omnem 
oeconomiam in carne. Et denique, accipio ut a te baptizarer 
propter homines, h. e. primum videbor ego baptizari a te, quasi 
indigens, sed postea apparebo maior te per virtutes et mira- 
cula quae faciam. Rursum, h. e. omnem legem impleamus; et 
baptismus Iohannis imperfectus est, postquam vero baptizatus 
est omnis populus, decet nos hunc complere. — Rursum, ?usti- 
tiam omnia praecepta vocat. Nemo implevit omnem iustitiam, 
nisi Christus solus, et ipsius "*iustitiae erat ut a Iohanne baptiza- 
retur. Rursus, omnem legem naturae implevi et Scripturae; et 
una virtus deest mihi, nempe ut humiliarer, cum sim Dominus, 
et baptizarer a te. Rursum, omnem legem adimplevi, et peccatum 
et mortem solvi; decet ergo ut nova concedam hominibus. Sine 
ergo ut adimpleamus iustitiam Legis antiquae, et tunc incipiemus 
misericordiam Evangelii. Et quemadmodum in Paschate in una 
mensa duas Paschas fecit Dominus noster, cum uni finem dederit, 
alteri initium, ita fecit hic: baptismum legis et Iohannis ter- 
minavit, et aperuit portam baptismo huic quo nos baptizamur. 

Tunc permisit illi; h. e. ut baptizaretur a se. Posuit enim 
dexteram suam super caput eius tacite et nihil dixit. Ceteris 

vero dicebat: « Talis baptizatur baptismo paenitentiae, in remis- 
sionem peccatorum ». Alii dicunt: Dixit super caput Domini 
nostri: « Tu es sacerdos in aeternum in similitudinem Mel- 
chisedechi » !. Alii: « In nomine Dei Patris qui elegit te in 
oeconomiam admirabilem baptizo te ». Alii: Cum tremore dixit: 
« Gloria et laus illi qui demisit se usque ad hoc ut per manus 
servi sui baptizaretur ». Et statim, sicut testatur evangelium 
Diatessaron, h. e. mixtorum: « Splendor vehemens luxit super 
Iordanem, et flumen circumductum est nubibus albis. Et appa- 
ruerunt multi exercitus laudantium in aere, et stetit Iordanes 
à cursu suo, aquis eius non fluentibus, et odor suavis exinde 
flabat ». Iohannes autem qui dixerat: Non sum dignus calcea- 
nenta.. ?, ponendo postea manum suam in caput eius, ostendit 
*obedientiam altiorem esse iustitia. Et in eo apparuit clare 
illud: Omnis qui se humiliat elevabitur 3; quia enim se humi- 
liavit usque ad calceamenta, dignus fuit qui poneret manum 
suam super caput eius. 

v. 16) Et aperti sunt ei caeli. Quare aperti sunt? h. e. ad 
tria significanda: primo quidem, ille qui baptizatur est cae- 
lestis, et e caelis descendit et illuc adscensurus est; secundo, 
quia caelos Adamus transgrediendo mandatum clausit sibi et 
posteris suis, quemadmodum clausit paradisum Cherub et gladio 
igneo, Christus, quando baptizatus est aperuit eos; tertio, eis 
qui baptizantur aperiuntur caeli, et si fuerint iusti, adscen- 
dent in caelos post resurrectionem !. 

Et adspexit Spiritum Dei, qui descendit in eum sicut co- 
lumba. Spiritus descendit ut ostenderet se consubstantialem esse 
cum baptizato, et ad eum, sui similem, currit, non muta- 
tione quadam, sed secundum oeconomiam. Rursum, ut impleretur 
prophetia: Germinabit surculus e radice Iesse ï, et: sedebit 
e! requiescet super eum Spiritus Dei 5. Dixit autem Deus in 
principio: Non habitabit Spiritus meus in homine in aeter- 
num; quia peccarunt ? et quia defecerunt homines ab eo, ab 
illo tempore necesse erat ut descenderet in nostrum Redemptorem 
qui corrigeret nostra in eo, ita ut in eo, quasi in primitiis 

nostri generis, restituatur nobis donum quod perdidimus. Mar 
Iohannes dicit: Putabat autem populus Iohannem ipsum prae- 
stantiorem esse Christo, quia erat filius sacerdotis et asceta, et 
quia baptizavit Redemptorem nostrum. Ne ergo confirmaretur 
haec opinio, divisi sunt caeli et facta est vox. Et ne *opina- 
rentur turbae de Iohanne dixisse: « Hic est filius meus », ve- 
nit Spiritus in forma columbae, quem comitata est vox, super 
Iesum, ostendens hunc quasi digito. Már Ephrem dicit: Ideo de- 
scendit Spiritus ut ostenderet principem altissimum descendisse 
el baptizatum esse et adscendisse. Rursum, ut indicaret se con- 
substantialem esse cum eo cui testimonium dat. Sancti Theo- 
logi: Divisi ergo sunt caeli et a Spiritu sibi consubstantiali 
testimonium habuit. Rursum, ut revelaretur Trinitas: Filius qui 
baptizatur, et Pater qui clamat, et Spiritus qui descendit et 
ostendit Filium. 

Quare erat necessarium ut appareret Spiritus? H. e. quia quod 
videtur magis creditur quam quod auditur; et ut manifestaret 
cum nos baptizamur, Spiritum etiam nos comitari. — Quidam 
dicunt: Dominus noster tribus vicibus in aqua baptizatus est, 


quemadmodum nos edocuit postea ; id figurat Patrem qui clamat, : 


Filium qui baptizatur, et Spiritum qui descendit. 

Et quare in forma columbae apparuit? H. e. quia semper 
secundum id quod figurabat et demonstrabat apparebat; ita 
apparuit Abrahamo in forma hominis et nunciavit de homine, 
scilicet de Isaaco; et Apostolis in forma linguarum ut significaret 
per linguas suas capturos esse omnem mentem. Hic autem in 
forma columbae apparuit, quia haec avis placida est et humilis 
et pacifica, et quamvis auferantur pulli eius, non cessat habi- 
tare cum hominibus; et sic vult docere esse Spiritum humi- 
litatis et suavitatis, et ostendere se non dure loqui nobiscum, 
sicut cum Israele, sed pacifice et suaviter; et ut nos doceret 
decere nos baptizatos, eius instar, esse pacificos et suaves et 
simplices, non vero dolosos. Et ut ostenderet eumdem esse Deum 
Antiqui et Novi Testamenti: quemadmodum ibi per nuncium 
columbae cessare fecit diluvium sensibile, ita et hic per colum- 
bam, id est per Spiritum sanctum, solvit diluvium spiritale 
peccati. Rursum, permittebatur *columba ad sacrificium cum 
turture; illa quidem propter mansuetudinem, hic vero propter 
puritatem eius. Rursum, in signum reconciliationis et miseri- 

cordiae Dei, et abrogationis procellae angustiarum. Et ut hono- 
raret corpus, quod etiam participatione divinae naturae Deum 
esse dicit Theologus, et Spiritus testatur deitatem. Et e caelis 
apparuit ut ostenderet se esse naturae divinae, et quidem non in 
caelis definitus est, sed, ut dixit propheta: Spiritus Domini 
implevit orbem !. — Quidam interrogant: Si Spiritus descendit 
prius, ad quid opus erat voce? Sanctus Mar Iacobus Sarugensis: 
Simul autem exierunt Spiritus et vox, sed apparuit Spiritus 
prius, quemadmodum fulgur ante tonitru. Rursum, cum descen- 
deret Spiritus et maneret super eum, necesse erat ut voce edo- 
ceremur rationem eius. Similiter etiam Marcus et Lucas dicunt: 
Descendit Spiritus, et tunc audita est vox *. 

Haeretici asseclae Macedonii dicunt: Quantum praestantior 
homo est columba, tantum est Filius Spiritu; quia Filius induit 
corpus hominis, Spiritus vero speciem columbae. Et dicimus 
adversus eos: Filius induit corpus vere absque mutatione, Spiri- 
tus vero non factus est natura columbae ; et inde probatur quod 
non apparuit amplius in specie columbae. Si enim, quia appa- 
ruit Spiritus in specie columbae, minor sit Filio, ergo secun- 
dum sermonem haereticorum, Cherubim praestantiores sunt eo, 
qui apparuerunt in specie aquilarum Ezechieli ?: evidens est 
enim praestantiorem esse aquilam columba; et angeli appa- 
ruerunt sicut homines: ergo sint ipso praestantiores? Theologus 
dicit: Si enim per crassitudines et per ponderationes iudicas 
divinitatem, et propterea *parvus tibi videtur Spiritus, quia in 
specie columbae apparuit, iam tempus est ut etiam spernas 
regnum caelorum quod assimilatum est grano sinapi, et supra 
magnitudinem lesu extollas Adversarium !; si quidem is mons 
nominatur, et Leviathan, et rex illorum quae in aquis sunt; 
ille vero agnus, et margarita, et vermis, et gutta. 

Omnibus hominibus apparuit Spiritus an non? Quidam dicunt: 
Iohannes solus vidit eum; quemadmodum Iohannes evangelista 
adspexit sanguinem et aquam quae fluxerunt e latere eius, et 
de hoc dixit: Vidi el testimonium perhibui 5, pariter Mat- 
thaeus et Marcus vidit 9 scripserunt, ut indicarent Iohannem 
solum vidisse Spiritum, et non « viderunt » aut « viderunt 


1 Sap., 1, 7. 一 * MARC, 1, 10, 11; Luc., 1m, 22. — * EZECH., 1, 10. 一 
* Antichristum. — ë Cfr. loH., xix, 35; sed verba recitantur e cap. 1, 34. 

eum », quod significaret multos. Vocem tamen omnes audive- 
runt ad confirmanda verba Iohannis. — Sancti Iohannis: Iohan- 
nes et omnis turba viderunt Spiritum et audiverunt vocem, 
aliter enim putavissent vocem quae fuit: Hic est filius meus, 
proferri de Iohanne. Descendere in Filium Spiritum viderunt, 
recedere ab eo nemo vidit, ut significaretur non pati ut sit solus 
absque eo qui sibi consubstantialis est. Scriptum est enim: 
Mansit super eum, quod indicat eius esse Spiritum. Et sicut 
Pater in Filio est, et Filius in Patre, ita et Spiritus sanctus in 
Patre et Filio est, propter aequalitatem et identitatem essentiae. 
Quod dixit Iohannes dictum fuisse sibi in deserto: Ie super 
quem videbis Spiritum descendentem, ipse est Filius Dei !, 
non tantum tempore quo baptizatus est Dominus noster, dictum 
est ab eo, sed etiam postquam discessit Dominus noster. Quam- 
diu enim baptizavit, eis qui successive veniebant ut ab eo bapti- 
zarentur, hoc dicebat, cum aliis rebus, quemadmodum dixit: 
Cum impleret Iohannes munus suun, dicebat? ; *et cavebat 
ne putaretur esse Christus, et praedicabat de Christo. Finem 
vero eius muneris non dicit, quod amplius non baptizaverit ; ba- 
ptizavit enim quamdiu vixit, h. e. sex menses quos mansit, sicut 
Adam permansit in vita comprehensa sub morte, et Saul rexit 
regnum quod prius assumptum est ab eo a Davide; sed id dixit: 
Tempus quoddam constituerat ei. Et quando veniebant multi 
et baptizabantur, postquam eos baptizaverat, rationem baptismi, 
et adventum suum e deserto, et eum qui a se baptizatus est, 
et quomodo et quare baptizatus est, et quae evenerunt in bap- 
tismo eius ante oculos suos, scilicet coram se et coram multis, 
enarrabat. Et Petrus et Paulus in libro canonum dicunt: « Spi- 
ritus omnibus hominibus apparuit. In festo Epiphaniae cessare 
debent opera, quia tunc facta est apparitio Christi, et te- 
status est de eo Pater in baptismo, et Paraclitus in specie co- 
lumbae apparuit eis qui adstabant > ?. 

Quonam tempore descendit super eum Spiritus? Postquam 
baptizatus est et adscendit ex aqua. Ita dixerunt Matthaeus et 
Marcus et Lucas: Postquam baptizatus est et adscendit, de- 
scendit super eum Spiritus et audita est vox propter eum ^. 


! Jon, 1, 33. — ? Act., xir, 25. — ? Cfr. infra, p. 124, n. 4. — * Cfr. 

Et non descendit Spiritus cum esset in aqua ut manifestum 
sit non descendisse Spiritum ut sanctificaret aquam veluti ad 
baptismum Christi, neque ut sanctificaret Christum et faceret 
eum filium sicut nos; sed descendit postquam adscendit ex aqua, 
tantum ut ostenderet eum Filium esse. Si enim secundum ne- 
cessitatem accepisset Spiritum, in baptismo accepisset eum 
sicut nos, non vero postquam adscendit ex aqua. Lucas vero 
addit: Ef cum oraret post baptismum suum, aperti sunt 
caeli el descendit Spiritus !. Non vero necesse habuit orare: 
ipse enim recipit orationes; sed quemadmodum factus est nobis 
primitiae per baptismum suum, ita factus est *primitiae sacer- 
dotum qui orant per orationem suam. Dum enim orat, de- 
scendit in eum Spiritus. Exemplum figuravit sacerdotum qui 
baptizant, ita stant supra baptisterium et offerunt orationes, et 
invocant Deum Patrem ut mittat Spiritum sanctum qui com- 
misceatur aquis baptismatis et sanctificet eos qui baptizantur. 
Et quemadmodum hodie sacerdotes primum baptizantur, et po- 
stea fiunt sacerdotes et orant ad Deum ut mittat Spiritum, ita 
Dominus noster baptizatus est primum, et postea apparuit sum- 
mus sacerdos stans supra baptisterium et vocans Spiritum. Ergo, 
ut sit primitiae et typus oravit, et non quod indigebat; ipse 
enim exaudit orationes cum Patre suo et Spiritu suo sancto. 

Cur hodie non apparet in baptismo Spiritus manifeste quem- 
admodum apparuit super Christum? Scito, o homo! cum bapti- 
zaris, aperiuntur caeli tibi; quamvis non videas oculis tuis, 
noli dubitare. In initio enim rerum, apparitiones manifestae 
solebant fieri, et id propter infideles, quemadmodum accidit 
super apostolos sonus tanquam venti vehementis, et appa- 
ritio tanquam linguarum ignis?, propter Iudaeos ibi ad- 
stantes. Nunc vero sufficiat tibi fides, et firmiter crede, etsi 
manifeste non fiunt signa quae olim facta sunt, ea tamen oc- 
culte fieri. Et ibi scriptum est: In Christum descendit Spiritus; 
hic vero non descendit in sacerdotem, quia semel accepit eum 
in sacerdotio, tamen descendit super aquas et facit eas uterum 
spiritalem regenerationis. 

v. 17) Et ecce vox de caelo dicens: Hic est Filius meus 
dilectus, Nestoriani dicunt: De homine e Maria (nato) qui 

est filius gratiae, in quo Verbum habitat dixit Pater: Hic est 
Filius meus. In illo: In quo complacui mihi, comparat eum 


. cum *[udaeis, qui erant filii secundum Legem. Nos vero dicimus: 


Non sunt Deo duo filii, unus naturalis et alter gratiae, sed unus 
Filius, Verbum Deus, qui incarnatus est et factus est homo. Et 
manifestum est eo quod dixit Paulus: Unws est ergo Deus: Pater 
ex quo omnia, et unus Filius per quem omnia, et unus Spi- 
ritus sanctus in quo omnia. Et etiam nos Christiani unum 
Deum adoramus qui est tres personae: Pater et Filius et Spiritus 
sanctus. — Rursum, si vero ille qui baptizatus est filius gratiae 
est, ex quibus cognoscitur filius naturalis Dei Patris? Ecce, co- 
gnitus est per vocem, et Spiritus apparuit in specie columbae. Et 
si filius non est qui baptizatus est in carne, super quem clamavit: 
Hic est Filius meus, remansit ergo ignotus, et dualitas perso- 
narum manifestata est ad flumen et non trinitas. Sed manife- 
stum est filium naturalem Patris incarnatum esse et factum esse 
hominem; et in baptismo manifestavit eum Pater per vocem, 
et Spiritus ostendit eum per apparitionem, et praedicavit de 
eo Iohannes, ut per tres testes notus fiat, quemadmodum prae- 
cepit Lex ?. — Rursum, evidens est eum non esse filium gratiae 
eo quod non dixit Pater: « Factus est filius meus », sed: Hic 
est Filius meus. Illud « Qui factus est filius meus > non fuisse 
filium et postea factum esse indicat; hoc vero: Hic est, esse 
filium natura et ab aeterno ostendit, qui absconditus erat in 
sua divinitate et apparuit in carne, ut dixit Paulus: De 
filio suo, qui matus est in carne e semine domus David 3. 
Nullibi scriptum est baptizatum esse hominem in quo Verbum 
Deus habitaret. Rursum, effatum: Hic est Filius meus, non 
filium fecit, sed eum qui iam est filius indicat. Et testati sunt 
Petrus et Paulus qui dixerunt *in canonibus: « In festo Epi- 
phaniae vacant ab operibus, quia in eo fuit manifestatio di- 
vinitatis Christi, quando testatus est de eo Pater in baptismo > *. 
hursum, non duae naturae est, sicut dicunt Chalcedonenses, 
sed una natura incarnata, quia haec vox: Hic est, non potest 
significare et indicare duos, sed unum tantum quasi digito 
ostendit. 


! I Cor., vint, 6. 一 ? Deut., XVIL, 6; xix, 15. — ? Rom., 1, 3. — * Can. 

Rursum: Tu enim es Filius meus, dixit, et non factus es; 
nam illud: Tu es, naturae est; id vero: « factus es » ado- 
ptionis filiorum et gratiae est. Nos enim in eo, tanquam in 
primitiis generis nostri, vocat filios et dilectos. Rursum, quia 
audierunt Iudaei a Iohanne de Christo et putabant eum ho- 
minem esse, ostendit Pater eum non esse hominem tantum, 
sed Deum et Filium Dei; et ideo dixit: Hic est Filius meus, 
ut scirent Filium esse Dei ab aeterno, qui incarnatus est. 
Rursum, prius Pater revelavit de Filio suo, quia etiam Fi- 
lius revelaturus erat de Patre et de essentia eius, ne reputa- 
retur mendax, cum Pater prius revelationem de eo fecisset. 
Eo autem quod vocavit eum dilectum docuit sibi coaequalem 
esse in substantia et consubstantialem ; indicare voluit unice et 
singulariter eum genitum esse supra tempora, cui non sunt 
fratres secundum naturam. In illo autem: In quo complacui 
mihi, h. e. nulla est e creaturis quae possit implere volun- 


tatem Patris, etsi scriptum sit de angelis: qui potentes sunt 


virtute el faciunt praecepta eius et voluntatem eius !, non 
tamen sicut par est. Illud enim: Ut impleat voluntatem Pa- 
(ris, Filii est. Im eo complacui ihi, quia ipse solus potest 
implere voluntatem meam. Filius enim et Spiritus possunt im- 
plere voluntatem Patris, et in eis definita est voluntas eius et 
natura eius. Illi enim tanquam *consubstantiales Patris im- 
plent eius voluntatem et noscunt se invicem, et ipsi unus al- 
tero definiuntur. Rursum, In te complacui mihi, h. e. non 
recenter complacuit sibi Pater in Filio, sed: in te volo implere 
oeconomiam, secundum illud: Sacr?ficia et oblationes no- 
luisti ?, h. e. quia non impleta est voluntas Patris ut homines 
in sacrificiis animalium iustificarentur; per sacrificium vero 
Filii sui et per baptismum eius impleta sunt illa; et ideo di- 
xit: In quo mihi complacwi, h. e.: « Hic est Filius meus in 
quo impleta est voluntas mea », id quod non fecerunt obla- 
tiones legales. Et propterea: In capite omnium librorum scrip- 
tum est de eo?, h. e. in initio primo librorum omnium, eius 
adventus in mundum et redemptio per ipsum futura homi- 
nibus praedicabantur; quae facta est per baptismum qui dedit 
hominibus iustitiam gratis, quod non fecerunt sacrificia legis. 

Non autem, sicut dixit Theodorus haereticus: « In filiis electionis 
non mihi complacui, in hoc vero complacui », sed munus cum 
munere comparat et donum cum dono. — Rursum, h. e. in te 
et in tua mediatione complacui mihi, quia homines qui aversi 
erant convertisti. 


[CAPUT QUARTUM] 


v. 1) Tunc lesus ductus est a Spiritu. Qua de causa sub- 
iunxit hanc narrationem post baptismum? H. e. postquam 
accepit quis baptismum aut donum sacerdotii, bellum magnum 
erit Satanae cum eo, ut eum cadere faciat. Et sume tibi in 
exemplum Adamum: quia formatus est et honoratus est in ima- 
gine Dei, dimicavit cum eo diabolus et cadere fecit eum; et 
factus est causa condemnationis posteritati suae. Ita et Dominus 
noster; postquam incepit novam vitam per baptismum, paravit 
se ad pugnam cum diabolo. Et quemadmodum culpa *Adami 
nos omnes reos fecit, ita et victoria Christi omnes nos iusti- 
ficavit. Ita etiam Iob postquam laudatus est a Deo, incepit 
Malignus dimicare cum eo. Ita et unusquisque nostrum, si 
servat baptismum, aut charisma quod accipit, sine macula, 
magnam virtutem accipit a Deo et devincit Calumniatorem. 
Et quando surgit in hominem tentatio a Maligno, per ieiunium 
oportet dimicare cum eo et statim devincitur fugitque. 

Quale debitum solvit Christus per ieiunium quadraginta die- 
rum? Duo debita solvit. In triginta annis quibus observavit 
legem, occidit peccatum et solvit debitum commune, et in qua- 
draginta diebus quibus ieiunavit et vicit Malignum, debitum 
particulare. Et utrumque in corpore humano solvit: h. e. ut 
corpus quod devictum fuerat, ipsum iustificaretur. 

Quare permisit Christus ut tentaretur a diabolo? H. e. ut 
nobis daret virtutem ut et ipsi vinceremus eum. Quia enim Ma- 
lignus pugnavit cum Adamo et devicit eum, et per ipsum etiam 
omnes nos devicti sumus, venit Christus et devicit illum et nos 
roboravit ad certamen. Rursum, Christus non quatenus Deus 
dimicavit cum diabolo, sed quatenus homo. Si enim divina vir- 
tute pugnavisset cum eo, divinitati eius imputaretur victoria et 
non humanitati eius, et non tantum daemones non ausi essent 
cum eo certamen committere, eo quod est Deus, sed nec omnes 

creaturae (simul). Et Dominus noster ut homo vinceret sollicitus 
erat, et ideo in corpore humano devicit Malignum et non per 
divinitatem suam quae non erat damnata. Rursum, si divinitus 
dimicasset cum eo, merito conquereretur Calumniator dicens: 
« Ego cum homine pugnavi et vici; non est magnum quod me 
Deus devicerit: sed aequum erat ut dimicaret mecum et devin- 
ceret me homo, consubstantialis ei *quem ego devici, ad sol- 
vendum debitum ». Rursum, oportebat humano modo pugnare 
cum eo ut hac in re fieret similis Davidi, patri suo, qui modo 
vili pugnavit cum Goliath. Et quemadmodum David non cum 
instrumentis regiis pugnavit, sed cum instrumentis pastoriciis, 
ita et filius eius, non quatenus est Deus pugnavit, sed qua- 
tenus homo. Rursum, iuste devicit eum Christus, sed non ty- 
rannice. Quemadmodum Calumniator velavit naturam suam 
tegumento serpentis, et dimicavit cum Adamo et devicit eum, 
ita et Verbum velavit divinitatem suam tegumento carnis quam 
sibi univit, et pugnavit cum Calumniatore et devicit eum. Et 


. testatur Isaias dicens: Secundum plagam qua percussit ewm !, 


h. e. vulnere quo percussit Calumniator Adamum, percussit 
Verbum Calumniatorem. Rursum, princeps quidem daemonum 
pugnavit cum Christo, et ministri eius daemonesque qui sub 
eo sunt procul stabant; et nude dimicavit cum eo, non vero 
sub tegumento, sicut (pugnavit) cum Adamo. Et id fecit quia 
vidit certamen cum eo esse difficile et noluit per alium ag- 
gredi illum, sed ipse aperte commisit proelium. 

Quare ante passionem pugnavit cum eo? Ut nos doceret ho- 
minem qui accepit baptismum, aut aliud donum, si incurrant in 
eum tentationes formidare non debere, quasi quid novi eve- 
niat ei. 

Quare non, cohibet Deus tentationes? Ut roboretur et con- 
fortetur virtus hominis, ferri instar, ratione charismatis quod 
accepit et ratione victoriae per pugnam et certamen. Rursum, 
non cohibet tentationes ne exaltemur in magnitudine donorum; 
nam decet ut humiliemur. 

Quaeritur utrum fecerit Christus miracula ante ieiunium suum 
an non? Sanctus Philoxenus et alii *dicunt eum fecisse. Màr 
Ephrem et sanctus Iohannes et Mār Isaac in homilia quattuor- 

decima, dicunt eum non praedicavisse neque miracula fecisse, 
donec cecidit Iohannes in carcerem. Docet autem id etiam ordo 
interpretationis Iohannis et Ephremi qui dicunt post reditum in 
Galilaeam electionem discipulorum ponendam esse et postea 
initium signorum, h. e. conversionem aquae. 

Et undenam didicerunt Evangelistae tentationem, cum non 
erant cum eo in deserto? Ipse Dominus noster revelavit eis. 
Quemadmodum enim pugna diaboli cum Adamo revelata est 
per spiritum Mosi qui scripsit de ea, ita etiam lucta Domini 
nostri revelata est Apostolis in cenaculo. 

Quare praecepit nobis orare ne ingrederemur in tentationem? 
Ut doceat nos ne quaeramus propria voluntate tentationes; at 
vero, si incurrant in nos involuntarie, sustineamus eas ut co- 
ronemur; et sumamus exemplum a Christo qui non voluntarie 
exiit ut tentaretur: ductus est, dicitur, a spiritu ut tenta- 
retur, et non ipse exiit ut tentaretur. — Ductus est Iesus a Ca- 
lumniatore; h. e. quia spoliatus est Adamus Spiritu, postquam 
transgressus est mandatum, tunc (ductus est) Redemptor noster 
cum esset in eo Spiritus, et plenus eo esset sicut dixit Lucas: 
lesus plenus Spiritu sancto conversus est a Iordane et e.ciüt 
in desertum ! ; Marcus: Statim eduxit eum Spiritus ?. Mat- 
thaeus: Tunc ductus est Iesus a Spiritu sancto in deser- 
tum; h. e. ut solveret debitum Adami et ei restitueret quod 
ei ablatum est. Sancti Severi: Illud ductus est, quasi ad opus 
sublime et spiritale venit ut daret occasionem tentatori. Id enim 
etiam congruit gradibus voluntariae exinanitionis. 

*lesus ductus est a. Spiritu sancto in desertum. Quando? 
H. e. postquam descendit in eum Spiritus in baptismo. Et hoc, 
quia factus est homo et quia docturus erat: Ne intretis in 
tentationem ?. Dictum est: Ductus est in tentationem, et non: 
Ipse profectus est; et ne quidam opinarentur Spiritum esse 
minorem Filio, ideo dictum est quod duxit eum. Alii: Ductus est, 
quia non consueta via profectus est in desertum, sed repente 
translatus est a Spiritu sibi consubstantiali. Quemadmodum 
Philippum rapuit Spiritus, ita et in Galilaeam profectus est et 
ad Iordanem venit (lesus); non enim statim post baptismum 
suum venit. 

Ductus est in desertum, sicut indicat Matthaeus, sed post 
multos dies; h. e. in urbem aut in locum habitatum non est 
profectus, ut magis incitaret diabolum ad certamen. In so- 
litudine enim et in deserto praesertim aggreditur illos quibus- 
cum dimicat. Et evidens est eo quod aggressus est Evam 
cum sola esset, et quod cum monachis magis luctatur quam 
cum fratribus qui sunt in coenobio. Rursus, exiit in deser- 
tum, ut ostenderet suam virtutem daemonibus in deserto, ut no- 
scerent eum cum expelleret eos ab hominibus in locis habi- 
tatis. Et idcirco clamavit unus eorum: Quid nobis el tibi, 
Iesu? Cognosco te, quis sis!; non quod noverat eum sicuti 
est, id tantum Pater et Spiritus cognoscunt, sed « quemadmo- 
dum vidi et probavi virtutem tuam in deserto, scio te esse 
invincibilem et fugatorem daemonum ». 

Certamen primum in deserto factum est ut sit exemplar ana- 
choretis qui egressi sunt in desertum, quod confortati ieiunio 
devincent Malignum. Et in loco habitato rursum superavit 
eum, in pinnaculo templi, ut sit exemplum coenobitis ?, et inde 
valde prodesse nobis habitationem cum fratribus nostris (osten- 
deret) Si *enim in solitudine tantum devicisset eum, contem- 
psisset eos qui domos incolunt, si vero in loco habitato tantum, 
despexisset illos qui in solitudine sunt; sed superavit eum in 
utroque loco ut proiiceret eum sub pedibus utriusque ordinis. 
In hoc deserto nullus homo ambulabat; sicut docet Lucas 8: 
Cum animalibus erat; quadraginta dies vixit in deserto cum 
animalibus, cum Adamus ne diem quidem integrum egit in 
paradiso deliciarum. 

Ut tentaretur a Calumnialore. Tentationem hic vocat non 
perturbationem aut confusionem mentis quae accidit hominibus 
per operationem diaboli, permittente Deo; sed tentationem vocat 
tres passiones generales: cupidinem ventris, cupidinem gloriae, 
cupidinem argenti !. Tribus his passionibus devicti sumus, et 
illis Christum Calumniator tentavit, et victus est et cecidit. 

Et unde inductus est Calumniator ut tentaret Christum? Et 
ex iis quae audivit ab Elisabeth quae dixit Virgini: Benedicta 
es (wu », et e verbis angelorum et pastorum, et e testimonio Si- 

meonis et Annae in templo, et e testimonio Iohannis voceque . 


Patris: Hic est Filius meus, et e Spiritu qui descendit super 
eum. Omnia illa cum audivisset, anceps fuit Malignus et ac- 
cessit ad tentandum eum ut sciret utrum Deus sit an homo? 

Quare dicit a Calumniatore tentatum esse, et non ab Ad- 
versario (Satana)? H. e. in illo certamine ut calumniator et 
tentator accessit ad Christum; in annis vero baptismum prae- 
cedentibus pugnavit cum eo ut Satana, et non potuit eum aver- 
tere ab honestate; sicut dixit: Venit princeps mundi, et in 
me non est ei quidquam |, h. e. decertavit mecum in deserto; 
et: Quis ex vobis arguet me de peccato?? 一 Appellationes 
satanae: Calumniator vocatur, quia calumniatus est Deum co- 
ram domo Adami: «Invidia enim invidet vobis Deus » ?. Sa- 
tanas, *quia avertit ! eos ab honestate, et ceteros rursum 
avertit. Daemon, quia eiectus est? e gradu suo. Tentator, quia 
seminat cogitationes in cordibus eorum quos aggreditur et 
tentat. — Ad domum Adami accessit quasi calumniator, h. e. 
eo quod dixit: « Invidet vobis Deus »; et ad Christum pariter 
quasi calumniator accessit ut calumniaretur Patrem apud Fi- 
lium, dum dicit ei: « Si filius Dei es, pete a Deo ut faciat 
hos lapides panem; et si exaudierit te, filius eius es; si vero 
non, illusit tibi in eo quod dixit: Hic est Filius meus di- 
lectus ». Ut tentator vero egit dicens: Si filius Dei es, mitte 
te deorsum ^. 

v. 2) Et ieiunavit. quadraginta diebus et quadraginta 
noclibus. leiunio incepit certamen suum, et non oratione aut 
aliqua re alia, quamvis ei non opus esset, cum susceptor sit 
ieiuniorum; h. e. quia Adamus cibo devictus est, voluit Do- 
minus noster per ieiunium vincere Calumniatorem; et insuper 
nos docere post baptismum nobis utendum esse ieiunio. Pec- 
catum enim a principio e cibo provenit: ideo Dominus noster, 
quasi medicus qui vetat aegroto ne utatur rebus quae adduxe- 
runt in eum morbum, post baptisinum induxit ieiunium ad eru- 
ditionem nostram. Et quemadmodum medicus dans medicinam 
aegroto se demittit et gustat eam, non secundum necessitatem, 
sed ut alliciat aegrotum ad potum, ita etiam Dominus noster 

ieiunavit incitans nos ad ieiunandum et ad sanandum morbum 
gulae. Rursum, ieiunavit ut doceret nos proprietates ieiunii. Mosi 
enim impertivit splendorem faciei; Eliae vero adscensionem in 
caelum; Danieli, rursus, scientiam mysteriorum. Rursum, ieiu- 
navit ut diabolus cum putaret eum esurire, incitaretur ad pugnan- 
dum cum eo per concupiscentiam ventris. 

Quid significet ieiunium? *Abstinentiam a cibo corporali et 
otium ab operibus malis; spiritaliter vero, certamen adversus 
spiritus malitiae et alienationem a malis cogitationibusque im- 
mundis. — Et Dominus noster mense Ianuario ieiunavit, et Mo- 
ses in Iunio, et Daniel in Aprili; Eliae vero ieiunii tempus 
ignotum est. 

Quare quadraginta dies tantum ieiunavit Dominus noster? 
H. e. si ultra quadraginta ieiunavisset, quidam dubitassent de 
veritate oeconomiae et dixissent eum non induisse corpus; et 
si infra quadraginta ieiunavisset, reputatus esset minor servis 
suis, Mose et Elia. Rursum, quia formatio hominis in utero 
quadraginta diebus ad perfectionem venit; ita et Dominus 
noster volens regenerare hominem antiquum et facere eum 
novam creaturam, hoc numero usus est. Rursum, homo e 
quattuor elementis formatus peccavit; et cum vellet Dominus 
noster mundare eum, haec elementa constitutiva naturae voluit 
purgare et liberare et restituere absque macula in eorum pri- 
mitiva pulchritudine; ideo cohibuit corpus a cibo ut eiiceret 
ex eo peccatum quod in illud induxit serpens per cibum; et ideo 
ieiunavit XL (dies) ut efficeret mundities t&v quattuor per qua- 
draginta: unicuique elemento decem. Rursum, quia quadraginta 
diebus absorpta est terra diluvio, ieiunavit quadraginta, ne ite- 
rum absorberetur. Pariter etiam Noé quadraginta dies exspec- 
tavit postquam consedit arca, et postea aperuit fenestram et 
emisit columbam. Rursum, qui quadragies percussus est libe- 
ratur a lege; quem enim nolebant liberari a castigatione unum 
infra quadraginta percutiebant, secundum illud: Qwinqwies 
quadragenas una n inus percussus sum |. Et anni Mosis 
hoc numero definiuntur: quadraginta in Aegypto, et quadra- 
ginta in Madian, et quadraginta in deserto. Et ea «quae pe- 
perit masculinum post quadraginta dies *purificanda erat, et 

quae peperit feminam post bis quadraginta !. Et post quadra- 
ginta dies reversi sunt exploratores e terra promissionis *. Et 
quadraginta dies minatus est Goliath Israeli?, et sub finem 
quadraginta dierum cecidit per manus Davidis, sicut diabolus 
coram filio Davidis. Elias propheta ieiunavit quadraginta dies 4, 
et Ezechiel quadraginta dies recubuit in latere suo *. 

Quare honoratus est ab antiquis? hic numerus? Quia viderunt 
oculo prophetiae Christum qui in quadraginta venturus erat 
mundare et sanare genus nostrum. Rursum, cum vellet mun- 
dare genus nostrum quod peccavit per quinque sensus, pro uno- 
quoque ieiunavit octo diebus. Quadraginta imaàmin oportet 
dicere, et non quadraginta ia wmin, et quadraginta noctes; 
iawmà enim e nocte et die constituitur, h. e. xxiv horis; 
imàmà vero xir horis. Et uno quidem die, qui erat ultimus 
quadraginta dierum ieiunii Domini nostri, accessit diabolus et 
commisit tria certamina ; si autem non, non quadraginta noctes 
diesque ieiunaverit, sed amplius. Et post tentationem venit ad 
locum ab hominibus habitatum. Et tres aut quattuor dies post- 
quam reversus est, fecit ex aqua vinum et elegit discipulos. 
Alii dicunt tertio die post baptismum fecisse ex aqua vinum. 

Postremo esuriil ; h. e. ut ostenderet se sumpsisse corpus no- 
stro simile, quod potest esurire, et daret occasionem tentatori im- 
pugnandi. Si enim non vidisset eum esurientem, non accessisset 
ut pugnaret et tentaret. Rursus, in fine sui ieiunii esuriit; h. e. 
quia necessitas eius et eius oeconomia in eius voluntate po- 
sitae erant. Lucas vero dixit: Cum exacti essent, esuriit 7; 
h. e. non enim initio aut paulatim invasit in eum fames se- 
cundum ordinem naturae, quemadmodum in Mosem et Eliam ; sed 
in fine *quadraginta dierum esuriit. De Mose et Elia non est 
scriptum quod esurierunt, quia homines erant, et homines certo 
esuriunt; de autem Domino nostro scriptum est quod esurivit, 
quia Deus fuit qui incarnatus est, ne opinarentur quidam eum 
non assumpsisse corpus. Et fames eius non concupiscentiae fuit, 
sed voluntariae necessitatis. 

Quare non resplenduit Dominus noster per ieiunium suum 
sicut Moses? H. e. ne videret Satanas et terreretur et non pu- 

gnaret. Et rursum, splendor servabatur ad tempus transfigu- 
rationis eius supra montem. Rursus, etiamsi fames eius erat 
vere sicut nostra, tamen modus famis diversus a nostro. Nos 
enim necessitate invadit fames, ipse vero voluntarie esuriebat ; 
et manifestum est eo quod cum non permitteret ut corpus 
suum demergeretur in mari, facile ambulavit super aquas. 
Ergo, etiamsi toleravit corpus eius passiones naturales et non 
culpabiles et voluntarias, tamen per potentiam Verbi quod uni- 
tum est corpori hypostatice tolerabat eas, et non vi aut involun- 
tarie, sicut corpora nostra. Rursum, non quatenus Deus est, 
esurivit; is enim est qui sustentat et satiat esurientes; sed esu- 
rivit quatenus factus est homo, et ita idem ipse et non alius 
aut diversus. 

Et quomodo scivit Satanas Dominum nostrum esurire? Eo 
quod vidit eum adspicientem radices, quasi velit sumere ex 
ipsis. Rursum, ipse ostendit ei in facie sua signum famis: ocu- 
los excavatos, incessum debilem, membra languentia, carnem 
tabescentem; et ideo intellexit (diabolus) videri in eo signum 
famis. 

v. 3) Et accessit ille qui tentat; h. e. quando vidit in eo 
signum famis. — Quare non accessit ad eum cum ieiunaret, 
sed postquam esuriit? H. e. ut nos doceret excellentiam ieiunii, 
quod armatura *est adversus Satanam, qui non potest accedere 
ad nos dum ieiunamus, nisi defecerimus. Rursum, tentavit eum 
triginta annis elapsis et non potuit ad peccatum eum ducere ne- 
que opere neque sermone, et maxime illis quadraginta diebus in- 
citavit contra eum certamina occulta phantasiis et cogitatio- 
nibus nec invenit in eo locum. Ad aetatem enim Adami, cum 
nondum comederat ex arbore, pervenerat, et cum non devi- 
cisset eum spiritaliter, apparuit corporaliter ut pugnaret facie 
ad faciem. 

Et quae causa impulit eum ad excitandam pugnam? Sancti 
Iohannis: Cum audivisset angelum dicentem: Regni eius non 
erit finis ', et Elisabeth vaticinantem de eo, et Iohannem exul- 
tantem, et angelos laetum nuncium annunciantes, studuit po- 
tentiam eius evertere, et voluit calumnia matrem eius prae- 
textu adulterii perdere ipsumque cum pueris occidere; sed 

cum consilium eius non successisset, induit figuram hominis et 
luetatus est cum eo; verbis quidem commisit certamen, non 
vero cogitationibus ut facit erga nos. 

Et in qua forma apparuit Satanas? Sancti Iacobi Datna- 
nensis: Ut curator, et ut consiliarus, et ut angelus qui adiutor 
est viri perfecti, quasi missus sit ad eum ut subveniret neces- 
sitati eius, et non quasi inimicus. Màr Ephremi: In deserto et 
in angulo templi apparuit ei ut homo; in monte vero seipsum 
glorificavit, et mutavit speciem suam, et locutus est magna ut 
putaretur Deus esse. Alii: In deserto quidem in forma mendici 
et famelici apparuit, h. e. ut incitaret eum ad faciendos lapides 
panem pro seipso et pro diabolo; et in angulo templi in figura 
summi sacerdotis, et in monte rursum in imagine regis qui 
omnia possidet. 

*Ni filius Dei es, dic ut isti lapides panis fiant. Haec est 
tentatio Calumniatoris. — Quaeritur itaque quid opinabatur Ca- 
lumniator eum esse, Deum an hominem? Theodorus nesto- 
rianus et alii dicunt: Ut homini et debili proposuit ei tenta- 
tionem, ut etiam eum devinceret per cibum, tanquam Adamum. 
Et quia non potest ad peccandum invite ducere homines, e 
passionibus naturalibus proponit eis incitamenta tentationum 
suarum; sicut fecit erga Adamum ad quem accessit circa ho- 
ram sextam, cum eum videret esurientem, ita et hic, postquam 
adspexit in Domino nostro indicium famis, accessit ut tentaret 
eum quasi hominem. Si enim Deus tentatus est et vicit, res 
mira non est, quia Deus est, et nobis eius victoria nil prodest. 
Sancti Iohannis: Cum ergo dixit ei: Non fentabis Dominum 
Deum tuum, non seipsum revelavit; alioquin non excita- 
visset certamen tertium. Sancti Philoxeni: Sciens eum Deum 
esse impugnavit eum. Et quomodo tentabat eum, cum sciret 
eum esse Deum? Et dicam: Ex quo cecidit de caelis usque 
hodie, licet sciat Deum esse, pugnat cum ipso. Et si dicat quis 
diabolum cum ignoraret eum esse Deum pugnavisse cum eo, 
iam autem non est ei reprehensio; si vero sciens dimicavit, id 
damnat eum. 4b initio enim et usque nune pugna ordinata 
est ab eo adversus Deum; incepit quidem ab Adamo, et adver- 
sarius factus est omnium eius dispositionum, et in rebellionem 
induxit secum etiam angelos qui sibi subordinati erant; et hoc 
quidem cum sciret Deum et persuasum haberet esse suum crea- 

torem! Ergo, quemadmodum cum sciret Deum pugnavit cum 
eo, ita et sciens Christum *Filium Dei, luctatus est cum eo. 
Et manifestum est ex illo quod dixit: Quid nobis et tibi Iesu, 
Fili Dei?! et: Scio te quis sis, sancte Dei?; et: Hi homines 
servi sunt Dei ?. Sed quemadmodum, si evenerit oculo laesio 
quaedam et caecus factus erit, non distinguit colores: ita et 
passio occaecat mentem; caecitas enim naturae rationalis est 
malitia. Ignorantia itaque contigit daemonibus et incitavit eos 
ut pugnarent cum Deo. Sancti Patres dicunt malam passionem 
qua cecidit Satanas e caelo superbiam esse; putavit enim Deum 
esse debilem; et idem opinatus de Iesu, cum optime sciret 
eum esse Filium Dei, incepit pugnare cum ipso. Sanctus Iohan- 
nes et Severus et lacobus Datnanensis dicunt: Cum esset in 
dubitatione, incepit tentare; hominem non credebat eum esse, 
quia audivit de eo testatum esse Iohannem et Patrem e caelo; 
neque Filium Dei eum esse certus erat cum videret eum ha- 
bere corpus palpabile et esurire. Et quia manebat inter dubia, 
verba dubitationibus plena adhibet: Si Filius Dei es, dic; 
h. e. non dixit: « Si esuris », ne imminuat honorem eius. 
Putavit enim laudatione decipere eum recitando gloriam eius: 
« Si verax est vox Patris, qui vocavit te filium suum, et non 
decepit te, sicut decepit Israelem quem vocavit filium primo- 
genitum et qui postea perpessus est peiora quam servi: ecce 
tempus ostendendi filiationem tuam; in deserto es et fame 
torqueris, ostende nunc virtutem tuam ut vivas, et ego con- 
fitebor te esse Filium natura et non gratia ». — Lucas 4 unum 
lapidem dixit, et non plures lapides, sicut Matthaeus. 

*y. 4) Scriptum est enim: Non tantummodo pane vivit 
homo, sed omni verbo. Et id quod Dominus noster respondit 
scriptum est in libro Deuteronomii?. Vixerunt sane sexcenta 
milia peditum absque pane quadraginta annis et comederunt 
manna. Et in Libro sacerdotali scriptum est: Dixit Deus: 
Servale mandata mea et vivelis. Homo qui faciet ista vivet 
per ea’. 

Et quomodo vivant homines absque pane? Et dicimus: Si 
observavissent Adam et Eva mandatum, non fame neque fati- 

gatione vexati essent; nam facile erat ei ut vivificaret eos 
absque cibo, quemadmodum servavit Mosem et Eliam quadra- 
ginta diebus, et sexcenta milia quadraginta annis. Nam cum 
ipse pani conferat virtutem vivificatricem, quanto facilius est 
ei etiam absque cibo vivificare solo verbo homines. Si enim 
definita est virtus eius nec potest sine pane vivificare: iam 
neque Deus est; neque id verum est quod scriptum est de eo, 
nempe vivificare omni verbo! Nos vero dicimus: Potest omni 
verbo vivificare omnia, quemadmodum vivent homines post 
resurrectionem absque pane, quia: Omne quod vult facit in 
caelo et in terrat. 

Et e Scripturis respondit Dominus noster Satanae ut is in- 
tellegeret eum non esse alienum a Patre suo, sed esse Filium 
natura. Et decebat ut e Scripturis responderet illi qui prae- 
ter Scripturam postulavit fieri miraculum panis. Et hoc verbo 
duo ostendit Redemptor noster: constantiam suam, eo quod non 
fecit panem, ut sanaret aviditatem funestam Adami qui se non 
abstinuit ab esu fructus; et ignorantiam tentatoris, qui nescie- 
bat hominem absque pane vivere, quando Deo id placet. — 
Rursum, dicit ei Dominus: Scio *ego quod cibo sanatur fames, 
et in labore colligitur cibus; et haec duo peccatum fecit: ut 
fatigemur diutius et comedamus insatiabiliter. Non vero fecit 
Dominus noster panem e lapidibus, ne satisfaceret eius cupi- 
dini iniquae, quamvis alio loco concesserit ei petitionem eius, 
nempe cum ingressus est in porcos; tamen ibi non eius volun- 
tatem fecit; sed quia voluit ibi patrare miraculum in regione 
Gedarensium, ut ad ipsum se converterent, ideo permisit im- 
pleri eorum petitionem, non vero postea eorum consilium pra- 
vum perfici; sperabant enim Gedarenses eum occisuros, post- 
quam permiserit eis ingredi in porcos ?. 

Rursum, si fecisset. panem e lapidibus notum fuisset eum 
esse l'ilium Dei et fugisset Calumniator et non impugnavisset 
eum certamine secundo, et via oeconomiae clausa esset. Rur- 
sum, docuit nos se non esse promptum ad facienda miracula, 
quando accedunt ad eum non fide sed probationis causa, se- 
cundum illud: Generatio mala signum quaerit 3. Rursum, 
docuit nos etiamsi aliquid utile suadeat nobis diabolus, ne ab eo 

interpr. B. ToURAIEV (3 fr. 75; versio seorsum; 1 fr. 25). 
Arabica. | l 
Ser. I, t. 1. PErRUs 1BN RAHIB. Chronicon orientale, ed. et interpr. 
L. CHEIKHO. (11 fr. 50; versio seorsum: 5 fr. 50). 
— . 4.9. SEVERUS BEN EL MoQarra*. Historia Patriarcharum Ale- 
avuoulrtuoruin, ed. CHR. FRED. SEYBOLD, fasc. I. (textus: 
7 fr. 50). 
—  t&.48R. Synaa varium. Alevandriium, edidit I. FORGET; fasc. 1 
(textus: 8 fr. 50). 

recipiamus, sicut ipse Dominus noster ad silentium redegit 
daemones qui eum proclamabant, et Paulus increpavit spiritum 
divinationis !! Et quomodo cupiebat Satanas vincere in hoc? 
h. e. si* dixerit Redemptor noster, et fiet panis, caperetur 
gloriatione; et si dixerit, et non fiet, irasceretur et murmuraret 
in Deum, sicut Israel, et fieret reus. Dominus autem noster 
eum superavit in hac prima tentatione cupidinis, et in ea 
cupidine devicit omnes concupiscentias quae adhaerent ei: nam 
passio prima est haec cupido ventris, et ea devictus est Adam, 
non necessitate, sed *concupiscentia. Dominus autem noster 
devicit necessitatem et concupiscentiam. Rursus, dicunt non- 
nulli: propter ventrem evenerunt omnia mala. Christus vero 
ostendit diligentes nec hac vi cogi ut faciant aliquid inde- 
cens: esurivit enim, sed non obedivit inimico, ut nos doceret 
ne obsequamur ei. Et rursus, etsi ad famem reducamur, non 
discedamus a Domino nostro. 

v. 9) Tunc duxit eum Calumniator in urbem san- 
clam; h. e. in Ierusalem, quae appellata est civitas sancta, 
quia sanctitatibus Dei impleía est, quia sanctitates seu my- 
steria in ea perfecta sunt; et Daniel eam ita nominavit *. 
Clades autem Calumniatoris in primo certamine excitavit cer- 
tamen secundum; nam mos est athletarum, quando sunt de- 
victi, commutare certamen, propter spem victoriae. Et quia 
vidit eum non subiectum esse cupidini ventris, excitavit in 
eum certamen cupidinis gloriae. — Illud autem: duxit eum, 
non (est quod) sicut animalia ducebatur ab illo: hoc enim, 
quod illorum est qui a daemone agitantur, ipsi repugnat. 
Nec enim homines potest vi ducere, multo minus Christum, suum 
creatorem. Sed quod ducebatur Deus, id ostendit eum voluntarie 
haec suscepisse. Nos quidem, e loco in locum migrantes, ne- 
scimus qualem laqueum tendit nobis Satanas; Christus vero, ut 
Deus, praescivit consilium Calumniatoris et quae ei adducturus 
erat. Et abiit in desertum, et in civitatem sanctam et in montem, 
ut rabiem illius frangeret et nobis victoriam facilem redderet. Et 
quemadmodum vir fortis, exiens in locum inimicorum, se ipse tradit 
in manus eorun, et cum sit in manibus eorum, se vertit contra 
eos et *delet eos, ita et Dominus fecit. — Sancti Philoxeni: 
Inveniebatur autem tentator opportune in locis ad certamen 

! Cfr. Act. Apost., xvi, 16. 一 DAN., II, 28; Ix, 24. 

aptis. — Sancti Iacobi de Batnan: Fecit certamen primum et 
devictus est; et coactus est suscipere secundum et occasionem 
non invenit. Certamini primo occasio erat fames; secundo 
vero non erat occasio in deserto. Et Calumniator meditabatur 
in corde suo: Quaeram locum in quem eum traham, ut se 
de eo praecipitaret. Et cum cogitaret se, si inveniret oppor- 
tunitatem, victurum esse, motus est Dominus noster reapse 
spiritaliter, et adscendit e deserto et stetit supra pinnaculum 
templi. Inimicus vero ignorabat quare mutavit Dominus noster 
locum, attamen gavisus est valde et incepit certamen. — Alii 
dicunt: Per conversationem manifestam et colloquium pro- 
tractum, duxit eum et adduxit in civitatem sanctam, quasi 
inspecturi essent structuram templi, et ascendere fecit eum in 
pinnaculum. — Rursus, ductionem eius, occursum eius vocat. 

Et statuit eum super. pinnaculum templi: h. e. cornu ! 
altum et exterius templi. Et quia voluit Satanas ut ibi staret 
Redemptor noster, statim ibi stetit. Primo quidem, ut haberet 
occasionem dicendi: Si Filius Dei es, et cetera; secundo, ut 
lerreret eum et tremefaceret eum profunditate alta sub eo, et 
diceret ei: 

v. 6) Si Filius Dei es, praecipita te deorsum; h. e. si 
ceciderit et non laedetur, ecce visus est cupidus vanae glo- 
riae, et notum est eum esse Filium Dei et eum quaerere glo- 
riationem. Et si ceciderit et morietur, procuravi mihi quietem 
ab eo. Et si laedetur tantum, adducam eum ad murmuratio- 
nem contra Patrem, eo quod non servaverit eum. Si autem tacet 
et non respondet, videbitur ignorans. Et si se praecipitasset, 
non laesus fuisset: et notum est eo quod quando adduxerunt 
eum *in cacumen montis et voluerunt eum deicere, transiit 
per eos ?. Ipse enim est creator altitudinis et profunditatis. 
Non se praecipitavdt, ne faceret quid gloriatione; et deinde, 
quia decebat ut devinceret malignum non per signa, sed longa- 
nimitate. — Et rursus ut, si acciderit nobis tentari, e verbis 
Scripturarum reddamus responsum inimicis nostris, et virtute 
eius verborum curemus passiones. 一 Scriplum est enim: 
Angelis suis praecipiet de (e. Hoc in psalmo xc est *. Et 
dicunt nonnulli: Non de Domino nostro dictus est psalmus, sed 

! [n textu lege (cum codd.): bo. — * Cf, Luc, 1v, 29, 30. 一 
* Ps. xc, 11. 

de quolibet qui confidit in Deo. Et quare ergo adduxit id 
testimonium, cum non sit dictum de Domino nostro? h. e. 
quia vidit Dominum nostrum respondere e Scriptura, voluit et 
ipse imitari eum. At testimonia quae adduxit Christus convenie- 
bant rei, Satanas vero stolide respondit !. Rursus, adduxit de- 
monstrationem, ut deciperet Dominum nostrum ; ut cum audiret 
angelos se custodire, se praecipitaret. Rursus, quia nondum 
perceperat euim esse Deum, sed quasi viro iusto adduxit testi- 
monium. — Sancti Iacobi Batnanensis, e sermone de tentatione: 
De Domino nostro dixit David hunc psalmum; et ait: Etiam 
si de Domino nostro dicantur verba haec: « Angeli iussi sunt 
custodire eun », attamen, non illum se praecipitaturum desursum 
de pinnaculo templi dixit. 

v. 7) Rursum, scriptum est: Non tentabis Dominum 
Deum iuum?; h. e. non tentabis nie qui sum Dominus Deus 
tuus. Et non est accurata haec explicatio; sed dixit: Nemini 
licet tentare Dominum Deum suum, petendo ab eo adiuto- 
rium per tentationem. Non enim licet homini se praecipitare 
voluntarie* in abyssum quamdam vel in foveam, dum dicit: 
Tentabo in hoc Deum, utrum adiuvabit me an non? Talem enim 
non adiuvat, sed illos in quos coacte venit tentatio. Dicunt 
patres: In necessitatibus nos decet Deum implorare; absque 
autem necessitate tentare Deum periculo plenum est. Rursum, 
se praecipitare e summo deorsum, id Satanae est; nam a prin- 
cipio se praecipitavit ex alto, dum pro sublimi factus est in- 
ferus. Proprium autem Christi est hos qui deorsum. ceciderunt 
educere et sublevare, secundum illud 3: Cui» sublatus fuero 
in allum, omnes traham ad me. 

v. 8) Rursum, duxit eum Calumniator in montem valde 
eleratum. Hoc est certamen tertium. Illud autem duxit eun, 
hoc erat: Inveniebatur Dominus noster, quo vellet Calum- 
niator. Ergo illud: Ductus est a Spiritu sancto, id significat : 
quo vellet Spiritus ut decertaret Iesus cum tentatione, illuc ibat, 
ut acquiesceret voluntas Filii voluntati Spiritus sancti. — Et qua 
de causa fecit eum adscendere in montem? h. e. ut mutaret 
certamen, spe quod eum devinceret, et ut videret ille, stans in 

! [n eod. A: « stolide ot temere produxit illud (testimonium), nam 


sensus non congruit cum data responsione ». — * Deut., vi, 16. — 
? Jon, xit, 32. 


p. 186. 


< 1410 p+ 
loco alto, quae ei ostensurus erat. Et rursus ut, cum taederet 
eum adscendendi in montem altum, propter ieiunium, cogno- 
sceret Calumniator eum hominem esse. Ef ostendit ei omnia 
regna lerrae et gloriam eorum. Non in realitate, sed in ima- 
ginatione phantasmatum transferebat ea coram illo: et non in 
terra ordinavit ea, sed in aere sparsit adumbrationes urbium, 
regum et gentium, et divitias et tronos. Dicitur rursum, etiam 
illud: daurit eum in cirilatem sanuctain et posuit eum in 


p. 187. pinnaculum templi, žin phantasia esse, sicut regna. Erga 


p. 188. 


Mosen realiter factum est a Deo ut transiret tota terra 
promissionis coram ipso. Satanas autem id imitans egit quid 
falsum. Et evidens est, etsi hoc monte non sit altior, non 
posse hominem inde videre omnia regna terrae et gloriam 
eorum, cum ne terra quidem Israel sola exinde videri poterat; 
sed, ut plurimum, duas vel tres stationes itineris videbat. Rur- 
sum, ex eo quod dixit Lucas!: breri tempore ostendisse 
ei omnia regna; nam evidens est parvo tempore non posse homi- 
nem ea videre, neque tempore multo et longo, sed multis 
annis, cum circuitu protracto. Patet ergo eum in phantasmate 
ostendisse ea, sicut solet componere imagines rerum quae in 
eis inveniuntur; non enim naturam rerum potest ostendere, 
sed imaginem fallacem, ad instar incantatorum, qui fascina- 
tione ostendunt, quod ad tres dies tantum manet. Dominus 
autem noster in imaginatione non adspiciebat ea. Si enim 
Moses, qui est. servus, non deceptus est phantasia. magorum 
Aegypti, Christus, qui est Dominus Mosis, quomodo deceptus 
esset phantasia ? Illo: Ostendit ez omnia regna, docuit ne 
unum quidem regnum omisisse, quod non finxerit coram co. 
Illo autem: gloriam eorum, significavit decorem et ornatum 
quem sparsit super gentes et civitates quas in aere finxit. 

v. 9) Haee omnia libi dabo. si carens adoraveris me. 
Intellege eum non. sicut quemnam vulgarem consideravisse 
Christum; et notum est eo quod apud ipsum magni aestimatur 
adoratio Christi, et praetiosior adorationibus omnium regno- 
rum: aliter enim, pro eius adoratione non commutasset. ado- 
rationes onmium regnorum. Et adspice *impudentiam eius, cui 
non sufficit rapere. gloriam divinitatis, sed etiam adorationem 
petiit a Domino universi. Lucas autem dixit?: Tibi dabo po- 

leslatrem quae mihi tradita est. Dicens: quae mihi tradita 
est, ostendit non ipsius esse creaturas et gloriam earum. Deus 
enim non dedit Satanae potestatem gentium !: Domini enim 
est lerra in plenitudine sua; et?: Meum est argentum et 
meum est aurum. Sed hic impudentiam suam ostendit Satanas, 
eo quod se putavit esse Deum, et postulavit adorationem, et 
dixit suas esse creaturas. Et quis tradidit regna Satanae, nisi 
illa, propria voluntate, se ipsa ei tradiderint, sicut dixit Pau- 
lus?: Nescitis quod cui paratis vos ut obedialis, huius servi 
estis ? 

v. 10) Tunc respondit ei Iesus: Vade Satana! Nonnulli 
dicunt: Increpatio est quam in eum clamavit vehementer. Mar 
Iohannes dixit: Praeceptum potius est quam increpatio. In 
primis certaminibus non increpavit eum, ne forte timeret et 
aufugeret, et praetermitteretur certamen tertium; hic incre- 
pavit eum et praecepit ei, quia voluit sumere adorationem a 
Domino creaturarum, et quia blasphemavit et dixit creaturas 
ipsius esse. Dicens: Vade, Satana! tulit ab eo potestatem om- 
nium hominum, et patefecit euin satanam esse. Et hoc est quod 
dixit Dominus noster *: Videbam Satanam qui cecidit ut 
fulgur e caelo, h. e. in fine tertiae tentationis, cum postularet 
ab eo adorationem. Vocavit eum proprio nomine Satana, et 
in hoc verbo is tremuit et cecidit; et abstulit ab eo potestatem 
omnium gentium et regnorum. Rursum, opinabatur Redemp- 
torem nostrum eum non cognoscere, et ubi' vidit se ab ipso 
cognosci et vocari Satanam, tremuit et fugit et cecidit, et 
rursum non proposuit ei *aliam tentationem. — Scriptum est 
enim?: Dominum Deum luum adorabis; h. e. Deum solum 
oportet adorare et non Satanam, ipsumque colere et non Ca- 
lumniatorem. Hoc in Exodo scriptum est, in uno e decem prae- 
ceptis, scilicet 5: Non erunt tibi dii alieni praeter. me. 

v. 11) Tunc reliquit eum Calumniator; h. e. discessit ab 
eo, in ictu oculi, et e manifestatione venit in absconsionem et e 
visibilitate precaria qua involvebatur ad invisibilitatem natu- 
ralem rediit. — £t ecce angeli accesserunt et. ministrabant 
ei. Eo quod dixit accesserunt, indicavit eos in distantia fuisse. 
Et non permiserat eis accedere et videre, ne forte timeret 

! Ps. xxi, 1; 1 Cor., x, 26. — * AGG. ri, 9. 一 * Rom., vi, 16. 一 
* Lrc x, 18. — * Deut., vi, 13. — * Ex., xx, 3; Deut., v, 7. 

adversarius. Et angeli quidem in alto, daemones vero in pro- 
fundo, exspectabant quis ex eis victor evaderet; daemones 
quidem sicut dubii, angeli vero sicut firmi. Quando autem de- 
victus est diabolus et fugit, accesserunt angeli et ministra- 
bant ei. Accessisse angelos et ministravisse dixit Evangelista, 
speciem vero ministerii eorum non proposuit. Verumtamen 
aliqui dicunt: alii victum corporalem ei parabant, alii autem 
laudabant eum propter certamen et victoriam qua devicit; ut 
nos discamus quod, postquam vicerimus, angeli nos suscipient, 
sicut. susceperunt. Lazarum post. gravem agonem miseriae. — 
Lucas autem dixit!: Cum nbsolvisset diabolus tentationes 
suas, recessit ab eo ad lempus: h. e. cum spe agendi in 
Iudam, qui traderet eum, et excitandi Iudaeos, qui occiderent 
eum. Hoc est. enim consilium Satanae; ubi non potuit tenta- 
tione seducere Filium hominis, parat ei necem, quae forte sit 
causa niultis ut. rebellarent in eum. Et ideo a tempore tenta- 
tionis usque ad crucifixionem non paravit denuo tentationem 
Domino nostro. — Hisce tribus tentationibus, quae propo- 
sitae sunt Domino nostro, includuntur omnes tentationes Sa- 
tanae, quae sunt *cupido ventris: ex hac nascitur gula, avi- 
ditas, ebrietas, fornicatio, ornatus vestium, cum ceteris peccatis; 
cupido gloriae: ex hac nascitur gloriatio, elatio, superbia, 
invidia, odium, litigatio, scissiones, divisiones, et cetera ; cupido 
pecuniae: ex hae provenit cupiditas, aviditas, furtum, sacri- 
legium, mendacium, iuramenta, scissiones, rixae, caedes, et 
cetera. Illo autem: vt fiant lapides panis, passionem cupidinis 
ventris proposuit; illo: praecipita te deorsum, cupidinem glo- 
riae, et illo: lbi dabo regna, cupidinem pecuniae movit in 
eum. Rursum, propter delectationem in peccatis cadimus, et 


propter vanam gloriam quod non decet facimus, et propter 


cupidinem possessionum ab honestate recedimus. Et quia 
gravior et peior est passio cupidinis pecuniae, quae est radix 
malorum, sieut Paulus quoque dixit ?, ideo servavit eam dia- 
bolus in finem. Mos est eis qui decertant ut graviora in finem 
aggrediantur, a minoribus incipientes et maioribus termi- 
nantes 3 — Sancti Philoxeni: Ardua est pugna cupidinis 

! Lec, 1v, 13. 一 I Tim., vi, 10. — ? A addit: «Sensus corporis 
quibus impugnat malignus: visus, auditus, odoratus, gustus, tactus; 
sensus animae: mens, cognitio, intelleetus, iudicium, scientia ». 

gloriae, peior et gravior omnibus; et sicut ordinavit Lucas 
tentationes, ita sunt. — Sancti Iohannis: Quo modo ordi- 
navit eas Matthaeus, sunt. Et videtur hoc esse verum, quia 
a minoribus incepit et maioribus terminavit. Lucas quidem 
cupidinem gloriae ultimo posuit, quia medicus est, et fortasse 
novit cupidinem gloriae et gravitatem eius, et ideo collocavit 
eam ultimam. — Alii dicunt: Illae (tentationes) gulae *et ava- 
ritiae in deserto et in monte evenerunt; haec autem superbiae, 
postquam reversus est, secundum ordinem Lucae. Alii: Uno 
die proposuit diabolus certamina haec omnia. Alii: In finem 
eius ieiunii proposuit illam cupidinis ventris, et illam vanae 
gloriae post aliquod tempus, et illam cupidinis pecuniae pa- 
riter post tempus. Quidam dicunt: Phantasma ostendit Satanas 
in tentatione; quomodo imputanda est victoria Domino nostro? 
Et dicimus: non erat necesse ut Dominus noster vinceret, sed 
ut denudaretur Satanas et damnaretur. Rursum, victoria vera 
est quae per cognitionem fit, et non vi coactiva; ut praesciat 
quis fraudes inimici sui et per ipsas eum puniat, victoria est 
vera. Omnis enim victoria quae non in cognitione fit, vana 
est et non vera. Et ideo in deserto ostendit eis virtutem suam, 
ut cognoscerent eum cum eos expelleret in terra culta. 

v. 12) Cum autem audivisset Iesus Iohannem traditum 
esse, profectus est in Galilaeam; h. e. post tentationem eum 
profectum esse in Galilaeam tres Evangelistae scripserunt, sed 
illum discessum primum in Galilaeam, qui post traditionem 
Iohannis accidit, solus Matthaeus notavit. Cum de rebus gestis 
in Galilaea post constrictionem Iohannis vellet dicere, pauca 
ex his quae acciderunt antequam incideret Iohannes in vin- 
cula, commemorare sibi proposuit. Eusebius dicit in Ecclesia- 
stica, id est in historiis ecclesiasticis ! « Hi tres Evangelistae, 
quae, postquam traditus est Iohannes in carcerem, unius anni 
spatio facta sunt a Domino nostro tantum (scripserunt ?) »; et 
hoc in opere exposuit quod postquam traditus est Iohannes in 
vincula, dicunt statim Iesum incepisse praedicationem, et dum 
traditionem Iohannis post ieiunium et tentationes immediate 
narrant, quae operatus est ante traditionem Iohannis omit- 
tunt, *ut Iohannes Evangelista scriberet, verbi gratia mi- 
raculum in Cana, et disputationem quae facta est inter Iu- 

| EvsEB., H. E., lll, xxiv (Patr. Gr., XX, 205). — * Supple e3&3J. 

daeos, et sequentia. Matthaeus quidem servavit ordinem, cum 
initium fecerit narrando de baptismate et de tentationibus, et 
quomodo coeperit Redemptor noster praedicare et quomodo 
praeceperit apostolis ut agerent. — Iohannes traditus est; h. e. 
in carcerem. Profectus est in Galilaeam; h. e. ut nos doceret, 
ne incurramus audacter in tentationes proprio motu, sed fu- 
giamus ab eis. Non enim est culpa, si fugiat quis a ten- 
tationibus, sed magna iactura est, si non sustineat, quando 
cadit in eas. Rursum, profectus est, ut sedaret invidiam Iu- 
daeorum in se. 

v. 13) Et reliquit. Nazareth; h. e. propter incredulitatem 
habitatorum eius. Et venit habitare in Capharnahum ; M. e. 
ut adimpleretur prophetia de eo, et ut caperet ibi apostolos, 
et quia ibi erant multi e gentibus. In confinibus Zabulon el 
Nephtali; h. e. in illo loco erant hae tribus vicinae ad 
invicem. 

v. 14) Ut impleretur quod diclum est per Isaiam di- 
centem !. Ut ostenderet se venisse et operari, sicut prophetae 
vaticinati sunt. Rursus, quotiescumque proficixcebatur in re- 
gionem gentium, Iudaei praebebant ei causam. Quia enim conie- 
cerunt Iohannem in carcerem, fecerunt ut abiret in Galilaeam. 
Et quia putabant contrarium legi conversari cum Gentibus, 
adduxit testimonium Isaiae qui dixit ?: 

v. 15) Terra Zabulon, terra Nephlali et caetera. Quomodo 
ergo propheta praedixit, ita fecit. 

v. 160) Populus qui sedet in tenebris. « Tenebrae » autem 
sex modis dicuntur. Primo, privatio lucis. Secundo, Calumniator, 
secundum illud 3: Tenebrae non e«ttigerunt eum. Tertio, pec- 
catum, secundum illud * Omnis qui peccatum facit in lene- 
bris ambulat. Quarto, hic mundus *ceorporeus, secundum illud 5: 
Lux in tenebris lucet. Quinto, ignorantia tenebrae. vocatur. 
Sexto, error tenebrae nuncupatur. Hie autem errorem tene- 
bras appellat. Lucem magnam vidil. Pariter, et « lux » multis 
modis dicitur, Primo, Deus vocatur lux. Secundo, lux sensi- 
bilis quae illuminat oculos. Tertio, boni mores lux vocantur. 
Quarto, lex lux nominatur. Quinto, Christus lux appellatur. 
Hic autem, « lucem » ipsum Christum vocat. Et « magnam » 

! ]5, IX, d. 一 3 ls, ix, d — ? I lon., 1, 5. — * Cfr. I Ion., 11,4. 一 
* Jod. 1, 5. 

vocat eam, quia illuminavit homines et liberavit eos a tribus 
tenebris: diabolo, peccato, ignorantia. Et servavit eos a du- 
plice morte: animae et corporis. Populus: non tantum gentes 
dicit, sed et populum Israel. Qui sedet, dixit, et non qui am- 
bulat; signum desperationis. Sedebant enim in tenebris et non 
poterant surgere et ambulare, donec orta est lux iustitiae !. 
— Et iis qui habitant in umbris mortis: errorem vocat « um- 
bras mortis ». Lux orla est eis; h. e. non quod ipsi quae- 
sierunt et invenerunt eam, sed ipse in bonitate sua se revelavit 
et apparuit eis. 

v. 17) Ex inde incepit lesus praedicare; h. e. quando 
cecidit Iohannes in carcerem. Ab initio non praedicavit Christus, 
ne divideretur populus, se adiungens ? ex parte ei et ex parte 
Iohanni. Nec ullum miraculum fecit Iohannes, ut omnis po- 
pulus Christum sequeretur. Si enim, quanquam non fecerit 
Iohannes miraculum, invidi erant discipuli eius, putantes eum 
maiorem esse Christo: si miraculum operatus esset, quid non 
fecissent? Paenitentiam agite, appropinquavit enim regnum 
caelorum. lohannes baptismum Christi appellat regnum cae- 
lorum. Dominus autem noster vitam post resurrectionem ap- 
pellat regnum *caelorum. Non enim mutavit verbum, quia fami- 
liaris erat in auditu eorum, et, ut fieret eius praedicatio grata 
apud eos; sicut Iohannes dixerat, pariter ipse (dixit); et non 
durum se praebuit erga eos ab initio, sicut locutus est Iohannes, 
qui adduxit narrationem de securi et arbore exscindenda ?, sed 
benigne loquebatur cum eis. Addit Marcus *: Completum est 
tempus et appropinquavit regnum ; h. e. absolutum est tempus 
antiquae Legis. 

v. 18) Et cum ambulavet ad latus maris, vidit duos fra- 
tres, Simonem, qui vocatus est Kepha, el Andream, fratrem 
eius. Haec vocatio diversa est ab illa Iohannis. Ea enim post- 
quam baptizatus est facta est; et haec Matthaei, postquam 
cecidit Iohannes in carcerem. Antea non adhaerebant ei, nam 
dixit Iohannes 5: apud eum fuerunt die illo, indicans eos 
postea discessisse. Nunc vero vocavit eos ut secum essent 
semper. Etiam Lucas loquitur de altera vocatione (dicens) Chri- 
stum adscendisse et sedisse in navi familiae Simonis et locutum 

esse !. Quidam vero dicunt tres esse vocationes discipulorum: 
prima Iohannis, secunda Lucae, tertia Matthaei. Et causa vero 
haec est: Quemadmodum piscator peritus, quando incidit 
magnus piscis in hamum, relaxat eum paullulum, donec sit 
debilitatus, et postea captat eum, ita ire sivit Redemptor noster 
discipulos vice prima et secunda, et hac tertia profecti sunt 
post eum, sicut Eliseus post Eliam. Talem obedientiam po- 
stulat a nobis Deus. 一 Erant enim piscatores. Hoc argumentum 
praestantiae eorum est, quod labore manuuri suarum vivebant. 

v. 19) Et faciam vos piscatores hominum; h. e. sicut pi- 
scatores e mari et aquis tollunt pisces, ita etiam apostoli 
pisces ratione praeditos, h. e. *homines, traxerunt e mundo 
hoc, seu mari, ad caelum. Et sicut piscatores sale condiunt 
pisces ne putrescant, ita et apostoli, postquam piscati sunt 
liomines hamis verborum suorum, condierunt eos sale doctrinae 
suae. Et in Antiquo (foedere) pastores electi sunt, sicut Iacob 
et Moses et David, quia gregem definitum pascebant, h. e. po- 
pulum israeliticum. In Novo autem, piscatores electi sunt, quia 
gentes multas piscaturi erant e mari mundi. Et sicut piscator 
non loco definito tendit rete suum et ex omni genere tollit 
in eo, ita apostoli non ex parte, sed omnes homines sine re- 
strictione piscati sunt ad vitam. 

v. 20) Heliquerunt retia sua et iverunt post eum. Inde 
intellegimus quod si aurum vel argentum possedissent id omne 
dimisissent ut sequerentur eum: pauperi enim id quod habet 
carius est divitiis et thesauris regum. 

v. 21) Vidit alios duos fratres, filios Zebedaei, Iacobum et 
Iohannem. Hi quoque in hae vocatione altera vocati sunt. 
Et pauperes vocati sunt. His vero non proniisit se facturum 
eos piscatores, sicut Simoni et Andraeae, quia obsequium Si- 
monis et Andraeae persuasionem eis indidit se fore pariter 
piscatores. 

v. 22) Hi «utem stalim dimiserunt navim et patrem 
suum, et iverunt post eum. In hoc expleverunt. praeceptum 
illud quod daturus erat *: « Qui non relinquit patrem et matrem 
et reliqua, non est me dignus ». Pauperes et ignaros elegit, 
et non divites et sapientes, ne gloriarentur praedicatores Novi 
foederis, neque angustiarentur qui credituri erant, quasi ab illis 

qui fortiores et ditiores ipsis sunt, devicti sint. Si enim sa- 
pientibus et scribis tradidisset evangelium suum, quivis sa- 
pientiae humanae et humanae virtuti tribuisset causam accep- 
tationis evangelii. Sed elegit stultos mundi ut confunderet 
sapientes f. Apostoli autem *dimiserunt patres et fratres et 
genus. Et dicit Eusebius in sermone de Epiphania Domini: 
Discipuli quidem rudes et ignari erant, et nec sciebant nisi 
sermonem syriacum. Lucas addit de vocatione apostolorum et 
dicit ?: Cum congregata esset turba mulla ut audiret 
verbum Dei. Et quid docebat? h. e. prophetias prophetarum 
de se: quod nasceretur, et quod transierit tempus Legis et 
advenerit nova (lex) Evangelii, et neminem iustificari operibus 
legis; ut crederent in unum Deum qui est Pater et Filius et 
Spiritus sanctus; ut spernerent hunc mundum et facerent bona 
opera. 一 Proicite rele vestrum ad capturam ?; h. e. sapien- 
tia sua piscatus est discipulos piscatione, sicut et Magos venatus 
est per stellam. Quemvis eo cui assuetus est, venabatur. Ducite 
in profundum; h. e. ut ostenderet se esse omnipotentem, et sibi 
obedire mare et aridam, altitudinem et profundum. Noctem totam 
laboravimus $; h. e. laborarunt prophetae in populo Israelitico; 
et labore et afflictione multa, quae perpessi sunt, quae comparata 
sunt nocti, edocuerunt populum. In verbo tuo laxabo 5; h. e. 
in nomine tuo. In nomine eius enim fecerunt prodigia, se- 
cundum illud $: In nomine Iesu surge, ambula! — Et in- 
cluserunt pisces multos ?. Sicut autem eorum rete multos 
pisces conclusit, ita et eorum praedicatio multas gentes con- 
gregavit e mari atheismi et e profundo cupidinum, quae con- 
versae sunt ad cognitionem fidei. Et merces est eis pro labore 
suae praedicationis. Et amnuerunt sociis suis ut iuvarent 
eos 5; h. e. ut essent testes multitudinis capturae. Capti sunt 
per socios: imago evangelistarum et magistrorum qui iuve- 
runt apostolos in conversione gentium. * Nares duas; h.e. 
eo quod impletae sint, ostendit multitudinem capturae. Discede 
a me,quia vir peccator sum. — Sancti Mar Ephraem: Non 
quidem peccator erat Simon, quia peccata eius condonata erant 
in baptismo Iohannis; et ideo non est scriptum apostolos a 
Christo baptizatos esse, quia baptizati sunt a Iohanne; sed Spi- 

! Cf. 1 Cor., 1, 27. — * Lco, v, i. 一 *^ Luc., v, 4. — * Luc, v, 5. 一 

ritum sanctum dedit eis, quem non acceperant in baptismo 
Iohannis. Sed se humilians, seipsum vocavit peccatorem. Stupor 
enim ceperat euin eb socios eius; eliain Iacobum et lohan- 
nem !; h. e. propter multam capturam; et hoc miraculo pi- 
scium cepit eos. Noli tinere; h. e. timor enim cepit eum et 
stupor propter multam capturam. Deinceps homines capies 
ad vitam ; h. e. per miracula quae facies, et haereditate 
vitam accipient per fidem. Et duxerunt naves ad terrain, et 
reliquerunt omnia ?. Eo quod reliquerunt naves et pisces, 
cognoscimus quod si possedissent aurum vel argentum, reli- 
quissent ut eum sequerentur. Et haec Lucas narravit; Mat- 
thaeus autem prosequitur superiora et dicit: 

v. 23) Et perlustrabat Iesus universam Galilaeam et do- 
cebat ?. Galilaea regio est. Et in synagogis docebat, ut indicaret 
se non esse contrarium Deo Patri, sed in omnibus convenire 
cum eo. Et insuper, quia turbae multae ibi congregabantur. Et 
doctrina eius ad turbas talis erat: Prophetiae prophetarum 
de eo: fore ut nasceretur et pateretur et cetera; et impletam 
esse prophetiam, et solutam esse legem antiquam et advenisse 
novam. Et praedicabat ut crederent in eum, in Patrem eius et 
in Spiritum sanctum, unum Deum, secundum hoc 4: Ilte, docete 
omnes gentes, et cetera. — Et praedicabat evangelium regni; 
h. e. simul ac praedicavit, etiam signa operatus est. Solet enim 
Deus semper, quando nova facit, facere signa, quae sint *quasi 
pignus potestatis eius, illis qui recipiunt leges eius. Quemadmodum 
creavit mundum ante Adamum et servavit Noe in medio diluvii, 
ita et hic, quia praescripturus erat mores excellentiores et 
locuturus erat de regno caelorum, confirmabat miraculis ser- 
mones suos, quia regnum absconditum erat; quod latebat, his 
quae operabatur patefaciebat. — Et sanabat oi nein dolorem 
el morbum. « Morbus» est quod totum corpus tenet, « dolor > 
autem quod in aliqua parte corporis est. Illo autem quod dixit 
« omnem », inclusit omnia miracula morborum quos sanavit. 

v. 24) Kt omnes qui pessime affecti erant; illa rursum 
voce Omnes, innuit multitudinem eorum qui male capti 
erant infirmitatibus variis. — Ẹt qui eruciatibus constringe- 
bantur; adeo ut proximi essent morti. — Ft deeiioniacos: qui 

! Luc, v, 0-10. — ? Ltc, v, 11. 一 Corrige «X. do. — * MATTH., 

perpetuo daemone agitantur. — Æt lunaticos; filium tecto- 
rum ! vocat daemonem qui ex alto et de tecto aggreditur et 
agitat, illum qui in lingua graeca vocatur Naphther. « Filium 
tectorum » vocat eum, spernens eum, ut indicet daemonibus 
nihil esse in altis, nisi usque ad tecta tantum; et quasi e tectis 
videantur descendere ad homines. Moses bar Répha: Illum qui 
lunaticus est vocat bar eggare; h. e. qui die novae lunae 
daemone agitatur, semel in mense. — JE! sanavit eos; h. e. 
sanatio in omnes transivit; nec postulabat ab uno eorum fidem, 
ut postea: Creditis me posse hoc facere?; quia nondum 
dederat argumentum suae potentiae; et praeterea, eo quod ac- 
cedentes et offerentes ei, fidem ostendebant. Etiam e "longinquo 
multi adducebant eos, ait Evangelista. 

v. 20) Et secutae sunt eum turbae multae; h. e. quia sa- 
nabat infirmos eorum, et deinde propter doctrinam eius. — 
Et Decapoli; h. e. in hac civitate congregabantur homines 
decem civitatum; et in Marco rursus de illa commentationem 
dicemus. 


[CAPUT QUINTUM], 


v. 1) Adscendit in montem; h. e. ut indicaret se eundem esse 
qui descendit in montem Sinai et dedit decem praecepta. Rur- 
sum, ut elevaret discipulos et turbam ad caelestia, et liberaret 
eos a terrenis, et ut ostenderet altiorem et excelsiorem esse 
doctrinam suam rebus terrestribus, nec occultam mendacio, 
sed omnino illuminantem. Apparuit enim sicut homo et ad- 
scendit in montem, quia rogarunt filii Israel ne adspicerent 
illum ignem, ne morerentur?. Et implevit rursus illud: Pro- 
phela» constituet eis Dominus e fratribus eorum *, quia 
fuit mediator inter Patrem et homines, sicut Moses inter Deum 
et Israel. Et locutus est futura, et docuit decem praecepta sicut 
Moses. Et quemadmodum includunt decem praecepta Legem, 
ita beatitudines decem continent totum Evangelium. — Et quo- 
modo vocatae sunt beatitudines decem, cum novem sint? Et 
dicimus: Lucas addit aliam 5: Beati qui nune fletis, quia 
videbitis; fletum qui est propter peccata et propter lapsum 

! |ta sonat vox syriaca quam < lunaticum > vertimus. -- * MATTH., 

nostrum e paradiso innuit, et qui liberat eos a risu dissoluto 
et laetitia nociva. Qui ab his fugiunt laetabuntur in mundo 
futuro. Si autem dicant Lucam illud quod Matthaeus dixit: 
Beati lugentes, dixisse, sciant *esse aliam beatitudinem, h. e. 
sumptionem corporis et sanguinis. Cum daret has beatitudines, 
nondum illos participes fecerat sacramentorum, et ideo omisit 
unam e beatitudinibus ut compleretur in sumptione corporis 
eius et sanguinis eius. Rursum, etiam praecepta novem sunt et 
dicuntur decem. Primum: Ego sum Dominus Deus tuus. Secun- 
dum: Non iurabis in nomine Domini. Tertium: Serva diem sab- 
bati. Quartum: Honora patrem tuum et matrem tuam. Quintum: 
Non occides. Sextum: Non moechaberis. Septimum: Non fura- 
beris. Octavum: Non facies testimonium falsum. Nonum: Non 
concupisces domum vel uxorem proximi tui !. Et quare ergo 
vocata sunt decem, cum novem sint? h. e. quia numerus 
decem perfectus est, et perfectio non est in Lege, sed in Evan- 
gelio; et ideo deficit (numerus) in praeceptis, ut inveniatur 
completio in Evangelio, in iud quod est prima litterarum (no- 
minis) Iesu et quod decem valet. Rursum, et doctrina. beati- 
tudinum omnibus hominibus universaliter congruit et non di- 
scipulis tantum; et evidens est eo quod non dixit « beati vos» 
sed beati illi, quasi ad multos. Nomen ergo beati comprehen- 
sivum est omnis gaudii et laetitiae; pariter et vocabulum < vae > 
comprehensivum est omnis angoris et doloris. 

v. 3) Beati pauperes spiritu. « Pauperes » vocat hic illos 
qui possident opes, et voluntate sua pauperes fiunt, distribuentes 
eas pauperibus, secundum illud ?: Vende possessionem tuam 
et da pauperibus. Rursum, « pauperes » vocat hos qui pos- 
sunt acquirere divitias et non acquirunt eas propter regnum 
caelorum, sicut coenobitae et monachi, Rursum, hos qui pos- 
sident divitias et non delectantur in eis, vel possident eas, 
sed privantur eis spiritu, et administrant eas. pulcre, sicut Iob 
et Abraham. Rursum, non destitutos his divitiis vocat pau- 
peres, quia hi, si peccant, *damnabuntur; sed pauperes spi- 
ritu, h. e. immunes a peccato, carentes. iniquitate et scelere. 
Et sicut egeni privati sunt divitiis huius mundi, ita et hi pri- 
vali sunt. peccato. et iniquitate. Rursum, « pauperes > vocat 

eos qui non sunt superbi mente sua, sive propter iustitiam, 
sive propter divitias et sapientiam, sed sunt mites et humiles, 
secundum illud !: Jn quem adspiciam, nisi in mites et hu- 
miles? Quia enim passione superbiae primus laboravit Sata- 
nas in initio, et ea levavit calcem contra creatorem suum, 
eaque cadere fecit hominem, merito hane passionem mundavit 
Redemptor noster, dans beatitudinem iustis superbia privatis. 
一 Regnum caelorum; regnum vocat delectationem qua fruen- 
tur sancti post resurrectionem. 

v. 9) Beati lugentes. Luctus duobus modis dicitur: luctus 
mundanus, quo luget quis quia non est dives, aut quia non 
potuit vindictam sumere de suo inimico, aut propter discessum 
amicorum. Tristitia haec mortem parit, secundum illud *: Dolor 
qui est propler mundum, mortem operatur, tristitia vero 
qune propter Deum, causa vitae est et consolationem parat. 
Et hic dat beatitudinem, non lugentibus propter paupertatem 
vel discessum affinium, sed his qui lugent propter peccata sua, 
dum timent iudicium, secundum illud 3: 7'nai tota nocte lec- 
tulum meum. Rursum, vocat « lugentem > qui remotus est 
a peccatis et affligitur de malitiis aliorum, sicut Samuel de 
Saule, et David qui dixit *: T'ristitia tenuit me propter pec- 
catores qui dereliquerunt legem tuam; aut dum conside- 
rant beatitudinem ex qua cecidit Adam, et miseriam in quam 
redacti sumus, prout dictum est de quodam sancto: Quoties- 
cumque desiderabat manducare, flebat, et *interrogatus respon- 
debat: In memoriam revoco quales in principio fuimus, et in 
qualem humiliationem delapsi sumus, ut comedamus herbam 
animalium instar! Ergo lugentes sunt qui lugent propter pec- 
cata sua. — Rursum, /ugentes sunt qui fugiunt voluptates 
mundi et assidue affliguntur, timentes ne virtutes eorum forte 
pereant. Severus «luctum » vocat patientiam quae in con- 
stantia et in vita monastica est, et remotionem a cupidinibus 
mundanis, — Rursum, « luctus » est voluntas afflicta animae, 
quae constituitur in privatione eorum quae sunt voluptatum. 
Rursum, « lugentes » nominavit qui affliguntur ob periculum 
possessionum futurarum. 一 Quia consolationem | accipient : 
quando removebitur et auferetur ab eis timor quem propter illa 
(bona futura) conceperant. 

v. 4) Beati mites. Cum simile sit illud pauperes spiritu 
huic nites, quare iteravit hoc? h. e. illud prius pauperes 
spiritu, spiritale est et spectat ad perfectos mente, qui omnia 
mundana omnino e sua mente eiecerunt; illud autem alterum 
corporale est: eorum qui excelsi sunt genere et divitiis; eos 


oportet hahere humilitatem, quia humilitas summa est per-. 


fectionis. Humilitas autem duobus modis apparet: aut e gra- 
vitale, lassitudine, simplicitate, aut in discretione fit propter 
Deum. Et hic illi quae est in discretione dat beatitudinem. 
Ergo mitis est ille qui cum sit eximius, mediocris studet et 
minorem se iudicat. Rursum, « mitem » vocat. illum qui ar- 
dens est ad operationem bonorum et tardus ad mala. Quia ipsi 
haereditate possidebunt lerram. « Terra » est fructus beati- 
tudinis; non laec quae parit *dolores, in qua habitamus, neque 
terra paradisi vel cordis, sed illa quae superior est superficie 
caeli seu firmamento, quae non suffert passiones, sed parata 
est ad vitam et delectationem iustorum. Et de ea dicit David !: 
Credo videre bona Domini in lerra vitae. Et post resurrec- 
tionem universalem iusti in illam terram, scilicet supra hoc 
firmamentum quod videtur supra nos, adscendent et ibi sine 
fine laetabuntur. Mali autem remanebunt in terra hac et 
vexabuntur indesinenter. — Et quare vocavit terram firma- 
mentum? h. e. ut ex his quae manifesta sunt exponat de 
absconditis. 

v. 6) Beati qui esuriunt et sitiunt. Fames et sitis tribus 
modis dicuntur: vel propter defectum alimentorum, vel propter 
iustitiam quae ieiuniis protractis procuratur, vel exinde quod 
(quis) appetat cognitionem Dei et doctrinam, secundum illud *: 
Eswurivil, non quidem ad panein, sed audire verbum Dei. 
Et hie non esurientibus et sitientibus corporaliter dat beati- 
tudinem, sed illis qui esuriunt et sitiunt scientiam divinam et 
doctrinam vitae. 一 Iustiliam. Iustitiam vocant profani volun- 
tatem iustam, quae tribuit cuivis prout meretur; sicut iudex 
qui liberat innocentem et damnat reum. Et hic Matthaeus non 
hanc iustitiam recitat, sed illam quae adversatur avaritiae; 
rursum, et observationem praeceptorum ; item vero, et omnem 
virtutem in genere. Rursum, vocat Redemptor noster « iusti- 
tiam » se ipsum, secundum illud quod dixit Paulus?: Is factus 

est nobis iustitia et sanctitas. — Quia ipsi saturabuntur ; 
h. e.: delectationibus ineffabilibus in regno. 

v. 7) Beali misericordes, quoniam super eos erunt mise- 
ricordiae. « Misericordia » tribus modis dicitur: corporalis, 
ex. gr. cum dat aliquis eleemosynas, et iuvat infirmos et saturat 
*esurientes; ad animam spectans, cum diligit eos qui inique 
egerunt in ipsum et dimittit delicta inimicis; spiritalis, cum 
miseretur errantium et convertit eos, et docet ignorantes eosque 
ducit ad Deum. Et haec imitatur misericordiam Dei qui perpe- 
tuo miseretur creturarum. Hic non illis tantum qui opere mi- 
sericordiam ostendunt, beatitudinem dat, sed et his qui in 
cogitationibus animae misericordiam habent. Misericordes vocat 
eos qui miserentur pauperum et peregrinorum, delinquentium 
et reorum; et eos qui habent bonam voluntatem miserendi, etsi 
non possit perfici; et eos qui miserentur sui et se abstinent a 
peccatis ne abeant in supplicium. Et rursus, illos qui habent 
commiserationem cum hominibus qui patiuntur, et contristantur 
cum tristibus. Et notum est hos esse misericordes eo quod de- 
finitio misericordiae sit: angor mentis qui oritur e malo alio- 
rum. Rursus, voluntas caritate plena, quae patitur cum illis 
qui patiuntur, propter ea quae eos angustiant. Rursus, mise- 
ricordia est caput virtutum animae. Et deducitur nomen mi- 
sericordiae a Deo qui est verus miserator. Illud rursus misereri 
bonorum, est completio iustitiae naturalis et legalis. 

v. 8) Beati illi qui puri sunt corde suo; h. e. in ani- 
mabus suis et mentibus suis et cordibus suis, eo quod liberi 
sunt ab omnibus modis malitiae et nequitiae et a sordibus pec- 
cati; et haec. est puritas animac. Puritas autem corporis est, 
quando lotum est aqua et ablutum a sordibus; et, etsi haec 
pulchra est, et decet ut homines se abluant a sordibus, 
*tamen non huic data est beatitudo, sed puritati animae, in 
qua sancta et munda apparent anima et corpus, in munditia 
et puritate ipsius animae. — Quia ipsi videbunt Deum. Quo- 
modo ergo dixit Mosi ! : Non potest homo videre me et vi- 
vere; et Iohannes rursum?: Deum nemo vidit unquam; et 
Paulus ?*: Homo nunquam vidit eum? Et dicimus: Haec de 
visu naturali et mystico Dei dixerunt. Qualis enim sit sub- 
stantialiter natura Dei, altius est comprehensione intellectus 

humani, et ideo dixerunt eum esse invisibilem et incomprehen- 
sibilem. Ergo illud: quia. videbunt Deum, hoc est: Qui mundus 
est corde, participat in promissionibus divinis, et obtinebit vi- 
tam incorruptibilem et regnum; gaudium enim sine cessatione 
et lux vera visio Dei appellantur. Ergo visum participationem 
vocat, secundum illud !: « Transferetur impius et non adspi- 
ciet gloriam », id est: non particeps erit gloriae. — Rursus, 
Deus creavit nos ad imaginem suam; sicut cera cadens in fi- 
guram signi sculpti accipit eius imaginem ; nos vero malitiis 
eam occultavimus sicut aerugo obtegit ferrum. Qui enim mundat 
cor suum a passionibus, in se ipso videt imaginem naturae 
divinae, sicut ferrum, quando purgatur ab aerugine, dat splen- 
dorem et radios, et maxime si contra solem splendet. Simus 
ergo mundi corde ut digni fiamus beatitudine, visione imaginis 
divinae fruentes. — Rursum, 4 visio » septem modis dicitur, 
sed cominuniter tribus modis fit: sensibus, intellectu, fide ; 
Deus vero fide solum videtur. Et fides est persuasio de his 
quae sint in spe?. Rursum, videtur (Deus) in operibus suis, 
secundum illud 3: 7ncestigent de Deo, et invenient eum ex 
cieatuits eius. Instrumentum huius *visionis est cor mundum, 
non implicatum terrestribus. Rursum, vocat « visionem » lucem 
ct revelationem quam accipit anima interne per scientiam de 
eo et de spiritalibus, secundum illud !: Detege oculos meos, 
ul videam idi'abilia quae in lege tua. 

v. 9) Beati pacifici. Pax autem est. consensus voluntatis 
qui caritate perficitur. Proprietates autem pacis et eius ef- 
fectus: amor, quies, unanimitas, miseratio ; quae autem adver- 
santur paci: scandalum, perturbatio. Et proprietates illius qui 
turbatur: oculi perversi, labia spuma plena, dentes frendentes, 
vox latrans, et venae cervicis tumidae, caput tremens et oscil- 
lans, manus percutientes aerem, pedes trepidantes. Ergo « paci- 
ficos » vocat qui cessare faciunt bella et litigationes. Rursum, eum 
qui facit quietem inter animam et corpus, quia spiritus cupit id 
quod nocet corpori. Rursum, eum qui facit quietem inter se 
et alios. — Quoniam filii Dei vocabuntur. Et quomodo fit homo 
terrenus filius Dei? h. e. gratia id ei conceditur, sicut con- 
cessa est ei ab initio libertas, et liberum arbitrium, et immor- 

talitas per gratiam. Et quid est filiatio? h. e. homo fit e mortali, 
corruptibili et temporali, immortalis, incorruptibilis et aeternus, 
et, quod maius est, fit homo divinus. Qui enim meruit fieri 
filius Dei, honorem Patris possidet, sicut etiam corporales filii 
hereditate accipiunt opes patris sui. 

v. 10) Beati qui persecutionein passi sunl propler iustitiam; 
martyres et confessores qui persecutionem patiuntur a diabolo et 
tyrannis. Rursum, 2zustitiam vocat omnia opera praeclara virtu- 
tis. Rursum, zustitia» seipsum vocat Dominus noster, sicut dictum 
est supra. Qui persecutionem passi sunt, propter virtutem, et 
propter sollicitudinem erga fratres, et propter veritatem. — Rur- 
sum, huic *octavae beatitudini est affinitas quaedam cum octava 
dominicali, quae coronidis instar omnium beatitudinum ponitur 
in fine scalae operum divinorum. Hoc indicat David in psalmo 
octavo, et Moses quoque per circumcisionem octavae diei, quae 
abscindit et resecat pelles mortuas quibus induti sumus in trans- 
gressione mandati. Et hic, beatitudo octava reditum in caelos et 
reversionem ad puritatem primitivam continet. Rursum, sol- 
lemnis est numerus hic octavus in natura et Scriptura, et apud 
sapientes profanos. Rursus, octo sunt qualitates rectae, et octo 
rursus passiones sinistrae. Et rectae quidem: contemptus sui, 
luctus, humilitas, iustitia, misericordia, puritas cogitationum, 
pax, patientia. Sinistrae autem: superbia, luxuria, arrogantia, 
intemperantia !, avaritia, ira, invidia, desperatio. Ponitur me- 
dicina contra unamquamque sinistrarum passionum una e qua- 
litatibus rectis, et emendatur anima corpusque perficitur eius 
qui de seipso curam habet. Superbiam, daemonem «ducem, 
miserabili contemptu sui superat homo; luxuriam, porcum se- 
cundum, dolore cordis et luctu; gloriam vanam, spinam ex 
omni parte pungentem et arborem sine fructibus, humilitate, 
terra bona et sale ? omnium virtutum; intemperantiam, ignem 
ardentem et insatiabilem, desiderio iustitiae et rectitudinis; 
mammonam, spoliatorem omnium et osorem, miseratione et 
misericordia erga omnes; angorem, agitatorem mentis et per- 
turbatorem temperamenti, puritate cogitationum et amore cor- 
diali; invidiam, fontem omnium rixarum et disputationum, 
pace, coadunatrice divisorum; desperationem, matrem ? socor- 

diae et negligentiae, patientia, matre et axi omnium pulchri- 
tudinum. 

v. 11) *Beali estis vos cum  exprobreverint vobis; h. e. 
cum vocant vos incantatores, scelestos, seductores et caetera 
opprobriosa. Opprobria enim et contumeliae quandoque magis 
affligunt homines quam plagae, et saepius se ipsos necaverunt 
homines, quia opprobrio affecti sunt et contempti. — Quare ulti- 
mam posuit hanc beatitudinem opprobrii? Propter gravitatem 
eius; et nisi homo perfecerit illas quae praecedunt, non susti- 
nebit hanc. Fortis enim esse debet qui sustinet opprobrium, 
sicut sustinuit Iob ab amicis suis, et David a Semei. 一 Et per- 
seculi fuerint vos; h. e. quia conversuri erant gentes a cultu 
idolorum ad fidem in Patrem et Filium et Spiritum sanctum, ideo 
surrexerunt contra eos persecutores. — Et dixerint de vobis 
omne verbum malum: non propter peccatum vestrum, sed 
propter me, cum non sit verum id quod dicitur de vobis; 
sicut dixit Petrus !: Nemo vestrum patiatur. quasi male- 
factor, sed quasi christianus. 

v. 12) Tunc gaudete et exultate, quia merces vestra; h. e. 
revera, cum opprobrio affecti et calumniati fuerunt apostoli 
propter Christum, multum gavisi sunt; et hic data est eis 
merces, et ibi gloria quae revelanda est in nobis. Et de omnibus 
qui sustinent tentationes propter Christum intrepretanda sunt 
illa verba. — Ita enim persecuti sunt prophetas. Non ad 
apostolos tantuin spectat sermo hic, sed etiam ad doctores. 
Quemadmodum passi sunt prophetae propter Patrem, ita vos quo- 
que propter me; et hoc ostendit magnitudinem suam et aequali- 
tatem dignitatis cum Patre suo. Et rursus, dicendo: prophetas 
qui vos praecesserunt, ostendit etiam eos iam factos esse 
prophetas. — Rursum, quamvis non in unaquaque beatitu- 
dine regnum *promittatur, non sit pusillanimis mens tua; 
etsi enim diversae sunt retributiones in beatitudinibus, tamen 
oinnes et singulae ad regnum ducunt eum qui servat eas. 一 
Et postquam docuit eos illa quae necessaria sunt, denuo laudat 
eos, ne turbentur et dicant: Quomodo poterimus perficere prae- 
cepta quae introducturus est. 

v. 13) Vos estis sal terrae. Sal proprietates et virtutes 
multas possidet: insipidis dat gustum et condimentum; ita 

etiam vos condiatis homines propensos ad peccatum, ut apti 
fiant regno. Et quemadmodum sal vim constrictivam tribuit, 
et humiditatem, genitricem putredinis, dissolutionis et foetoris 
constringit et siccat, ita etiam "vos constringite homines et 
coarctate dissolutionem eorum, ne deflectant ad impietatem. Et 
sicut sal servat se et corruptibilia ne putrescant, ita et vobis 
erit cura de animis hominum ne putrescant peccato. — Rursum, 
sal caritatem nominat; vos estis quide sal, h. e. caritas, 
terrae. Et oportet vos habere caritatem erga omnes, sicut 
dixit apud Marcum !: Sit in vobis sal, h. e. caritas, et in 
pace estole unus cum altero. — Si aulem sal insipidum 
evaserit, nulli rei prodest. In Harklensi (versione) pro « pro- 
dest », scribitur « utile est ». Ita vos quoque, si vobis fuerit 
cura de virtute, utiles eritis et idonei ad gubernationem ve- 
stram et aliorum; si vero declinaveritis a virtutibus, nil 


 proficietis dein vobis nec aliis. — Rursum, contemptibiles aut 


viles, cum insipidi facti sint, possunt per vos condiri; si vero 
id vobis acciderit, cum vobis ipsis etiam alios *perdituri 
estis. — Rursum, simplicibus et ignorantibus, si casu ceciderint, 
saepius erit remissio; doctori vero si id acciderit, nulla erit 
ei excusatio, sed iudicio condemnabitur. Et haec, etsi coram 
apostolis tantum dicta sunt, tamen etiam ad episcopos et pri- 
mates ecclesiae (spectant). 

v. 14) Vos estis lux mundi; h. e. sicut lux quando ori- 
tur, expellit tenebras, ita et vos expelletis ab hominibus 
tenebras ignorantiae. Et non dixit: Lux unius civitatis estis 
aut decem, sed totius mundi. Illuminate ergo lampadum 
instar totam terram. Et non dixit « luces », sed « lux 
eius », ut indicaret eos omnes simul unam lucem esse. — 
Impossibile est ut abscondatur civitas; h. e. non potest 
celari et abscondi. | 

v. 15) Et non accendunt lucernam et ponunt eain subter 
modium et satum, h. e. mensura. Impossibile est ut abscon- 
datur et celetur evangelium quod praedicaturi estis, sed au- 
dietur et illuminabit omnes homines in hoc mundo, qui est 
domus magna et eximia. Rursus, ego vos illuminavi: vos 
autem, sicut ego vobis feci, oportet facere. Quemadmodum, 
lumine et lucerna lucentibus, videtur civitas supra montem, 

ila fides vestra et opera vestra. videantur, ut sitis causa bona 
hominibus qui erunt imitatores vestri. 

v. 16) Et laudent Patrem vestrum qui in caelis est; 
quando videbunt opera vestra hona. « Patrem vestrum » dixit, 
et non « Deum vestrum », quia voluit eos honorare, et docere 
nos aequalitatem dignitatis quam habet cum Patre suo. — Et 
quomodo hic: « Videantur opera vestra » praecipiat, inferius 
autem ! : Nesciat sénistia tua? Et dicimus: Prae multitudine 
operum impossibile est ut abscondantur; eorum enim est cum 
sollicitudine latere: ipsa vero opera non ahsconduntur propter 
copiam, et ideo nequit fieri quin videantur. — Rursus, sunt 
homines qui amant laudem, et alii non; his qui amant vanam 
gloriam praecepit: Nesciat sinistra tua; ilis vero qui non 
amant praecepit ut manifestarent opera sua et sint causa bona 
aliis qui eos imitarentur. — Sàtà in Pesita dicitur; in Hark- 
lensi vero « modius »; et mensurae sunt, sicut supra diximus. 
Assimilat legem modio, et comparat evangelium lucernae; etsi 
abscondita fuerit lucerna sub modio, tamen nunc illuminavit 
Christus corpus suum divinitate sua, et apparuit nobis sol iu- 
stitiae et illuminavit nos. 

v. 17) Ne putetis me venisse ut solvan legein; h. e. lu- 
daei putaverunt quod soluturus erat legem, et quanquam ipsi 
non observabant eam, tamen in honore eam habebant, et mo- 
lestum fuit eis ut minueretur ab ea vel ei adderetur vel mu- 
taretur in ea quidquam. Et quia impleturus erat Christus de- 
fectum eius, proposuit excusationem ne perturbaret auditores 
additio verborum eius. Dixit lex: Non oeciles! Ipse. autem 
complevit: « Ne irascaris! » Lex dixit: Non moechaberis!, ipse 
vero: « Ne adspiciamus mulierem ut eam concupiscamus ». 
Rursum, coinpescuit haereticos qui dicunt. Antiquum foedus a 
Satana datum esse, Si enim Christus propter. destructionem 
Satanae venit, quare non abolevit legem, si a Satana est? Sed eo 
quod implevit eam, patet eam a Deo datam esse. — Non veni 
solvere legem, sed adimplere; h. e. duplicatio verbi non veni 
solvere, sed , . . eius firmitatem indicat. Et quomodo implevit 
eam? Eo quod non est trasgressus ullum e mandatis eius. Et 
notum est inde ?: Sie decet nos implere omnem iustitiam. 
et 3: Quis e vobis arguet me de peccato? *et 4: Venil pin- 

ceps mundi et in me nihil habet. Et rursum, complevit eam 
per nos, ut iustitia legis in nobis impleretur. Et forte legem 
abrogabimus? Absit! Rursum, illud « Ne irascaris » non est 
destructivum huius « Non occides », sed. complementum legis. 
Pariter et alia. — Rursum, lex praeceptis suis malum avertit, 
Christus vero exstirpavit causam ex qua malum derivatur. — 
Et quomodo implevit prophetas? h. e. quia quidquid prophe- 
taverunt ad opus perduxit, dum conceptus et natus et passus 
est. Dicens autem Veni, indicavit se non hinc esse, sed a Patre 
venisse et consubstantialem ei esse, etsi factus est homo sine 
mutatione. 

v. 18) Amen enim dico vobis. Quattuor modis dicitur vox 


- amen. Primo, in mensuratione palmorum, sicut: duo ammin, 


h. e. duo cubiti. Secundo, quod respondent sacerdoti in sacri- 
ficio, et amin interpretatur « fiat ». Tertio, amin e perse- 
verantia, sicut vir artis peritus qui est assiduus (amin) in 
arte sua. Quarto, a min, h. e. « verum ». Hic quidem amen ve- 
rum interpretatur: « verum enim dico vobis ». — In Lege po- 
situm est amin in fine sententiae, verbi gratia: Maledictus 
qui conviciis affecerit. patrem suum et inatrem suam, et 
omnis populus dicet: amin !. In Evangelio autem est initio 
sententiae. Et dicimus: Illic super maledictionem tantum posi- 
tum est, hic vero posuit amin in initio, quia voluit tollere 
maledictionem et dare nobis benedictiones. Rursus, ut osten- 
deret veritatem sermonis sui. 一 Donec transierint caelum et 
lerra: h. e. quemadmodum impossibile est ut caelum et terra 
transeant, ita etiam in lege, sive *maiora, sive minuta, quae 
appellat iud unum vel lineam unam, non omisi implere et 
servare. Rursum, verum dico vobis; sicut caelum et terra firma 
sunt et non transeunt, ita et haec quae addo legi, et sunt 
completiva eius, non autem destructiva. — Rursum, quod 
dixit: Caelum et terra transibunt, non quod transibunt si- 
gnificat, sed quod renovabuntur. Et notum est eo quod dixit 
Lucas ?: Facilius est caelum et terram transire quani signum 
unui e lege transire. Et quod dixit David ?: Hi transibunt 
et tu stas, non ea solvenda esse significat, sed ex antiquitate in 
novitatem transferenda. Et illud *: Praeterit figura munii, 
non praeteriturum mundum, cuius substantia sunt caeli et terra 

et aer et aqua et ignis, dicit, sed transituras eius antiquitatem 
et vicissitudines: vigiliam, somnum, defatigationem, gloriam, 
ornatum, coniugiuni, conceptum, partum, seminationem, mes- 
sem, commercium. Ergo renovatione renovabitur mundus et 
non transibit. Rursum, notum est non transituram esse terram 
eo quod dixit Lucas !: Una «bducetur et altera relinquetur, 
et evidens est illun qui relinquetur, in terra relinquendum. 
Neque caeli transibunt, quia post resurrectionem erunt habi- 
tatio sanctorum. — Sancti Theologi: Exspectamus liberationem 
elementorum, cum exiimentur a servitio suo erga nos; sed non 
transibunt vel destruentur. — Rursum dicimus: Caelum spiritale, 
angeli et daemones non transibunt; pariter neque terra, ignis, 
aqua, aer transibunt; verum non calefacient nec refrigerabunt, 
non generabunt nec germinabunt, sed permanebunt sine danino. 
Et homines pariter renovabuntur et persistent *in aeternum. 
Animalia autem et reptilia et aves et arbores transibunt, cuin 
resolventur in elementa quibus constiterunt. Sol rursum, et 
luna et stellae solventur e sphaeris suis et resolvetur lux 
eorum in lucem qua constiterunt, et corpus eorum in lucem 
quamdam ex qua formata sunt. — Alii dicunt: Sol et luna ma- 
nebunt in medio caelo; stellae vero defluent in materiam ex 
qua formatae sunt. — Iud unum vel una lineola: h.c. de cruce 
et regno eius innuit, quod non transibit e terra usque ad 
finem, et vincet omnia regna, id est Romanorum, h. e. Fran- 
corum. — Et /ineolam vocat antennam crucis, et iud illud seg- 
mentum altum quod descendit desuper deorsum, simile (litte- 
rae) iud. Ubicumque facit graecus (crucem) in capite scripti, 
ita (primum) facit iud et postea lineam; pariter syrus facere 
solet. 

v. 19) Quicumque solverit unum e mandatis; h. e. qui 
irascitur, et ominis qui adspicit mulierem ut. coneupiscat 
eam, et nolile iurare, et cetera; As oididoiis: minima vocat 
ea, dum humilia loquitur de seipso. Dixit autem: Si quis sol- 
veril unum e mandatis; h. e. dixerit, docuerit vel cogita- 
verit peccatum voluntatis vel cogitationis non esse peccatum. 
Et docuerit ila homines; h, e. dixerit hominibus peccatum 
cogitationum non esse peccatum, sed illud (tantum) quod opere 
et actu fit. Qui ita docet, »2422vs vocabitur, h. e. damna- 

bitur in adventu meo secundo et tempore resurrectionis. Vo- 
cabitur: id est « erit ». Regnum caelorum adventum secun- 
dum vocat. 一 Quicumque autem fecerit et docuerit; h. e. fe- 
cerit ipse et docuerit alios. Sicut enim qui docuerit, non ipse 
faciens, *damnabitur, ita etiam facere et non docere causa mi- 
noris mercedis est; qui vero perfecerit utrumque magnus vo- 
cabitur. | 

v. 20) Nisi abundaverit iustitia vestra plus quam seri- 
barum. « Iustitiam » vocat integritatem perfectionis, et adiun- 
git legi, quae in opere tantum bonum constituit, et dicit anima 
et voluntate exerceri virtutem. Rursum, non in operibus tantum 
definiatis peccatum, sicut scribae qui dicunt: « Ne occidas » 
et: « Ne moechaberis », sed in voluntate vestra cavete a 
deflexione ad malum, sicut: Noli irasci in fratrem tuwin; 
et: Qui adspicit mulierem ut eam concupiscat. Et quod 
dixit: Nisi abundeaverit iustitia. vestra, ostendit affinitatem 
Antiqui cum Novo (foedere). Rursum, deminutio et additio de 
re quadam eiusdem generis dicitur; ergo cognatum est Anti- 
quum cum Novo. Et « scribas et pharisaeos » custodes legis 
vocat et non transgressores legis. — Rursum, nisi abuncdaverit 
iustitia vestra; h. e. qui custodiebant mandata tempore legis 
ingrediebantur in regnum; nunc vero, cum transierit tempus 
legis et venerit Christus dederitque leges novas, qui eas cu- 
stodiunt, cum baptizati sint, ingredientur in regnum. Si vero 
non observant eas, condemnabuntur, quia non observarunt 
praecepta; ratione fidei non condeimnabuntur. Iudaei vero et 
Arabes et pagani, si operantur bona in spem remunerationis in 
mundo futuro, et observant leges et mandata, unusquisque 
secundum cultum suum, remunerationem suam obtinebunt in 
aequitate; verumtamen quia non crediderunt, condemnabuntur. 
Ile vero qui credit et servat praecepta, haereditate accipiet 
regnum. Sunt qui damnabuntur quia non servarunt fidem, et 
sunt qui (dlamnabuntur) quia non servarunt praecepta. 

v. 21) *Audistis quia dictum est antiquis; h. e. praecepta 
quae dedit Deus per Mosem: « Non erunt vobis dii alieni. 
Ama Dominum Deum tuum. Non iurabis in nomine Domini. 
Memento diei sabbati et ne facias in eo opera. Honora patrem 
tuum et matrem tuam, Non occides. Non moechaberis. Non 
furtum facies. Non testaberis testimonium falsum. Non concu- 

pisces domum proximi tui ! », — Praecepta. Domini nostri: 
« Ne irascaris in fratrem tuum temere. Non adspicies mulierem 
ut coneupiscas eam. Non iurabis omnino. Qui percutiet te in 
maxillam tuam. Qui te angariaverit mille passus. Diligite ini- 
micos vestros ». — Rursus, malum vel cogitatione seu voluntate 
fit, vel opere. In voluntate, sicut qui cupit moechari, etsi non 
perfectum fuerit opus, cogitatione et voluntate factum est. Moses 
quidem dedit leges de operibus et actionibus et prohibuit ma- 
lum, quia usquedum populus durus erat nee iugo legis subditus 
erat; Christus autem posuit legem de peccato voluntatis, quia 
venerant liomines ad perfectionem. Rursum, Moses quidem 
fructus excussit et amputavit; Christus autem ipsam arborem, 
malos fructus. producentem, eradicavit. Moses rursum, eos qui 
actu malum operantur damnavit; Christus autem illos qui cu- 
piunt malum, damnat, etsi non perfecerint illud opere. Et Moses 
quidem corpus damnat, Christus autem animam cruciat. — Non 
occides. À caede incepit, quia gravissima est; et deinde, quia 
in tabulis praeceptorum ab ea incohatur. — Reus erit iudicio; 
lh. e. caedis. 

v. 22) Ego autem dico vobis; h. e. aliquid quod nec pro- 
phetas dixerunt nec quisquain alius. Eo autem quod dixit: Ego 
dico vobis, indicavit potestatem suam; quod ponat leges, id eum 
esse Deum ostendit. Quicumque drascetur fratri suo rane; 
h. e. non simpliciter indicavit Dominus noster eum qui ira- 
scitur "sed eum qui irascitur vane ? h. e. *inaniter, aut ex invidia 
aut ex iracundia aut ex odio, damnat; aliquando enim oportet 
ut irasceremur. Ubi enim oportet irasci, irascamur, et nequa- 
quam condemnabiniur. Quemadmodum iratus est Paulus Galatis 
et Corinthis, et curavit correxitque eos, et nos quoque decet 
irasci in malos, ut emendentur. Rursum, et in Satanam decet 
ut irascamur, quia seminat in nobis semina mala. — Rursum, 
lex prohibet caedem, ego autem iram ex qua nascitur caedes: 
illa quidem ramos arboris amputavit, ego autem etiam radicem 
mali evello. Fratrem 3 sinun vocat communiter omnem homi- 
nem. — Qui enim reiciunt Antiquum dicunt: Si Deus bonus 
est, quave dixit *: Oenulum pro oculo? His dicimus: In boni- 


| Ev., XX, 1-47; Deut., v, 06-21. — * Quamdam metathlesim verborum 
suspreamur in textu. — ? Lege eum codd. Saaw. — * E.r., XX1, 24; 

tate et misericordia posuit hoc praeceptum. ut timentes ne 
puniamur, cohibeamur quominus eruamus oculum alteri. Et nisi 


legem hanc statuisset, mala multa facta fuissent. Si antem 


putat quis malum esse ut occisor occidatur, iam gravius est 
quod Dominus noster praecepit: qui vane irascetur reus erit. 
Ergo non prima dura sunt nec ultima, et Deus utraque dedit. 
Et evidens est eo quod dixit!: Dabo robis foedus mnovruin. 
non sicul foedus quod dedi patribus vestris. — Qui autein 
dixerit fratri suo: vaqa. Syri dicunt raqa, h. e. vilis et 
contemptus, et est vocabulum iactantiae; Graeci autem inter- 
pretantur raqa, h. e. « tu, ô talis », vox superbiae. — Reus 
est concilii, h. e. ut eiciant eum e congregatione. Rursum, 
quia in illo die disquisitionis reus invenietur et redarguetur 
coram concilio magno angelorum et hominum. — *7/le auteni 
qui dixerit: fntue, h. e., ignorans, amens, inintelligens. Reus 
erit gehennae ignis; h. e. quia eiecit fratrem suum ex ordine 
rationalium et cum animalibus sine ratione eum numeravit. 
Raqa enim de corpore accipitur, fate autem de anima, quae 
est imago Dei; et ideo gravior est huius condemnatio quam 
illius »aqa. 

v. 23) Si ergo evenerit ut oferas munus tuum super al- 
lare; h. e. sive iuste conceperit in te frater tuus iracundiam. 
sive iniuste, vade ad delinquentem et reconcilia te cum eo, 
alioquin tua oblatio non accipietur. Relinquit enim Deus ho- 
norem suum, ut sit nobis caritas ad invicem. Abrumpatur 
ministerium meum ?, ut caritas tua permaneat. Ideo non dixit: 
Cum absolveris, vade! vel ante oblationem, sed dum imponitur 
oblatio et sacrificium; ut ostenderet sollicitudinem suam de 
concordia nostra. Sine caritate enim nec sacrificium accipietur. 
Et ut statueret necessitatem reconciliationis, dixit: Etsi iam 
impositum sit donum et sacrificium, illo non absoluto, dere- 
linque me et vade reconciliari cum fratre tuo. Cum dicat: 
quod retinet frater tuus contra le. iracundiam, offenso- 
rem misit ad eum qui offensus est; per illud: reconciliare 
fratri (uo, offensum misit ad offensorem. 

v. 25) Esto concors Cuim adrersario tuo. Sancti Iohannis: 
Adversarius, ille cum quo est lis; eer, qui in hoc mundo; 
ea,ceis, qui hic (in terris). Aslo concors; h. e. inter te et eum 

! IER., xxxi, 31, 32. — ? In cod. B: < ministerium tuum ». 

solve litem, et accipe ut defrauderis potius quam ducat te 
ad iudicem et iude.r tradat te exectori, h. e. vindicatori, 
qui puniat te iuste. Alio modo: « Adversarium » vocat *Sa- 
tanam, « viam » mundum, « iudicem » Deum, « carcerem » 
cruciatus mundi futuri, et « obolum » (v. 26) delictum mini- 
mum et offensiones parvas. Et dicit ita: Quemadmodum cum 
habeat in te quis creditum et velit te ducere coram tribunali, 
expedit tibi ut in via reconcilieris cum eo, h. e. impendas 
curam ut solvas illud !; non est tecum communicatio dia- 
bolo. — Alio modo. Adversarius: tribunal conscientia; via: 
mundus; iudex: Deus; carcer: cruciatus illic; obolus: pecca- 
tum minimum; exactor: angelus. Si ergo peccasti et accusat 
te conscientia tua, pacem ineas cum ea et iustificeris hic per 
paenitentiam. 

v. 28) Quicumque adspexerit mulierem ut eam concupi- 
seat, idim adulleriuim  conuidsil cum ea. Nonnulli autem de 
motu naturali id sumpserunt, et hoc ignorantia est. Sed ge- 
nuinum est hoc: Qui deditus est ut assidue consideret corpus 
pulcrum et fixe intueatur facies puleras, et huiusmodi adspectu 
delectatur, hic adulter ? est, quia etsi non potuit opere adul- 
terium perficere, tamen in corde suo iam adulterium commisit. 
Et si dicat quis: oriantur in me desiderium et motus naturales, 
adulterum reputabit me Christus? Dicimus: Nequaquam. Sed 
adulter est qui cupit adulterium, et adspiciens mulierem libi- 
dinose et curiose colligit e vultu eius flammam concupiscen- 
tiae adulterii; et etiam si non compleverit cupidinem suam, 
adulter est. Christus enim adulterum eum vocavit, quis iustum 
eum declarabit? 一 Adulterium sex modis perficitur: Concu- 
piscentia, recordatione, cogitatione, imaginatione et phantasiis 
somniorum, adspectu, operatione. Et legem viris et mulieribus 
aeque statuit, Et quemadmodum, quando. videmus cultrum *in 
manu parvuli, priusquam eo vulneretur, corripimus et monemus: 
Nil tibi cum cultro; ita etiam Deus visum libidinosum ante 
opus prohibet, ne forte per visum perveniamus ad opus. 

v. 29) Si autem oculus tuus dexter offewdiculo libi fuerit. 
Per oculum dexterum, aliquem nobis dilectum et carum sicut 
oculum innuit, qualis est filius; et per manum, filiam et fra- 

! Locus corruptus videtur, deficiente altero eomparationis membro. 
— ? Lege cum codd. es (non autem. ġa} 

trem; et per pedem, uxorem et amicum. Et si unus ex illis 
est nobis causa mala, statuit expedire ut abscindatur, etiam si 
difficilis sit ablatio eius; si vero sanabilis est, non oportet ut 
separetur. Rursum, in « oculo dextero » hominem qui incitat 
nos ut peccemus dicit; « manum dexteram » de viro qui callide 
nobis media parat ut peccemus sumit; in « pede autem de- 
xtero » virum qui sustentat nos ut peccemus dicit. Per mem- 
bra quae praecepit nobis abscindere: amores noxios praecepit 
ut repudiaremus. Illud autem oculus dexter, de adulterio dicit, 
quod visu causatur; et illud manus, de occisione; et illud pes, 
de furto. 

v. 934) Dictum est: Quicumque dimiserit uxorem suam. 
det ei libellum repudii. Permisit Deus Iudaeis dimittere uxores 
suas ut prohiberet eos ab occisione. Dixit enim lex: Qui odio 
habuerit uxorem suam ex aliqua causa, dimittat eam et aliam 
ducat pro ea !; et hoc ne occidatur mulier. Si enim filios suos 
et filias suas sacrificabant daemonibus, et sicut aquam san- 
guinem effundebant, quomodo pepercissent uxoribus suis, quando 
odiosae factae sunt? Sane, occidissent eas ut alias ducerent. Et 
ideo dixit Christus ?: Moses propter duritiem cordis vestiti 
permisit vobis ut diwilleretis uxores vestras. — Det ei libel- 


lum repudii; in graeco: « dimissorium », h. e. quod dimissa est 


a viro; repudii; h. e. quod repudiata et separata est, et soli- 
tudinem indicat. — Quare permisit eis ut darent libellum 
*repudii? h. e. ne rursus ius habeat redeundi ad eum, ut ser- 
varetur ordo matrimonii. Si enim libellum non dedisset, eiecisset 
unam et introduxisset alteram, et rursus priorem reduxisset, 
et abominatio multa patrata esset inter eos, quod mutuas 
uxores inter se continuo duxissent, et fuisset adulterium aper- 
tum; et ideo requisitus est libellus repudii. 

v. 32) Quicumque dimiserit uxorem suam, praeterquam 
ralione fornicationis, facil eam moechari. Rursum, utramque 
partem monet, dimittentem et suscipientem : dimittentem, qui 
cum audiverit se eiectione causam adulterii fieri uxori suae, 
cautus erit ne eam eiciat; suscipientem, qui cum in coniun- 
ctione cum ea adulterium perpetraret prohibebitur ab hoc 
(negotio); et ipsa mulier, etiam invita, avertetur a lascivia eo 
quod statutum est omnem qui duxerit eam adulterum esse. 

! Cfr. Deut., xxiv, 1-4. 一 * MATTH., XIX, 8. 

Licet autem viris data sit correptio, tamen etiam ad mulieres 
(spectat). — Quemadmodum si quis habuerit filium dissolutum, 
praeterquam tot vicibus eum reprehendit, etiam eis qui adhae- 
rent ei et corrumpunt mentem eius minatur eosque removet ab 
eo. 一 Rursum, omnis qui dimiserit uxovei suam, praeler- 
quani catione fornicalionis, Deum ad iram provocat, quia quod 
is univit et coniunxit, ille separavit. Et s? duxerit atia. inoc- 
chaturs et si ipsa mulier fuerit cum alio adultera est, et qui 
ducit eam, adulterium facit, et eorum peccata vindicabuntur 
in eo qui eam dimisit cum non adulterium fecisset. Si forni- 
cata erit uxor, ipsa solvit legem et dimittenda est; si aulem 
non, qui eam dimisit, adulterium fecit, eo quod propter malam 
cupidinem eam dimisit. Sicut enim matrimonio facti sunt unum 
(corpus) necessitas urget eos ne separarentur; si autem se 
separaverint maneant sine matrimonio, sicut dixit Paulus !. 

v. 33) *Persolves Domino iuramenta tua; h. e. fidelis sis 
dum iuras et persolve iuramenta tua, non dicens falsum. 

v. 34) Non per caeluin. quia tronus Dei est. Solebant 
Iudaei iurare per haec. Deus autem infinitus est et incorpo- 
reus, et non indiget trono et scabello; sed quia putabant 
Iudaei Deum esse corporalem, dixit: Si per haec non licitum 
est ut iurarent, neque per lerusalem, neque per caput tuum, 
multo minus per Deum. — Quare nihil scriptum est de furto? 
h. e. quia negotium furti iu hoe mendacii includitur, quia e 
furto nascitur mendacium. Quod autem non permisit eis iurare 
per caelum et cetera, h. e. ut cohiberet eos a iuramentis. 
Rursus, quia adhue cultus idolorum multum vigebat, ne pu- 
(arent Iudaei, sieut pagani, caelum et terram in se possidere 
maiestatem et pulcritudineimn, indicat causam maiestatis eorum 
et puleritudinis esse proximitatem ad Deui. 

v. 36) Neque per caput tuin iurabis; h. e. prohibet quin 
iuremus, ut abhorreamus a iuramentis, et ut indicet nos 
non posse mutare in crinibus capitis nostri pilum unum in 
nigrum vel in album. — Et si vi ducunt me ad iuramenta, 
quid faciam? Sit tibi praeceptum Dei pretiosius et validius 
omnibus necessitatibus, et cum viderit mentem tuam firmam 
omnino non iurandi, liberabit te; si autem praetextum ceperis, 
ne unum quidem praeceptum tenebis. 一 Et quomodo scriptum 

! Cfr. 1 Cor., vi, 411. 

est 1: Turavit Dominus et non mentietur, et *: Turavi et 


stati ...? Et dicimus: Illud ¿iuravit Dominus pro « confir- 


mavit » esse, vult Scriptura nos docere. Et illud *rursus quod 
dixit 3: Abhinc in tres dies suboertelur. Ninive, quasi in 
terrefactionein statuit hoc, ut converterentur ad paenitentiam. 

v. 37) Sed erit sermo vester: Ita, ita, h. e. est, prout est; 
el: Non, non, h. e. non est id, prout non est. — Quod 
haec excedit, a malo est; h. e. mendacium a maligno, scili- 
cet Satana, est. Ergo omnis qui mentitur, socius est Satanae. — 
Saneti Iohannis: Quod haec excedit iuramenta vocat, quia 
a maligno sunt. — Et si iuramenta a Satana sunt, cur prae- 
cepit lex ut iurarent? h. e. quia lac parvulis proficuum 
est, viris autem nocivum est, ita etiam iuramenta tempo- 
ribus primis, quia homines erant pueriles, bona erant; tem- 
pore autem Christi mala sunt et a maligno, quia venit na- 
tura nostra ad perfectionem, et postulatur a nobis iustitia magis 
quam a scribis et Pharisaeis. Et «a malo» vocat haec iuramenta, 
quia potest una res esse bona et mala, alia et alia ratione, alio et 
alio tempore, verbi gratia occisio. Occisio enim Habel mala est 4, 
sed illa (manibus patrata) Eliae 5, et Phinees 8, bona est. Et 
fermentum quandoque sumitur de bono, quandoque de malo. Ita 
sunt res multae quae vocantur indifferentes; ita etiam iura- 
menta tempore legis bona erant, nunc vero noxia. 

v. 38) Oculum pro oculo ^; h. e. ut cohiberet eos a ma- 
litia. Nam si irascatur quis ex causa quacumque, et si velit 
percutere proximum suum aut eruere oculum eius, et cogita- 
verit se eamdem plagam perpessurum et oculum suum exstir- 
pandum, hoc impedietur quominus faciat malum proximo suo. 
— Et si lex malum prohibebat, cur iam *dereliquit eam et dixit 
pro ea: Fi qui percusserit (e in maxillam tuam, obverte? 
Et dicimus: Lex (antiqua) iustitiam postulabat, nova autem 
gratiam, et illa quidem viudictam postulabat, haec autein pa- 
tientiam docet. 

v. 39) Ve zusurgatis contra malum; h. e. contra eum 
qui eruit oculum proximi sui. Et malu vocavit. eum, quia 
instrumentum mali et Satanae est. — Sed ei qui le per- 

! Ps. cix, 4. 一 * Ps. cxvn, 106. 一 ? IoN,, in, 4. — * Gen., 1v, 8. 

cusserit in maxillam tuam, obverte; h. e. ut paenitentia 
moveatur qui te primus percussit, el non percutiat te denuo. Non 
enim malo sanatur malum, sed bono. Nam cum percusserit te 
quis in maxillam et tu reddideris ei ictum, et is denuo reper- 
cusserit te, et tu iterum eum, crescet et invalescet malum. 

v. 40) Qui vult litigare tecum et auferre pallium tuuin. 
Non qui irruit in te, dicit, sed qui eit litigare; h. e. ducere 
te ad tribunal et te proicere in angustias. Non quod postulat 
tantum da ei, sed quid amplius. Pallium, h. e. tegumentum. 
Fortasse dicet quis: Si dedero tunicam meam, nudus manebo. 
Dicimus ei: Si secundum mandata Christi ageremus, non tan- 
tum tunicam nostram non aufferrent nobis, sed etiam raptores 
iuvarent nos, etsi fuissent crudeles. 

v. 41) Qui engaviacerit te ad miliarium unum; h. e. non te 
iterum ducet vi, te eunte cum eo duo, sed cum pudore affectus 
fuerit obsequio tuo, nullum alium vi trahet. — Haec praecepta 
apostolis imposuit specialiter, quia profecturi erant ad populum 
et gentes, et afflictiones suscepturi. Nos vero dicimus: Etsi 
apostolis ea imposuit, tamen et nobis per eos ea tradidit. 

v. 42) Qui petit a te, da ei. Hoc omnibus praecipit, et non 
apostolis, qui nihil possidebant. Et non omni petenti generatim 
dixit ut dares; nam sunt multi *qui aliquid petunt ut fiet ma- 
teria impietati eorum, et nemo debet eis dare; sed his qui 


petunt ad utilitatem et necessitatem suam, sicut dictum est 


de apostolis: quod dabatur unicuique secundum necessita- 
tem eius 1. — Et qui muluum petit a te, noli prohibere. 
Mutin, non illud quod foenore et usura fit, sed quod 
quis inutuo accipit a proximo suo, vel petit ab eo, sine his. Et 
notum est eo quod dixit: Mutuum date ei a quo non exspe- 
ctatis retributionem ?. 

v. 43) Dilige proximum luum, et odio habeto inimicum 
tuum; h. e. hoc praecipit lex 3: Dilige proximum buum, 
ego autem: Diligile inimicos vestros. Considera itaque, quot 
gradibus ascendere fecit auditores? Primo: Ne commoremur 
in malis; secundo: Ne retribuamus malum; tertio: Ne tradamus 
nos passionibus propterea quod male tractamur; quarto: Plus 
quam nos aflligunt, ostendamus nos patientes; quinto: Ne odio 


! Cfr. Act. Ap., II 45. — * Cfr. Luc., vi, 35. 一 ° Lev., xix, 18. 

habeamus malefactorem; sexto: Etiam caritate diligamus eum; 
septimo: Etiam bona reddamus ei; octavo: Oremus pro eo. 
Vide ad quantam altitudinem iustitiae adscendimus. Et statuit 
mercedem huius, similitudinem cum Deo: Eritis filii Patris 
vestri !, h. e. qui demittit pluviam suam in malos. 

Et benedicite ei qui maledicit vobis ?. Et quomodo male- 
dixit Paulus Alexandro et Elymae mago? ? Et dicimus: Chri- 
stus praecepit: Postquam praedicaveritis gentibus et odio 
habebunt vos et percutient vos et inferent vobis afflictiones 
et permanebunt in voluntate mala et non audient vos, contem- 
nite et relinquite eos. Ergo Christus praecipit ut benedica- 
mus inimicis nostris qui convertuntur a malitiis suis. Et notum 
est eo quod Paulus maledixerit his *qui manserunt in malitiis 
suis. Et quis sicut Paulus custodivit mandata Domini nostri, 
qui non tantum custodivit, sed et auxit? 

v. 45) Ut silis filii Patris vestri qui in caelis est; h. e. 
cum facitis quae praecepi vobis, estis filii Dei. Qui in caelis 
est, dixit ut elevaret cogitationes eorum a terrenis, et distin- 
gueret Patrem caelestem a patre terrestri. 

|. v. 46) Ecce, etiam publicani hoc faciunt; h. e. quod dili- 
gant homines amicos et illos qui eos redamant, norma est 
publicanorum, in qua non est gratia, sed iustitia. 

v. 48) Estote ergo perfecti; h. e. diligentes inimicos vestros. 
Perfectionem nominavit hic generatim, quae includit omnes 
modos virtutis. — Sicut Pater vester. Vocem « sicut » non 
de quantitate et mensura, aut de qualitate seu similitudine 
completa dixit, sed de imitatione Dei, quantum est possibilis, se- 
cundum definitionem philosophorum. Tres regulae sunt. Prima, 
publicanorum : homo diligit eum qui ipsum diligit; pariter, et 
odio habet eum qui ipsum odio habet. Haec est regula iusti- 
tiae. — Regula secunda, iniquorum: odio habet quis eum qui 
ipsum diligit, et maledicit ei qui ipsi benedicit. Haec est re- 
gula iniuriae. — Tertia regula, Christi: diligit vir eum qui 
ipsum odio habet, et benedicit ei qui ipsi maledicit. Haec est re- 
gula perfectionis; et secundum hanc interpretandum est illud 4: 
Nisi fuerit iustitia vestra abundantior quam scribarum. 


1 Infra, v. 45. — ? Luc., vr, 28. — > Cfr. 1 Tim., 1, 20; Act. ap., xii, 
11. — * MATTH., v, 20. 

Postquam autem locutus est de caede, de concupiscentia et 
de avaritia, incipit loqui de cupidine gloriae. 


*[CAPUT SEXTUM]. 


v. 1) Atlendile autem in eleemosyna vestra; h. e. sedulo 
videte in eleemosyna vestra, ne fiat arroganter. Per illud 
expellit cupidinem gloriae; quia quasi animal captu difficile 
est vana gloria, quae irrepit et ingreditur in eos qui non 
vigilant in se ipsos. — Coram hominibus, ut videamini 
ab eis. Non quod faciant coram hominibus, reprobavit, sae- 
pius enim hoc accidit, nobis invitis, multis ex causis, sed quod 
faciant ut videantur et laudentur, reprobavit. Intentionem enim 
damnat aut coronat. Alioquin merces non erit vobis; h. e. si 
propter ostentationem operamini, vacui eritis a mercede. 

v. 2) Quando facis eleemosynam. Duo creditores sunt elee- 
mosynae: Deus et vana gloria. Et quo consilio fit eleemosyna, 
eo erit remuneratio. Si propter Deum feceris, retribuet tibi 
coram angelis suis et laudabit te propter eleemosynam erga 
pauperes. Si vero propter vanam gloriam, hic recepisti remu- 
nerationem, h. e. laudatus es ab hominibus. — Noli procla- 
mare cornu ante te; h. e. in sonitu. cornu, quia altus est, 
multi congregantur; ita et in tempore quo dabant eleemosy- 
nam, cupiebant ut multi homines viderent eos. Rursum, in 
« cornu » insaniam eorum post vanam gloriam detegit. Rur- 
sum, vult eis illudere comparatione cornuum quani adduxit. — 
Nicut faciunt hypoerilae; h. e. faciebus externis ostendebant 
se propter Deum fecisse eleemosynam, intus autem propter cu- 
pidinem vanae gloriae, nam cum videbant hominem fame af- 
flictum, *non dabant ei, priusquam congregati essent multi, et 
statim satisfaciebant necessitatibus eius. — Qwia receperunt 
mercedem suam; h. e. ab illis hominibus quos cupiebant 
ut ipsos viderent et laudarent. 

v. 3) Neseial siuistiea tua quid agal dextera tua. Quidam 
dicunt: A proximis, qui sieut dextera et sinistra vicini sunt 
nohis, praecipit nos abscondere eleemosynam. Sed hoc est ve- 
rum, quod si possimus etiam a nobis ipsis abscondamus, cum 
nec manus ipsas quae administrant eleemosynas deceat noscere 
quid. facimus. Rursum, cupidos gloriae monet in hoc, ne acqui- 

rant gloriationem et superbiam. — Alii: Sinistram vocat opera 
mala et diabolum, eorum operatorem; dexteram vero cogita- 
tiones bonas ! ; h. e. de bonis noli meditari vel deliberare, sed 
age absque consilio sine mora. Rursum, sinistram vocat cogi- 
tationem malam, et dexteram, cogitationem bonam; statim 
nempe ac commovetur in te cogitatio dextera, imple eam, ne 
forte veniat cogitatio sinistra et comprimat eam. Rursum, si- 
nistram vocat paganos, et dexteram christianos. [gnorent au- 
tem pagani iudicia vestra, et nolite ab eis accipere de vobis 
testimonia; nec abeatis ad iudices paganos ut iudicemini co- 
ram eis. — Rursum, sinistram corpus vocat; si nempe pos- 
sibile sit, nec ipsuin corpus percipiat bonam voluntatem animae, 
a fortiori alieni. 

v. 4) Et Pater tuus qui videt in abscondito. retribuet ; in 
illo mundo, coram angelis et hominibus. 

v. 9) Et quando oras, noli esse sicul hypocritae, gni in 
specie externa ostendunt se propter Deum orare, intus autem 
propter vanam gloriam. — */» synagogis et angulis; h. e. 
etiam loca in quibus fit oratio vanae gloriae reprobat. 

v. 6) Intra inconclave tuum ; conclave vocat cor. — Et claude 
ostium tuum; h. e. mentem; h. e. quando oras domi aut in eccle- 
sia, ingredere in cubiculum cordis tui et revoca cogitationes tuas 
ab evagatione, et claude ostium mentis tuae prae vana gloria 
et curis, et statim orabis. Et ora ad Patrem tuum in ab- 
scondito; h. e. ad Patrem ora, et non propter vanam glo- 
riam. 一 Retribuet tibi in aperto; h. e. debitorem erga te 
putat seipsum, eo quod retribuet tibi. Rursum, quia invisibilis est 
et absconditus, vult ut sit oratio tua similis ei qui latens est, 
et non fiat coram oculis. 

v. 7) Ne sitis garruli. Garrulitatem multiloquium in ora- 
tione vocat, verbi gratia pro divitiis, potentia, ultione de ini- 
micis. Rursus, vocat garrulum illum assiduum in oratione, 
cuius cor vagat, meditatur et cogitat aliena. 

v. 8) Ne igilur imitamini istos, h. e. paganos et hypo- 
critas. — Scit quid. requiratur vobis, antequam; h. e. 
etiamsi sciat, antequam petamus ab eo, tamen nos docet orare, 
ut sit nobis affinitas et familiaritas cum eo. 

v. 9) Ita ergo orate; h. e. non sicut pagani et hypocritae, 

sed sicut. vos docturus sum. Rursus, oratio est indicatio voti 
a nobis Deo reddendi, prout dixit David !: Vota mea Domino 
vedidaim, et?: Quidquid exit e labiis meis. Petitio autem est 
oblatio Deo facta post absolutam | indicationem. Oportet ergo 
nos orationem perficere prius et dein offere petitionem. — 
Oratio tribus modis dicitur: primo, verbalis, sicut illa Annae 
quae orabat ore suo ?; secundo, *realis, sicut illa Phinehes 
qui oravit actu zeli !; tertio, mentalis, sicut illud 5: Orabo 
spirilu meo, et Orabo menle mea; et unaquaeque tripliciter: 
in corpore, in anima, in spiritu. Dominus autem noster hunc 
ultimum modum tradidit nobis. — Pater noster, qui in caelis 
es. Pater multis modis dicitur; pater remotus, sicut Adam qui est 
pater omnium nostrum;: pater proximus, sicut Abraham qui est 
pater Isaaci; patres adventitii: magister infantium pater vo- 
catur; vir senex pater vocatur; princeps sacerdotum pater 
vocatur; et doctores ê cccxvim, patres (dicuntur); pater est 
Satanas eorum qui el serviunt. — Deum autem nullo ex 
his modis dicimus patrem nostrum, sed propter baptismu : 
quia nati * nos et Christus in baptismo, facti sumus huius, 
fratres et fili Patris eius, sicut dixit David 9: A»nwuntiabo 
nomen tuum fralribus meis, et?: Dedit eis potestatem ut 
filii Dei noiinareutur, et 19: Clamaimus pater, pater noster. 
Christus est Filius naturalis Patris sui, nos autem filii gratiae. 
Quem deceat vocare Deum patrem suum ? Qui moribus honis per- 
fectus est, vocat Deum pater noster; qui autem moribus im- 
mundis et malis versatur Satanam vocat patrem suum, quia 
voluntatem eius perficit. Quare docet nos ut dicamus Pate: 
noster communiter, et non particulariter unusquisque nostrum: 
« Pater mi, qui in caelis? > Ut ostendat nos esse unum corpus, 
et unum esse Patrem nostrum; et pro toto corpore fraterni- 
tatis oremus — Rursus. per illud Paler noster, avertit. su- 
perbiam et indicavit aequales esse reges et pauperes in illa 
familia eximia; si enim unus est pater omnium, etiam unum 
genus facti sunt in spiritu. 一 Pater noster, qui in caelis es; 
non quod caelis contineatur, sed ut mentem eius qui orat re- 
trahat e terra et ad. caelos elevet, ut superna. petat et supernis 

studeat. Rursum *qui in caelis, ut distinguatur a patribus qui p. 234. 
in terra sunt, et ut ostendat in caelis esse habitaculum eius. 
Sanctificetur nomen tuum; h. e. cum in puritate vivimus, 
sanctificatur et glorificatur nomen Dei. Rursum, quasi labia 
5 nostra et ora nostra sanctificaturi sumus nomine eius, quia ipse 
sanctus est antequam vocemus eum sanctum. Rursum, senctifi- 
celur, h. e. glorificetur nomen tuum. Sanctus et sanctitas 
nomen est hebraicum et significat separationem; quidquid di- 
stinctum est ab aliquo, sive decore, sive opulentia, et ceteris, 
i0 sanctum vocat hebraeus, sicut illud !: Sancti qui in terra 
sunt et gloriosi. — Nomen tuum; illud nomen tuum pro 
« Deus » ponitur, secundum usum proprium Scripturae: Lau- 
dale nomen sanctitalis eius?, et: Sciant quod nomen tuum 
est Dominus solus 3. 
5 — v. 10) Veniat regnum tuwin; h. e. ut salvet nos a malo. 
Multis modis dicitur regnum, sicut indicavimus supra *. Regnum 
est constitutio mundi futuri in quo erimus immortales. Regnum 
est tempus post resurrectionem Christi, secundum illud ^: Non 
bibam] ex geniiine vitis donec nove bibam illud in regno. 
Regnum est evangelium. Regnum est contemplatio incorpora- 
lium, secundum illud 9: Simile est regnum caelorum fer- 
menlo. Regnum est contemplatio Trinitatis, secundum illud *: 
Non veniet regnum in observationibus, e: Regnum Dei intra 
ros est. Hic vocat regnum gratiam Spiritus sancti quam ac- 
2; cepimus in baptismo. Rursum, veniat regnum tuum, docet nos 
ut petamus fidem in eo; ergo regnum fidem vocat. — Fiat ro- 
luntas (ua; docet nos petere mores bonos et castos; rursum: 
Placeat tibi ut nos qui habitamus in terra laudemus te. — 
Sicut in caelo, et in terra; h.e. sicut tibi complaces in an- 
3 gelis, qui in caelis sunt, ita etiam in nobis hominibus, habi- 
tantibus in *terra, complaceas. p. 238, 
v. 11) Da nobis panem indigentiae nostrae. Per panen 
comprehendit omnes necessitates corporis: cibum, potum, ve- 
stem, domum ; haec omnia sunt necessitates corporis. — Hodie; 
3 cum dixerit kodie, tempus praesens indicavit. 
v. 12) Reinitte nobis debila nostra, sicut eliam nos. Re- 

missione quidem remissionem sanavit. Nos enim tanquam ho- 
mines hominibus remittimus, ipse autem tanquam Deus remittit 
nobis peccata nostra multa, pernmutans granum in montem et 
guttam in mare; tam enim exigua est remissio nostra respe- 
ctu remissionis quam nobis concedit. 

v. 13) Ne inducas nos in tentationem; h. e. ne propter 
nos damnentur illi qui infligunt nobis afflictiones. Et. rursum, 
non decet nos propria voluntate irruere in tentationes; quia 
ipse Satanas perpetuo excitat eas in nos nos ne excitemus 
eas. — Sed libera nos a malo; h. e. oportet nos assidue orare 
ut liberaremur a tentationibus quas malignus in nos excitat. 一 
Quia tuum est regnum. Si regnum eius est, ergo est Satanas 
ei subditus, nec potest aggredi quidquam nisi ipse ei permi- 
serit, sicut ei permisit erga Iob et erga porcos !. — Et virtus; 
eius est virtus, quia est omnipotens. — Et gloria in saeculuin. 
Sicut enim validum est regnum eius et magna virtus eius, ita 
et gloria eius indesinenter perseverat in aeternum. — In decem 
sententiis conclusit orationem, in mysterio decem praeceptorum, 
decem beatitudinum, et iud litterae (primae) nominis Iesu, 
symboli perfectionis numericae. Et quinque sententiae priores 
de anima (sunt) et quinque postremae de corpore, ut purifica- 
ret decem sensus. 

Se vertit, post orationem, ad iram e mente extirpandam et 
iracundiam, alioquin *oratio non erit acceptabilis. 

v. 14) Si enim remiserilis hominibus delicta eorum ; h. e. 
in memoriam revocat auditori: Cum sit tibi Pater in caelis 
et invitatus sis illic, non decet te esse iracundum. Et si non 
remiseritis, non remittetur vobis. 

v. 10) Ne sitis tristes sicut hypocritae. Multi sunt qui non 
tantum cum ieiunant, sicut hvpocritae, sed, etiam cum non 
ieiunant, aspectum ieiunantium ostendunt; et haec deceptio 
reos facit eos multum. — Tu vero cum ieiunas. Ieiunium 
hie non ieiunium quadragesimale dicit, sed ut quis ieiunet a 
malis, et devoveat se Deo, et subiciat corpus ut sequatur volun- 
tatem animae; et ut adiuvet. indigentes, quantum potest, et 
abstineat etiam corpus a cibo. 

v. 17) Ablue faciem tuam. Nounulli dicunt: Faciem exter- 
nam et caput hoe corporeum mandavit abluere et ungere. ut 

per hoc celaretur nostrum ieiunium. Et notum est eo quod 
antiqui tempore laetitiae suae se lavabant et ungebant. Et 
quia ieiunium tristitiam manifestat, decet ut specie laetitiae ce- 
letur. — Alii: facie» cogitationes et consilia nostra vocat: 
quando ieiunas, ablue cogitationes tuas a malis. — Alii: quod 
nos abluendos ad celandum ieiunium nostrum doceat, evidens est 
eo quod monachi non lavantur, et nec de uno iustorum ieiu- 
nantium scriptum est ipsum se lavasse aut unxisse. Rursum, 
faciem corpus humanum vocat, caput autem mentem et ani- 
mam: oportet rectis moribus et operibus bonis ea abluamus. 一 
Et unge caput tuum; h. e. mentem; unge mentem tuam hi- 
laritate bonorum operum. Et quia certamen, non cum carne 
et sanguine est, sed cum Satana, recte praecipit caput un- 
gere, h. e. principatum animae, secundum illud !: Oculi sa- 
pientis in capite eius, h. e. *in mente animae suae ; ipsa 
vero anima ungitur Spiritu sancto, iustitia, amore. Rursum, 
ieiunare docuit nos Christus; quam autem ob causam non 
indicavit. Nos vero dicimus: ut subiciatur corpus voluntati 
spiritus, cum non oblectatur cupidinibus; quemadmodum si 
retineat quis aquam a zizaniis, cito arescunt, ita etiam passio- 
nes exstinguuntur ieiunio, secundum illud ?: Vigilate ne gra- 
via fiant corda vestra luxuria. Rursum, quia per gulam 
eiecti sumus e paradiso, decet ut per ieiunium ingrediamur 
in regnum. — Nunc autem docet de abnegatione. 

v. 19) Ne reponatis vobis thesauros in terra. Thesauris 
in terra (repositis) tria detrimenta eveniunt: tinea quae rodit, 
id est corrodit et consumit, et rubigo quae devorat, et fures 
qui furantur. Si vero dixerit quis: Aurum et argentum rubigo 
non devorat nec tinea corrodit; habet inimicos ultimos, fures 
qui furantur; et hoc evidens est omnibus. 

v. 20) Reponite vobis thesaurum in caelis. Comparat locum 
cum loco. Et pone thesauros tuos in caelis per manus paupe- 
rum, et etiam cogitatio tua necessario ibi colligabitur. Et quasi 
quis ei obiecisset: Numquid aurum omnium furto auferetur? 
respondet: Non omnium, sed multorum; et ideo dicit: 

v. 21) Ubi thesaurus vester est; h. e. etsi unum ex his 
damnis non acciderit tibi, non exiguum est damnum quod cor 
tuum subditum sit terrenis et obrutu terra sicut thesaurus. 

1 Eccl., n, 14. — * Luc, xxi, 34. 

v. 22) Lucerna corporis est oculus; h. e. sicut est oculus 
corpori, ita et cor animae. Et quando obscuratum est cor curis 
malis, necessario obscuratus est totus homo. Simplex oculus, 
h. e. lucidus, et malus oculus, h. e. obscuratus. Oculus enim illu- 
minat corpus, et cor animam; si cor tuum obscuratur *terre- 
nis, tanto anima obcaecatur et non potest vivere !. Rursum, 
oculum vocat episcopos, doctores et sacerdotes, corpus autem 
fideles. 

v. 23) Si ergo lumen quod in le, lenebrae sunt; h. e. si 
cor tuum obscuratur terrenis, quanto magis obscuratur eis 
anima tua. Et si nauta immergitur, quanto magis navis. Et si 
rex devincitur, quanto magis eius subditi. Rursum, h. e. si in 
honesto, quod iustificat, aberras quanto magis in peccato. 
Rursum, h. e. si prudentia tua et ratio tua quasi tenebris 
obteguntur et non regunt sicut oportet, quanto maiores erunt 
tenebrae quas supportaturus es in mundo futuro. — Si oculus 
luus fuerit simpler, h. e. lucidus; h. e. si fuerint duces et 
doctores qui luceant moribus bonis, etiam populus qui ab eis 
ducitur, excellet bonis; si autem fuerint mali moribus suis, etiam 
corpus seu ipsi fideles pessimi fient. Et sicut oculus dirigit 
corpus, ita rationalitas animam, qua eligimus id quod volu- 
mus, et voluntatem eius sequitur institutio vitae nostrae. 

v. 24) Nemo potest duobus dominis; propter crudelitatem 
et oppressionem hominum. Venit Christus usque ad id ut etiam 
mammonani dominum nominaret; mammona docet hominem 
rapere, opprimere, dare pecuniam suam in usuram ; Deus autem 
vult hominem esse niscricordem, rectum, voluntarie pauperem; 
et quia haec sunt contraria, dixit: nemo polest. — Non 
potestis Deo servire et maminonae; h. e. duobus dominis 
qui contrarii sunt, nemo potest servire; illis qui habent men- 
tem concordem et parem voluntatem, potest. Dominium mam- 
monae non est naturale, sed propter humiliationem eorum qui 
subiciuntur ei, quemadmodum *vocavit apostolus ventrem deum ?, 
propter miseriam illorum qui serviunt ei. Et si dixerit quis 
esse multos divites qui possidentes mammonam serviunt Deo, 
sicut Abraham; hoe quidem possibile est; sed cum tu factus 
sis ei servus et illa tibi domina, et non pulchre administres 
illam, eius servus es, non Dei. 

! Sie; fortasse legendum JT « videre »? 一 * Philip, n, 19. 

v. 29) Nonne anima praestantior est alimento? h. e. si 
animam, quae praestantior est, dedit vobis, etiam alimentum 
quod vilius est anima, dabit vobis; et si corpus dedit vobis, 
vestimentum quod vilius est corpore, dabit vobis. Qui enim 
laudabiliora et sublimiora dedit, nec quae minora sunt recu- 
sabit. Excellentiora enim sunt anima et corpus illis quae 
propter ea creata sunt ; alimentum enim et tegumentum propter 
hominem creata sunt. Quoad corpus dixit tegumentum, quia 
eo tegitur, et quoad animam posuit alimentum, etsi natura 
eius altior sit cibo, quia non vult manere in corpore, cum non 
sustentatur. Si enim corpus non comedet, non manebit in eo 
anima et morietur. Et dein, secundum morem Scripturae, a 
parte ad totum transit. 

v. 26) Intuemini volucres caeli, quoniam non serunt; h. e. 
si de volucribus, quae non sunt ad imaginem eius, sollicitus 
est, quanto magis de vobis. Facti enim ad imaginem (Dei), 
praestantiores sumus volucribus. — Quidam autem dicunt: Vo- 


lucribus naturale est volare et non habere curam de alimentis; 


homini non ita est. Et dicimus: Si dixisset, Intuemini volu- 
cres et volate earum instar, locus foret obiectioni; sed id 
docet: Sicut volucres non habent curam de cibo, ita etiam 
possibile est, ut nos, si curam non habeamus, nutriamur a Patre 
nostro caelesti. Exemplum avium adduxit ut coerceret *et pu- 
dore afficeret nos, et per illa quae humilia et contemptibilia 
sunt fiduciam acquiramus de illis quae sublimiora sunt. 

v. 27) Quis ex vobis sollicitus potest addere? h. e. quis 
ex vobis potest cum nascitur stare in statura perfecta? Sed 
paulatim facit vos crescere Deus per incrementa, donec per- 
veniat homo ad staturam perfectam; ita credite eum sollici- 
tum esse pro vobis de alimento et vestimento et de rebus 
necessariis. Anima enim in se non accipit augmentum vel 
incrementum, nisi in sapientia et doctrina, et cura addiscendi. 

v. 28) Considerate lilia agri, quomodo crescant, Quoad 
alimentum adduxit exemplum volucrum, et de vestimento 
exemplum lilii. Quod si illa, quae sunt herba seu foenum, 
Deus ita vestit, colore valde pulcro, quanto magis vos qui eis 
excellentiores estis; et illa non vivunt, vos autem vivitis. 

v. 29) Nec Salono in tota sua gloria. Non enim potuit 
Salomo secundum colorem unius ex eis tegi; nam colores na- 

turales superant pulcritudine eos qui arte fiunt. Salomonem 
autem commemoravit propter magnam eius sapientiam. Multis 
enim vicibus studuit Salomo parare colorem vestium suarum 
ad modum coloris liliorum, propter sollicitudinem suam de 
vestibus et ornatibus, et non potuit. 

v. 30) Quod sí foenum agri; n. e. si id quod adeo vile 
est, decoro vestimento vestit, vos autem, quos formavit a prin- 
cipio et honoravit imagine sua, quanto magis (vestiet). Modici 
fide; ita vocavit eos, reprelhendens et pudore afficiens eos, non 
iracunde, sed in amore, ut reciperent doctrinam eius. 

v. 32) Haec oninia gentes; sicut illud !: Etiam publicani 
hoc faciunt. — Paler. vester. qui in caelis. « Pater vester > 
dixit, et non Deus vester; h. e. ut confortaret eos, quod si- 
cut pater misericors de filiis suis curam habet. 

v. 33) Sed quaerite primo regniuin eius: *caelestia et fu- 
tura vocat iustiliaun eius et )o012 eius; haec quaerite, 
et terrena adicientui robis. « Adicientur » dixit, et non 
.dabuntur, ut indicaret ea non esse, in comparatione cum fu- 
turis, nisi quasi superflua. Rursum, regnum Dei; h. e. cognitio 
eius et fides in eum; et zwslilia eius; h. e. mores recti et iusti. 

v. 94) Ne sitis ergo anæii de crastino; h. e. tempus fu- 
turum vocat « cras ». — Ipse enim crastinus dies curam 
habebit sui ipsius; non quod ipse dies sit qui curam habeat, 
id dixit, sed quia ad populum in fide imperfectum loquebatur, 
sumit personam diei, secundum morem Scripturae, sicut illud ?: 
Montes saltrarunt sicut cerci. — Sufficit diei inalum suum; 
h. e. fatigatio sua, aerumna sua, labor suus. Rursum, diem 
vocat tempus praesens, et dicit: Noli curam habere de an- 
nis, cum fortasse non vives. — Rursum, cras et hodie 
non de die dicit; si enim hodie euram habeainus, semper curam 
habebimus, eo quod quotidie sumus, et usque ad tempus discessus 
nostri; sed hoc dicit: Tu, de his quae urgent sollicitus sis, et 
noli habere curam de generationibus venturis. Et quod ad apo- 
stolos de die, id ad fideles de statuto tempore vitae dictum 
est. Oportet scire in omnibus praeceptis indicasse. Dominum 
nostrum suam potentiam et sicut. Deum dedisse ea, non sicut 
hominem, Si enim, secundum sermonem haereticorum, alius 

esset qui apparuit et alius qui locutus est, non dixisset: Ego 
dico ita et ita; sed: Ille qui me assumpsit, quasi qui in me 
habitat, vel ille qui distinxit me in manifestationem suam, 
dicit haec; ne celaret magnitudinem eius qui potestatem ei 
dederit. Sed haec omnia ostendunt eum unum esse, et eum, qui 
videtur sicut homo, Deum esse qui homo factus est. 


[CAPUT SEPTIMUM.] 


v. 1) Nolite iudicare, ut non tudicemini; h. e. nolite 
iudicare inique, cum vos delictis implicati estis, et nolite 
damnare quemquam odio vel invidia: ne infigas spinam in 
vulnere, sed redarguas et corrigas delinquentes, et moneas 
peccatores. — Nolite iudicare; non quod non iudicet, doceat, 
vel commoneat quis proximum suum dicit, sed ne qui sub- 
iectus est peccatis fiat iudex delictorum aliorum, quae minora 
sunt, et sui neglegens alios impugnet. Et quid? Si videro fra- 
trem scortari, non momebo eum? Sane quidem, admone et 
relargue. Verum non sicut inimicus, in invidia et odio, sed si- 
cut amicus in caritate. 

v. 2) Quo enim iudicio vos iudicatis; h. e. si iuste iudi- 
caveritis aut si inique, ita recipietis a Deo; mensuram enim 
et iudicium posuit, quae indicant retributiones aequales. 

v. 9) Quid intueris festucam quae est in oculo fratris tui? 
Sancti Mar Iohannis: Multi, videntes monachos et anachoretas 
habentes vestem superfluam, proferunt illud ! : « Ne possideatis 
duas tunicas », cum ipsi vestimenta aliorum rapiant et frau- 
dent; pariter et videntes eum uti cibo, inculpant eum, cum 
ipsi versentur in intemperantia et ebrietate, et huiusmodi rebus 
se ipsos damno afficiunt; cum defectum parvum, scilicet fe- 
stucam fratris intueantur, et peccatum magnum, trabem, 
quod ipsi faciunt, non videant. 

v. 4) Sine, educa festucam. Quis eredat te haec ob carita- 
tem facere et non in hypocrisi, cum videat tibi non esse de 
teipso curam, *et de defectibus alienis esse tibi sollicitudinem? 

v. 9) Educ primo trabem; h. e. corrige prius teipsum et 
deinde crederis in caritate etiam fratribus tuis ea facere. 

v. 6) Nolite dare sanctum canibus; h. e. doctrinam hanc 

quam ego vobis profero, et mysteria quae vobis revelavi, no- 
lite dicere coram paganis et immundis qui ignorant Deum, 
qui, cum audirent, vobis illuderent et etiain tormenta vobis 
infligerent. Rursum, malos quidem et iniquos nolite participes 
facere mysteriorum sacrorum, quae vocat sancli et mar- 
garilas. — Canes vocat impios qui aegrotant insanabiliter; por- 
cos vero eos qui moribus immundis volutantur. Sanctum autem 
et margaritas doctrinam suam vocat, quae sicut. supra diximus, 
non debet recitari coram impiis et immundis. — Ne forte 
conculcent eas pedibus suis; h. e. qui immutabiliter aegro- 
tant operibus et moribus malis, illudunt fidei; et ideo exclu- 
dimus eos qui non sunt baptizati a participatione sacramen- 
torum, non quod mysteria debilia sint, sed quia conscientia 
eorum infirma est et nondum perfecti sunt. Canes vocantur 
eo quod, sicut canis una comedit sanctum et panem, ita etiam 
hi in sua insipientia ; porcos rursum, eo quod sicut porcus pa- 
riter calcat lutum et margaritas, ita etiam hi in ignorantia. — 
Rursum, pharisaeos et scribas ! vocat canes et porcos eo quod, post- 
quam docuevrant eos apostoli, denuo istos flagellabant. Et quomodo 
ergo hic prohibuit eos quominus darent, et alio ? loco dixit 3: 
Super. *tecta. praedicate; h. e. eos qui se persuaderi sinunt 
oportet docere, illos vero qui insipientes sunt, quod proprium 
est porcorum et canum, non oportet docere, ne postea spernant. 

v. 7) Petite et dabilur vobis. Petitio, investigatio, pul- 
satio unum sunt, eo quod quae quis quaerit, ea petit, et quae 
petit, propter ea pulsat ut aperiatur ei. Rursum, illud petite 
divina innuit, et illud quaerite humana, et illud pulsate la- 
bores virtutis. — « Petamus » h. e. virtutem spiritus, qua 
possimus servare praecepta et discernere canes a porcis. Et 
« quaeramus », h. e. assidue; et « pulsenius », h. e. strenue, 
non dubitantes, et in mente bona perseveremus pulsantes. 

v. 8) Omnis enim qui petit accipit: h.e. quae iusta sunt 
accipit. Et adducit exemplum naturale : 

9) Quis est ex robis vir quein si petierit ab eo ; est vir 

a quo filius petit panem: ,petitionem utilem, et ille dabit 
ei serpentem? petitionem noxiam. Dicimus: Nequaquam! Sed 
duo requiruntur ab eo qui petit: ut petat studiose, et ea quae 
congrua sunt et necessaria petat. 

! Cod. B: «sacerdotes ».. — ? Lege: xul. — ? Cfr. MATTH., x, 27. 

v. 11) Et si vos qui mali estis, h. e. in comparatione 
bonitatis Dei, amorem filiorum insitum patribus malitiam no- 
minavit. Rursum, appellat eos malos, propter inclinationem 
eorum ad malum, et docet nos acquirandam esse assiduam 
orationem et mores sanctos. 

v. 12) Quaecumque vullis ut faciant vobis; h. e. sicut 
vultis iuvari ab hominibus, et faciant vobis bonum, ita iu- 
vate eos et facite eis bonum. — Haec est enim lex el 
prophetae; h. e. duobus modis definiuntur; unus quidem hic: 
sicut enim non vultis damnum pati, ita et nemini noceatis ; 
et alter: ut haec faciamus et haec non; et haec definiuntur 
in hac sententia. Et inde evidens est *naturaliter inesse nobis 
virtutem; et a nobis ipsis cognoscimus ea quae a nobis re- 
quiruntur, et non possumus unquam ad ignorantiam confugere. 

v. 13) Intrate per angustam portam. Praecepta sua vocat 
portam et viam, quia porta et via ducunt kominem in pro- 
gressu, et pariter praecepta eius ducunt et elevant in re- 
gnum. Observate praecepta quae dedi vobis; etiamsi difficilia 
et molesta, tamen hos qui ea observant in regnum caelorum 
introducunt,/ Angst», vocavit portam, ut animum adderet 
et acquireret patientiam eis qui ingredientur per eam, ut se 
praepararent in studiosa vigilantia ad ingressum. — Quia 
lata est porla. Pariter portam et viam vocat mala, et spa- 
tiosam vocat hanc, quia valde promptior et facilior est homi- 
nibus acquisitio mali quam boni. Et in perditionem ait hanc 
viam ducere. Et multi sunt qui abeunt per eam; h. e. 
qui faciunt mala plures sunt quam qui bona operantur. 

v. 14) Quam angusta est porta et arcta via quae ducit 
ad vilam. Vitam vocat hic eos qui remoti sunt a cruciatibus. 
Et illud ducit ad vitam, h. e. bonos ad regnum. Itaque bo- 
nos vocat vitam, quia hic et ibi vivunt; mali vero hic et ibi 
mortui sunt. Solutio de exiguitate portae et angustia viae: Si 
enim fluctus maris nautis, etiam caedes et vulnera militibus, 
et ictus athletis, facilia et levia sunt propter spem lucrorum 
parvorum et caducorum, quanto magis observatio praeceptorum 
facilior est his qui cupiunt ingredi in regnum. 

v. 15) Cerete a prophetis falsis. Postquam absolvit docere 
*virtutem, incepit avertere eos a communione cum haere- 
ticis, qui, etsi nomine christianismi ornati sunt, reinoli sunt in 

mente sua a veritate, et novitate doctrinae suae animas ho- 
minum mortificant. Sancti Iohannis: Prophetae falsi sunt or- 
thodoxi qui habent malos mores et exterius ostendunt speciem 
fictitiam virtutis. Per illud cavete, vigilantiam assiduam in- 
dicat. Supra enim, quia noscebant canes et porcos, ut recede- 
rent ab eis praecepit; hic autem a lupis, qui ignoti sunt, monet 
cavendum, eo quod non possumus eos primo occursu cogno- 
scere. Prophetas vocavit eos, in memoriam eis revocans etiam 
diebus patrum eorum fuisse prophetas mendaces. — Qui ve- 
niunt ad vos in vestimentis ovium, dum intus dolosi et mali 
sunt sicut lupi. 

v. 16) A fructibus eorui cognoscetis eos; h. e. ex ope- 
ribus eorum, — Num colligunt e spinis uras? h. e. sicut in 
spinis non sunt uvae, nec fici in tribulis, ita nec in eis mores 
boni. Et ostendit nil esse in eis, quod mitiget vel leniat 
animam. 

v. 17) Omnis arbor bona fructus bonos facit. Arbor bona: 
homo bonus, et arbor mala: homo malus; fructus boni: opera 
bona, et fructus mali: mores mali. — Non potest. arbor mala; 
h. e. non absconditur malitia eius, dum in malis est, et malus 
manet, et mala oriuntur ex eo. Si enim non ipsius fuisset ut 
sit malus vel non, nec damnandus esset ad paenam, cum non 
voluntarie peccavisset, sed natura sua; id quod in natura est 
non est vituperandum. — Ergo impossibile est ut quis mutetur 
e malitia in bonitatem? *Et dicimus: Quod non mutabitur 
non dixit; possibile est ut fiat malus bonus, et bonus malus; 
sed hoc dicit: quandiu est malus et in malitia permanet, non 
potest fieri bonus. 

v. 20) Igiluv e fructibus eorum cognoscetis eos; lh. e. ex 
operibus suis dignoscitur homo qui vel cadet in ignem vel 
plantabitur in paradiso. 

Postquam absolvit sermones de virtute, quorum alii iustis et 
alii perfectis, alii discipulis et alii communitati congruunt, 
monet ne communionem habeant cum alienis a fide. 

v. 21) Non omnis qui dicit mihi: Domine mi, Domine 
d! h. e. per illud « Domine mi » ostendit se esse dominum 
creaturarum, et voluntatem ipsius et Patris sui unam esse. Et 
ad Iudaeos dirigit hune sermonem, qui putabant perfectionem 
in file tantum esse, cum de moribus nulla eis cura esset, 

v. 22) Domine mi, Domine mi! nonne in nomine iuo 
prophelavimus? (Hoc dicitur) de his qui possident fidem, dum 
carent moribus bonis, et non honorarunt fidem per opera bona; 
sicut Iudas traditor qui eiciebat daemones; etiam hodie, 
episcopi et presbyteri et diaconi quorum mores mali sunt, ex 
hoc genere sunt. Vult enim ostendere fidem sine operibus nil 
prodesse, etiamsi operetur miracula. In nomine (uo daemones 
eiecimus? Sicut Simon, et Menander, et filii Scevae !, et Ba- 
laam ?, et Caiphas? qui in nomine lesu operabantur pro- 
digia. Dicit vero: propter operationem miraculorum non de- 
bemus aberrare post eos, sed probare veritatem sermonum 
eorum ratione morum eorum. | 

v. 23) Tunc confitebor eis: Nunquam novi vos ; h. e. 
tempore quo operabamini virtutes non novi vos habere bonos 
mores; non ingrediemini in regnum. Et sume exemplum e 
*virginibus fatuis *. —  Discedite a me operarii iniquitatis : 


.h.e. fideles qui habebant bonos mores et postea conversi sunt 


ad operationem iniquitatis; ideo ex fine videntur operarii ini- 
quitatis. Discessio enim a Christo peccatum est et tormentum 
infinitum parat. 

v. 24) Compavabitur viro sapienti qui aedificavit domum 
suam supra petram ; peti'am firmitatem doctrinae suae vocat, 
et praecepta quae dedit; pluviam vero et flumina, afflictiones 
et persecutiones vocat, et ceteras tentationes mundi huius. 

v. 29) Irruerunt in domum illam: h. e. quicumque cu- 
stodierit mandata non perturbabitur, quia fundamentum eius 
supra petram firmam mandatorum positum est. Æti non ce- 
cidit ; firmitatem eius innuit per hoc. — Lucas autem dicit 5: 
fodit et excavavit: h. e. pariter id soliditatem imperturba- 
bilem indicat. Et huius rei veritatem testantur prophetae, apo- 
stoli et martyres. 

v. 26) Omnis qui audit verba haec et non facit; stultum 
vocat eum, quia laborem aedificii sustinuit et fructibus quietis 
privatus est. — Super arenam ; arenam nominat eum qui non 
custodit praecepta Christi, sed sicut arena dissipata inducitur 
in peccatum. 

v. 27) Pluoia: afflictiones, flumina: persecutiones, venti : 

! Cfr. Act., XIX, 14-16. — * Cfr. Num., xxi-xxrv. — ? Cfr. ]og,, XVIIL 
14, — * Cfr. MATTH., xxv, 2, — * Luc., vi, 48. 

tentationes; haec cum attingunt debiles et imprudentes, isti cadunt 
statim in peccatum. 一 Ft factus est lapsus eius magnus: h. e. 
non est maior lapsus quam cum cadat quis e regno et trans- 
feratur in gehennam. 

v. 28) Et factum est, cuim absolvisset Iesus sermones 
hos: h. e. a Beati pauperes spiritu usque huc. — Mira- 
bantur turbae; h. e. de magnitudine doctrinae eius mirabantur 
et attracti sunt *suavitate et amplitudine eorum quae pro- 
lata sunt. | 

v. 29) Doceba! eos sicut habens potestatem et non sicut: 
h. e. sicut Dominus qui auctoritatem legislatoris habet potestate 
propria. Moses enim et prophetae sicut servi docebant: « Ita 
dicit Dominus: Non occides »; pariter etiam scribae: « Ita 
scriptum est in lege et prophetis: Non moechaberis »; Chri- 
stus vero sicut potestate» habens et dominus proponit doctri- 
nam suam proprio nomine: Ago autem dico vobis, et cetera !. 
Ex his cognoscitur eum esse verum Deum et non simplicem 
hominem. 


[CAPUT OCTAVUM.] 


v. 1) Cum autein descendisset de monte: h. e. quia do- 
cebat sicut potestatem habens, ne reputaretur in superbia do- 
cere, ostendit actu potentiam suam per miracula quae fecit. — 
Comitabantur euin turbae nndtae; hi qui? adscenderant 
cum eo et alii qui convenerant undique. Sinceri enim erant 
et remoti a malitia, illi qui cireuibant cum eo et audiebant 
sermones eius. Et patet eo quod non machinabantur ut cape- 
rent eum verbo, sicut Scribae et Pharisaei postea. 

v. 2) Et ecce quidain leprosus adoravit eum et dixit. Lepra 
est mors carnis vivae. Evidens est eo quod cum pungitur haec 
caro acu, non exit ex ea sanguis, sicut etiam nec ex mortuo 
exit. Et quandoque. diffunditur in corpore et quandoque non. In 
corpore quod debile est irrepit e loco in locum, et in eo quod 
validum est non diffunditur, sed suo loco manet. Ergo mate- 
rialiter est lepra. mors a vita, spiritaliter auteni mors a Deo 
esl, — Quare excludebat *lex"leprosum e castris? Quia po- 

t Marru., v, 22. — ? Vel: « hae quae > eum vox « turbam > signi- 
lieans masc. gen. sit in syriaco sermone, 

pulus Israel erat durus, voluit Deus imponere eis iugum grave, 
ut temperaret duritiem eorum et subiceret.eos iustitiae. Et 
quale est hoc iugum ? Quod expellatur leprosus !, et: Qui te- 
tigerit mortuum, et cetera ?. Decrevit de eo lex, ne ingrede- 
retur in castra ut id significaret: si illum qui invitus leprosus 
factus est, lex repudiat, multo magis eum qui voluntarie pec- 
catum committit reiciendum esse et horrendum. — Et quo- 
modo ausus est ingredi in castra, cum non esset permissum ? 
Primo quidem, propter ea quae audivit ab aliis Dominum no- 
strum locutum esse in monte, etsi ipse non adscenderit; dein 
autem, eo quod vidit multos qui sanati sunt, et scivit eum 
posse etiam suam lepram mundare. 一 Domine, si vis. Non 
dixit: Si postulaveris a Deo, vel: Si precaberis pro me; nec: 
Domine, munda me! sed: S; vis. Totam enim rem in manus 
eius posuit, sciens eum habere potestatem. Erat enim prudens, 
et ex virtute verborum Redemptoris nostri cognovit quod eum 
sanaturus esset; ideo non dixit: Si potes, sed: Si vis. Cogno- 
vit enim eum Deum esse, et quod vult re vera fieri. Rursum, 
hic leprosus erat ardens in fide, magis quam caecus ab utero 
matris?, et ideo sanatus est. 

v. 3) Et extendit nanus suas Iesus. Quare accessit ad 
eum, cum lex id non permitteret? h. e. ut ostenderet se non 
esse subiectum legi, sed maiorem ea; et nihil inquinare mun- 
dum, sed potius immundum accipere munditiam a mundo; 
et ne putarent *Iudaei eum esse prophetam sicut Eliseum, 
qui mundavit Naaman *, sed non accessit ad eum, iuxta legem. 


Extendit autem manum suam ut ostenderet se Dominum esse, 


et potentem. Nemo vero incusavit eum ibi, quia nondum in- 
vidia laborabant. — Accessit ad eum; graecus: Tetigit eum, 
h. e. palpavit euin, ut ostenderet se operationes divinas con- 
tulisse corpori suo, quemadmodum confert ignis ferro suas 
operationes, ut urat sicut ille, postquam incensum est; et ut 
ostenderet se unam esse personam compositam et indivisibilem. 
Non enim una persona praecepit: Volo, mundare, et alia te- 
tigit; absit! Sed idem Verbum incarnatum praecepit verbo et 


tetigit manu. Qui enim praecepit verbo ipse palpavit, et non 


alius et alius. Rursum, palpacit eum, ut ostenderet per ver- 


! Lev., xil. — ? Cfr. Lev., xii, 44-46 ; Num., xix, 14-22. — ? Cfr. Ion., 
Ix, 1. — * Cfr. IV Rey., v. 

bum oris et per tactum manus unam operationem perfici, quae 
incepit a divinitate et completa est in corpore, mediante anima 
rationali. — Volo, mundare. Philosophi dicunt in hoc assi- 
milari philosophum Deo, quod Deus omne quod vult potest, 
et philosophus quae potest vult. Atqui Iesus voluit et potuit: 
ergo Deus est !. 一 Et statim mundata est lepra eius. Statim 
ac iussa est natura obedivit, et factum est opus citius quam 
potuit evangelista narrare velocitatem operationis. 

v. 4) Dicit ei Vide, ne dicas ulli; h. e. ut nos doceat fu- 
gere a cupidine gloriae. Aliquando enim iussit ut celarentur 
miracula, ut cohiberet nos a cupidine gloriae, *aliquando vero 
ut annuntiarentur, ne gratia Dei sperneretur. — Vade, ostende 
le sarcedotibus: ne dicerent eum destruere legem Dei et mu- 
nus sacerdotum usurpare. Leprosus, cum esset mundatus, non 
distinguebat ipse inunditiem suam, sed apparebat sacerdotibus 
et hi examinabant eum, utrum sit mundus an non; et tunc 
adnumerabant eum mundis; et ideo ad sacerdotes eum misit, 
secundum legem. Rursum, ut essent exaininatores miraculi et 
iudices munditiei. — Sicut praecepit. Moses. Mosi attribuit 
verbum, quia ab ipso populus mandata didicit; non enim au- 
dierunt a Deo nisi decem praecepta solum. Et ut offerat sa- 
crificium praecepit ei; h. e. ne accusarent eum quod legem 
violaret. Duae aves erant sacrificium leprosi. Christus in illis 
triginta annis observavit legem perfecte, postea autem quan- 
doque eam observabat et quandoque non; et observabat eam, 
priino, ne daret eis locum vituperandi illum, ac dein, ne 


. irruerent in eum ante passionem; non observabat eam, quod 


transierit tempus mnbrarum et figurarum. — In testi nonium 
eorum, h. e. in admonitionem eorum et accusationem ipsorum. 
Quia dicturi erant: Seductor est et transgressor legis?, dixit 
leproso: Tu testimonium perhibeas de me, quando dicent me 
esse transgressorem legis et seductorem; quia cum te sana- 
verim ad legem te remisi. — Alii: Ut ipsi sacerdotes testa- 
rentur me Mose maiorem esse; quia magna opinantur de 
Mose euni quo Deus locutus est; *ut animadverterent Mosen, qui 
adeo magnus est apud eos, oratione et deprecatione sanavisse 
lepram Mariae, me autem mea potestate mundavisse hunc 

! Hie ponit eod. B, quae supra, sub v. 4, A et C recitant, — 
a Cfr. MATTH., XV, 2; XXVI, 63, 

leprosum; et ideo remisit eum ad eos. Et dehet apponi pun- 
ctum ad (vocem) Moses, ut ita legatur (sententia): Ef offer 
oblationem sicut praecepit. Moses: in testimonium eorum, 
h. e. ut hi sacerdotes testentur me esse Mose maiorem. — 
Sancti Mar Ephraem: Non est profectus leprosus ad offe- 
rendam oblationem, sicut indixit ei Dominus noster; quia 
consideravit apud seipsum: Hic qui me mundavit non postu- 
lavit a me oblationem; sacerdotibus, qui non me mundarunt, 
cur offeram oblationem? Et ideo consilium cepit rem divul- 
gandi et praedicandi ubique, gratias agens ili qui eum 
sanavit, et glorificans illum. Nec is leprosus nec centurio 
adscenderunt cum eo in montem, ne impediretur et abrum- 
peretur doctrina eius. 

v. 9) Et cum ingressus esset Iesus Capharnahum, accessit 
ad eum centurio. Hoc nomen « centurio » romanum est, h. e. 
dux centum. 

v. 6) Puer meus iacet domi, Puerum servum suum vocat. 
Morbus eius paralysis erat. Causa autem cur non adduxerit cen- 
turio servum suum ad Iesum, erat fides in eum; putavit enim 
sufficere verbum eius solum ut sanaret eum; et non, ut dicunt 
nonnulli, quod cum male versaretur et torqueretur puer, non 
posset (vir) adducere eum. Etenim, quanquam non legerat 
legem et prophetas, tamen novit eum e narrationibus de eo. 

v. 7) Ego veniam et sanabo eum; h.e. ut, cum id centurio 
recusaret, innotescat magna fides eius. 

v. 8) Non sum dignus ut ingrediaris sub tectum meum, 
Vide humilitatem eius *qui, propter multa quae ibi, Caphar- 
nahum, facta sunt, cogitavit haec dicere. Die verbo et sana- 
bitur. Non dixit: Precare et ora, sed Dic verbo; quia tanquam 
Deum considerabat eum et non tanquam hominem. Componitur 
hic syllogismus ita: Iesus dixit verbum et opus effectum est; 
atqui Deus dicit verbum et opus efficitur: ergo Iesus Deus est. 

v. 9) Etiam ego vir suin sub potestate. Virtutibus caelorum 
consideravit mente sua centurio Christum imperare, sicut ipse 
praecipit militibus, et ideo dixit: Etia;» ego vir sum sub po- 
testate, tu vero Deus es, et si praeceperis ne veniat super eum 
mors, non veniet. Tria autem nota fiunt e responso quod 
fecit centurio. Illud enim: Non sum dignus ul ingrediaris, 
modestiam eius demonstrat, et illud: Dic verbo, fidem eius, 

et illud: Eliam ego rir sum, sapientiam eius. Et ideo lau- 
davit eum Christus et dedit ei sanationem et regnum. 

v. 10) Iesus autem miratus est. Omnis autem admiratio 
nota est ignorantiae rei ex qua nascitur admiratio; et id valde 
alienum est a Domino nostro, quia ipse seit quid sit in ha- 
mine |. Etenim si dixerit: Ego veniam et sanabo puerum, 
quomodo admiraretur? Ergo secundum opinionem adstantium 
hoc dicitur. — Ne in Israel quidein. inveni. Israel hic partim 
vocat, h. e. illos qui in Galilaea erant: Non inveni in ullo 
eorum tantam fidem. Laudatus est ergo a Domino nostro, quia 
cum esset e Gentibus credidit *ipsum Deum esse. Leprosus, qui 
erat e filiis Israel, meruit tantum ut mundaretur. 

v. 11) Multi renient ez Oriente. Gentes quae remotae erant 
familiares factae sunt et participes, cum Abrahamo et Isaaco, 
regni. 

v. 12) Filii autem regni. Filii Israel, qui familiares erant, 
recesserunt ab eo propter suam incredulitatem. Egredientur in 
tenebras exteriores. Per illud exteriores indicavit tenebras 
esse internas et externas; et tenebrae exteriores significant cru- 
ciatum multo graviorem quam internum, et illum in externis 
terminis totius mundi situm esse. I//c erit fletus et stridor 
dentinin. Stridor autem dentium gravior est fletu. Et quemad- 
modum in regno multae inansiones sunt ?, ita et in gehenna 
cruciatus multi et varii sunt. Et unusquisque secundum men- 
suram malorum quae fecit cruciabitur, plus aut minus, 
sine fine. 

v. 13) Abi, ul credidisti, fiat tibi. Magnam eius fidem in- 
dicavit; et etiam quod postularet fidem a sanandis. Et in illa 
hora sanatus est; h. e. in ictu oculi, sicut etiam leprosus, statim 
mundatus est. Hic centurio est idem ac in Luca 3; id testantur 
omnes interpretes, maxime Mar Iohannes et Philoxenus et 
Moses episcopus. Matthaeus dixit ipsum venisse ad Iesum; 
Lucas vero dixit misisse per amicos suos. Et hac de re di- 
cimus: Is quidem voluit venire, et cohibuerunt eum Iudaei 
dicentes: Nos ibimus *ad eum, et adducemus eum. Verum- 
tamen postquam profecti sunt Iudaei, sicut dixit Lucas, abiit 
eliam ipse centurio post eos, sicut dixit Matthaeus, Et ita vi- 
dentur evangelistae sibi invicem consentire, — Et quomodo cum 

Jon, n, 25. — ? Jon, xiv, 23, — * Luc, vii 4 

esset e Gentibus, synagogam aedificaverat Iudaeis? Possibile est 
ut, etsi: non erat Iudaeus, propter suum amorem erga eos, 
aedificaverit eis synagogam. 

v. 14) Et venil in domum Simonis, ut sumeret cibum. Et 
notum est eo quod surrexit el ministrabat eis. — Apud di- 
scipulos conveniebat praesertim, sicut etiam apud Matthaeum; 
et id faciebat ut eos honoraret, et deinde ut acquirerent bonam 


.voluntatem et humilitatem, et ut doceret nos superbiam cal- 


care. Marcus vero dixit: In domum Simonis et Andraeae !; 
ex quo patet in una domo habitasse Simonem et Andraeain. 一 
Et vidit socrum. eius febri laborantem; vidit, et non ad- 
duxit Simon socrum suam ut sanaret eam, ut compleretur con- 
gruenter doctrina et ut alii sanarentur. Didicerat enim de 
aliis magis quam de se ipso sibi curandum esse ?. Ex nomine 
autem « socrus eius » patet Simoni uxorem fuisse; verum- 
tamen ex quo vocatus est ad apostolatum, matrimonio non 
usus est, neque alii apostoli matrimonio iuncti. 

v. 15) Et reliquit eam febris; h. e. statim ac tetigit manum 
eius sanata est. — Et surrexit et ministrabat eis; h. e. sta- 
tim ac recessit morbus secuta est sanitas; quod per medicos 
fieri non potest. | 

v. 16) Obtulerunt coram eo; h. e. creverunt turbae in 
fide *in eum, et non cogitaverunt vesperum non esse tempus 
opportunum ut offerant aegrotos suos; dicebant enim: Facile 
est ei sanare myriades daemoniacorum nutu minimo suae vo- 
luntatis. Per illud mwltos, indicavit milia et myriades, in- 
numeros daemoniacos, ut scriptum est in Evangelio. Ne nimis 
augeatur magnitudo miraculi, et ne credatur in uno ictu eum 
miracula multa fecisse, adducit prophetam loquentem. 

v. 17) Ut impleretur id quod dicluin est per Isaiam: 
Ipse suscipiet. dolores nostros *. Non autem dicit: Solvet 
dolores nostros, aut sanabit, sententias morbis congruentes; 
sed suscipiet et portabit, et hoc de debitis et peccatis dictum 
est ab Isaia, sicut illud Iohannis: Ecce agnus Dei. qui tollit 
peccatum mundit. Multi enim dolores a peccatis animae pro- 


! MARC., 1, 29. 一 Cod. B: Quare non adduxit Simeon socrum suam 

veniunt; si enim principium morborum, mors, à peccato habet 
originem suam, a fortiori etiam ER dolores. — - 

v. 48) Cum ridissel turbas nullas. circuimdantes eun, 
praecepit ut (rausfretavent. Sancti lohannis: Propter gloriam 
et splendorem vultus eius adhaerebant ei turbae, secundum il- 
lud !: Pulcher adspectus eius prae hominibus. Si enim 
Moses et Stephanus, quia viderant eum, facie resplenduerunt, 
quanto magis facies Domini ipsorum. — Et quomodo dixit Isa- 
ias *: Non est ei adspectus nec species? Et dicimus: Dum com- 
parat adspectum eius faciei cum gloria divinitatis eius lioc di- 
xit; aut propter vilitatem et contemptibilitatem quam manife- 
stavit in mundo, et indumentum et cibum; aut propter passiones 
et opprobria quae in cruce sustinuit. Praæecepit ut. transfreta- 
rent; h. e. ut placaret *invidiam Iudaeorum, et nos doceret 
humilitatem. Rursum, quia paratus erat sedere in navi et trans- 
ire in regionem Gadarensium, praecepit turbis ut irent trans 
fretum, quia etiam ipse transiturus erat post eos. 

v. 19) Et accessit scriba quidam et dixit: Rabbi, sequar 
e; h. e. consuetudo est Redemptori nostro, in multis locis, 
non ad verba responsum dare, sed ad cogitationes et mentem. 
Scriba enim hic non bona intentione accessit ad Dominum 
nostrum, laborabat enim cupidine argenti, sicut Iuda; exspec- 
tabat enim se accepturum virtutem miracula patrandi, et exinde 
multas opes congregaturum. Sed Dominus noster ad eius cogi- 
tationem respondit: 

v. 20) Vulpes habent foveas, et aves. Christus enim de- 
nuntiat mentem eius argenti cupidam ; vulpes, h. e. daemones, 
foveam seu habitaculum habent in te; aves caelorum, h. e. 
amor argenti; mihi vero nulla pars est in te in habitaculum. 
Rursus: Vane enim cogitasti ; non potes collegere aurum, 
quia, ut vides, magis quam animalia, scilicet vulpes et aves, 
egenus sum; istae enim singulae habent locum et refugium, 
sed non ego. Ergo, si vis fieri discipulus meus, recede a cupi- 
dine argenti ?. — Rursus, eidpes vocat cogitationes avaritiae, 
aves autem daemones, h. e. cogitationes aviditatis. Daemones 
liabent in te foveam et unibraculum, mihi vero nullus est locus 
apud te. — Rursum, vulpes populus, et ares caeloruni gentes 
sunt, *h. e. devastata est terra populi propter defectum fidei 

in Christum, et gentes sub umbraculum eius requiescunt propter 
fidem in ipsum. Interrogant nonnulli: Quare non accepit eum 
Christus? Quia non recte accessit ; ac deinde, quia non exspec- 
tavit donec ipse Christus eum vocaverit, sed sponte sua venit. 

v. 21) Permitle mihi ul prius vadam sepelire patrein 
meum. Num doceat nos neglegere honorem parentum cum 
dicat: Relinque mortuos sepelire? Nequaquam; sed ut indi- 
cet congruum esse ut diligamus Deum magis quam paren- 
tes, quia ex nihilo ad existentiam nos adduxit et dona multa 
nobis tribuit; et post honorem Deo exhibitum etiam paren- 
tes carnales honoremus. — Alii dicunt: Nondum erat mor- 
tuus pater eius, et ideo non permisit ei ire. Et illud quod 
dixit: Vadam sepelire, h. e. curam habebo de eo et mini- 
strabo ei quamdiu vivet, et postquam mortuus fuerit et se- 
pelierim eum, veniam. Et dici potest de homine qui aerumnis 
afficitur et debilitatur morbo et senectute, vadam servire ei. 

v. 22) Relinque mortuos sepelire. « Mortui » multis modis 
dicuntur: Mortui naturae, cum animae separantur a corpori- 
bus; mortui peccati, secundum illud!: Mortui moriuntur per 
manus tuas, Domine; mortui senio et infirmitate, sicut 
Abraham et Sara, qui putavit corpus suum mortuum cum esset 
centum annos natus; mortui angustia, secundum illud ?: Mor- 
tua est anina populi in via, h. e. afflicta est et anxiata; mortui 
per baptismum: baptismus enim typus est mortis et resurrec- 
tionis; mortui propter Christum, secundum illud Pauli?: Quo- 
tidie morior; mortui divitiis *mundi; mortui passionibus 
noxiis. Has duas inortes meditantur philosophi, cum passio- 
nibus noxiis non sint subiecti, et possessionibus mundanis non 
implicentur. Una enim e legibus philosophiae est haec: Medi- 
tatio voluntariae mortis. — Et quomodo possunt mortui mor- 
tuos sepelire? Sed dicit: Sine mortuos in peccatis ut sepeliant 
mortuos naturae. Aut fortasse pater eius infidelis erat, et ideo 
non permisit ei ut eum  sepeliret. — Et tres sunt qui postu- 
larunt a Christo ut sequerentur eum: scriba et duo alii; de 
duobus locutus est Matthaeus, et de tertio locutus est Lucas 
itat: Nemo ponit manum suam ad aratrum. Quemadmodum 
enim qui applicat manum suam ad aratrum, seu vomerem, si 

respiciat retro, non recti fient sulei eius. et labor eius non erit 
prosperus, ita qui fit discipulus regni debet adspectum illuc 
intendere semper et nunquam se retro vertere. Rursus, quem- 
adinodum cum arator pronus et assiduus sit in labore suo, 
fructus segetis multiplicantur, ita et omnis qui adhaeret Christo, 
si studuerit virtuti, portabit fructus iustitiae. Rursum, qui sibi 
proposuit operari spiritalia et revertitur ad corporalia non 
est aptus ad regnum, sieut illi qui vocati sunt ad convivium 
et se excusarunt. ratione iugi boum et uxoris !, Ita monachi 
et anachoretae qui promittunt operari spiritalia et rursus 
revertuntur ad corporalia, et nonnunquam exuunt habitum et 
revertuntur in mundum, prorsus non sunt apti ad regnum. 一 
Rursum Matthaeus: 

v. 23) Ft eum adscendisset Iesus in aci; h. e. ut pro- 
ficisceretur *in regionem Gadarensium. 

v. 24) Et ecce motus magnus factus est in mari. Ipse 
enim turbavit mare, propter discipulos, ut manifestaret se do- 
minum esse maris et aridae, et ut ostenderet eis miraculum 
cuius memoria diu conservaretur. 一 pse vero lesus dormiebat; 
h. e. ut ostenderet se eis ingloriosum, et ut doceret nos hu- 
militatem; et insuper, incidente in eos timore, maius fieret 
miraculum in oculis eorum; si enim excitatus fuisset, non 
obtulissent ei supplicationem. Quod autem dormiret, non 
erat naturalis somnus eius, sed oeconomiae, et sciebat tempe- 
statem; et hoc evidens est ex ictu fluctuum et flatu ventorum, 
e conturbatione navis et clamore nautarum. Oportet scire 
Verbum Deun, quando est incarnatum, corpus illud quod 
Adamo erat antequam peccaret assumpsisse, et si visae sunt 
in ipso passiones paenales, quae supervenerunt in Adam post- 
quam peccavit, tamen non erant in eius constitutione; volun- 
tarie enim sustinebat eas, et propterea non semper tentabatur 
ab eis; et ideo somno suo et fami suae et siti suae et fatiga- 
tioni suae et passioni suae et morti suae tempora definivit. Ita 
et cum dormivit, voluntarie dormivit et non ex necessitate 
naturae. Haec explicatio Mosis bar Képlhà est. Pariter, Phi- 
loxenus et Iacobus Anathensis et Armeni ita opinantur. Mar 
Iohannes dicit: Christus Dominus noster habuit corpus mun- 

dum a peccatis, sed non immune a necessitatibus et rebus na- 
turalibus; aliter enim nec corpus fuisset. Nos vero doctoribus 
graecis adhaeremus; doctores autem graeci et Iacobus Edes- 
senus dicunt eum corpus quale est post transgressionem as- 
sumpsisse, *verumtamen immune a peccato. 

v. 25) Et accedentes discipuli eius excitarunt eun. Sancti 
Iacobi Sarugensis: Disputatio quidem facta est inter discipulos, 
quis eum excitaret? Et dederunt statim assensum omues Iohanni, 
ut eum suscitaret; et si culparet eum, participes sint omnes 
in reprehensione cum eo. Expergefecerunt illum vigilem, qui 
dormiebat in carne; qui, quod obsecutus est leges naturae, 
dormivit humano modo, cum vigilaret divinitus; qui et ipse 
imperaverat mari ut conturbaretur. 一 Domnine noster, libera 
nos, perimus. Navis enim fluctibus agitabatur et fides eorum 
prae timore vacillabat. 

v. 260) Quare timidi estis? « Modicos fidei » vocat eos, quia 
excitaverunt eum; putarunt enim eum dormire, et dormientem 
non posse eos servare. Verum, non modicitas fidei eorum e 
timore prodiit, sed timiditas eorum e modicitate fidei eorum 
enata est. — Sile, compescere! ! Eo indicavit potentiam di- 
vinitatis suae quod imperavit elemento et (istud) quievit; id 
quod non fecit alius. — Ht facta est. tranquillitas magna, 
ita ut non putaretur omnino mare fuisse turbatum. 

v. 27) Quis est hic quoniam venti et mare; quia se mutuo 
interrogarunt discipuli, ostenderunt se non possedisse mentem 
capacem accurate dignoscendi utrum Deus sit an homo. — 
Navis autem significat ecclesiam, mare significat mundum qui 
insurrexit contra eam; tranquillitas, apparitionem praedicationis. 

v. 28) Et cum venisset Iesus in regionem Gadarensium ; 
h. e. in regionem gentium. Et notum est eo quod possidebant 
porcos; Iudaeis enim non erat licitum habere porcos. — Oc- 
currerunt ei duo daeimoniaci; non ut nocerent ei, sed ut 
sanaret eos in habitaculo eorum, in homine illo et *socio 
eius, quia viderunt eum multos daemones expulisse ?. — Ma- 
ligni valde; h. e. quia sunt inter daemones alii aliis saevio- 
res, ideo dixit illos valde malignos fuisse. 

! Marc., 1v, 39. 一 B addit: qui e&vibant e sepulcris. Qua de 

v. 29) Quid nobis et libi, Iesu, Fili Dei? Pudore affician- 
tur Nestoriani, cum daemones eum Filium Dei confessi sint !, et 
non filium gratiae, secundum impietatem; Theodori, qui blate- 
ravit et dixit: Undenam cognoscebant daemones filium natu- 
ralem esse Deo? Nos autem dicimus: E verbis prophetarum. 
Quo subtilior est natura eorum nostra, eo subtilius intellegunt 
prophetas; et ex clade insuper principis sui in deserto co- 
gnoverunt eum.'— Venisli ante tempus vexare nos? h. e. 
ante tempus illud quo divulgabitur evangelium gentibus. Alii, 
quibus assentimur: Ante tempus ultimi adventus. 

v. 31) Permitte nobis ul eamus in gregem porcorum ; h. e. 
ut cum expellantur ex hominibus, saltem in pecoribus eorum 
damno eos afficiant. Et rursus, ut odio habeant eum domini 
porcorum et expellant eum et non recipiant eius evangelium, 
aut occidant eum, et frustretur terra disciplina eius, et ipsi 
denuo revertantur in locum suum. Dominus noster autem, qui 
noscebat consilia eorum, permisil eis?, ut manifestum fiat cos 
non habere praescientiam, sicut ipsum. Rursum, perinisit eis, 
ut cognosceretur providentia Dei erga homines; nisi providentia 
eius sollicita fuisset de illis hominibus daemoniacis, peius 
quam *fecerunt in porcis, fecissent in eis. — Et qua de causa 
permisit Deus daemonibus (ingredi) in homines? h. e. ut cogno- 
sceretur eius cura de eis, et ne vis inferatur libertati dae- 
monui. 

v. 32) Et ceciderunt in mare. Omnes daemones quos expulit 
Dominus noster ex hominibus in mari inclusit; et dicunt eum 
non permisisse amplius, ne uni quidem eorum, operari. 

v. 33) Fugerunt et abierunt in urbem: h.e. ut exponerent 
omnia quae evenerunt, ne requireretur ab eis grex porcorum. 

v. 34) Rogarunt. eum ut discederet; utpote qui indigni 
sunt sancto, propter peccata sua. Rursum, ne forte propter 
iniquitatem suam amplius castigarentur. Sancti Cyrilli: Prius 
retribuerunt ei debitum honorem, et postea rogaverunt eum 
ut recederet. 一 Daemoniaci isti duo erant, ut dixit Matthaeus; 
et alter valde malignus erat, et de hoc locuti sunt alii evan- 
gelistae ?, Rursum, fortasse ambo maligni erant, et hi dixerunt 
simpliciter daemoniacuni cum non esset ipsis cura de numero, 

cum par sit unum huiusmodi sanare vel plures, aut sanatione 
unius cognosci possit etiam (sanatio) duorum. — Addunt 
alii evangelistae: El catenas et compedes frangebat '. In 
mare aut in ignem non se proiciebat, ut manifestum sit 
quod si in corpus eius data est eis potestas, tamen in mor- 
tem eius non habuerunt dominium; si enim fuisset eis haec 
potestas, a prima die perdidissent hominem 2. 一 Cucurvrerunt, 
adoraverunt eum 3; h. e. daemones. Et notum est eo quod 
interrogavit eum: Quod est nomen tuum? * Is autem dixit: 
Legio. Id appellatio est, non nomen viri. Et qui loquebatur 
princeps eorum fuit, et ipse *duxit socios suos et adduxit 
in perniciem huius hominis, secundum illud quod dictum est 5 : 
Ibit, ducens secum septem spiritus. Legio in lingua romana 
est myrias, et myrias decem milia est; hi omnes in illo homine 
fuerunt. Quod interrogaverit eum: Quod est nomen tuum? 
non fuit quia ignorabat, sed yt notum faceret eos multos esse; 
et ut indicaret non unum daemonem esse ei subiectum, sed 
omnes; et ut ostenderet insuper quod, nisi obstitisset, perisset 
ille homo. 

Rogavit ut cum eo esset 5. Timebat enim ne forte, disce- 
dente Christo, se converterent in eum. — Non permisit ei `; 
h. e. ut abiret in domum suam et laetificaret suos sanatione 
sua. — Qua de causa amant daemones habitare in sepulcris? 
h. e. ut cogitationes malas serant in hominibus, qui dicerent 
animas mortuorum daemones esse. Et in hac opinione falsa 
magi etiam occidunt infantes, spe quod animae eorum fiant 
daemones et subiciantur voluntati eorum. 


[CAPUT NONUM.] 


Rursum Matthaeus. v. 1) Et adscendit in navim et trans- 
fvelans venit in civitatem suam; h. e. Capharnahum. Beth- 
lehem eniin natus est, Nazareth est educatus, Capharnahum au- 
tem conversabatur sicut incola. Matthaeus dixit: Venit in 
civitatem suam, Marcus autem 8: Ingressus est Caphar- 
nahum. — Rursum Matthaeus: 

v. 2) Et obtulerunt ei pacalytieum decumbentes in lecto. 
Hie paralyticus alius est ab illo qui est in Iohanne !. Et notum 
est eo quod ille in porticu. Salomonis erat, hic vero Ca- 
pharnahum; et ille a xxxvii annis paralyticus erat, de hoc 
*vero non definitur numerus; et ille carebat ministrantibus, 
huic autem plurimi erant ministrantes; illi quidem dixit: eis 
sanus fieri, huic vero: remittuntur peccata tua. Et Iohannes, 
et Philoxenus, et Moses bar Kēphā alium dicunt esse hunc 
ab illo. Sed evangelistae in canonibus unum paralyticum di- 
cunt ?, — Et vidil Iesus fidem eorum; h. e. eorum qui illum 
obtulerunt, qui credentes demiserunt eum seu descendere fe- 
cerunt: et ipsius paralvtici, qui prae fide sivit ut denitteretur e 
tecto. Evangelistae autem ceteri * scripserunt Iesum ¿n domo 
fuisse; domum enim ingressus est, ut indicaret se non indigere 
laude, et doceret nos humilitatem. 一 Confortave, fili nd. 
Confortavit eum primum, quia timuerat ne forte in descensu 
ante sanationem moreretur. — Reiitluntu: tibi peccata tua. 
Eo quod peccata erant causa morbi huius paralytici. Sicut 
enim membra sana, si ligantur vinculis quibusdam, motione 
destituti videntur, si vero dissolvuntur vincula, statim moventur 
iuxta naturam suam, ita et huius paralytici, causa peccati, dis- 
solutae erant et languerant manus et membra; et ideo dixit: 
Remittunlur tibi peccata (ua, ut, expiatis seu abscissis eius 
peccatis, facilius sequeretur sanatio. 

v. 3) Quidam e scribis direrunt in seipsis: Hie bla- 
sphemat; h. e. remittere enim peccata Dei solius est, et sicut 
hominem simplicem eum considerabant. A prophetis *enim 
didicerant Deum solum remittere peccata, secundum illud *: 
Benedic anima iet Domino, quia remisit tibi Omnem 
iniquitate tuam, et 5: Miserere mei, Deus, secunduni gra- 
tiam tuam; et alius propheta ê: Quis est Deus sicul tu, re- 
mitlens culpas? 

v. 4) Iesus autem novit cogitationes eoruin. Hoc ostendit 
eum Deum esse, quia Deus scrutatur cor et renes *; et homo 
faciem, Deus autem cor? (intuetur). 

v. 9) Quid enim facilius est, dicere: Remitluntur tibi pec- 

cata (ua; h. e. quid videtur vobis facilius, corpus paralyticum 
confortare aut animam solvere a peccatis? Et evidens est 
(facilius esse) sanare corpus; eo quod sicut anima praestan- 
tior est corpore, ita et remissio peccatorum praestantior est 
sanatione corporis; sed quia quod pertinet ad animam abscon- 
ditum est, et quod ad corpus manifestum, ab eo quod mani- 
festum et minus est, credatur quod est absconditum et maius. 

v. 6) Ul aute sciatis quod potestas sit filio hominis. 
Sil autem dixit, et non « data est » vel « accepit »; potens 
sum, sicut dixerunt ceteri evangelistae, et non « accipio 
ab alio ». Filius hominis, quia caro factus est, appellatus est. 
Dicit enim Paulus de Deo Verbo!: seipsum exinanivit ; 
et haec est eius exinanitio, quod cum Deus sit natura sua et 
Filius Dei naturaliter, accepit fieri propter nos homo. Et « filius 
hominis » vocatus est vere; sed eo quod vocatus est « filius », 
non est quasi unus e nostris filiis, secundum blasphemias Ne- 
storii; nec « unicus », sicut Isaac; nec « verbum » quod dissol- 
vitur, sicut nostrum; nec «christus » (unctus), quasi unus ex 
unctis, aut « dominus » sicut domini nostri. Synonymia enim 
ne decipiat. *Etsi enim vocatus est « filius hominis », tamen 
non est homo simplex et naturalis, sicut dixit Theodorus ma- 
ledictus; sed cum sit Deus naturaliter, factus est homo vere 
absque mutatione, et seipsum exinanivit. Et cum nominibus 
eximiis appellandus sit, accepit ut nominibus humilibus nomi- 
naretur. Sancti Philoxeni: Ideo appellatus est filius hominis, 
quia factus est filius illius hominis novi qui praecessit trans- 
gressionem praecepti. — Surge, tolle lectum tuum: h. e. ipsum 
verbum comitata est sanatio; et monstravit rursus se esse crea- 
torem animae et corporis, eo quod utrique naturae largitus est 
sanitatem. Vade in domum tuam. In domum eius eum misit, 
fugiens gloriationem, ne persisteret apud ipsum, et omnis 
veniens videret illum sanatum. Rursum, ut confirmaretur mi- 
raculum non esse phantasma, et etiam ut ille edoceret suos 
domesticos ?. 

v. 8) Cum vidissent turbae illae, timuerunt: h. e. propter 
miraculum magnum quod viderunt. Ft laudaverunt Deum; 

! Philip., u, 7. — ? Cod. B: Ut firmum flat, eis qui illum viderint, 
miraculum non esse phantasma, dum vident propriis oculis eum lectum 
ferentem et ambulantem, 

quod talia locutus est et fecit. “Adhuc in terra reptabant, eo 
quod Deum laudabant qui dedit hominibus talem potestatem !. 
Interrogetur autem haereticus: Christus homo est tantum aut 
Deus? Si dixerit homo, scribae redarguunt eum, qui dixerunt: 
Homo non potest remittere peccata. Et si Deus est tantum, 
ecce sicut homo videtur et loquitur. Si vero utrumque simul, 
ecce unus est qui videtur et loquitur. Nos vero dicimus: Deus 
est qui factus est homo, cum non sit mutatus. *Et iuxta opi- 
nionem turbarum quae putarunt hominem esse, cum sanaret 
paralyticum, dixit Matthaeus eum hominem esse; quanquam 
ea non esset opinio eius. Ita, cum existimaret Samaritana eum 
adoratorem esse, et non adorandum. sicut Deum, iuxta opi- 
nionem eius respondit Christus *: Nos adoramus quod sei- 
inus 3. Quod dixit Lucas *: Virtus Domini erat ad sanandos 
eos, Dominum hic Patrem vere vocat; Christus autem virtus et 
sapientia Patris est, et ipse sanabat aegrotos. Alii dicunt: 
« Dominum » Christum vocat, secundum illud 5: Natus est 
vobis salvator Dominus. Et vere enim virtus eius sanabat 
morbos, et non ab alio mutuatus est virtutem sanativam. 

v. 0) Et cw transiret Iesus illinc; h, e. ut placaret in- 
vidiam Iudaeorum, et nos edoceret non praecipites ire obviam 
osoribus nostris nec inducere nosmetipsos in tentationes. Vi- 
dil cirum sedente; in lelonio, cuius nomen Matthaeus ; 
h. e. tres sunt qui sunt vocati e munere publicani: lacobus 
filius Alphaei, Levi, Matthaeus; Levi tamen ipse est Mat- 
tlieus 5. Et notum est eo quod Marcus et Lucas post narra- 
tionem de paralytico introduxerunt narrationem de Levi *. Et 
Mar Iohannes id testatur. Publicani sunt illi qui sedent in viis et 
sumunt pecuniam a transeuntibus; et fraudant et rapiunt quod 
non est eorum. Et non celavit Matthaeus officium suum, ob 
humilitatem mentis suae, nec eum puduit *prioris conditionis 5.— 


! Cod B: Eo quod adhuc in terra reptabant non intellexerunt. eum 
esse Deum, sed laudem Deo dederunt, — ? lon., 1v, 22. — * B add.: Est 
autem Deus sine dubio; seribae et pharisaei id testantur dum dicunt: 
solius Dei esse dimittere peccata; quod revera perfecit Dominus noster, 
qui sanavit corpus a morbo et liberavit animam econdonatione peccatorum. 
— * Lre, v, 17. — ^? Luc, n, 11. — ° Cod. A perperam omittit. 一 
T ManC,, 11, 14; Lec, v, 27. — * B add.: sed eam eum reliqua praedica- 
lione sua commemoravit. 

Veni post me. Quare non vocavit eum cum Petro et Iohanne? 
Tempore enim quo sciebat illum auditurum vocavit eum, sicut 
fecit erga Paulum, quem post adscensionem vocavit. Quare vo- 
cationem ceterorum discipulorum non indicavit, sed tantum 
istorum? h. e. quia hi in officiis vilioribus erant, commemo- 
ravit eos propter elationem eorum. 

v. 10) Et cum accumberent domi. Vide, officium suum 
publicani manifestavit, dum eum « accubuisse in domo sua » 
quod honorificum est, celavit et simpliciter dixit domi, et 
non «in domo eius », ut nos doceret humilitatem; et ne 
quis sciret eum in domo sua recepisse Dominum nostrum. — 
Venerunt publicani et peccatores; h. e. quasi ad collegam 
suum, et deinde, quia gloriabatur Matthaeus de ingressu Christi 
in domum suam, et ideo invitavit eos. Dominus noster vero 
id non recusavit: conversurus enim erat omnes ad virtutem. 

v. 11) Quare cum publicanis et peccatoribus manducat? 
In lege enim praescriptum erat ne commisceantur cum immun- 
dis, et ideo interrogaverunt: Quare? Sed vide astutiam Phari- 
saeorum. Quando opinabantur discipulos deliquisse, Christum 
accusabant !: Discipuli tui faciunt quod non licet sabbato 
f«cere. Quando vero Christum opinabantur deliquisse, eius 
discipulis dicebant: Quare cw». publicanis et peccatoribus 
manducat? h.e. ut refrigescat amor eorum erga ipsum, eo 
quod socius est publicanorum, et ut frigescat etiam amor 
eius erga eos, quasi transgressores legis. Christus autem in 
eos refundit reprehensionem, et probro afficiens eos dixit: 

v. 12) Non indigent sani medico. Inculpabant *eum quod 
cum publicanis consociaretur; ipse vero ostendit, non cónso- 
ciari esse reprehensione dignum. Quemadmodum medicus, si 
non moretur apud aegrotum et sustineat foetorem halitus, 
donec sanavit eum, dignus est reprehensione, ita et doctor, si 
non consocietur publicanis et convertat eos ad iustitiam et 
rectitudinem morum, vituperandus est. Edit autem cum publi- 
canis, quamvis cibus coram eis appositus sit ex iniquitate, sed 
intuetur auxilium; nam etiam medicus, nisi patiatur incom- 
modum ab aegrotis, non potest eos sanare. Et quomodo prae- 
cipit Paulus *?, ne comedamus cum fornicariis et avaris et ce- 
teris, et Dominus noster edit cum publicanis et avaris? Paulus 

' MATTH., Xil, 2. — ° [ Cor, v, 141. 

quidem praecipit ne comedamus cum eis, si in sua iniquitate 
persistant; illi vero quibuscum Dominus noster comedit, con- 
versi sunt ad bona. 

v. 13) Misericordiam volo, el non sacrificii! ;. h. e. 
primum eos pudore affecit sententiis communibus, sicut illa: 
Non indigent sani; nunc vero Scriptura. Cum enim Iudaei ab 
omni virtute desisterent, docebant per sacrificia impleri omnem 
iustitiam; ideo adduxit prophetam dicentem: Deus misericor- 
diam vult et non sacrificium. — Quare ergo vos me inculpatis? 
Patrem reprehendite, qui non dixit: Misericordiam et sacri- 
ficium, sed: Misericordiam et non sacrificium; quod est 
contrarium rationi vestrae agendi. Oportebat enim vos didicisse 
misericordiam erga proximos omnibus sacrificiis Deo accep- 
tiorem esse; et eorum oportet misereri qui male tractantur in 
animabus suis. Rursum, misereri proximi sui melius est quain 
sacrificium ?; et ideo *manduco cum peccatoribus ut miserear, 
et vocem eos ad paenitentiam. 一 Non veni vocare iustos. 
Pharisaeos quidem vocat ?wstos, irridens eis, sicut in illo: 
Factus est Adam sicut unus nostrum, et in illo*: Si 
esurio, non dicam tibi, non autem iustos legis. Illos autem 
vocat iustos, quia se ostendebant tamquam iustos, et despi- 
ciebant publicanos et peccatores. Neminem iustum tunc fuisse, 
testatur Paulus: Q»nes quidein peccaverunt, et egent gloria 
Dei 5. — Alii: justos vocat illos legis. — Sed peccatores ad 
paenitentiam 9; h. e. ut desistant a peccatis. Et confortavit 
accumbentes, dicens se propter eos venisse, ne sint pigri et 
neglegentes. Addidit ad paenitentia», h.e. ne manerent. in 
peccatis suis. Ex his cognoscitur Deum esse Christum, per illud: 
Ite, discite quid sil: Misericovdiai volo; et eum non esse 
de mundo, sed venisse in mundum, eo quod dixit: Non veni 
rocae... 

v. 14) Accesserunt discipuli Iohannis; Lucas vero dicit 7: 
Pharisaeorum. Et ambo veraces sunt. Prius discipuli Phari- 
saeoruim accesserunt, et postquam devicti sunt, sumpserunt in 
auxilium discipulos Iohannis. — Quare nos et Pharisaei ieiu- 
namus? h. e. nos quidem, quia didicimus a lohanne, et 
Pharisaei a lege. — Multitin ; illud « multum > gloriationem 

! Os Vr, 6. — * Cod. B om. 一 Gen., ni, 22. — * Ps. XLIX, 12. 
— $ Rom., n, 23. — * Luc, v, 32. — 1 Lvc., v, 33. 

innuit, quam prohibuit Christus per illud !: Quando ieiunas, 
lava faciem tuum. — E discipuli tui non ieiunant ; h. e. 
quod tu, cum sis medicus, haec opereris, et manduces, esto; sed 
discipuli tui cur huiusmodi mensas frequentant. 

v. 15) Numquid possunt filii thalami *ieiunare? Sponsum 
seipsum vocat; thalamum, descensionem suam in terram ; filios 
thalami, illos qui vocati sunt praedicatione nova; h. e. sicut 
non possunt filii thalami ieiunare, dum versantur cum sponso, 
quia tempus est laetitiae, ita nec apostoli, quia tempus est 
laetitiae et non ieiunii, quod passionem et tristitiam indicat, 
et has non per se, sed in illis quorum mentes debiles sunt. 
Pro ietunare scriptum est in Heracleensi affligi. — Alio modo: 
Sicut enim diebus convivii, recumbentibus sponso et invi- 
tatis, non decet ieiunare, ita etiam quos ego, qui sum sponsus 
caelestis et desponsavi ecclesiam, primos invitavi non decet 
ut eis cum laetitia misceantur quae aliena sunt a tem- 
pore eorum vocationis. Non autem ieiunium reprobavit his, 
sed docuit ut tempore opportuno ieiunemus. Ubi sunt qui 
sabbato et die dominica ieiunant usque ad vesperam ? Re- 
darguantur his verbis. 一 Venient dies; h. e. quando ele- 
vabitur sponsus in caelum ; tunc ipsum tempus ducet eos ad 
ieiunium, et ieiunabunt ieiunium voluntarium et non coactum. 
一 Cun sublatus erit ab eis sponsus; per illud sublatus erit, 
mortem suam indicavit. Quare non est locutus de resurrec- 
tione, sicut locutus est de morte sua? h. e. quia opinabantur 
eum hominem esse, ideo de morte sua locutus est et de re- 
surrectione sua tacuit. : 

v. 16) Nemo immittit pannum novum. Vestimenta seu 
vestes attritae et utres veteres: corda Iudaeorum ; vestes novae 
et utres novi: corda discipulorum et omnium qui credunt in 
eum *et renovantur Spiritu sancto. 

v. 17) Vinum novum: praecepta evangelii; vinum autem 
velus: praecepta legis. Non enim decet ut praecones Novae 
(legis) ministrent Antiquae. Tempore congruenti ieiunaturi 


sunt ieiunium vestro praestantius. Rursum, pannus novus, 


vestis attrita, vinum novum, utres veteres: praecepta, disci- 
puli. Sicut exempla haec non decet ut opere perficiantur, ita 

nec discipuli apti sunt ut imponatur eis onus ieiunii, quia 
nondum renovati sunt Spiritu et fqrtes facti. — Sed immit- 
tunt vinum novum in utres novos; h. e. ita et discipuli, quando 
renovabuntur Spiritu, fortes fient, et imponetur eis onus et 
praecepta. Quare vino et utribus usus est? Quia de mensa 
erat sermo, ex ea tulit argumentum. — Lucas addit 1: Et nemo 
bibet velus et stalim postulat novum ; h. e. vetus: praecepta 
legis; et novum: praecepta evangelii, sicut diximus. — Dicit 
enim: Vetus est suavius; h. e. mitiora erant erga Iudaeos 
praecepta Mosis quam novae (legis); ille quidem praecepit ? : 
Dilige Dominum Deum qui dabit tibi terram fluentem lac et 
mel, et 3: Dens pro dente; haec vero docet *: Vende quid- 
quid habes et da pauperibus, et 5: Qui percusserit. te in 
maxillam tuam, praebe.... Rursum, sicut pannus novus, 
si adaptetur vesti attritae, scindet eam propter suam firmitu- 
dinem, et pariter si vinum recens utres veteros rumpit: ita 
etiam praedicatores Novi non possunt leges antiqui foederis 
observare. 

v. 18) Venit princeps quidam, accessit ad eum. Archon; 
h. e. princeps. *Hic vir princeps synagogae fuit; Iðāraš nomen 
eius; fllia autem eius erat annos xir nata. Matthaeus scripsit 
mortuam esse, Lucas vero et Marcus dixerunt ê eam aegro- 
tasse, et postquam venit ad Iesuin, advenisse alios qui dixerunt: 
mortua est ?. Et dicimus: Matthaeo id fuit consilii ut mon- 
straret Christum fecisse virtutes et signa; quomodo autem et 
quando fecerit, non fuit ipsi cura scribendi; ita etiam hic fecit. 
Indicavit Christum resuscitavisse puellam; accuratam autem 
investigationem rei reliquit Marco et Lucae. Ita etiam fecit 
quoad haemorrhoissam, et in multis locis. Primum, quidem dixit 
(pater): male se habet, quod dixerunt Marcus et Lucas; postea 
mortua est, sicut dixit Matthaeus, cum nondum mortua fuerit. 
Mos est afflictis precationem multum urgendi ut inclinarent 
alios ad petitiones suas. 一 Veni, impone nanum tuam 


! Luc, v, 39. — * Cf. Deut, vi, 5,3. 一 * Er., xxi, 24. — * MATTH, 
xix, 21. — * MATTH. v, 39. — * MARC., v, 22; Ltc., viii, 44. — ' Cod. B: 
Et tres sunt veraces, Cum enim iret loara$ ad lesüm, nondum mortua 
erat filia eius, sed in eo erat ut moreretur,sicut dixerunt Marcus et 
Lucas; postquam autem venit ad Iesum advenerunt servi eius et dixe 
runt eam mortuam esse, ut refert Matthaeus. 

super eam. Ob exiguam suam fidem rogavit eum ut veniret 
secum et imponeret ei manum suam. Crassiores enim mentes 
visu indigent et rebus sensibilibus. 

Et secutae sunt eum turbae multae 1; h. e. ad conspi- 
ciendum magnum miraculum, et in EPA eius qui eum 
vocavit. 

v. 20) Et ecce, mulier cuius sanguis profluebat. Haec est 
prima mulier quae accessit ad eum inter turbas; confortata 
fuit eo quod audivit eum ire ad resuscitandam puellam, et ex 
aliis miraculis quae fecit. — A retro: primum quidem, *quia 
pudebat eam, ideo venit occulto a retro; dein vero, quia ti- 
mebat, eo quod lex excludebat huiusmodi immundas a con- 
sortio hominum. — Æt tetigit angulum vestimenti eius. Non 
audacter, sed extremis digitis tantum tetigit tegumentum eius 
et non vestem eius. Et statim, sicut putavit, aruit fons sanguinis 
eius et sanata est. — Et si illa cum tremore tetigit paenu- 
lam eius, quanto magis in timore decet nos accedere ad eius 
corpus et sanguinem eius sanctum. 

v. 21) Si lantum vestimentum eius tetigero. Cogitabat 
enim: qui multa miracula operatus est, etiam me sanabit. 

v. 22) Confortare, filia mea! Confortavit eam sicut para- 
lyticum, et vocavit eam filiam, propter fidem eius. Fides tua 
servavit te: hoc dixit ut admoneret ceteros qui circeumdabant 
eum, et confortaret illum principem ut crederet et non dubi- 
taret. Et nec hic curam adhibuit Matthaeus in investigatione, 
sed miraculum tantum narravit; circumstantias vero non 
scripsit. Marcus autem addit disquisitionem. —  Convertit se 
lesus et dixit: Quis tetigit me? ? Non quidem ignorans in- 
terrogat; sed ut commoveat turbas ad investigationem, et ma- 
nifestet fidem mulieris coram multis, ut turba eam imitetur; et 
ut carpat incredulitatem Iairi; et ne languescat illa mulier 
spiritaliter, etsi sanata est corporaliter; nam si, quia eam sa- 
navit, putaret eum esse iustum, tamen eo quod non ipse per- 
ceperit, dubitasset num sit Deus. — Et cum omnes negarent 3; 
negarunt enim quia timuerunt ne forte causa reprehensionis 
sit quod tetigerint eum. 一 T'urbae urgent te *et premunt *. 
Hoc indicat ipsum induisse corpus; et immunem fuisse a su- 

perbia, eo quod premeretur a turbis et non murmurabat. — 
Virius e&rivit a me !. Operationen divinam, quae illam sa- 
navit, vocat virtutem. Hoc dixit, materialiter respondens se- 
cundum opinionem auditorum, ut adduceret illam ad profitendum 
quid fecerit, 一 Quod non fefellissel. euin ?. Manifestum est 
itaque quod existimaverat eum fallere. — Quattuor ostendit in 
sanatione eius: magnitudinem virtutis suae, praescientiam suam, 
fidem mulieris, et aedificationem turbarum. 

Filia tua mortua est ?. Putabant enim eum, etsi sanaret 
aegrotos, mortuos tamen non posse resuscitare; et ideo dixit 
principi. Quare molestas doctorem? Retardavit adventum 
suum per illud: Quis est qui tetigit me? ut moreretur puella 
et ipse claresceret per eius resuscitationem. — Crede et vivet! * 
Conturbatus est dolore et perculsus tristitia Iairus; et ideo ei 
dixit: Noli timere! Per illud Crede et vivet! indicavit se 
esse Dominum vivorum et mortuorum. 

v. 23) Et vidit. tibicines turbasque tuinultuantes; h. e. 
varia genera planctus vidit in domo, quae faciebant circa 
puellam, ob dignitatem patris eius. 

v. 24) Puella non est mortua. Ut indicaret quod, quam 
facile sit homini suscitare socium suum e somnolentia, faci- 
lius est sibi suscitare mortuos; et ideo dixit: dormit! — Et de- 
ridebant; primum quidem, quia dixit: dormit, cum mortua 
esset; et deinde, quia dixerunt in seipsis: qui ignorat eam 
mortuam esse, quomodo possit eam vivificare? 

v. 25) Kievit turbas; h. e. ne *reputaretur. iactator, et ut 
nos anioveret a gloriatione, quando signum aliquod facimus. 
Rursum, non erant digni, qui plangebant et ululabant, videre 
miraculum; et ut doceret nos ne ululemus et plangamus circa 
mortuos, — Apprehendit nanum eius, et surrexit; h. e. re- 
diit spiritus eius; ut indicaret non aliam animam induxisse, 
sed illam quae exierat reduxisse; etiam, ut persuaderet adspi- 
cientes ut crederent in resurrectionem. Non vocavit eam no- 
mine eius, non quod (illud) nesciret; ipse enim est qui numera- 
vit stellas et omnibus illis nomina dedit 5, sed uti fecit ado- 
lescenti in Naim, hic fecit; talita vocavit eam, sicut scriptum 

est in syriaco, ait Mar Ephraemus, et non « Tabita », sicut 
scriptum est in graeco !. Lazarum vero, ob amorem suum erga 
eum vocavit nomine eius; et deinde, quia alii defuncti erant 
in illo loco, eum quem voluit vivificare, nomine proprio vo- 
cavit. Lucas autem addit * eum introduxisse patrem et ma- 
trem eius; h. e. ut viderent miraculum. Et tres ex apostolis 
introduxit secum: Simonem et lacobum et Iohannen ; h. e. 
quia in ore duorum vel trium testium stat omne verbum ?. 
Rursum, introduxit illos tres; h. e. ut aemularentur in eos 
reliqui discipuli et fierent eis similes. Omnes vero non intro- 
duxit propter Iudam, qui non erat dignus videre resurrectio- 
nem puellae. — Puella, surge! 4 h. e. sicut Deus omnipotens, 
potentia sua eam vivificavit. Ut nemo id sciat *; gloriationem 
repellit. Ut darent ei manducare; h. e. ne putarent mira- 
culum in hallucinationibus factum, sed eam plene sanatam 
esse; et ut celaret 6 miraculum et ut, cum viderent eam edere, 
intellegerent eam perfecte sanatam esse et non esse quasi 
aegrotam quae paulatim sanescit. 

v. 20) *Et exiit fama; h. e. propter nomen patris eius 
congregatae sunt turbae numerosae e variis locis. Et hi nar- 
raverunt miraculum, quanquam praeceperit eis: Nemo id 
sciat. — Mar Ephraemi: Puella autem illa cum manducaret, 
videns matrem suam tonsis crinibus et lacerata facie, lacri- 
mabatur. Mater autem eius adiuravit eam dicens: Per vitam 
lesu qui te vivificavit, noli me angore afficere! Et cessavit 
puella, et statim egressa est cum matre sua ad praeficas quae 
ibi plorabant et ululabant. Et admiratione perculsae pro 
« Vae », eius matri « beatitudines » dixerunt. 

v. 27) Cumque transiret. Iesus; h. e. secundum morem 
suum e loco in locum. 一 Ad/Aaeserunt ei caeci duo; h. e."ut 
aperiret oculos eorum. Et clamabant et dicebant: Clamore 
suo indicabant fidem suam magnam esse. — Miserere nostri, 
fli David! Per illud affirmarunt omnibus eum e David ortum 
esse, Et nomine David misericordiam rogabant ab eo; no- 
men enim David in honore erat apud Iudaeos. Et multis vi- 


! « talita » i. e. « puella > (Manc,, v, 41); « tabita » h. e. « Dorcas », 
nomen proprium (cf. Act., 1x, 40). 一 ? Luc, vin, 51. — ° Deut., XIX, 

cibus etiam prophetae, reges quos volebant exaltare, nomine 
David vocabant. Rursum, illis caecis pudore affecit Iudaeos, 
quia caeci, qui signa non viderant, crediderunt ex auditu, illi 
vero restiterunt. 

v. 28) Cuim venisset. Iesus in domum. Non sanavit eos 
in itinere, cum vitaret vanam gloriam, et quia proxima erat 
domus, sivit eos venire, ut inter se et ipsos sanaret eos. Et 
id testatur quod praecepit nemini dicerent. — Quia possum 
hoc facere? Non quia *ignorabat; scrutatur enim cor et 
renes !; sed interrogavit eo ut ostenderet quod, quando sa- 
nandi supplicabant ei, tunc sanabat eos, et non ipse id (sponte) 
faciebat; ne putaretur multiplicare signa, quasi cupidus glo- 
riae. Rursum, per hoc ostendit eos dignos fuisse ut sanaren- 
tur. Creditis quia possum? h. e. ut crederent eum Deum 
esse, postulavit ab eis; quod etiam professi sunt. Sane, Do- 
mine! h. e. non tantum filium David vocant eum, sed « Do- 
minum » suum; ut cum profiterentur eius dominium elevaret 
eos ex humilibus ad alta. | 

v. 20) Sicut credidistis; h. e. ut confirmaret eos, et fidem 
absconditam manifestaret. Non dixit: Aperiantur! sed: Secun- 
dum fidem vestram, quod multis qui accedebant ad eum di- 
cebat. Cura enim ipsi erat ut ante sanationem corporis fidem 
animae praedicaret, ut inde sanandos feliciores faceret, alios 
autem ad diligentiam traheret. 

v. 30) Et statim aperti sunt; h. e. cum verbo quod dixit 
aperti sunt oculi eorum. — Videte ne quis sciat; h. e. non ut 
se in spectaculum daret faciebat miracula ; et sciebat eos prae- 
dicaturos esse, ideo praemonuit eos, ne ipse putaretur illos 
ad praedicationem disposuisse. Et quomodo hic monuit eos 
et in alio loco dixit?: Vade ad tuos?’ et enarra eis? Hic 
praecipit ne loquantur, ne praedicamus de nobismetipsis hu- 
iusmodi res, et etiam cohibeanius eos qui nos laudibus extol- 
lunt. Ibi vero docuit quidquid ad laudem Dei fit, non tantum 
ne prohibeamus, sed incitemus *et urgeamus eos qui id fa- 
ciunt, ut facerent. 

v. 31) Hi autem exierunt et famam eius divulgarunt; h. e. 


! Ps. vri, 10; IER., XVII, 10; Ap., 1, 23. — * MARC., v, 19. — * Sic 

bene cogitaverunt: Etsi quidem ipse pracepit nobis, ne quis 
sciret, ne celebraretur, nos tamen decet ut coram omnibus 
eum praedicaremus; et circumibant et divulgabant famam eius. 

v. 32) Et cum exisset lesus, obtulerunt ei mutum in quo 
erat daemonium. Mutum vocat eum qui caret auditu et lo- 
quela. Infirmitas autem huius viri non a laesionibus naturae 
erat, sed a malitia daemonis illius. Solent enim daemones effi- 
cere damna in corporibus hominum, quando a Deo licentiam 
accipiunt. — Obtulerunt: alii obtulerunt eum; ipse enim non 
potuit accedere, eo quod daemon ligaverat linguam eius et 
auditum eius, et etiam animam vius constrinxerat. Et pro- 
pterea neque fidem postulavit Iesus ab eo, sicut postulavit a 
principe synagogae et a caecis. 

v. 33) Nunquam apparuit. Accedebant ad eum et admi- 
rabantur eum, non quia sanabat tantum, sed quia facillime 
sanabat; et ut profiterentur eum esse Deum qui videbatur sicut 
homo; nondum enim edocti erant mysterium. Pharisaei autem, 
qui pungebantur invidia, nec poterant celare opera, nec credere 
consentiebant, dicebant: 

v. 34) In principe daemoniorum eicit daemonia. Quid 
hoc stultius? Quomodo eiciet daemon daemonem? Daemon 
enim quod suum est solet roborare et erigere, non autem sol- 
vere. lesus vero non tantum daemones eiecit, sed et leprosos 
mundavit, et mortuos suscitavit, et gloriam ad Patrem retulit, 
quod ut faciat daemon impossibile est; *daemones enim ut idolis 
gloriam offerrent solliciti sunt. — Nestoriani ad haec quid di- 
cant? Non enim, sicut Pharisaei, audent dicere: In principe 
daemonum eicit daemonia; nec hominem posse id efficere 
credunt, quia revera non potest; ergo profiteantur nobiscum: 
eum, tanquam Deum incarnatum, potentia sua id egisse. — 
Est in historia huius muti recordatio praeteritorum et mani- 
festatio futurorum !, h. e. mundus, qui surdus erat ad auditum 
verborum divinorum, et balbutivit confessionem sui creatoris, 
in adventu Christi Dei audivit praecepta divina et auscultavit 
evangelium vitae, sicut surdi quoque per Christum receperunt 
loquelam et auditum. 

v. 35) Et perlustrabat urbes et pagos, et praedicabat evan- 

gelium regni; h. e. regnum Dei, habitator caeli praedicabat; 
quia raptum est ei a demonibus, misit Filium suum ut resti- 
tueret omnia, sicut typice in regno olim fuerunt. Et sanabat 
omnes morbos. Unusquisque prophetarum unum vel duos 
morbos sanabat, et hoc virtute divina, Christus autem omnem 
morbum et dolorem, quicumque fuerit, sine impedimento propria 
virtute sanabat. 

v. 30) Cum. auter vidisset Iesus turbas; h. e. Iudaeos qui 
adhaerebant ei, propter sanationem suam et aegrotorum suo- 
rum, et propter miracula quae videbant, et propter pulchritu- 
dinem eius adspectus, sicut dixit Mar Iohannes. Misertus est 
*earun ; h. e. sicut Dominus et Deus misertus est populi sui. 一 
Quia fatigati erant; h. e. a cursu itineris; et dissipati sicut 
oves quibus non est pastor; h. e. ut doceret eos quae iuvent 
animas eorum. Haec reprehensio ad principes eorum spectabat, 
eo quod, cum pastorem agerent, opera luporum operabantur !. 

v. 37) Messis multa, h. e. fideles, et operarii pauci, h. e. 
qui doceant eos. Illud autem pauci pro « desunt operarii > 
posuit; h. e. quia non habent directorem, oppressi sunt et 
veniunt post me et sustinent laborem durum. Sancti Philoxeni : 
Operarii pauci, h. e. magistri et prophetae Antiquae (legis), 
qui non potuerunt congregare fructus in horreum regni, sive 
quia debiles erant, sive quia non erant praecepta legis sufti- 
cientia ad hoc. Alii vero e contra: Operarii pauci, h. e. apo- 
stoli; messis mulla: conversio multorum ad fidem. Illud vero 
multa; h. e. populum et gentes vocavit, et cum pauci essent 
operarii, h. e. apostoli duodecim, non auxit numerum eorum. 
sed roboravit eos. 

v. 38) Petite igilur a domino messis; h. e. ab ipso Iesu. 
Petite ergo a me qui sum dominus messis. Ut miltat operarios: 
h. e. sicut rex qui miseretur militum suorum, et pastor gregum 
suorum, et sicut dominus messis. Et mittam operarios; h. e. 
apostolos, ¿n messene scilicet fidelium, qui colligantur ab er- 
rore ad veritatem 2. 


! B: Principes ludaeorum his condemnabat qui, cum pastores reputa- 
rentur, opera luporum, non pastorum, operabantur. — * B: Dominum 
messis, seipsum appellat, operarios: apostolos; messem: fideles, qui 
colliguntur ab errore ad veritatem fidei evangelii novi. 

[CAPUT DECIMUM]. 


v. 1) * Et vocavit duodecim discipulos suos et dedit eis pote- p. 291. 


slaten; h. e. ipse vocavit eos et non ipsi petierunt ut veni- 
rent ad eum; et in hoc suam remotionem a gloriatione osten- 
dit. Misit discipulos suos ut instrueret eos quasi ad certamina, 
sicut avis pullos suos. Duodecim misit propter eloquentiam 
eorum; septuaginta autem semper mittebat; hos vero semel 
(misit) quasi ad exercitationem, et quia vidit turbas defatiga- 
tas, et non erat in eis qui curam haberet de anima languente 
in peccato. Et vocavit eos, et non venerunt; ideo misit dis- 
cipulos suos. — Adversus spiritus immundos, ul eicerent. 
Et quomodo eiciebant spiritus, cum nondum datus esset Spiritus, 
quia non erat glorificatus lesus? Et dicimus: Virtute poten- 
tiae eius et mandato eius eiciebant. — Sanare omnem do- 
lorem et morbum ; h. e. spiritus immundi, scilicet daemones, 
sunt causa peccatorum, et peccata causa dolorum et morborum, 
sive animae sive corporis; et ideo praecepit eis ut eicerent spi- 
ritus immundos, eo quod, illis qui sunt causa peccatorum et 
morborum abeuntibus, etiam peccata cum eis auferuntur. 

v. 2) Horum duodecim apostolorum nomina. Similitudo 
duodecim tribuum quas induxit Iacob in haereditatem suam, 
cum nepotes *duos receperit et suis filiis adiecerit: unum pro 
patre eius Ioseph, et alterum pro patruo eius Levi, quia. (is) 
oblationem Domini recepit in haereditatem. Rursum, et lapides 
Iordanis qui transitum praedicant, duodecim fuerunt !. Theo- 
dorus nestorianus dicit: Matthaeus ordinem eorum indicavit, 
quis fuerit primus et quis ultimus, et etiam binos misisse eos 
ut adiuvarent se invicem; et id elicit ex illo: Simon et An- 
draeas, talis et talis, cum: per copulam waw iungat duos. 
Mar Iohannis: Non secundum ordinem eorum posuit eos Mat- 
thaeus; et notum est eo quod Iohannem, cum omnibus prae- 
stantior esset, etiam fratre suo, post fratrem eius collocat. 
Sed dicit Marcum collocavisse eos optime ?. — Simon et 
Andraeas, frater eius, e tribu Nephtali, e civitate Betsaida, 


! B: Rursum, similitudo duodecim lapidum quos eduxit Iosue filius 
Nun e Iordano, et duodecim fontium quos invenit Moses in Elim, 
quibus satiavit castra Hebraeorum. — * MARC., I1, 13. 

sicut scripsit Iohannes. Eusebius Caesariensis dicit: Simonem 
et Andraeam e Capharnahum fuisse. 

v. 3) Iacobus, filius Zebedaei, et Iohannes, frater eius, 
e tribu Zabulon. Philippus et Bartholomaeus, e tribu Aser 
uterque: Philippus e Bethsaida, et Bartholomaeus e pago 
"Adu'ir. Bartholomaeum dicunt esse eundem ac Nathanaelem. 
Alii: Bartholomaeus quidem Iesus nominabatur, et propter no- 
men magistri sui non appellarunt eum nomine suo, sed nomine 
patris eius, Bar Tholmai. Et e tribu quidem Issachar erat. — 
Thomas et Matthaeus publicanus. Vide humilitatem Mat- 
thaei: secundum post Thomam se collocavit; verum, apud 
ceteros evangelistas ipse Thomam antecedit ; publicanus, h. e. 
memorat vitam suam *priorem, se demittens. Thomas e tribu 
Iudae, et Matthaeus e tribu Issachar, e Nazareth !. Iacobus, 
filius Alphaei, e tribu Manassis. Labbai qui cognominatus 
est. Thaddai, e tribu Simeonis. Et tria nomina habuit: Labbai, 
Thaddai, Iuda filius Iacobi; verum propter sapientiam suam 
cognominatus est Labbai et Thaddai. ) 

v. 4) Simeon Cananaeus, qui et zelotes, e tribu Ephraim, 
e Cana Galilaeae. Alii vero effutierunt Simeonem e Canaa- 
naeis fuisse; et non sunt veraces, sed fuit e Canana pago. 
Iudas Iscariotes, e tribu Gad, e Skarioth pago. Alii vero 
dicunt eum e tribu Ruben fuisse. — Sex eorum tribus nomi- 
nibus vocantur, bini uno nomine, scilicet: Simeon Cephas et 
Simeon Cananaeus; Iacobus filius Zebedaei, et Iacobus filius 
Alphaei; Iudas filius Iacobi, qui et Labbai, qui cognominatus 
est Thaddai, et Iudas Iscariotes. Et duo eorum publicani fue- 
runt: Matthaeus et Iacobus filius Alphaei; et quattuor pisca- 
tores, et unus traditor. 

v. 9) In viam paganorum ne abieritis; « paganos » gentes 
vocat quae adorabant idola. Hie prohibuit apostolos quominus 
irent ad paganos et Samaritanos; post resurrectionem suam 
vero, ad omnes gentes eos misit ?: Ite, docete ommes gentes. 
Quare probibuit eos liac vice? h. e. quia Iudaei non commi- 
scebantur cum gentibus, ne esset eis occasio dicendi: Ad in- 
circumcisos misit discipulos suos; *et reiciendi praedicationem 
eius. Quoad paganos statuit: Ne abieritis in cia paganorum; 

h. e. ne derelinquatis regionem Iudaeae, ut abeatis ad gentes; 
quoad Samaritanos autem: Ne ingrediamini in urbem eorum. 
Nam in regione Iudaeae posita erant urbs et pagi Samarita- 
norum, et ideo dixit: Ne ingrediamini in ea. — Alio modo: 
In viam paganorum; h. e. ab omnibus consuetudinibus et 
moribus paganismi, quae nominat viam, avertite et fugite. 
Et, in urbem; h. e. leges et doctrinas Samaritanorum, quas 
per urbem figurat, contemnite. — Rursum, urbes Samarita- 
norum haereses sunt quae abeunt in vias perversas, de quibus 
dicit in proverbiis !: Est via quam homines putant rectam 
esse, finis etus vero subter infernum ducit. 

v. 0) Ite potius ad oves quae errarunt, el perierunt. Quae 
perierunt, ait, et non quae fugerunt vel rebellaverunt, h. e. 
quae erraverunt; erraverunt enim vere in doctrinis alienis; 
Scribae enim et Pharisaei seduxerunt eos traditionibus suis. 

v. 7) Appropinquavit regnum caelorum. Regnum vocat 
hic institutionem novam quae futura est, quando occidentur 
mors et peccatum stimulus eius. Rursus, appropinquavit, h. e. 
iam accepimus regnum in sacramento baptismi quo baptizati 
sumus. 

v. 8) Gratis accepistis, gratis date; h. e. non pretio acce- 
pistis donum operandi miracula, eo quod non habent pretium; 
et nec rursus per labores vestros *accepistis, sed gratis; ita 
gratis dale indigentibus sanitate. Non ergo permisit eis 
sumere mercedem; h. e. ut purificaret eos ab avaritia; et ne 
putarent prodigium esse ipsorum superbirentque in cogitatio- 
nibus suis; et ne fierent similes sacerdotibus Israelis qui pro 
mercede docebant et prophetas pretio occidebant. Et ostendit 
miracula, sine voluntate et conscientia pura, nihil esse. 

v. 9) Nolite possidere aurum nec argentum. Omnino exstir- 
pavit ab eis morbum hunc malum, et liberavit eos a mala 
suspicione. Quid enim necessarium est aurum et argentum 
illis qui mundant leprosos et eiciunt daemones? — Neque 
aes; h. e. obolos et minuta quibus emunt et vendunt homines. 

v. 10) Neque peram; h. e. quia ipse sustentabit eos; qui 
enim non credit se cibos accepturum, peram sumit. Nec duas 
tunicas; h. e, peccatum et iustitiam. Neque calceamenta; h. 


! Prov., xiv, 12 (xvi, 25). 

e. signum abnegationis; calceamenta enim calceos vocat, qui 
sunt divitibus. Marcus autem dixit!: sed calcearent san- 
dalia, sicut dixit angelus Petro ?: Calceas sandalia tua, 
h. e. calceamenta tua. Neque virgam; h. e. baculum. Virga 
enim in itinere utilis est, et hanc sumit homo ne laedatur ab 
hominibus vel bestiis, aut, si impugnetur, ut ipse percutiat. Apo- 
stolos enim comitabatur virtus divina quae omnia vicit, et a 
nemine impugnanti erant, ideo praescripsit ne sumerent virgam. 
Alio modo: Ne possideatis aurum ne sitis sicut Achor? et 
Giezi * et Iuda. Neque aes: quod celeriter *aeruginem contrahit, 
symbolum peccati quod hominem 5 corrodit. Remotione ab aere 
praecepit ut procul simus a peccato. Neque peram; symbolum 
simplicitatis et signum humilitatis. Neque virgam; quia non 
ad greges exibant in pascuum, sicut Moses. Marcus dicit ^ : 
Sed sandalia; h. e. ut saltem in his sit merces recipien- 
tibus eos. — Et forsitan dicet quis: quod non possideant aurum 
et argentum, pulcrum est et excellens; sed (ne possideant) 
peram et baculum et tunicam quare praecepit? h. e. ut ad in- 
tegritatem et perfectionem abnegationis et constantiam viae 
duceret eos, sicut illud*: Ne solliciti sitis de crastina die. 
Doctores eos in orbem misit, et unum studium seu curain Inan- 
davit habere, h. e. praedicationem. Cum mitteret eos priore 
vice, praecepit ne possiderent quidquam, quia in Iudaeam eos 
misit. Altera vice, post resurrectionem, non (praecepit) quia 
carendum non est necessariis et utilibus; et hoc non nos, sed ipsa 
natura possidet; et non est carenduim necessariis, sive duabus 
tunicis, sive calceis, ceterisque. Et evidens est apostolos pos- 
sedisse necessarias res, siquidem Petrus habebat sandalia 5, h. 
e. calceamenta; et Paulus paenulam et librum, et accepit im- 
pensas a Philippeusibus et gratias egit eis, et dixit sibi esse 
victum et vestimentum ?.. Notum ergo est discipulos cunctas res 
necessarias possedisse, cum tamen praeceptum Christi non trans- 
grederentur; ergo, secundum occasionem et ratione eorum 
ad quos missi sunt. praecepit eis ne possiderent; eo quod so- 
lebant hi ad quos veniebant, voluntarie pauperes fieri. Ita 


! MARC, VI, U. — * Act, xii, 8. -— ? Sie; Ios, vir. — * IV Reg., 

Moses, missus in Aegyptum, cum educeret *eos, nutrivit eos in p. 287. 


deserto sine viatico; ut, cum nihil possiderent, appareat virtus 
eius qui curam habet de eis. Rursum, cum irent ad fideles, 
permisit eis ut acciperent ab eis cibum et vestimentum, sicut 
etiam Paulus et apostoli sumpserunt; apud paganos vero et 
infideles, vetuit ne susciperent ab eis quidquam, secundum 
illud: ;Ve possideatis... — Dignus est enim operarius victu. 
Operarios apostolos vocat, qui araverunt terram et exstirpa- 
verunt ex ea vepres peccati. Victu suo, dixit, et non mercede 
sua; mercedem enim ipse Dominus noster eis retribuet in 
novissimo die. 

v. 11) In quamcumque autem civitatem. Non concessit eis 
scire quae digna esset ut ingrederentur, et quae non; h. e. ne 
fugerent a multis urbibus et a multis incolis qui non erant 
digni, et hi haberent excusationem: Non nobis praedicarunt. 
Sed praecepit eis investigare et interrogare, ne habitarent 
apud homines malos, indignos, et conversionis incapaces. Et 
quo modo ipse commoratus est apud Zachaeum? Quia sciebat 
hunc se conversurum. £t ibi estote, usquedum; h. e. ne cir- 
cumeant e domo in domum, et molestent eos qui recipiunt eos; 
et deinde, ne existimarentur pigri et servientes ventri, et ne 
oriatur de eis suspicio hypocrisis et adulationis, et ne incita- 
rentur ad odium illi a quibus discederent, quasi non honora- 
vissent eos congruenter. 

v. 12) SNalutate domum; h. e. non, quia doctores facti estis, 
exspectabitis ut ii salutent vos, sed vos prius honorate eos. 
Ostendit salutationem eorum non esse simplicem, *sed bene- 
dictionem verbo adnexam esse. 

v. 13) Et si fuerit digna domus; h. e. cum pace, quae re- 
quiescet in ea, benedictio commorabitur super eam. Si autem 
non digna; h. e. paena prima quae veniet super eam erit 
privatio pacis, quae est benedictio; et deinde accipiet iudicium 
Sodomae. Et quomodo dixit: « Investigate », et nunc: si non 
digna? Et dicimus: Cum praeciperet utinterrogarent et postea 
ingrederentur, addidit: « Si non digni ». Homines fuerunt qui 
interrogabant et qui interrogabantur; etaccidit ut hi qui inter- 
rogabantur, vel quia ignorabant illud, quod multoties evenit, 
vel propter amorem hominum, illos qui non erant digni, lau- 
darent coram apostolis, qui cui persuasi essent, ingredie- 

bantur; ergo necessario additum est: Si autem non digna 
fuerit, pax vestra... 

v. 14) Excutite pulverem de pedibus vestris; h. e. ut osten- 
dant se nil omnino ab eis tulisse et lucratos esse; rursum, ut 
viam longam, quam propter eos gressi sunt, relinquerent eis in 
testimonium quod paenam passuri sunt, quia non audierunt 
eos. Rursum, quia nempe signum est quod laborem itineris 
sustinuerunt propter eos. — Et evidens est eos, cum evangelio 
regni, etiam Christum, per quem revelatio facta est, praedi- 
casse esse Deum et Filium Dei, et in nomine eius baptizavisse 
credentes. Qui baptizati sunt a Iohanne in remissionem pec- 
catorum, ante passionem non iterum baptizarunt; verum post 
resurrectionem illos, quos baptizaverat Iohannes, baptizaverunt 
discipuli denuo, ut acciperent Spiritum sanctum. Dominus no- 
ster non baptizavit omnino, eo quod non erat alius extra eum 
*in quo baptizaret, et quem commemoraret in baptismo !. 

v. 15) Terrae Sodomae. Terra Sodomae, h. e. Sodomitae ; 
el Gomorrhae, h. e. Gomorrhaei; h. e. homines qui habitabant 
in eis. Erit mitius. Dixit enim fore eis mitius «ibi». Quapropter? 
Quia non cruciatu afficit in utroque mundo. Et accipe exemplum: 
Vir quidam occidit quinquaginta viros inique, et postea est 
occisus etiam ipse; numquid remissum est ei peccatum occi- 
sionis quinquaginta virorum? Nullo modo. Aequum est autem 
ut quinquagies, una dempta, occidatur. Ita etiam Sodomitae 
et Gomorrlaei, non unum cruciatum merebantur, sed multos 
et infinitos; verumtamen paullulum minuetur eis multitudo 
tormentorum, ratione tormenti quod hic perpessi sunt igne et 
sulphure. Ergo illud quod dixit: erit mitius, deminutionem 
indicat, non autem quod relinquentur sine tormento. — Quam 
civitati illi. Quam hic non intellegendum (eo sensu) quod Sodo- 
mitae levius torquentur quam civitas quae non se persuaderi 
sivit nec suscepit praedicationem eius, (sed) quod remissio 
exigua fiet Sodomitis, non autem urbi quae non aurem 
praebuit Christo. 

v. 16) Ecce ego mitto vos. Ovibus comparat apostolos et 
christianos, lupis vero paganos et Iudaeos. Sicut enim oves ne- 
sciunt reddere malum lupis qui suffocant eas et discerpunt, ita 


! Sic A; B: et quod se commemoraret in baptismo non erat possibile. 

estote quieti et mites. Per lupos impudentiam inimicorum indicat: 
audax est enim lupus et impudens et arrogans. — Estote 
igitur prudentes *sicut serpentes. Quattuor proprietates prae- 
stantes possidet serpens; sicut enim tradit serpens totum corpus 
suum plagis et vexationibus, et caput suum solum custodit, ita 
etiam vos, tradite omne quod vestrum est plagis et vexatio- 
nibus, et fidem tantum, quae est caput vestrum, sine laesione 
et contaminatione servate. Rursum, quando senescit serpens, 
molestae sunt ei exuviae eius et obcaecantur oculi eius, et 
statim ieiunat quadraginta dies, donec languescat corpus eius, 
et postea ingreditur in scissuram angustam et exiguam, et 
compressus illa scissura exuit pellem suam veterem, et iuve- 
nescit, et accipit robur et aperiuntur oculi eius: ita decet 
nuntios evangelii intrare per portam angustam tentationum, et 
sic exuere pellem veterem peccatorum et induere novam, re- 
novatam ad imaginem creatoris sui; sicut dixit 1: Imtroite per 
portam angustam. Rursum, quando proficiscitur serpens ad 
bibendam aquam, virus suum non ducit secum, sed in fo- 
veam suam dimittit suum venenum. Et notum est eo quod in 
aqua nemini potest immittere venenum suum. Significatio 
mystica rei est: ne praedicatores concipiant iracundiam ad- 
versus persecutores; et christifideles, quando parati sunt 
bibere aquam vitae aeternae, ne inducant secum virus seu 
cupidines carnales et impuras. Rursum, quando videt hominem 
nudum, timet et fugit, et non accedit ad eum; si vero vestitum 
eum videt, aggreditur et insilit in eum; significatio est: quando 
sumus induti passionibus noxiis, insilit in nos malignus; quando 
vero proiecimus a nobis concupiscentias malas et videmur nudati 
a mundanis rebus, fugit a nobis Calumniator. — £t simplices 
sicul columbae; h. e. hae cum *occiduntur pulli earum, non 
irascuntur nec recedunt a loco suo: ita etiam vos, cum pa- 
timini mala a persecutoribus, nolite servare in eos iracundiam, 
sed manete apud eos, ut eos convertatis ad fidem. 

v. 17) Cavete ab hominibus. Docuit eos ne se sponte tra- 
derent oppressionibus, et indicavit oppressiones quas perpes- 
suri sunt a Iudaeis. 一 T'radent enim vos tribunalibus (v. 18) 
et ante praesides; h. e. etsi tribulationibus vos afficiunt, 

tamen tanquam fortes sustinete. Persecutiones quae surrexe- 
runt in eos post resurrectionem, praedicit. [n testimonium 


eorum; h. e. in accusationem persecutorum. 


v. 19) Ne solliciti silis; h. e. quod putatis valde difficile, 
id leve et planum ostendo. Rursum, ne dicant: Quomodo per- 
suadebimus auditores? Et praecipit ne in excusatione fiduciam 
ponerent, eo quod Spiritus sanctus loquetur pro eis. Quomodo 
hic praecipit ne solliciti sint loqui, et Petrus dixit ! : Parati 
estote ad excusationem? Et dicimus: Quando inter amicos 
et nobis aequales erit disputatio et sermo, iubet ut diligenter 
praeparemur ad loquendum, quando vero coram tribunali tre- 
mendo erit, congregatione iudicum nos circumdantium et ter- 
rore undique (urgente) tupc auxilium a se dabit. 

v. 21) Tradet enim frater fratrem suum in mortem. 
Indicat etiam mala quae fient *et caedes; et fratres quoque 
vestri fient inimici vestri. 

v. 22) Et eritis exosi ab (omnibus). Hoc malum est et 
acerbum, et commovet auditores, scilicet omnes odio habebunt 
vos. Propler nomen meum. Postea confortat eos (dicens) 
propter nomen meu perpessuri estis haec et odio habebunt 
vos. Qui perseveraverit. Retributio huius patientiae: vita 
aeterna. 

Postquam eis annuntiavit tentationes quas passuri erant a 
gentibus post resurrectionem, redit ad ordinem et narratio- 
nem primam. 

v. 23) Cuin persequentur vos; h. e. Iudaei, quia hucusque 
initium est praedicationis. 一 Fugite vos. Misericordiam in per- 
secutores et persecutos indicat. — Non absolvetis eas; h. e. 
ne dicant: Si hie persecutioni obnoxii sumus, fugiemus in 
locum alium, sed etiam ibi arripient nos et persequentur. Tollit 
hunc timorem : Non circuibitis totam Iudaeam et statim asse- 
quar vos. Rursum, duabus vicibus misit Dominus noster duo- 
decim apostolos, et etiam septuaginta, ad praedicationem. Pri- 
mum ad Iudaeos particulariter; postea ad gentes per illud ?: 
Ite, docete, et hac vice ad salutem omnium et non alicuius 
partis. In hoc autem: Non absolveltis eas, confirmatio habetur 
quod ad Iudaeos tantum spectat res quae facta est celeriter. 

— Donec veniat Filius hominis. Illud veniat pro: « assequar 
vos » positum est: citius enim assequar vos, priusquam omnes 
urbes Iudaeae absolvetis. Hoc autem dixit, consolans eos, 
quia, antequam passi sint aliquid mali, adstans in facie vide- 
bitur; quod etiam factum est. Rursum, illud veniat, imitatur 
quod dixit *Pater Israeli !: In omni loco quo commemo- 
rabitur nomen meum, veniam ad (le el benedicam tibi. Et 
evidens est eum auxilium appellare adventum. Rursum, 'sua- 
dens ne scandalizarentur, quia ipse convicia toleravit, dixit ?2 : 

v. 24) Non est discipulus praestantior magisiro suo. Quid 
autem? Non est discipulus qui sit superior magistro suo? Sane! 
Attamen, quamdiu est discipulus vel servus et subditus, non 
est superior. Rursum, non id statuit, (nempe :) non fieri disci- 
pulum maiorem magistro suo; videmus enim Samuelem qui 
valde praeclarior fuit quam Heli, et Paulum qui superavit Ga- 
malielem doctrina, et servos multos qui superaverunt excel- 
lentia et opulentia dominos suos. Sed illud non est (statuit), 
quia si fuerit praestantior, tunc non discipulus vocabitur, sed 
magister et superior. 

v. 20) Si patrem familias? vocaverunt Beelzebub. Si me, 
qui sum pater familias, conviciis affecerunt et Beelzebub, prin- 
cipem daemonum, me vocaverunt, quanto magis vos, qui 'estis 
domestici 4 mei et discipuli mei, deceat sustinere convicia. Beel- 
zebub explicatur: deus musca. Princeps enim daemonum ap- 
pellatus est Beelzebub; quia enim Iudaei se consociarunt dae- 
monibus, hi revelarunt illis quis sit princeps eorum et quale 
nomen eius. Et quasi dicant ei: Sustinebimus quidem iniurias 
vestras 5, sed multi, cum audierint nos conviciis affici, despi- 
cient et recedent a nobis; ideo expellit timorem et dicit: 

v. 26) Nihil est absconditum *quod non...; h.e. ne ter- 
reamini ab inimicis, qui excogitabunt in vos causas falsas; 
quia non manet calumnia sicuti est, sed natura rerum cum 
tempore redarguet commentum calumniae eorum, revelata ve- 
ritate. 


! Ex., xx, 24. — * Cod. B: Ostendit eis non tanti esse si patiantur 
tentationes, cum ipse, magister et dominus eorum, passionem et con- 

* Ad litt.: « tilii domus ». — * Sic; lege: eorum. 

v. 27) Quod dico vobis in tenebris; h. e. secreto, inter me 
et vos; et hoc quidem, quia non decebat ut revelaret de seipso. 
Etenim cwn non id fecerit, dicebant !: Tu, ecce testimonium 
perhibes de (e ipso. Idcirco dixit: Quod in abscondito dixi, 
vos aperte praedicate, quasi super tecta, coram omnibus, coram 
regibus et iudicibus. Praedicate super tecta; h. e. his qui 
obediunt et sunt elevati in timore Dei, quasi tecta. 

v. 28) Ne metuatis ab iis qui occidunt; h. e. etsi corpus 
occidunt, tamen in vestram veram vitam non habent potestatem ; 
ergo tormentum valde amarum timete, et non hanc mortem na- 
turalem. Homines enim semel habent potestatem in corpus in hoc 
mundo, Deus vero habet in aeternum potestatem in animam 
et in corpus. Patet iam gravius esse tormentum illius qui in 
utrumque potestatem habet. — Timete vero potius. Non peri- 
turam esse animam et corpus dicit, sed maxime timendum! 
Gehenna enim est tortor vivorum, non autem destructor cor- 
ruptibilium; ergo non corpus peribit ibi, nec anima. 

v. 20) Nonne duo passeres: aves quae pretium habent sin- 
gulae seorsum venundantur ; quae viliores sunt, duae vel plures; 
asse, h. e. minuto; aliis (est) obolus, aliis aestimatur decem obo- 
lorum. Sicut olus enim *quod obolo venditur, ita et passeres 
viles. Rursum, nec passeres viles et contemptibiles, qui assis 
seu decem obolorum aestimantur, possunt cadere in laqueos, 
etsi ab initio ad utilitatem humanam creati sunt: quantam 
vobis ostendet curam seu providentiam. Hic nonnulli liber- 
tatis osores effutiunt: Notum est ergo, non esse in manu nostra 
quidquam, si quidem nec passeres viles sine Patre cadunt in 
laqueum. Nos autem dicimus: Non omnia in manibus nostris 
sunt, sed pars est in manibus nostris et pars in manibus Dei. 
Eligere bona et curam eorum habere in manibus nostris et 
in voluntate nostra est, perfectio vero rectitudinis in manibus 
Dei. Rursum, si operatione divina tantum cadunt passeres in 
laqueum, ad quid requiritur ars venatorum cum instrumento 
seu laqueis? Et quis vidit passerem cadentem in terram sine 
reti et laqueo? Verum sensus verbi hic est: nisi ad utilitatem 
hominum creatae sint aves: Dominabuntur piscibus maris et 
volucribus?, nunquam aves caderent in terram nec pisces ad- 

scenderent e mari. Ergo a Deo sane est ingenium; ab ingenio 

autem artificium et machinationes sagaciter invenerunt ratio- 

nales. — Sine Patre vestio. Non dixit: sine Deo; sed sine 

Patre vestro, ut ostenderet eius sollicitudinem erga eos, quasi 
5 patris erga filios. 

v. 30) Vestri autem pili capitis vestri. Non quod pilos 
comae numeret, sed exactitudinem multam scientiae eius et 
curam eius de eis ostendit, et non de eis tantum, sed et de 
omnibus creaturis eius. Alii: Pilos capitis vocant animas san- 

10 ctorum *qui e gentibus, qui per “Christum aut eius apostolos P. *96. 
fidem edocti sunt, et in caput, Christum, in coronam eius com- 

plexi sunt. Et numerati sunt, h. e. inscripti sunt in libro 

vitae. | 

v. 31) Ne ergo timeatis. Scivit enim, utpote qui scrutatur 
i5 renes, timorem magnum invasisse eos. Ne timeatis, si enim 
praevaleant, illud quod in vobis inferius est, corpus nempe, 
oppriment, quod etiam si isti non occidant, mors naturalis dis- 
solvet. 

v. 32) Quisquis confitebitur me, confitebor eum ; h. e. quia 
non pudore suffectus est nec pusillanimis fuit in afflictionibus 
propter eum. 

v. 33) Qui negabit ime. Qui persecutionem patitur et negat !; 
et qui audit alios negare et tacet; et qui conqueritur de mar- 
Lyribus, quasi non sit in eis virtus, et non iuvent invocantes se; 
2$; et quem pudet oeconomiae Christi; hae omnes species abne- 

gationis sunt, sed una est altera peior, et sic secundum nega- 

tionem erit etiam tormentum. 

v. 34) Ne existimetis me venisse ut mitlerem pacem. 
Et ubi est illud?: Veni reconciliare, et ilud?: Loquetur 

30 pacem cum gentibus, et *: Princeps pacis, et 5: Ipse 

est pax noslra, et: Pacem meam do vobis? Verum e 

consilio dixit hoc verbum, et non absolute; nam ipse pacem 

praedicabat his qui suscipiunt; sed quia divisi sunt infideles, 
ideo demonstrat quod eventurum est, nempe ut patres divide- 
3 rentur contra filios suos, quia non crediderunt in Christum, et 

suorum. Ne opinentur discipuli eius aliique ipsum, quia ignorabat 
futuras res, non revelavisse eas, ideo antequam facta fuerint, 
sicut cognitor occultorum et manifestorum, praenuntiavit eas. 

v. 39) Veni ut dividerem virum adversus patrem suum. 
Haec est pax vera: separavit Christus homines a Satana; 
quando membrum aegrotans abscinditur, quando oppositio re- 
movetur: haec est pax vera. Filiam adversus malrem suam ; 
h. e. ecclesiam separavit a synagoga. Nominatur ecclesia 
(sponsa) sponsi caelestis, et « filia », h. e. filia regis in gloria 
stetit, et sponsa gloriosa. Ecclesia iunior est synagoga, nam 
synagoga in monte Sinai desponsata est, et ecclesia in monte 
Olivarum et in Iordane. Ergo matrem et socrum synagogam 
vocat, et filiam et sponsam ecclesiam. Rursum, separavit filiam 
quae credidit a matre quae negavit eum et opera eius. 

v. 36) Et inimici viri domestici eius. Domestici Christi, 
fiii Israel qui facti sunt inimici, immo et persecutores apo- 
stolorum qui ex ipsis sunt et filii eorum. 

v. 37) Qui amat patrem aut matrem; h.e. duo amores 
naturales insiti sunt in hominibus: amor parentum et amor 
filiorum; qui Deum diligit ambos odio habet, et accipiet retri- 
butionem in futuro saeculo. Qui enim seipsum honorat, remotus 
est ab amore Dei, quem debemus honorare super omnem amo- 
rem qui sit in mundo. 

v. 38) Omnis qui non baiulat crucem suam. Crucem hic 
non lignum vocat, sed quod quisque reputet seipsum mortuum 
mundo et viventem Deo 工 Et sicut qui cruci affigitur *nudus 
est et contemptus, ita et qui crucifigit se mundo, debet esse 
nudus a mundanis et sustinere contemptum et irrisionem. 
« Crux » tribus modis dicitur: Patientia iniuriarum et vexa- 
tionum; labores, sudores et passiones; spoliatio et evacuatio 
mundi, h. e. quasi homo crucifixus, qui non sub brachiis suis 
nec sub axillis suis quidquam ferre potest. 

v. 39) Qui inrenit animam suam; h. e. animam suam hic 
vitam praesentem vocat, h. e. qui sollicitus est de vita prae- 
senti alienus fit a` vita aeterna. Qui perdideril animam 
suam; h. e. qui sustinet afflictiones vita nova dignus fit. 

v. 40) Qui recipit vos, me (recipit); h. e. cum recipiunt 
vos, manifestant amorem erga me, et cum spernunt vos, mani- 
festum est eos non observare praecepta mea. Et ne proferant 
praetextus, se ignorare quem receperint, promittit retributionem 
mercedis in mundo futuro et dicit: 

v. 41) Qui recipit prophetam. Qui non propter vanam lau- 
dem aut lucrum mundanum, sed bona voluntate recipit et 
dilectione, retribuet ei mercedem secundum promissionem suam. 
Multi enim sunt qui propter vanam gloriam etiam pallia sua 


dividunt. Qui recipit iustum; h. e. si quis receperit iustum 


aut prophetam, cum re vera non sit, sed ipse putat esse, non 
perdet mercedem suam. 

v. 42) Calicem aquae frigidae; h. e. etsi tantum calicem 
frigidae aquae largiatur in bona voluntate, accipiet mercedem. 


[CAPUT UNDECIMUM]. 


v. 1) Et cum absolvisset Iesus praecipere discipulis suis. 
discessit inde ad docendum; h. e. quia misit eos, dedit eis 
locum *et tempus operandi illa quae eis praecepit. Cum enim 
adesset et faceret signa, nemo derelinquebat magistrum ut 
ad discipulos eius accederet. 

v. 2-3) Iohannes autem, cum audissel in vinculis opera 
Christi :.... Tu es ille qui venturus est ? Dubitatio et invidia 
fuit discipulis Iohannis erga Christum, quia viderunt hunc 
exaltari et Iohannem minui. Et ideo misit illos ad eum, ut ei 
adhaererent et certiores fierent. Omnes non misit, sed duos, 
quos sciebat prae sociis promptiores et faciliores ad persua- 
sionem. Quandiu enim lohannes cum eis fuit, docebat eos de 
lesu; cum autem discessurus esset e vita, timuit ne post suam 
mortem surrexerint haereses factionum, et ideo misit eos. 
Christus vero novit consilium Iohannis, et non respondit eis: 
Ego sum; sed fecit multas virtutes ea hora et dixit eis: 

v. 4) Ite, narrate Iohanni ; h. e. quia sciebat testimonium 
ex operibus esse magis acceptabile; et per illud non voluit 
Iohannem docere, sed dubitationem discipulorum eius solvere. 
Rursum, quia ipse Iohannes repletus fuerat Spiritu ab utero 
matris suae, et sciebat futurum esse ut occidatur, volebat con- 
firmare discipulis suis Christum esse redemptorem, et simu- 

lavit, quasi hunc ignoraret. Christus vero, prout Deus, cum 
sciret quid sit in corde eorum, non respondit, sed operatus 
est multas virtutes coram eis, et dixit: Ite, narrate. Alii: his 
quae dixit: Tu es ille qui venturus est? sepulcrum innuit; 
Tu es qui ingressurus est in inferos et redempturus Adam ? et 
non de *adventu in mundum (loquitur); hic enim iam adim- 
pletus erat. Ni enim dixisset: Tu es ille qui venit? adventum 
in mundum indicasset, sed quia dixit: Tu es ille qui venturus 
est ? descensum in inferos significavit; et non cum ignoret 
interrogat, sed ut certiores faceret discipulos suos. Alii: 
Nesciebat autem Iohannes Christum moriturum esse, et ideo 
interrogat: Tu es ille qui venturus est? h. e. in inferos. 
Nos vero dicimus: Non fugit hoc Iohannem; cum enim vocaret 
eum «agnum » significabat crucem eius; et illo: qui tollit 
peccatum mundi !, id per crucem futurum indicavit. Rur- 
sum, quod resurgeret e sepulcro et daret Spiritum post resurre- 
ctionem, secundum illud ?: Qui baptizabit vos in Spiritu, scie- 
bat; quod vero crucifigeretur ignorabat, et hac de re interrogat. 
Et quomodo resurrexisset qui non crucifixus et mortuus fuerit ? 
Et ipse Iohannes quomodo maximus esset e prophetis et igno- 
raret eos praedicasse eius crucifixionem et mortem, sicut 
Davidem et Isaiam ? — Rursuin, errant (qui dicunt) eum inter- 
rogare, ut praedicaret ante eum in inferis : et fugit eos mundum 
hune esse praedicationis et operum, mundum alterum iudicii 
et supplicii: Za inferis quis confitebitur tibi? 一 Inter- 
rogant nonnulli: Quomodo ergo, /regit portas inferorum 
el vecles ferreos comminuit? 4 Per corpus suum quod factum 
est immortale, ostendit solutam esse potentiam mortis. Rursum, 
liberavit Christus e gehenna hos qui (fuerunt) ante eius ad- 
ventum? Non; nec peccata eoruni remissa sunt, sed eorum 
tantum qui crediderunt in eum quando descendit. Et notum 
est ex illo *: Sodomis erit iilius. Hoc enim de his qui tor- 
menta passuri sunt dictum est, (scilicet): aliquid minuendum 
e tormento Sodomitarum “qui hic deliquerunt ; et si Sodomitae 
qui acceperunt hic paenam, tormenta passuri sunt, quanto magis 
illi qui hie non sunt cruciati. — Et qualis est haec iustitia, 

si Sodomitae hic et ibi tormenta passuri sunt? Non enim sunt 
cruciati hic secundum iniquitatem suam, ideo etiam ibi crucia- 
buntur, sicut scripsimus supra de hac quaestione. — Et qualis 
est iustitia, ut qui non audierunt nomen gehennae gehenna cru- 
ciantur? Etsi enim audivissent priores de gehenna, non per- 
suasi essent. Et notum est hoc e nobis, qui, quamvis cotidie 
audimus comminationem gehennae, nullo modo emendamus 
mores nostros. Et etiam hi qui peccarunt, si audivissent, non 
paenitentiam egissent. Si res ita se habet, ergo molestiam et 
afflictionem attulit nobis adventus Christi, et non lucrum ? Ne- 
quaquam; sed lucrum attulit docilibus ; et si enim aggravavit 
onus, etiam auxit retributionem. Quemadmodum enim non 
eadem certamina proposita sunt nobis et prioribus, sed nobis 
valde maiora, ita etiam retributiones maiores sunt. Antiquitus 
enim caedes puniebatur, nunc vero etiam ira sine causa. — 
Ite, narrate Iohanni. Non autem Iohannem voluit certiorem 
reddere, miraculis quae fecit, sicut diximus, sed discipulos, 
qui erant. Àndraeas et Iohannes. 

v. 9) Et pauperes evangelizantur. Hos qui detinentur onere 
peccatorum vocat pauperes, quia destituti sunt abundantia bono- 
rum. Evangelizantur, h. e. remissio peccatorum et destructio 
mortis (annuntiantur). | 

v. 6) Et beatus qui non scandalizabitur in me; h. e. si 
postquam vidistis signa, scandalizamini vos * in me, in magno 
periculo statis et condemnationem accipietis. | 

v. 7) Cum autem abüssent, coepit loqui turbis de Iohanne; 
h. e. discipuli certiores facti sunt et abierunt, turbae vero 
quae audierunt illa, inciderunt in dubitationem : Quomodo ille 
qui baptizavit eum et celebravit eum, iterum interrogat num 
sit is? Dominus autem noster voluit ex operibus Iohannis sa- 
nare eorum opinionem infirmam. 一 Quid existis videre? 
Arundinem vento agitatam? h. e. quid cogitatis? eum habere 
mentem debilem, ita ut sit similis arundini quae prompte illuc, 
quo eam ventus impellit, declinatur? Ita etiam possit hunc 
quem novit postea declarare (se eum) ignorare, nisi sit arundo? 
Rursum : Arundinem vento (agitatam); h. e. virum multarum 
mutationum. Rursum, dixit Dominus noster turbis: Quae opinio 
fuit vobis a principio de viro, quod reliquistis urbes et existis 
in desertum? Num forte ad videndum virum mollem, qui 

arundinis instar vento inclinatur in omnes partes, et secundum 
ea quae ei occurrunt facile mutatur in mente sua, et modo 
« agnum » vocat eum, et modo mandat ei: Tu es ille qui 
venlurus esl? Non autem ita est. Verum, non revelavit cau- 
sam missionis discipulorum, quia non erat tempus ut manife- 
staretur. 

v. 8) Vestibus mollibus vestitus? l. e. qui natura sua erat 
immutabilis, deinde subiectus est deliciis? Verum nec hoc 
fecit; ut testantur vestis et desertum. — Ecce qui mollibus 
vestiuntur ; h. e. ipsis congruit mutare cogitationes; nam is 
fortis est et firmus ita ut passiones carnis superet, et non *in 
deliciis mundanis voluptatem percipiat; et noscit me lucidis- 
sime. 

v. 9) Prophetam? Sane! et plus quam prophetam; h. e. hi 
eum venturum vaticinati sunt, ille vero vaticinatus est de eo, 
sicut prophetae, et vidit eum, sicut apostoli. Rursum, non a 
longo sicut prophetae monstravit me, sed e propinquo et ma- 
nifeste. Et verbum de illo confirmat testimonio Malachiae !. 

v. 10) Ecce, ego mitto angelum meum ante; h. e. in prae- 
sentia tua et ad latus tuum. Propterea honorabilis est, sicut 
honorabiliores sunt, qui sunt regi proximi, militibus aliis qui 
sunt remoti ab eo. 

v. 11) Non surrexit inter natos mulierum. Maior est 
Iohannes omnibus natis mulierum; qui autem natus est e bap- 
tismo per Spiritum, maior est eo. « Nati mulierum » filii car- 
nales vocantur, nati vero per baptismum filii Dei; et si 
sunt nati mulierum qui habeant mores bonos, tanien non prac- 
stantiores sunt his qui possident regnum et nominantur filii 
Dei. Iohannes autem etsi fuit perfectus in virtute, tamen gra- 
tiam regenerationis quaerit, utpote maiorem sua virtute; et 
notum est ex eo *: Ego ipse necesse habeo ut a te baptizer. — 
Non surrexit; h. e. maior est Iohannes omnibus natis mu- 
lierum eo quod accepit Spiritum in utero matris suae; et ipse 
primus expiavit peccata per baptismum. 一 Minimus aute 
im regno; h. e. ille ergo qui natus est ex aqua et cui con- 
cessus est Spiritus ut sit iminortalis, maior est Iohanne; quia 
Iohannes adhuc in mundo mortali erat et nondum acceperat 

gratiam non gustandi mortem, per baptismum sanguinis sui. 
« Regnum caelorum » donum Spiritus sancti per baptismum 
vocat. Cum autem occisus esset *Iohannes, scilicet baptizatus 
in sanguine suo, elevatus est gradu etiam supra natos in bap- 
tismo. Tres sunt ordines doni Spiritus sancti: Unus prophe- 
tarum; alter autem qui datus est Iohanni Baptistae; alius 
apostolorum, post resurrectionem, quando insufflavit in eos et 

maius est illo Iohannis dixit: Minimus in regno maior est 
eo; « minimos » apostolos vocat, « regnum > tempus post re- 
surrectionem, quando insufflavit in eos Spiritum; et Iohannes 
medius apparuit, si quidem maior est prophetis et minor apo- 
stolis. Rursum, « regnum » vocat evangelium novum, et « mi- 
nimos » sacerdotes; maiores sunt eo, nam condonant peccata, 
non patefacientes ea. Rursum, mundum cum mundo comparat 
Doniinus noster et gratiam cum gratia; et ostendit Iohannem 
in hoc mundo plus quam ceteros homines accepisse gratiam, 
perfectionem vero mundi futuri non esse assecutum; quia gratia 
quan accipit ibi unus e minimis, sublimior.est gratia quam 
hic accepit Iohannes. Et si gradus minimorum in illo mundo 
ita altus est, gradus quem accipiet ibi Iohannes incompara- 
bilis est; ergo non Iohannem minuit, sed virtutem huius 
mundi, et virtutem mundi futuri auxit. Rursum, « natos mu- 
lierum » praestantes in Lege vocat, quibus omnibus maior 
fuit Iohannes. — Rursum, non surrexit; h. e. non peperit 
mulier maiorem Iohanne; testes sunt mores eius et vita eius 
ascetica. Et ne putarent eum esse maiorem Christo, addidit: 
Minimus aute» in regno. « Minimum > vero Christum vo- 
cat; minor enim eo fuit annis, h. e. sex mensibus prior fuit 
Iohannes Christo. — Minimus qui maior est illo, est via 
evangelii, quae habet per baptismum Spiritum *sanctum et 
participationem mysteriorum. Iohannes autem, quia properavit 
in eum mors, non potuit currere viam Novi (foederis) nec 
sumere corpus et sanguinem. Rursum, .« minimus » secun- 
dum opinionem Iudaeorum: Fece vir vorar et bibens vinuw 2. 
Et quid ergo? quasi in comparatione, Iohannes solus magnus 
est, Christus autem non? Sed nullomodo. Nec Iohannes, cum 

diceret: potentior me, comparans se cum eo, (id) dixit; nec 
Paulus, cum diceret de Christo eum dignum esse honore 
maiori quam Mosem, illum cum eo comparat !; et nec ipse Do- 
minus noster cum diceret?: Ecce plus quam Salomon, per 
modum comparationis (id) dixit; sed secundum oeconomiam 
haec dicta sunt, propter debilitatem auditorum. Pariter, quia 
aestimabatur Iohannes in oculis eorum, comparavit eum cum 
Christo. Et etiam Antiqua (lex) similiter comparat incompara-, 
bilia, sicut illud 3: Quis est similis tibi in diis, Domine ? et*: 
Non est deus alius sicut Deus noster. Nonnulli vero dicunt illud 
non Survrerit, h. e. Iohannes; mininius autem, h. e. angelus. 
Alii autem: minimus Adam est; alii vero: Iohannes, filius 
Zebedaei; alii: Matthias, qui introivit loco Iudae. Sed tamen, 
quid certi? Si enim de uno ex his dictum est illud minimus, 
quid prohibebat commemorare nomen eius? Attamen Christus 
seipsum celavit, propter opinionem quae adhuc vigebat, et ne 
videretur aliquid magnum dicere de seipso; ideo omisit 
propriam appellationem. In regno caelorum, in spiritalibus 
dicit, et in omnibus caelestibus. 

v. 12) Regnum caelorum vi (rapitur). Regnum vocat *feli- 
citatem mundi futuri; et dixit initium huius regni fuisse a 
baptismo Iohannis. Vi et necessario postulat hoc initium per- 
fectionem. Rursum, in magna angustia anima fortis et ro- 
busta nobis est necessaria. 一 Et violenti rapiunt illud: qui 
propter desiderium rerum futurarum suscipiunt pugnas et la- 
bores adversus res visibiles, rapiunt illud. Rursum, qui affli- 
gunt seipsos violenter et hic operantur bona opera, rapiunt, 
h. e. capiunt et accipiunt regnum, seu felicitatem supernam. 

v. 13) Cuncti enim prophetae et lez usque ad Iohannem; 
h. e. ad Iohannem limitata est prophetia eorum. Ergo, ego 
sum Christus qui exspectabatur, et ideo vos oportet credere 
in me. 

v. 14) Et si vultis, vecipite; quia ipse est. Non autem op- 
primit libertatem hninum, sed in bona voluntate dicit: reci- 
pile. Quia ipse est. Elias: propter aequalem gradum utriusque 
eorum. Sicut enim post legem venit Iohannes ante Christum 

et annunciavit adventum eius, ita et post finem mundi veniet 
Elias, ante adventum secundum. — Qui venturus est, h. e. 
de quo vaticinati sunt prophetae: Mitia» vobis Eliam The- 
Sbitem, ut convertat cor patrum 1. 

v. 15) Qui habet aures ad audiendum ; h. e. aurem animae, 
ut intellegat quae dico de Iohanne. 

v. 16) Cuinam assimilabo generationem hanc? « Gene- 
rationem > populum Iudaeorum vocat. In hac demonstratione 
ostendit unum esse scopum eius et Iohannis, etsi viae eorum 
diversae sunt. Sicut enim duo venatores periti, cupientes venari 
animal *astutum, extendunt retia sua ad duas vias huius animalis, 
ut omnimodo in unum eorum incidat, ita fecerunt Christus 
et lohannes; venit enim Iohannes in via abstinentiae et 
Christus (venit) in communi via comedentium et biben- 
tium; h. e. si diligunt ieiunium, adhaereant Iohanni; si 
vero difficile est eis, oboediant Christo. Hi autem neutri adhae- 
serunt; ergo sunt vituperandi, quia lesu non crediderunt, et 
verba Iohannis non receperunt; qui vero receperunt, raptores 
seu susceptores regni videntur. — Similis est pueris sedentibus. 
Dicunt autem tempore apparitionis Domini nostri id reapse 
contigisse in aliqua civitate, ut congregarentur pueri et con- 
stituerent duos choros, qui invicem non consentiebant. Et cum 
unus chorus caneret spe ut chorus alter laetaretur et saltaret, 
non saltaverunt isti, sed in contrarium prioris chori, eiularunt 
et plorarunt, spe ut priores plorarent et plangerent. Et non 
fecerunt; et statim surrexerunt incusantes se invicem: Ceci- 
nimus vobis et non saltastis, aliis respondentibus: Kiula- 
rimus vobis et non plancistis. Itaque propter debilitatem 
auditorum usus est Dominus noster hac narratione vulgari 
de pueris. 

v. 17) Cecinimus vobis; h. e. veni ad vos in communi via 
cibi et potus, ad utilitatem vestram; et non sallastis, seu rece- 
pistis, sed dixistis: Ecce vir edax et bibens vinum, et amicus 
publicanorum; et daemonium habet. 一 Et eiulavimus vobis; 
h. e. venit Iohannes in via ardua nazireatus et tristitiae, et 
non planxistis, seu recepistis, *sed dixistis: Daemoniui 
habet (v. 18). 

v. 19) Et iustificata est sapientia ex operibus suis. « Sa- 
pientiam » seipsum vocat; « opera eius » autem modos agendi 
quos ostenderunt ipse et Iohannes, propter utilitatem eorum, sed 
non oboediverunt. Illud autem: zustificata est, h. e. notum est 
quod omnia iuste fecit et adiuvit. Lucas ! autem id vocat « sa- 
pientiam » quod reliquit arduos mores Iohannis et venit in via 
moderata, comedens et bibens secundum oeconomiam. « Filios 
eius » autein vocat illos qui conversi sunt ad bonum et virtutem. 

v. 20) Tunc incepit Iesus exprobrare; h. e. per urbes, 
hominibus qui in eis. 

v. 21) Vae tibi, Corozain. Dat eis « vae », quia fecit in 
eis multas virtutes et non egerunt paenitentiam. — Quoniam 
si Tyri et Sidone; h. e. Tyrii et Sidonii, qui celebres erant 
paganismo, si vidissent miracula sicut Corozaiu et Bethsaida, 
paenitentiam egissent. Fortasse in sacco? h. e. fortasse dixit 
possibiliter: quod si sane illuminati fuerint sicut vos, conversi 
essent a malis. 

v. 22) Tyro et Sidoni mitius erit; h. e. aliquid minuetur 
e paena eorum in die iudicii, in comparatione cum malitia 
vestra. 

v. 23) Et tu Capharnahun. Capharnahum exaltatum est vir- 
tutibus et miraculis quae facta sunt in eo. — Usque ad in- 
feros. Quia non paenitentiam egit nec credidit virtutibus quae 
factae sunt in eo. Quoniam si Sodoinis; h. e. etsi famosa 
erant Sodoma impietate, tamen, si vidissent incolae eorum vir- 
tutes, quae factae sunt in te, convertissent se a malis suis, et 
perstitissent usque ad hunc diem. 

v. 24) Terrae Sodomorum. Terret eos, ut forsitan paeniten- 
tiam agant. 

v: 29) In illo tempore. Quonam? Illo in quo exprobravit 
eis qui non crediderunt in eum. — Gratias ago tibi, Pater 
mi, *quod  abscondisti sapientibus et prudentibus; h. e. 
Scribis et Pharisaeis. Pueris autein ; h. e. apostolis. Quod enim 
Seribae non noverunt, pueris et ignorantibus revelatum est. 
« Sapientiam » hie non illam veram vocat, sed illam quam 
calliditate et malitia possidebant Scribae; « pueros » autem 
vocat simplices, qui legem non erant edocti; h. e. Scribae non 

audierunt me nec crediderunt in me, et inculti, qui sunt sim- 
plices sicut pueri, receperunt doctrinam meam et crediderunt 
in me. — Quidam dicunt: Si Pater abscondidit illa sapientibus 
et revelavit pueris, quid vituperantur? Nos autem dicimus: 
illud abscondisti, et revelasti, non Patri assignatur tanquam 
causa cur non credant in eum, sed sivit eos uti libertate sua 
et arbitrio suo, secundum illud Pauli !: Tradidit eos Deus in 
mentem inanem. Rursum, quia praescivit inoboedientiam sa- 
pientium et oboedientiam simplicium, revelavit his et abscon- 
didit ab illis; sicut novit malitiam Esau et bonitatem Iacobi, 
antequam nati sint. — Quare gratias egit Patri suo, cum ipse 
rei operator sit? h. e. sicut: Oravit pro nobis ?, ita gratias 
egit Patri suo propter nos, ut indicaret magnum suum amorem 
erga nos, et ostenderet voluntatem ipsius et Patris sui unam esse. 

v. 20) Etiam, Pater mi, quia sic fuit voluntas coram te; 
h. e. etsi hoc mirum videri possit, tamen quia tibi placuit, iam 
effectum est, Lucas vero dixit *: In hac hora exultavit Iesus 
et dixit: Gratias ago libi, Pater mi. Et dicimus: Non ob eos 
qui non crediderunt in eum, exultavit Iesus, sed quod aliquid 
ignotum *sapientibus, revelatum est et notum fuit simplicibus. 
Sicut dixit Paulus *; Gratias ago Deo, quod servi fuistis 
peccati, et audivistis e corde; non quod erant servi peccati, 
gratias egit Paulus, sed quod cum servi essent peccati, facti 
sunt postea oboedientes praeceptis. Etiam, Paler mi, h. e. 
quod non coegisti, nec vi eos duxisti, sed permisisti volün- 
tatem uti libertate. Rursus, ita placuit tibi: ne exaltentur di- 
scipuli, dum expellunt daemones. Ostendit donum humili- 
tatis eorum a Deo esse, et suadet eis, ut timeant, et « pueri », 
h. e. simplices, fiant. 

v. 27) Omnia tradita, sunt mihi a Patre meo. Lucas di- 
cit 5: Convertit se ad discipulos et dixit eis; h. e. nolite putare, 
o discipuli, me privari hac potestate, sed mihi tradita est et 
data est. Quid autem miramini daemonia vobis subici? Quidquid 
enim facitis meum est, et ex meo vobis datum est. Si vero 
sermo eius est ad omnes homines, sicut scripsit Matthaeus, 
iam stultitiam ostendit infidelium, sapientiam vero eorum qui cre- 

diderunt revelat necnon potestatem suam super omnia, quae 
data est ei a Patre eius. Ubi autem audivisti: tradita sunt 
mihi. noli putare Filium minorem esse Patre, sed per illud 
significavit se ab eo genitum esse sine initio, et omnia Patris sua 
esse; et se ab eo nosci addit. Et nemo noscit Filium nisi 
Pater ; h. e. Filium nemo est qui cognoscat et comprehendat 
nisi Pater qui eum genuit. Hic de cognitione adaequata significat, 
quae abscondita est angelis et hominibus, *qua noscit Pater 
Filium, et Filius et Spiritus Patrem. Marcion ait: De deo ignoto, 
qui nemini notus est, loquitur; sed non est rectum. Hic enim scien- 
tiam adaequatam qua cognoscunt se invicem personae innuit. 
Cognoscunt quidem etiam fideles Deum, sed quid sit in natura, 
nulla creatura scit; et ideo dixit Lucas i: Nemo scit quis 
sit Filius, nisi Pater. — Et cui vult. Filius revelare. Cui 
« vult » Filius dixit, et non: Cui « iussus est ». Si autem de 
Patre revelationem facit, evidens est etiam de se revelare; et 
per illud ostendit unam esse eorum voluntatem et potestatem. 

Post haec eos hortans ad se vocat. 

v. 28) Venite ad me, fessi; « fessos » seu defatigatos vocat 
onera portantes; onus autem est sarcina gravis. Hic vero onus 
peccati nominat quod est omnium gravissimum; nihil est pec- 
cato gravius, sicut dixit David *: Sicut onus grave aggravata 
sunt mihi. In Septuaginta autem: « quod grave est mihi ». Et 
Zacharias? talentum plumbi vocat peccatum. Rursus, mo- 
lestias legis vocat onus, et mala mundi; iustitia autem et vir- 
tus leves sunt et in altum elevant animam. — Et ego requiem 
dabo vobis; h. e. a servitute legis, in qua laborem multum 
sustinetis, et ab onere peccatorum vestrorum. 

v. 20) Sumite iugum meum super vos; h. e. praecepta 
mea nova. Et discite a me, quod mitis sum; h. e. cum vi- 
deo homicidas et adulteros et fures, non vindictam sumo, 
sicut lex, sed exspecto paenitentiam et concedo veniam. — 
Rursum, quietem concedo delinquentibus per *paenitentiam et 
longanimis sum erga eos. — Et humilis sum; h. e. estote 
humiles, et me imitamini qui humilis sum. Et invenietis re- 
quiem; hic quidem quietem humilitatis, cum me imitati fueritis, 
et ibi delicias et vitam aeternam. 

v. 30) Iugum enim meum suave: quia dat remissionem 
paenitentibus; et onus meun leve est: eo quod non multa prae- 
cepta postulo, sicut lex antiqua, sed placitum animae, utque 
eligat homo bonum et reiciat malum. — Quomodo supra 
dixit !: Quam angusta est porta et arcta via; hic autem: 
Iugum meum suave est et onus meum leve est? h. e. quando 
sumus neglegentes et pigri, fit porta angusta et arcta via: 
quando autem diligentes sumus, iugum eius suave et onus eius 
leve est. Ergo respectu voluntatis nostrae vocat iugum suum 
et viam. Rursum, appellat iugum suum leve propter iustitiam ; 
peccatum enim grave, iustitia vero levis et facilis est. — Rur- 
sus, suave est iugum eius; suave, eo quod vocat peccatores ad 
paenitentiam, lex autem gravis est eo quod adulteros lapidat, 
occisores autem occidit. Et in quo suave est iugum eius, quod 
iam praecipit ne irascamur sine causa, ne intueamur libidi- 
nose, et nos odio habeamus, et cetera? Et dicimus: Dum 
comparantur praecepta eius cum retributionibus quae servantur 
his qui assumunt iugum eius, levia et facilia videntur, sicut 
dixit Paulus ?: Non sunt congruae passiones lemporis huius 
gloriae quae revelabitur in nobis. 


[CAPUT DUODECIMUM]. 


v. 1) In ilo tempore ambulabat Iesus sabbato per sege- 
tes; *h. e. ut solveret sabbatum et abrogaret legem. A»bulabat; 
Christus enim incarnatus implevit quae sunt naturae: in utero 
portatus est novem menses, suxit lac, crevit; et implevit legem 
tempore triginta annorum donec baptizatus est; et implevit 
quae novae institutionis sunt inde a baptismate usque ad cru- 
cifixionem. — Duobus modis solvit Christus sabbatum. Semel 
per potentiam, quando fecit lutum, posuit in oculos caeci et 
dixit 3: Pater meus usque modo operatur et ego operor; 
nunc autem illud solvit per necessitatem et vim naturae, quia 
necessitas solvit legem. In evangelio autem graeco et hera- 
cleensi « sabbatum duplicatum > esse dicitur, ut dixit Lucas *: 
Cum sabbatum duplicatuim esset; « duplicatum » appellat illud 

eo quod occurrente die sabbati, in hoc sabbatum incidit dies 
festi, et otium duplex fuit: unum sabbati et alterum festivi 
diei qui incidit in hoc sabbatum. Omnem quietem quae cessa- 
tione ab operibus fiebat, sabbatum vocabant. — Discipuli eius 
esuriverunt; ostenderunt hoc paupertatem suam et incuriam de 
rebus corporalibus; et quod, cum fame vexarentur, non dere- 
linquebant magistrum suum nec discedebant. — Et inceperunt 
vellere spicas; h. e. violatio sabbati, eo quod non erat licitum 
Hebraeis sabbato vellere spicas et fricare manibus suis. 

v. 2) Quod non licet facere. Simpliciter accusarunt eum, et 
non per modum increpationis; quando enim extendit manum 
aridam, valde irati sunt, eo quod magnum miraculum fecerat, 
hic vero, quia non fecit aliquid mirum, quiete vituperarunt eum. 

v. 3) *Quid fecit David ; etsi enim multi sint qui legem 
solverunt, David unum commemorat, quia magna erat laus 
eius apud eos. Et non appellat eum regem aut prophetam, 
quia erat e familia eius, ne putaretur superbus. 

[Prima solutio sabbati] !. Sicut enim David, cum urgeret 
eum fames et opprimeretur necessitate, solvit legem ?: ita 
et discipuli propter famem solverunt eam. Et si essent Phari- 
saei misericordes, satis fuisset eis vis famis ad excusationem ; 
sed, quia crudeles erant, commemoravit David, quanquam fuit 
culpa in actione Davidis et occisione sacerdotum, quos occidit 
Saul 3. Et si David non vituperatus est in his, eo minus disci- 


puli vituperandi sunt. Et solutio sabbati valde facilis est; nam 


solutum est a Iosue, filio Nün, et ab Elia, peregrinante per 
quadraginta dies, et ab aliis. Quod autem profanus comedat 
panem sacerdotalem, gravius erat solutione sabbati. Si autem 
dixerit quis: David fuit propheta; ecce nec prophetis licitum 
erat comedere de illo pane, multo minus illis qui cum eo erant, 
qui nec prophetae erant nec sacerdotes, sed profani. Marcus 
appellat sacerdotem Abiatar 4 et liber Samuelis Achimelech 5; 
duobus nominibus appellabatur, et uterque uno nomine eum 
nominavit. 

[Solutio secunda] !. v. 5) Sacerdotes in templo profanani 

sabbatum ; h. e. quemadmodum sacerdotes in templo solvunt 
sabbatum, eo quod offerunt victimas et deferunt oblationes, 
et non accusantur, ita non vituperandi sunt discipuli eius quod 
vellerunt spicas, Et non dixit « solvunt » illud, sed « profa- 
nant » illud, id est polluunt, quod valde grave et durum est. 

v. 6) * Maior templo est hic; h. e. de se ipso dixit. Illo maior 
indicavit se esse dominum templi; et sicut est Deus maior 
templo, in quo ei ministratur, ita et discipuli qui ministrant 
mihi maiores sunt sacerdotibus ministrantibus in templo. Haec 
mystice dixit et verbum involvit alio verbo, inducens eos ad 
condonationem. 

[Violatio tertia]. v. 7) Scitote: Misericordiam volo et non 
sacrificium !; h. e. si memores essetis scripturae quae dicit 
misericordiam quidem et miserationem sacrificio maiorem 
esse apud Deum, et si propter sacrificium, quod non est tam 
magnum quam miseratio, solvitur sabbatum a sacerdotibus, 
quanto magis propter misericordiam erga indigentes. 

" Addit Marcus 2: Sabbatum propter hominem, et mon 
homo.... Si sabbatum propter hominem institutum est, quare 
occisus est Salphabad ? propter istud? h. e. ut bene custo- 
diatur: si enim ab initio violatum fuisset, paulatim neglexis- 
sent omnia legalia ; observatio autem sabbati in multis iu- 
vabat Hebraeos : docebat enim creationem divinam et amovebat 
ab idolatria, nam cum interrogabant pagani de observatione 
sabbati, ipsi respondebant $: In sex diebus Deus fecit mun- 
dum et septimo requievit. Et deinde, ut benigni et misericordes 
sint erga servos et ancillas faciebat, per quietem a laboribus; 
ut et ipsi cessarent a malis et facerent bona. — Et quare 
abolevit Christus hoc commodum? Non quidem abolevit illud, 
sed multiplicavit, quia docuit eos Deum esse creatorem uni- 
versi, et Patrem eorum in caelis esse. — Rursum, *et ut sint 
misericordes; et ne sabbato tantum celebrent festa, sed omnibus 
diebus. — Rursum, in principio quidem praecepit ut observa- 
retur sabbatum, cum autem incarnatus sit solvit sabbatum, 
quia soluta est Lex et incepit ministerium Evangelii; et docuit 
nos ne ministremus coram arca et altari figurativo, sed ut 

simus nos altaria et habitacula divinitatis eius. — Dominus 
sabbati est filius hominis; h. e. ego sum Filius naturalis Dei, 
qui factus sum filius hominis absque mutatione; et quemad- 
modum dedi illud, ita possum illud solvere. Et ne accusarent 
eum solutionis eius, fecit in eo miraculum. 

v. 9) Et abiit exinde et venit in synagogam eorum ; h. e. 
non eo die quo vellerunt spicas, sed alio sabbato, sicut dixit 
Lucas. 

v. 10) Et vir quidam erat ibi, cutus manus avida. Inter- 
rogabant eum: Si licet operari? Verum alii Evangelistae ! 
dixerunt quod ipse Dominus noster statuit eum in medio et 
interrogavit eos : Si licel sabbato operari bonum ? In medio 
statuit euin, ut eius adspectus leniret malitiam eorum et ad- 
duceret eos ad misericordiam, et etiam pudore afficerentur ob 
virum et angustiam eius. Matthaeus vero dixit quod Scribae et 
Pharisaei interrogarunt eum. Utrumque autem accidit. Quia 
enim sciebant eum paratum esse ad illum sanandum, studuerunt 
quaestione praevenire eum, ut forsan ita impedirent miraculum ; 
et insuper, ut calumniarentur eum, quod sabbato curaret. Domi- 
nus autem noster sciens cogitationes eorum, ut Deus, statuit vi- 
rum in medio, sicut dixerunt alii evangelistae, et cum *non 
sint paenitentia moti, iratus est ob caecitatem cordis eorum, 
sicut dixit Marcus: Adspexit in eos in ira ?, h. e. si forte 
per intuitum suum traheret eos ad paenitentiam. — Licet 
sabbato facere bonum ? Interrogavit eos ante miraculum, et 
exemplum adduxit, ut verum responderent et caperet eos in 
responsione eorum. 

v. 11) Qui ex vobis habens ovem; exemplum ovis adduxit 
eo bo capti erant amore divitiarum et possessionum. 

. 12) Ergo licitum est sabbato ? Quia interrogavit eos et 
S confirmavit sermonem suum, concludit adversus eos : 
Ergo licitum est sabbato facere opus bonwuin. 

Marcus autem dixit ?: Hi vero lacebant; h. e. non respon- 
derunt ei; nec exemplo persuasi sunt. 

v. 13) Extende manui tuam ! Et ertendit eam; aliis locis, 
imponebat manum ei quem sanabat, hic autem verbo sanavit, 
quia cupiebat ante sanationem illius (viri) sanare hos impu- 

dentes; sed cum morbus eorum insanabilis manserit, ad opus 
se convertit, et restituit manum illius meliorem quam alteram ; 
ita omnia membra quae sanavit, meliora quam cetera resti- 
tuebat, et etiamsi evangelium dixerit sicut alteram manum 
eius restitutam esse. 

v. 14) Et exierunt Pharisaei et consilium. inierunt; ut 
interficerent eum, quia perculsi sunt invidia. 

v. 15) Iesus autem discessit: his ostendit nec per miracula 
animam pigram acquirere persuasionem. — Ubi sunt qui di- 
cunt: Necesse est ut fiant miracula quae trahant *homines ad 
Deum? cum hic ratione miraculorum magis ira exarserunt. 
Pluribus vicibus edocuit solutionem sabbati, praeter illam ubi 
aperuit oculos caeci; ibi non se excusavit: quia satis erat 
ipsa ratio miraculi, per vim creativam, ad deimnonstrandam 
auctoritatem. Cum sanaret paralyticum se excusavit et dixit : 
Pater meus usque modo operatur, et ego operor '. Alia vice *: 
Si homo circumciditur sabbato, ne solvatur lex, quare mihi 
irascimini, quia totum hominem sanavi? Similiter et cum oc- 
casione discipulorum vituperaretur, adduxit exemplum Davidis 
et illud sacerdotum, et (testimonia): Misericordiam volo 3, 
et: propler hominem creatum est sabbatum *; hic vero 
(adduxit) exemplum ovis quae cecidit in foveam. — Æt seque- 
bantur eum turbae multae ; h. e. ut sanaret eorum aegrotos; 
et ut viderent signa et audirent doctrinam. 

v. 16) Et praecepit eis ne ipsum. manifestarent. Etsi enim 
Scribae irati erant ei, quia faciebat virtutes, tamen ipse a 
curandis aegrotis non destitit; et ideo praecipit aegrotis quos 
sanat, ne revelent sanationes eius, ut placaret invidiam Iu- 
daeorum. 

v. 17-18) Ut impleretur quod dictum est per Isaiam: Ecce 
servus meus in quo mihi complacui?; h. e. quem elegi. Hoc 
autem quasi e persona Patris dictum est. Quia enim incarnatus 
est et factus est homo et accepit formam servi, sicut dixit 
Paulus$, vocavit eum « servum suum ». — Dilectus meus 
quem concupivit anima ea; si sane complacuit sibi in eo 
Pater et concupivit eum anima eius, non est Patri oppositus 

hac in re, sed perficit voluntatem eius. — Spiritum meum 
ponam super eum; eo enim quod factus est homo propter 
nos, posuit in eum Pater Spiritum, ut, cum *is acciperet eum 
secundum corpus, daret eum nobis per mediationem eius. — 
Et iudicium gentibus praedicabit ; h. e. iustitiam et veri- 
tatem et fidem. 

v. 19) Non contendet neque clamabit. Non solum fidelibus 
innotescet mansuetudo eius et eius humilitas, sed etiam ini- 
micis; sicut tempore passionis eius, cum ducerent eum in iu- 
dicium, non restitit nec clamavit, sed ut ovis tacuit. 

v. 20) Arundinem quassata non... Iudaeos appellat arun- 
dinem quassatan, propter debilitatem eorum, et lucernam 
crepitantem, propter eorum furorem. Et illud: non confringet, 
et non exslinguet; h. e. cum inflammarentur furore adversus 
eum, quia videbant eum facere virtutes et signa, non eos af- 
fligebat sed longanimiter tolerabat eos. Donec proferat iu- 
dicium ad victoriam; h. e. donec ad finem perducat omnia 
necessaria, cum nec causam relinqueret impudentiae eorum. 
Iudicium autem appellat iustitiam. — Rursus, sustinuit eos 
donec crucifixus est et surrexit e sepulcro et ostendit victo- 
riam suam de Calumniatore; et postea adduxit in eos poenam 
per captivitatem sub Romanos. 

v. 21) Et in nomine eius gentes sperabunt; h. e. non 
tantum in hoc quod non (statim) torqueantur qui non credi- 
derunt stat oeconomia, sed etiam quod omnes gentes ad eum 
trahat, quae in eum sperarent et crederent. — Et quomodo 
dicat hic Matthaeus: Non clamabit, et Iohannes dixit !: Ultima 
die festi stabat Iesus et clamabat? Clamor duobus modis 
emittitur, laudabilis et vituperabilis. Iohannes autem de clamore 
legali et doctrinali locutus est; Matthaeus vero de illo qui est 
proles *malitiae et impudentiae: et id testatur vox praepo- 
sita non contendet. Hunc clamorem contentiosum emittebant 
Sodomitae, secundum illud : Clamor Sodomorum ?, et secun- 
dum Isaiam 3: Qui fecerunt non legitima mec iustitiam, 
sed clamorem. Ergo illud: non contendel neque cla- 
mabit, mansuetudinem et benignitatem significat. Quare dixit 
propheta *: Nemo audiet vocem eius in platea; Evangelium 

autem !: circuibat el docebat per civitates et pagos. Omnis 
enim qui docet et emittit vocem suam, vel propter vanam glo- 
riam agit, vel ut proficiat auditoribus. Iam quod dixit pro- 
pheta: Nemo audiet vocem eius, clamorem immunem a 
vana gloria et ostentatione significat. Christus enim proverbiis 
et parabolis docebat occulte, et hoc est: Nemo audiet vocem 
eius; quia allegorice docebat, verbi gratia « ne detur sanctum 
canibus » *. Rursum, nomen « plateae » amorem vanae gloriae 
significat, secundum illud 3: Amant orare in plateis et in 
angulis. 

' v. 22) Obtulerunt ei daemoniacum, mutum et caecum; h. 
e. cum dicat daemoniacum, ostendit damna corporis eius a 
malitia illius daemonis fuisse. Ambos aditus quibus ingreditur 
fides occlusit ille daemon: visum et auditum. Omnis enim qui 
credit, aut quod videt credit aut quod audit. Dominus autem 
noster duplex miraculum operatus est: expulit daemonem, et 
sanavit visum auditumque. — Et illud caecum : utroque oculo 
caecus fuit ille daemoniacus. 

v. 23) Et dicebant: Num iste est filius David? Turba 
quidem rudis mirabatur, sed requisitis (ad perfectiorem noti- 
tiam) destituta erat: nam eum filium esse Davidis intellegebant, 
et ignorabant esse Filium Dei naturalem qui factus est filius 
Davidis absque *mutatione. | 

v. 24) Pharisaei vero, cum audirent, dicebant. Vide mali- 
tiam invidiae eorum; etiam cum viderent eum operari mi- 
racula dixerunt: Per Beelzebub eiecit daemonia. Hoc nomine 
appellatur princeps daemoniorum. 'Peior ergo est invidia caede 
et adulterio *. Quomodo, cum recessisset ab eis postquam exten- 
dit manum aridam, postea dicat eum locutum esse cum Pha- 
risaeis cum sanaret mutum? Et dicimus: Aut alio tempore 
sanavit daemoniacum, cum venissent ad eum Pharisaei, et 
loqueretur cum eis; aut postquam recessit, fecit hoc miracu- 
lum, cum remoti essent, et procul novit cogitationes eorum. 

v. 25). lesus autem scivit cogitationes eorum. Corde 
enim suo cogitabant, sed timore turbarum non ausi sunt ma- 
nifestare cogitationem. Ipse autem volens edocere eos ut 

Deus, quid sit in corde eorum non patefecit, nec accusavit 
eos aperte, sed confutationem cogitationum eorum fecit per 
exemplum commune et non e Scripturis (petitum), quia non 
audiebant et praeterea male eas interpretabantur. Alio enim 
tempore ! accusaverunt eum quod per Beelzebub (eiciat dae- 
mones), et non increpavit eos, dans eis locum ut virtutibus 
et signis quae faciebat cognoscerent potentiam eius. Quia vero 
in malitia sua permanserunt et eadem rursum dixerunt, re- 
darguit eos exemplo naturali et communi. Omne regnum 
quod dividelur; h. e. potens regnum, si dividatur, peribit; 
non enim tam perniciosi sunt inimici externi quam illi qui 
ab interno surgunt. Ita civitas et domus: si dividantur in 
seipsas, vastabuntur. Si ego daemonem habeo et in eo eicio 
daemones, divisio ergo est inter *daemones et alter in alte- 
rum stant; periit virtus eorum. 

v. 26) Si Satanas Satanam eicit; (prima solutio) *: dixit 
Satanam eicere non « daemones », sed « Satanam », ut 
ostenderet concordiam magnam esse eis secum invicem qualis 
est alicuius ad seipsum. Si enim se ipsum eicit (Satanas), 
divisus est in seipsum, et corruit et periit. 

[Solutio secunda] (v. 27) Si ego tn Beelzebub eicio daemo- 
nes, filii vestri in quo? « Filios » apostolos vocat, quia ex 
illis genere sunt. Non enim dixit: discipuli mei, aut apostoli 
mei, sed: fili vestri; ne sit eis excusatio si non credant. 


Pridem eiciebant apostoli daemones et non accusabant eos 


(Pharisaei) sicut eum, eo quod non actiones inpugnabant, sed 
personas. Non autem per principem daemonum eiciunt filii 
vestri daemones, sed in nomine meo, et virtute mea omnipo- 
tenti. Ipsi erunt vobis iudices; eo quod sunt filii vestri, et 
mihi oboediunt, et doctrinam meam accipiunt. 

v. 28) Et si per Spiritum Dei; h. e. per Spiritum san- 
ctum, — Saneti Ephraemi: «Spiritum Dei » dicit quem accepit 
in baptismo. Lucas vero dicit ?: Si autem in digito Dei; 
« digitum Dei » Spiritum sanctum appellat, qui ex substantia 
Patris processit, et naturaliter ei inhaesit sicut digitus manui 
hominis. Brachium quidem et dexteram appellant Scripturae 

Filium. Quemadmodum enim brachium naturaliter cohaeret 
cum corpore et manus digitusque pares sunt substantia cum 
corpore, ita Filius, (seu) manus, et Spiritus, (seu) digitus, 
pares sunt natura cum Patre. Ergo, quod exirent daemonia 
ex hominibus (opus) est virtutis Spiritus sancti, qui consubstan- 
tialis est Patri et Filio, non autem Beelzebub. */n digito 
Dei; h. e. super unumquemque imponebat manum et sanabat 
(eum), sed si digitus (tantum) eius tetigisset virum exivisset 
daemon. — Pervenit in vos regnum. « Regnum Dei » felici- 
tatem supernam in caelis post resurrectionem vocat: Si ergo 
creditis auxilio Spiritus, coaequalis mihi natura et cuius ope- 
ratio meaque una sunt, eici daemonia, pervenit in vos regnum, 
et post resurrectionem participes eius eritis. Alii: « Regnum 
Dei » adventum suum vocat, qui manifestatus est eis; hi autem 
adversus bona quae accidebant eis et adversus vitam suam 
contendebant. 

[Solutio tertia]. v. 29) Aut quomodo potest quis intrare in 
domum fortis? < Fortem > Beelzebub vocat, non quod natura 
sua fortis sit, sed ut ostendat tyrannidem eius antiquam, quam 
acquisivit per mollitiem et neglegentiam nostram; vasa eius, 
daemones eius socios (appellat). Vos dicitis me in Beelzebub eicere 
daemones, ego vero et hunc fortem ligo, et vasa eius et 
possessionem eius, h. e. homines, diripio; a daemonibus nun- 
quam factum est nec fiet ut seipsos ligent et homines liberent 
e suis manibus. — Et vasa eius diripiet. Ut ostenderet 
se potestate ligavisse fortem in monte, ideo dixit: diripiet, 
non dixit « rapiet ». Lucas autem dicit 1: Umniversam eius 
armaturam abstulit, tn qua ipse confidebat. Màr Ephraemi: 
Nomen divinitatis quod rapuit imposuitque idolis; quando illum 
confregit et revelavit idola, spolia eius tulit, h. e. daemonia 
eiecit. 

[Solutio quarta]. v. 30) Qui non est mecum, contra me est ; 
h. e. *daeinones non sunt mecum, sed contra me. Et quomodo 
possibile est ut ego et daemones invicem consentiamus, qui ma- 
nifesto contraria operamur: ego enim adducere volo homines ad 
Deum, et doceo eos bona facere; Satanas vero et daemones, 
quod contrarium est (docent) Et quomodo qui contrarius est, 

tantam mecum concordiam ostenderet ut etiam daemones me- . 


cum eiciat ex hominibus? Et quomodo alio loco dixit!: Qui 
non est contra vos, vobiscum est, hic autem declarat qui 
non est cum eo contra eum esse? Ibi enim ad discipulos, de 
homine, quicumque fuerit, locutus est; eo quod non adversus 
discipulos fuerat, sed pro eis, ut ait dominus noster. Et evidens 
est eo quod nomine Christi eiciebat daemonia. Matthaeus 
autem non de daemoniis tantum dixit: Qui non est mecum 
conira me est, sed etiam de Iudaeis, computans eos cum 
daemonibus, eo quod contra eum fuerunt, sicut Satanas, et 
etiam dissipabant ea quae ipse congregabat. 

v. 91) Omnia peccata et blasphemiae vemittentur homi- 
nibus; blasphemia vero in Spiritum. Terret eos, ut forsitan 
emendarentur; verbis enim multis blasphemastis in me; voca- 
vistis me seductorem, daemoniacum, Samaritanunm, (dicentes) me 
non observare legem et a Deo non esse?. Et haec omnia 
remittentur vobis, si paenitentiam egeritis. Quod autem bla- 
sphemastis in Spiritum sanctum, in quo eieci daemonia et sa- 
navi aegrotos, dum dixistis me in Beelzebub hoc fecisse, et mi- 
racula divina daemoniis attribuistis: haec blasphemia non 
remittetur vobis, neque in hoc mundo neque in futuro. 一 
*Obiectio. Si blasphemia in ipsum remittitur et in Spiritum 
non (remittitur): ergo minor est Filius Spiritu? Et quomodo 
non remittitur blasphemia in Spiritum? Ecce Iudaei qui bla- 
sphemarunt eum et Macedoniani qui vocarunt eum creaturam, 
postquam crediderunt et paenitentiam egerunt, remissum est 
eis? Et dicimus: Non dixit absolute non remittendas esse bla- 
sphemias in Spiritum, sed nisi paenitentiam egerint non remit- 
tetur eis. Et multis qui blasphemarunt in Filium et non paeniten- 
tiam egerunt, remissum non est. Et multis qui in Spiritum bla- 
sphemarunt et paenitentiam egerunt, remissum est. Rursum, 
ostendit minorem esse blasphemiam in se, maiorem autem et 
graviorem illam in Spiritum. Blasphemiae in eum est excusatio, 
quia adspiciebant eum corpore indutum et apparuit sicut homo; 
experientiam autem Spiritus acceperunt e Scripturis et Prophetis 
qui locuti sunt de eo, et non erat eis excusatio; quasi diceret 
eis: Fieri potest ut in me scandalizemini, quia carne indutus 

sum !; at Spiritum sanctum non vidistis carnem indutum, sed 
miracula operantem, quare blasphematis in eum? 

v. 32) Nec in hoc saeculo nec in futuro; h. e. sunt ho- 
mines qui hic et ibi vexabuntur, sicut Sodomitae, et Iudaei qui 
vexati sunt hic per captivitatem, et in saeculo futuro ?, quia 
non crediderunt; et alii, qui neque hic vexati sunt neque ibi, 
ut apostoli, et martyres, et Iob, qui etiamsi perpessi sunt af- 
flictiones, tamen non poena fuit quod tolerabant, sed pugna 
cum malis et probatio fortitudinis. Distincta enim est poena 


quae propter peccata contingit, a tentationibus quae ob pro- 


bationem electorum .et bonorum advenire permittuntur. Ille 
enim vix accipiet remissionem eorum quae peccavit, per *afflic- 
tiones quas passus est; is vero coronam victoriae recipiet. 
Et sunt qui hic vexantur, sicut pauperes et Lazarus, et vir 
qui duxit uxorem patris sui et obsessus est?; et sunt qui ibi 
(vexantur) sicut dives. Et quia nonnulli hic et ibi vexandi 
sunt, ideo dixit Dominus noster: Nec im saeculo hoc, nec 
in saeculo futuro. 一 Rursus, « filium hominis > corpus suum 
vocat; h. e. qui blasphemabit in corpus meum, non esse e Vir- 
gine, aut e caelis descendisse, aut non vere passum esse corpus 
sed in apparentia, ei remittetur, si paenitentiam egerit; qui 
vero blasphemabit in divinitatem virtutum operatricem, non 
remittetur ei; quia est peccatum cum quo coniungitur aliqua 
coactio; cum peccato autem contra divinitatem non est 
coactio, sed e malitia et voluptate fit. Et etiam hoc peccatum 
rursus remittetur per paenitentiam, ut diximus; verumtamen 
pessimum omnium peccatorum est hoc peccatum. 

(Solutio quinta]. v. 33) Aut facite arborem bonam. « Arbor 
bona » Spiritus sanctus; fructus autem eius, eiectio daemonum 
ex hominibus. « Arbor vero mala » Satanas est; fructus autem 
eius, habitatio in eis. Rursum, arbor est operans; fructus vero, 
opera. Quemadmodum laudatis miracula, h. e. fructus quae 


feci, ita etiam me, arborem, laudate, et nolite.dicere quod per 


principem daemoniorum feci virtutes; aut laudate operantem 
et opera eius, aut accusate *. — A fructibus suis digno- 
scilur arbor. « Arborem > seipsum vocat; h. e. e miraculis 

quae facio cognoscitur non Beelzebub in me esse, sed me in 
Spiritu mihi consubstantiali facere virtutes; et qui haec facit, 
bonus est et non malus. Sed quia *non pro seipso tantum 
apologiam facit, sed et pro Spiritu sancto, ideo sermonem ag- 
gravavit et dure increpavit eos dicens. 

v. 34) Progenies viperarum. « Progeniem viperarum > 
vocavit eos, quia similes erant malitia sua viperis. Rursum 
autem, ut exueret eos a gloriatione eorum et eiceret eos 
e cognatione Abrahae. Vide, quomodo ex eis demonstravit veri- 
tatem sermonis sui: Ecce, etiam vos cum sitis arbores malae, 
non est mirandum si haec loquimini. 一 E superfluis cordis 
enim loquitur 0s. Haec est enim consuetudo naturae, ut cum 
abundet quidquam intus, effundatur etiam exterius; ergo quando 
audis quemquam loquentem exosa, scito millies multiplicem esse 
malitiam internam. Lingua enim quae exterius effunditur, su- 
perfluum est ex eo quod intus est. Linguae enim, cum pudore 
aflecta est aut timet, non facile est manifestare malitiam; cor 
vero cum neminem habeat sibi testem, quantum vult parit 
malitiam. Et quod dixistis, me in Beelzebub eicere daemones, 
superfluum est malitiae quae est in corde vestro; in cordibus 
enim vestris crucem iam paratis mihi. 

v. 35) Vir bonus e thesauris. Ita, quando loquitur quis 
bona, scito multiplex esse bonum in corde eius coacervatum; 
« thesauros » autem multitudinem et abundantiam vocat. 

v. 36) Omne verbum otiosum quod dicent homines. 
Quidam dicunt: « verbum otiosum » vocat id quod movet risum 
inordinatum et indecorum; et id quod plenum est libidinis et 
luxuriae. Nos vero dicimus: verbum otiosum vocat mendacium 
et calumniam, sicut illud *quod dixerunt Pharisaei: in Beel- 
zebub eicit daewonia. — In die iudicii; h. e. quo die vexa- 
bimini; communiter posuit verbum, ut sit admonitio cuilibet 
homini. Posuit custodiam ori! ut (os) ponderaret et emitteret 
sermones pulchros qui libevarent illud a poena. 

v. 37) FE verbis tuis tust/ficaberis. E verbis tuis ad Deum 
et e verbis tuis ad homines, potes iustificari aut condemnari. 
E verbis tuis, et non aliorum. Potes dicere aut non dicere; 
fuge ergo a verbis condemnationis, et loquere ea quae iusti- 

ficant. Nemini igitur licet loqui male, etiam quid verum; si 
autem quae aperta et manifesta sunt recitare non licet, multo 
minus quae in dubio remanent; est enim iudex illi qui de- 
liquit. 

v. 38) Magister, volumus videre a le signum; h. e. ut 
sistere facias solem aut cohibeas lunam, aut transmutes ae- 
rem; et hoc, non ut profiteantur, petierunt sed malitiose et 
ut inveniant in eum causam; et quia in verbis eius non inve- 
nerunt causam, ad opera recurrunt. Et vocant eum magistrum 
per illusionem, dum existimant se illum decepturos. Et ani- 
madverte, quando impudenter interrogabant, ipse leniter re- 
spondebat, quando autem quiete, ipse dure, ostendens per hoc 
se remotum et liberum esse ab utraque passione; nec enim ad 
iram pronus erat, nec propter laetitiam ad neglegentiam. Non 
fecit hic signum sicut postulaverunt, fugiens a cupidine glo- 
riae. Quia per modum  illusionis et blanditiarum appellarunt 
eum « magistrum », ipse vero dure ait: 

v, 39) Generatio mala et adultera; « malam > (genera- 
tionem) vocat eos, quia spreverunt bona "Patris eius et 
ipsius; et « adulteram », propter eorum infidelitatem priorem 
et posteriorem. Et ostendit aequalitatem suam cum Patre suo. 
Rursum, mala, quia semper in malis versabantur; et adul- 
tera, quia aduMerati sunt in idolis et adoraverunt lapides et 
ligna et sculptas imagines mulierum. — Nec signum da- 
bitur ei. Postulavit per modum tentationis signum videre e 
caelis; et quia in profunditate peccati mergebatur cor eius, 
adduxit ei exemplum Ionae. Et quare postea fecit signa, si 
quidem ipsa petente non ei dedit. Signa autem quae postea fecit, 
non propter eos facta sunt, sed propter alios. Sciebat enim 
eos caecos esse et non docibiles. Aut hoc dixit: Multa signa 
ostendi vobis, et non cognovistis virtutem meam; non autem 
dabitur vobis signum, nisi contrarium, cum evertetur urbs 
vestra a Romanis post crucifixionem. 

v. 40) Sicut fuit Ionas in ventre piscis. Per hoc signi- 
ficat resurrectionem suam. Et evidens est eos intellexisse ver- 
bum, eo quod dixerunt Pilato!: Recordati sumus quod 
seductor hic. dicebat: Post tres dies resurgam. Discipuli 

vero non cognoscebant haec, quia inculti erant. — Et non 
dixit: « in terra », sed in corde terrae, ut indicaret sepul- 
crum. Tres dies fuit in sepulcro, ut certa sit mors eius, et ne 
putaretur phantasia. Et adduxit Ionam in medium, quia 
sicut lonas ! vere commoratus est in ventre piscis, ita etiam 
ipse fuit in corde terrae postquam mortuus est, h. e. tribus 
diebus et tribus noctibus.. Ex parte ad totum transimus. 
Sed quidam cum Iudaeis obiciunt: Non dixit « triduo », sed 
(ribus diebus *et tribus noctibus; et contendunt: ecce ergo 
mentitus est, et non valet demonstratio. Nos autem refrenamus 
eos plurimis. Ex illo quod ad Adam dixit ?: In diequo coinedes 
ex arbore morte morieris; et postea vixit nongentos et triginta 
annos. Et erunt dies hominis centum et viginti annorum ? 3; 
et vivebant duplum. Et ex illo: Post sexaginta quinque annos 
defluet Ephraim de populo *, et post quindecim annos in 
captivitatem ductus est. Et: non maledicam iterum terrae; 
et postea: Im .aledictione devorabis eam 5, et: Terra 
dedil fructus suos in salsuginem *; et Ezechiae: Mo- 
rieris tu, etl non vives *, et postea addidit vitae eius quin- 
decim annos. Verum interpretes, pro more, partem de toto 
accipiunt; secundum illud ?: Fuit vespere el fuit mane, 
dies unus, a vespere totam noctem et a mane totum diem indi- 
cans. Et secundum illud 10: Mortua est anima Israelis in 
via, cum anima non moritur. Et !!: Ad (e omnis caro ve- 
niel. Etiam nos, quando discedit quis hora quacunque diei, 
unum diem medium tantum relinquimus et sequenti honora- 
mus eum orationibus, et vocatur dies tertius. Et etiam medici 
cum unum tantum diem medium febris relinquat, febrim ter- 
tiam vocant eam. Rursus, scriptum est de Virgine 12: Cum 
adii pleti sunt dies eius ut pareret, et 13: Cum completi 
sunt octo dies ut circumciderelur puer, et 1*: Cum com- 
pleti sunt dies purificationis eorum; illud « completi sunt > 
et « adimpleti sunt », id est, ut nasceretur Christus, et cir- 
cumcideretur, et staret in templo. Et nemo dicit: In fine 
diei, in occasu solis, Virginem concepisse, et Christum natum 


! [oN,, 1, d. — ? Gen., 1, 17. — * Gen, vi, 9. — * Is, vii, 8. 一 
5 Gena viu, 21. — * Cf. Is, xxiv, 6 (iuxta LXX). 一 ' Ps. cvi, 34. 一 
* [V. Reg., xx, 4 (Is, xxxvi, 1). — ° Gen., 1, 5. 一 !'* Cf. Ex., x11, 15. 
— " ps. LXIV, 3. — "? Lec, 1, 6, — ?? Luc., rn, 24. — '* Luc., i1, 22. 

esse; sed omnes profitentur, de die Virginem accepisse nun- 
tium *et noctu natum esse Christum. Ergo deficiunt a die 
conceptus duodecim horae noctis, et a die nativitatis horae 
noctis iam elapsae, et a die circumcisionis et purificationis, 
horae iam elapsae antequam circumcideretur, et a die qua- 
dragesimo purificationis, etiam horae reliquae postquam accepit 
éum Simeon, quia circumcisio et ingressus in templum diurno 
tempore perfecta sunt. Etiam in mensibus et in annis simili- 
ter numerat quisque; dicunt enim: Fuit in mense tali, anno 
tali tale factum; et si in fine mensis aut anni evenit aliquid 
iungitur primum cum ultimo, et a parte totum computatur. 
Ceteras autem quaestiones et explicationes de his, sub finem 
Matthaei plene scribemus; hic autem breviter loquemur. Qui- 
dam dixerunt: « diem unum » appellat partem diei feriae 
sextae, et « noctem » tenebras quae medio (die factae sunt), 
et tres horas quae tenebras secutae sunt « diem », et noctem 
diemque sabbati, et noctem dominicae: quae sunt sex (par- 
tes), tres lucidae et tres tenebrosae. Alii: e tempore quo 
fregit corpus suum mortuus reputabatur; non enim come- 
ditur qui non est mortuus. 

v. 41) Viri Ninivitae surgent in iudicio; h. e. e compara- 
tione Ninivitarum rei videbimini, quia illi ad verba tantum 
paenitentiam egerunt, vos vero, nec cum videritis signa et 
doctrinam, paenitentiam egistis. Et Ninivitis quidem servus 
praedicavit, vobis autem Dominus ; et ille quidem e pisce exiit, 
ego vero e morte ; et ille subversionem praedicavit, ego vero 
regnum. | 

v. 42) Regina Austri. Illa quidem laborem protracti itineris 
sustinuit et venit ad Salomonem; ego *vero ex altissimis 
descendi et veni ad vos. Et Salomo quidem de lignis et arbo- 
ribus locutus est, ego vero de mysteriis tremendis et rebus 
ineffabilibus; ergo cum comparabimini cum regina Sabae, rei 
inveniemini, nam illa cum non vidisset signa accepit sapien- 
tiam Salomonis; ego vero feci virtutes apud vos, et non acce- 
pistis verba mea. Quod autem dixit se ipsum maiorem esse 
Iona et Salomone, non per modum comparationis est, quia 
naturaliter habet magnitudinem infinitam prout Deus. 

v. 43) Cum spiritus immundus exierit. Quemadmodum, 
quando homo a daemone vexatur et postea liberatur ab eo, 

si in neglegentia remanet et in malis persistit: omnimode cum 
adspiciet daemon hunc hominem aptum fieri sibi domum, ad- 
ducet secum alia daemonia et venient habitare in illo homine, 
et erit eius afflictio posterior gravior priore; ita eveniet et 
vobis: mala enim vestra multoties soluta sunt a Deo, quia vero 
mansistis ig malis vestris, comprehendent vos mala prioribus 
amariora, et solutionem non accipient. — Vadens perlustrat 
loca. « Loca » quidem et regiones, gentes carentes verbis 
prophetarum appellat, et etiam evangelio, quod aquis figuratur. 
Rursum, homines qui non descenderunt in aquas baptismatis. — 
Et quaerit requiem nec invenit; cum facti sint eis fontes doc- 
trinarum erronearun. Alio inodo: Hominem vocat populum Israe- 
liticum ; spiritum autem immundum qui in eo est, idololatriam, 
quae in eum ingressa est in Aegypto. Expulit eam Pater per 
legem quam dedit *ei in monte Sinai, et replevit eum Spiritus 
sanctus Rursum, spiritus immundus: occisio prophetarum ; 
eiecit eum Pater ex eis per duces qui fuerunt interdum. Et cum 
perlustraret gentes illas quibus non fuit aqua spiritalis, scilicet 
leges divinae, et non inveniret in eis requiem qualem habebat 
in populo, dixit: Revertar ad populum. Et veniens invenit 
eos « vacantes » et carentes bonis, et « scopis mundatum » 
seu nudatum populum ab operatione Spiritus qui datus est ei in 
monte Sinai, et «ornatum > malitia et paratum occidere Christum; 
et « duxit secum septem spiritus inimundos », qui erant in sep- 
tem gentibus quas occiderunt et quarum terram haereditate 
obtinuerunt; et ingressi sunt in populum. Alii: Per praedica- 
tores quidem fugatus est e gentibus quae doctrinam accepe- 
runt, et reversus est ad populum. 

v. 45) Et fuerunt ultima eius peiora prioribus. Prioribus 
quidem, cum occideret Prophetas, propter peccatum suum 
eaptivus ducebatur et revertebatur; in fine vero captivus 
abductus est et non rediit, quia occidit Dominum prophe- 
tarum, et fuit delictum eius maximum. 

v. 40) Venerunt mater eius el fratres eius. « Fratres 
eius » vocat filios Iosephi, Iacobum, et Iosé, et Iudam et Si- 
meonem; qui non sunt ingressi, nec audierunt doctrinam eius, 
neque exspectarunt foris usquedum absolveret sermonem suum, 
sed nuntios miserunt ad eum, ut ostenderent se habere in eum 
potestatem; 

v. 48) Quae est mater mea, et qui sunt fratres mei? Non 
abnegat matrem suam, sed ut ostenderet eam non habituram 
lucrum eo quod genuit eum, nisi fecerit opera bona. Rursum, 
ut notum faceret se non eius tantum filium esse, sed etiam 
eius Dominum; Dominum quidem eius, eo quod est Deus, filium 
autem eius *eo quod natus est ex ea. Rursum, quia propter 
amorem vanae gloriae vocarunt eum, ut ostenderent turbis se 
potestatem habere in eum et eum esse imperio subditum, re- 
darguit eos per illud: Quae est mater mea, et qui sunt fra- 
tres mei, corrigens eos et amovens a superbia. Rursum, non 
quod abnegaret cognationem humanam dixit: Quae est mater 
mea? sed ut ostenderet magis quam cognationem corporalem 
ipsi caram esse spiritalem, et ut doceret nos ne confideremus 
in cognatione carnali. 

v. 50) Omnis qui facit voluntatem Patris mei. Qui am- 
bulat in via veritatis et in observatione praeceptorum, et re- 
cedit a malis, ipse est mater mea et frater meus. 


[CAPUT DECIMUM TERTIUM]. 


v. 1) In illo die exiit Iesus; h. e. die, quo venerunt mater 
eius et fratres eius, ut loquerentur cum eo. 一 Et sedit ad 
litus maris; h. e. ad litus maris Tiberiadis. 

v. 2) Congregatae sunt ad eum turbae, ut audirent doctri- 
nam eius, et ut sanaret aegrotos eorum, et ut satiaret famem 
eorum; et ut viderent puchritudinem eius, sicut dixit Iohannes 
magnus; Scribae autem et Pharisaei, ut captarent verba et 
insidiarentur ei, veniebant ad eum. Ut conscendens sederet 
in navi; ne comprimerent eum turbae, et deinde ne essent a 
tergo eius turbae quae non audirent doctrinam eius. 

v. 3) Et loquebatur ad eos in parabolis. In monte non 
locutus est ad eos in parabolis, quia simplices erant et rudes; 
hic vero in parabolis locutus est propter Scribas et Pharisaeos, 
in malo sagaces, qui ibi erant. — Quomodo ab invicem distin- 
guuntur parabolae et demonstrationes et allegoriae et aenig- 
mata? 一 Demonustratio est testimonium e communi consensu 
(petitum), quod persuadet *per modum similitudinis de re quae 
in controversia vel dubitatione est, quanquam non est omni- 
moda similitudo cum ipsa re; et fit quattuor modis. Primo: e 

rebus cognitis! ad incognitas, de quibus est dubitatio; sicut 
illud ?: Ipse est splendor gloriae eius et imago substantiae 
eius. Secundo, e rebus cognitis ad cognitas, sicut illud ?: 
Tanquam agnus ad dimmolationem ductus est, et $: 
Slulte, semen quod  seminas... "Tertio, e rebus cognitis 
ad incognitas, sicut illud 5: Sodomis et Gomorrhae mitius 
erit, et 5: Caeli el terra (ransibunt, verba autem mea non 
transibunt. Quarto, e rebus incognitis ad cognitas, sicut 
illud *: Sentite in vobis quod et ipse Iesus Christus, et: 
Oculus non vidil, nec auris audivit... — Parabola autem 
e rationalibus ad irrationalia transfertur; sicut illud ?: Si- 
mile esl regnum caelorum decem virginibus. — Allegoria 
est narratio et compositio ex irrationalibus: Simile est re- 
gnum caelorum grano sinapis 1°. 一 Aenigma est sermo 
complexus; sicut illud !!: E co»»edente exivit cibus. Mar 
Iohannes et Moses bar Képha allegorias parabolas appellant; 
ita et Matthaeus parabolas eas appellavit, Evangelistae autem 
ceteri allegorias nominarunt eas. — Quare in parabolis loque- 
batur cum turbis et discipulis? Primo quidem, quia philosophi 
qui fuerunt in mundo, cum ignorarent quid de eorum doctrina 
fieret, tradiderunt doctrinas suas in allegoriis et parabolis; 
is vero sicut sapiens, etiamsi in parabolis proposuit doctrinam 
suam, tamen in ipsis parabolis ostendit quid fiet de doctrina 


. sua. Secundo, quia dura *adversus Iudaeos loquebatur, sicut 


illud !?: Vinea erat dilecto meo, propterea velavit verba sua. 
Tertio, voluit excitare discipulos ad scrutationem sermonum. 
Quarto, quia continuo de propagatione evangelii inter gentes 
loquebatur, ideo in parabolis loquebatur, ne excitaret in se 
tumultum Iudaeorum. Quinto, propter multos schismatum et 
haeresium fautores, secundum illud P: Attendite a falsis pro- 
phelis. Sexto, quia de rebus invisibilibus loquebatur; aut quia 
non digni erant auditores, et Scribae et Pharisaei, noscere 
mysteria divina, quae proponebat; aut propter diffusionem 
evangelii. 


! E contextu videtur legendum: e rebus « incognitis ». — * Hebr., 
I, 3. — ? IS, LIII, 7. — * I Cor., xv, 36. — * MATTH., X, 15. — * MATTH, 
XXIV, 35; MARC., X111, 31. — ' Philip., 11, 5. — è I Cor., 1,9. — * MATTH, 
xxv, 1. 一 1 Matth., xu, 31 (Luc, xui, 19). 一 0 Iud., XIV, 44. 一 
7" Isa v, 1. 一 " MATTH. vil, 15. 

De semine. — v. 3-8) Ecce exiit seminator ad seminan- 
dum. [1] Hanc allegoriam de mentibus variis eorum qui ac- 
cepturi sunt praedicationem eius dixit. [2] Vide quomodo, 
pulchro ordine, scribat Matthaeus parabolas: primum posuit 
illam quae valet auditores cum sollicitudine attentos reddere 
eius doctrinae. [3] « Seminatorem » se ipsum Christus appellat; 
« semen », doctrinam; [4] « agros » autem et « arva », animas et 
corda hominum in quibus seminatur doctrina. [5] Unde exivit 
seminator et quo venit? Et ex absconsione in manifestationem 
exivit, cum non perdiderit absconsionem suam; et e spiritali- 
tate ad corporeitatem, cum non perdiderit spiritalitatem suam. 


: Venit ad nos in terram, quin tamen discesserit a Patre. [6] Et 


qua de causa exivit? Ut coleret terram cordium nostrorum, et 
mundaret ea a vepribus et spinis peccati, et seminaret in cor- 
dibus nostris verbum veritatis. [7] « Viam » et « petram » et ce- 
tera, auditores doctrinae suae appellat; [8] « aves » *Satanam; 
[9] « viam > neglegentes et pigros, quia non in cogitationibus 
rectis accipiunt verba evangelii, sed calcant ea, ut semen quod 
(cecidit) in viam. [10] < Petram » ignavos et debiles vocat, qui 
brevi tempore receperant doctrinam, et ubi irruit in eos afflictio, 
reliquerunt et discesserunt. [11] « Spinetum » vocat illos qui 
detinentur sollicitudine mundi fallaciaque divitiarum, et volu- 
ptatibus quasi spinis suffocantur, et praedicationem eiciunt. 
[12] Rursum, sicut spinae sunt sine fructibus, ita etiam solli- 
citudo mundana absque fructibus est; et quemadmodum spinae 
pungunt eum qui eas tetigit, ita et divitiae et mundus eos 
pungunt qui ea diligunt. [13] Illud autem guod cecidit in 
terram bonam, hi sunt qui accipient doctrinam eius et perse- 
verant in firmitate. [14] Aliud centum; qui habuerunt virtutem 
animae et corporis, et habuerunt etiam doctrinam et converte- 
runt gentes ab idololatria, sicut Apostoli. [15] Aliud sexaginta: 
qui cum virtute corporis ostenderunt virtutem animae, cum 
praebuerunt maxillam suam percutienti et pro mille uno abie- 
runt duo. [16] Triginta autem: ii qui ostenderunt virtutem 
corporis tantum, h. e. castitatem, modestiam, humilitatem. [17] Eo 
enim quod dixit centum, et sexaginta, et triginta, varietatem 
actionum innuit; non uno ordine operum inveniuntur omnes 
homines. [18] Rursum, ille qui operatus est triginta: ordo 
servorum, qui ob timorem laborant ne torqueantur. Et qui se- 

xaginta: ordo mercenariorum, qui propter mercedem laborant, 
ut accipiant remunerationem in mundo futuro. Qui centum: 
ordo filiorum, qui propter haereditatem laborant, et sunt filii 
Patris caelestis et haeredes regni. [19] « Seminatorem » nomi- 
navit se ipsum, eo quod seminavit verbum et docuit id divites 
et pauperes, studiosos et *neglegentes, ut darent fructus. Et 
quemadmodum ordinavit hos qui operantur bona, in tres ordines, 


. quia non omnes aequaliter laborant, ita etiam eos qui mala ope- 

rantur, in tribus speciebus inclusit. [20] Quare prophetae tan- 
quam de vinea loquebantur populo, sicut ilud!: Vinea erat 
dilecto meo, et 2 : Vitem eduaisti ex Aegypto; Christus autem 
tanquam de agro qui seritur? Ut ostenderet promptam et faci- 
lem fore oboedientiam, et cito fructus apparituros; nam semen 
post octo menses dat fructus, vinea autem et vitis post tres annos. 
— [21] Quare tres partes seminis perierunt et una servata 
est? [22] Et dicimus: A parte terrae recipientis id factum est 
et non a parte seminatoris, sed ab anima auditrice, [23] Et 
quare non dixit partem seminis acceperunt neglegentes et 
illud perdiderunt: id est quod secus viam (cecidit); et partem 
acceperunt debiles et prodiderunt illud: id est quod super petram; 
et partem acceperunt divites et illud soffocarunt: id est quod 
inter spinas? Et dicimus: noluit eos nimis affligere, ne in despe- 
rationem devenirent, sed relinquebat redargutiones conscientiae 
auditorum. — [24] Hanc autem allegoriam ad exercitationem 
et doctrinam discipulorum suorum composuit, ne, etsi multi 
perdiderint verbum, desisterent ipsi a praedicatione. [25] Et 
ad quid spectabat id quod in petram et viam et spinas semina- 
ret quis? Et dicimus: ad terram et semina id non spectat, 
bene vero ad animam et doctrinam, quod valde laudabile 
est; [26] fieri enim potuit ut submoveatur petra et sit humus, 
ut spinae non destruant, ut via sit non calcabilis. [27] Et 
si terra quidem bona est, et seminator unus est, quare 
inaequaliter semen produxit fructus? Et dicimus: Huius rei 
causa non est agricola, nec *semen, sed terra recipiens; et 
non est e natura eius, sed e voluntate eius. 

[28] v. 9) Qu? habel aures ut audiat; h. e. statuit: Qui habet 
aures animae (is est) qui audit et cognoscit et facit quae dixi. 


' IS. V, 1. nnd a Ps. LXXIX, 9. 

[EADEM PARABOLA SECUNDUM CODICEM B!]. — Ecce exiit 
seminator ut seminaret. [1] Allegoriam hanc de mentibus 
variis susceptorum praedicationis dixit: [24] et quasi ad 
exercitationem et doctrinam discipulorum suorum composuit 
eam; h. e. ne, etsi multi sint qui perdant verbum praedicationis, 
ipsi desisterent praedicare ubique. [3] « Seminatorem » seipsum 
appellat; « semen » vero verbum doctrinae suae, quod semi- 
navit in animabus et cordibus fidelium; (4] «arva », corda 
hominum in quibus seminatur doctrina vitae ; [9] « secus viam > 
pigros et neglegentes, qui non in cogitationibus rectis acci- 
piunt verba evangelii, sed calcant ea, ut semen quod (cecidit) 
secus viam; [8] «aves», Satanam; |10] «petram» autem 
ignavos et debiles, qui brevi tempore receperant verbum; et 
ubi irruit in eos aliqua afflictio reliquerunt et discesserunt ; 
[11] «spinetum », illos qui detinentur sollicitudine mundi et 
fallacia divitiarum, et voluptatibus quasi spinis suffocantur 
et praedicationem suffocant, [12] eo quod sicut spinae sine 
fructu sunt et pungentes, ita cura mundana sine fructu est et 
pungit eos qui diligunt eam; [13] « terram bonam », eos 
qui acceperunt doctrinam et in firmitate perseverarunt. — 
[5] Unde exivit seminator et quo venit? Ex absconsione in ma- 
nifestationem cum non perdiderit absconsionem suam, et e 
spiritalitate in corporeitatem, cum non perdiderit spiritalitatem 
suam; venit ad nos in terram, quin tamen discesserit a 
Patre suo. [6] Et qua de causa venit? Ut coleret terram 
cordium nostrorum et mundaret ea a vepribus *et spinis 
peccati, et seminaret in cordibus nostris verbum veritatis. 
[14] Aliud centum: qui ostenderunt virtutem animae et 
corporis in seipsis, et docuerunt etiam alios et converte- 
runt (eos) in viam veritatis, sicut Apostoli. [15] Aliud sexaginta, 
qui cum virtute corporis ostenderunt virtutem animae, cum 
praebuerunt maxillam suam percutienti, et pro mille uno abierunt 
duo. [16] Aliud triginta: ii qui virtutem corporis tantum 
possederunt, h. e. castitatem, humilitatem, modestiam. [18] Rur- 
sum, qui triginta: ordo servorum, qui ob timorem dominorum 
suorum laborant, ne torqueantur. Et qui sexaginta: ordo 
mercenariorum, qui propter mercedem laborant, ut accipiant 
remunerationem in mundo futuro. Et qui centum: ordo filiorum, 
qui propter haereditatem laborant, ut sint filii Patris caelestis 


! Hie autem, ut perspicuum sit qua ratione codex B a codicibus A 
et C in nonnullis locis, et praesertim in interpretandis parabolis, dis- 

B vertimus, Numeri singulis sententiis a nobis praepositi ordinem 

et haeredes regni. [17] Eo enim quod dixit centum, et sexa- 
ginta, et triginta, varietatem actionum bonarum innuit, qui non 
uno modo et ordine exercentur, sed modis variis. [19] Quare «se- 
minatorem » nominavit seipsum? Quia seminavit verbum et do- 
cuit id divites et pauperes, studiosos et neglegentes, bonos et 
malos; et quemadmodum ordinavit operatores bonorum in 
tres ordines, ita inclusit operatores malorum in tribus 
speciebus. [20] Quare prophetae in exemplo vineae loquebantur 
populo, sicut illud : Vinea erat dilecto meo, et: Vitem eduxisti 
ex Aegypto; Dominus autem noster in exemplo agri qui se- 
ritur? Ut ostenderet promptam et facilem fore oboedientiam, 
et cito fructus apparituros, si quidem semen post octo menses 
dat fructus; vinea autem et vitis post tres annos. [21] Quare 
tres partes seminis perierint et una servata sit? [27] Quidem 
seminator unus est, et semen (unum) Huius rei causa non 
est agricola, nec semen, sed terra recipiens; et non est ex 
natura eius, sed e voluntate eius. [26] Possibile est enim ut 
submoveatur petra et sit humus, ut spinae non destruant, 
ut via sit non calcabilis. [28] Qui habet aures ut audiat, h. e. 
aures animae, ut audiat, et cognoscat, et faciat quae dixi. 


*v. 10) Quare in parabolis loqueris? Non interrogarunt 
eum discipuli eius, dum turbae proximae erant, sed cum re- 
motae essent, docente Marco !. Ita enim decebat matrem et 
fratres eius interrogare eum. Vide miserationem et sollicitu- 
dinem discipulorum erga turbas. Quare in parabolis loqueris 
eis: quia debiles 'et simplices * sunt intellectu. 

v. 11) Vobis datum est nosse. Non quod apostolis conces- 
serit scire, turbas vero prohibuerit; sed dicit: Vos voluntate 
vestra cognovistis; illi vero sua sponte recesserunt a scientia. 
Et id notum est e sequentibus. 

v. 12) E! enim qui habet, dabitur; h. e. ei qui habet 
bonam voluntatem sollicitudinemque mentis, et qui timet Deum, 
dabitur nosse mysteria regni caelorum, h. e. sensus evangelii 
et parabolas quae dicuntur. 一 Et ei qui non habet; et qui non 
habet illa, nec haec dabuntur ei. Et etiam id quod habet, aufe- 
retur ab eo; scilicet Deus non id ab homine eripit, sed homi- 
nem non dignum iudicat eis quae a se conceduntur. Rursum 
autem, quia perire sivit ipse quae a gratia obtinuit. 

v. 13) Ideo in parabolis loquor cum eis; h. e. ut proba- 
rentur voluntates eorum. Quia videntes, non vident; h. e. ex 
malitia eorum accidit caecitas eorum, e voluntate quidem et 
non e natura; et ideo dixit: videntes et non vident; h.e. 
videntes daemonia quae exeunt, non tamen vident, si quidem 
dixerunt: I» Beelzebub eicit daemonia. Rursum, vident alle- 
gorias quas compono et parabolas; non autem vident nec au- 
diunt, eo quod non cognoscunt sensus earum. Et adducit in 
testimonium Isaiam: 

v. 14) Auditu audietis et non intellegetis 1. Non dixit: Non 
*videbitis, sed: videbilis; docens eos voluntate sua se priva- 
visse intellectu et scientia. 

v. 15) Ne forle convertantur el sanem eos. Malitiam eo- 
rum in omnibus superioribus, hic ostendit, et incitat eos ut 
se convertantur; quia vult salutem eorum, ideo non siluit. 

v. 16) Vestri autem beati sunt oculi. Visum et auditum 
hic animae nominat; et quia bonam habebant voluntatem, 
dat eis beatitudinem. 

v. 17) Multi prophetae et iusti cupierunt videre, adven- 
tum meum et miracula et doctrinam, et videre me in carne, 
el non viderunt; sed in flde viderunt ea. Quidam autem di- 
cunt: Quia occulta dicebantur verba, non intellegebant ea. Nos 
vero dicimus: Poterant interrogare, sed noluerunt; apostoli 
autem qui voluerunt, acceperunt beatitudinem. 

v. 18) Vos audite parabolam; h. e. quia habetis puram 
mentem et vultis intellegere. 

v. 24) Aliam parabolam proposuit. Aliam, h. e. comparat 
hanc cum antecedente. Et haec parabola differt a superiore, 
quod in illa alii acceperunt, sicut terra bona, alii autem non, 
sicut via et petra et spinae; in hac autem semen acceperunt 
omnes, et acceperunt cum eo etiam semen malum. Et dicitur 
de Satana, de pseudo-apostolis et de haereticis, qui seminant se- 
mina mala. Rursum, parabolam hanc viri de haeresibus quae 
oriuntur e sua praedicatione proclamat. — In agro suo; h. 
e. in hoc mundo. 

v. 29) Et dormientibus hominibus ; non dormierunt somnum 
naturalem, sed quia defecerunt a virtutibus. Inimicus: Sata- 

nas. Et seminavit *zizania, h. e. introduxit cum veris pro- 
phetis prophetas falsos, et cum apostolis veris apostolos falsos. 
Rursum, zizania vocat hos qui in nomine christianismi per- 
sistunt,sed a veritate sunt remoti. Huiusmodi enim sunt zizania, 
nam e tritico per corruptionem naturae efficta, tamen in specie 
formam tritici exhibent; sicut etiam illi latent in agro chri- 
stianismi. 

v. 260) Cum autem germinasset gramen. Praedicit, prout 
omnisciens, fore ut, producto et diffuso christianismo, orirentur 
viri haeretici. — T'unc apparuerunt etiam 2izania ; h. e. initio 
abscondunt se, et postquam nacti sunt auctoritatem et facti sunt 
doctores, spargunt venenum pravae suae doctrinae. 

. V. 27) Et accesserunt servi patris familias. « Servi > (sunt) 
angeli, et pater familias est Dominus noster. Et ita interro- 
gant eum: Unde sunt in semine, scilicet in doctrina, zizania, 
h. e. doctrina mendosa ? 

v. 28) Ipse autem dixit: Homo inimicus. Inimicus, h. e. 
Satanas. Inimicum vocat eum, eo quod est adversarius 
Dei et hominum. — Vis ut e«umus, colligamus ea? Vide ar- 
dorem angelorum, qui volunt perdere inventores erroris. 

v. 20) Ne forle dum colligilis. Prohibet eos colligere, ne 
forte etiam fideles laedantur et eradicentur. Rursum, forsitan 
mutabuntur a pravitate et se convertent ad veritatem. 

v. 30) Ad messem; h. e. usque ad finem mundi. — Dicam 
messoribus; h. e. nisi conversi fuerint, praecipiam angelis: 
Colligite primum zizania, h. e. haereticos, et tradite igni. 
Quod autem dixit: *Colligite, non prius ingressuros esse im- 
pios ignem (significat), quia una simul separabuntur ab invi- 
cem, sed: Colligite primum, id est, ne audientes iusti timeant, 
quasi cum illis profecturi sint. 

v. 31) Aliam parabolam: Granum sinapis: praedicatio; 
homo: Christus; ager: universus; volucres caeli, h. e. gentes 
paganae quae umbra eius teguntur. — Lucas autem: in horto 
suo, dicit. — Hac parabola sinapis magnos effectus orituros e 
tenuitate praedicationis indicat. Evangelium enim existimandum 
est vilissima doctrinarum, si quidem crux, passio et mors appa- 
rent in eo, indicia infirmitatis; verumtamen ad tantam am- 
plitulinem venit ut, sicut granum sinapis quod adscendit supra 
cetera olera, ipsum etiam superaverit, obtexerit et damnaverit 

ceteras doctrinas sua magnitudine. — Multas proprietates habet 
sinapis. Primum, eam quam indicavit Dominus noster: est minor 
tritico et hordeo, et crescit altius quam ea; ita etiam evangelium. 
Secundum, sicut est rotunda et aequalis, ita etiam praedicatio 
erit aequalis et indivisa. Tertium, non dividitur in duo sicut 
semina alia, ita nec praedicatio fldei Trinitatis in una natura 
dividitur. Et sicut non dividitur sinapis, ita nec nos divida- 
mur alii ab aliis, nec recedamus ab amore erga Deum et erga 
nos invicem. Quartum, quemadmodum est fervidior et acer- 
bior prae ceteris oleribus, ita etiam fideles fervidi (sunt) 
zelo amoris erga Deum et erga alterutrum, et alacres dono Spi- 
ritus sancti quod accipiunt. Quintum, qui conterit et frangit 
sinapim *abundanter flet, ita quicunque surgit contra evange- 
lium et vexat praedicatores eius, flebit in ultimo iudicio. 
Sextum, sinapis acerbitate sua expellit putredinem corporis: 
ita et praedicatio expellit ab animabus putredinem peccati. 
Septimum, ubi sinapis seminatur; consumit alia olera; ita et 
praedicatio consumit omne semen malum haeresium. Octavum, 
rubra et laevis est sinapis: per rubedinem signiflcat sanguine 
et afflictione possidendum esse christianisimum; per laevitatem 
autem ita in noselabi manum inimicorum nec nos laedere, propter 
nostram cohaesionem et rectitudinem in rebus iustis. Nonum, 
quando miscetur rebus et comeditur, penetrat et irripit usque 
ad artus, ita et verba fidei oportet in cordibus nostris reci- 
piantur. Decimum, habet virtutem constringendi, purificandi et 
purgandi humores, ita decet ut avertamus a nobis peccatum 
per alacritatem laborum. Undecimum, servat sinapis corpora ne 
putrescant, salis et myrrhae instar. Duodecimum, propter ama- 
ritudinem eius, non proditur dulcedo eius, nisi conteratur et 
abluatur; pariter etiam virtus dulcis et amara est. 

v. 33) Simile est regnum caelorum fermento, Lucas 
autem regnum Dei dicit *. Quia enim cum hominibus in- 
doctis loquebatur, usus est exemplis naturalibus, sicut sinapi 
et fermento, ut intellegerent. — Fermentum, h. e. annun- 
tiatio doctrinae eius, quae fermenti instar diffundetur et de- 
struet omnes doctrinas. Mwlier, h. e. divinitas; aliis autem 
« ecclesia », quae cessare fecit paganismum et Iudaismum et 

Samaritanismum. *Tria sata, tres filii Noe, e quibus deducitur 
mundus. Alii vero: saía tria tres animae partes sunt; ita 
quidem et illud trigesimum, sexagesimum et centesimum !. 
Farina, gentes et populus, qui adducti sunt ad eum et credi- 
derunt in eum. Quemadmodum fermentum in tribus satis im- 
missum omnem farinam fermentat et ducit ad saporem suum: 
ita etian doctrina mea ducet paganos, Iudaeos et Samaritanos 
ad unam fidem. Alii autem dicunt: Mens accepit gratiam, et 
irruit in corpore, in anima et in spiritu. Fermentum adduxit 
in exemplum, ut ostenderet fieri non posse quin trahat eos, 
sicut etiam fermentum necessario trahit massam subactam 
ad gustum suum. 

v. 34). Haec omnia locutus est Iesus in parabolis. Non 
ideo, ne intellegerent, locutus est cum eis in parabolis, sed ut 
incitaret eos per parabolas ad interrogandum eum, sicut fe- 
cerunt discipuli. 一 Et sine parabolis non loquebalur. Et 
multa dixit alio tempore sine parabolis, sed tunc nihil; et 
nemo interrogavit eum de explicatione. 

v. 35) Ut adimpleretur quod diclum est per prophetam : 
Aperiam os meum *?. Ut doceret se nil novi fecisse, sed adim- 
plevisse quae scripta sunt per prophetas et abscondita in se- 
creto. Id testimonium in psalmo Lxxvn scriptum est, qui 
inscriptus est « Asaphi »; qui autem transtulit evangelium e 
lingua hebraea in graecam, non intellexit nomen Asaphi et 
inscripsit ei (nomen) Isaiae. 

v. 360). Tunc dimisit turbas el. venit domum; h. e. quia 
non rogaverunt eum ut explicaret eis parabolas. Et vide, 
prophetas patres eorum interrogarunt, eum autem non inter- 
rogarunt. Et vide rursum, nemo eorum eum secutus est; hinc 
cognoscitur eos ut deprehenderent ab eo verba accusationis 
adhaesisse ei. 

v. 43) *Tunc iusli fulgebunt sicut. sol; propter suam 
excellentiam; magis quam sol resplendebit eorum pulchritudo. 
— [n regno Patris sui «Patrem eorum » appellat eum, 
quia fecerunt voluntatem eius, sicut filius qui facit volun- 
tatem patris sui. — Qui habel aures, h. e. aures animae, 
audiat et intellegat ea quae dixi. 

v. 44) Simile est regnum caelorum thesauro. « Regnum 
caelorum », nuntium evangelii eius est; « thesaurus », divini- 
tas Domini nostri quae abscondita erat et occulta; « ager », 
humanitas eius. — Quem invenit vir; gentes quae alienae 
erant a fide, cognoverunt divinitatem Filii per miracula et prae- 
dicationem eius. 一 Et abdidit eum ; h. e. caute in sinu animae 
suae retinent gentes fidem. Et prae gaudio suo vendidit; 
h. e. vendiderunt gentes doctrinas suas antiquas et emerunt 
divitias Christi, quae magis quam thesaurus ditaverunt eas. 

v. 45) Simile est regnum caelorum viro negotiatori ; h. e. 
populus Iudaeorum, qui dereliquerunt legem antiquam et facti 
sunt discipuli evangelii, quemadmodum Paulus. 

v. 46) Et eum invenisset margarilam unam ; h. e. fidem 
in Christum. Abiit, vendidit ; sicut dixit Paulus ! : quae in 
lege lucrum fuerunt mihi, ea detrimentum repultavi propter 
Christum. « Negotiatorem » appellat Iudaeos qui per medita- 
tionem legis profltebantur se pro cultu Dei sollicitos esse. — 
Per parabolam thesauri docet nos super omnia aestimandam 
esse praedicationem evangelii, et eius gloriam excellentiamque 
omnia superare. In illis sinapis et fermenti virtutem evange- 
lii docet, quae vincit totum orbem; dilatatur enim et crescit 
sicut sinapis; gloriosa autem et pretiosa est sicut *margarita ; 
et multiplici lucro referta est sicut thesaurus; et trahit omnes 


.ad se sicut fermentum. 


v. 4T) Simile est regnum caelorum sagenae; h. e. evan- 
gelium quod super totum orbem extenditur; mare, mun- 
dus. — Et ex omni genere congregavil; h. e. homines 
diversos opinione et doctrina, quos piscata est praedicatio 
evangelii. 

v. 48) Littus maris, resurrectionem appellat; bonos, iustos ; 
malos, peccatores. 

v. 50) Ibi erit fletus; h. e. acerba tormenta et ineffa- 


bilia. Alii: cruciatus valde duri. — Stridor autem dentium 
durior his. 
v. 01) Intellexistis? h. e. professi sunt intellegentiam quae 


data est eis; et ideo laudat eos et dicit: Omnis scriba 
qui edoctus est ad regnum. | Apostolos vocat scribas, aut 

turbas; quemadmodum vir edoctus in Antiquo et in Novo, 
quando vult ex Antiquo profert argumentum et quando vult 
e Novo: ita et vos, facile intellegitis, quia eruditi estis 
in utroque. Et in hoc laudavit Antiquum, et reprobavit 
damnavitque haereticos, sicut Manem et Marcionem, qui id 
non recipiunt. 

v. 53) Et cum absolvisset Iesus. discessit exinde; h. e. in 
locum alium; ut in omni loco seminaret doctrinam et auxilia 
sua. Et venit in civitatem suam; h. e. Nazareth, in qua edu- 
catus est; quatenus enim homo factus est, vocatus est Nazarenus, 
cum Dominus et Creator esset quatenus Deus. Et docebat 
in synagogis eorum; h. e. post tempus reversus est ad eos, 
et docebat continuo in synagogis eorum, ne, cum viderent 
eum in solitudine, accusarent eum quod schisma faceret et 
esset adversarius cultae regionis. 

v. 99) Nonne iste est filius fabri? Per modum contemptus 
*id dixerunt, cum debuissent scire e patribus obscuris filios 
eximios fuisse, sicut Mosem ex 'Amram et Davidem ex 
Isai; et decebat eos intellegere eum ex operatione divina 
loqui et non e studio humano. — Marcus autem dixit !: Nonne 
hic est faber, filius Mariae? Et hoc secundum consuetudi- 
nem qua nomine patris vocant filium; similiter et ab arte 
patris eius vocaverunt eum « fabrum »; vel tempore quo haec 
dixerunt, viderunt eum exercere artem fabri (lignarii). Rur- 
sum, per prophetiam etiam inviti vocarunt eum fabrum: Crea- 
tor est enim et faber universorum ; et ipse fabricavit seu condi- 
dit caelum et terram; ergo, quamvis indigni, vaticinati sunt, 
sicut Caiphas. 

v. 57) Non est propheta qui contemnitur, h.e. despicitur 
et spernitur; nec enim fratres eius nec sorores eius usque 
nunc crediderant in eum, sed ut Nazareni ceteri de eo cogi- 
tabant. 

v. 98) Nec fecit ibi virtutes; h. e. in Nazareth; ne, aucta 
incredulitate eorum, invidia accenderentur in eum et rei fie- 
rent; sciebat enim eos adiuvari non posse. Paucas ergo vir- 
tutes operatus est apud eos, ne dicerent ei, sicut olim dixe- 
runt ?: Medice, cura te ipsum. Lucas autem dixit: (Iesum) 

protulisse eis exempla, scilicet Eliam, qui non ivit ad concives 
suos sed ad mulierem viduam quae e gentibus fuit; et Eliseum 
qui non sanavit leprosos e populo, sed Naaman qui fuit e po- 
pulo alieno !. Et Dominus noster fecit sicut fecerunt prophetae 
priores, nec addidit quidquam novi. Et hodie videmus ossa 
sanctorum apud Hagarenos et Turcas operari virtutes, non 
autem apud nos, propter dubitationem fidei nostrae. 


[CAPUT DECIMUMQUARTUM|. 


v. 1) *In illo tempore audivit Herodes; h. e. propter arro- 
gantiam et neglegentiam suam non audivit ab initio; hl enim 
qui in potestatibus mundanis implicati sunt, aegre discunt 
res eximias. Hic Herodes alius est ac ille qui occidit parvulos: 
ille rex fuit, cui potestatem tradidit rex Romanorum in om- 
nem Iudaeam; hic vero est fllius illius. Et genuit sex filios. 
Ex uxore Maria, filia Hyrcani, genuit Aristobulum et Hyr- 
canum; et cum occidisset Herodes uxorem suam Mariam, 
voluerunt filii eius eum occidere, et misit eos ad Caesarem 
et necavit eos. Et nati sunt ei rursum filii: Archelaus, He- 
rodes, Philippus, Lysanias, e mulieribus aliis. Et post mor- 
tem eius, regem constituerunt Romani in eius loco super omnem 
Iudaeam Archelaum, filium eius, novem annis. Et cum accu- 
sarent eum Iudaei apud Romanos, propter delicta eius, divi- 
serunt Romani regnum huius in quattuor partes. Et unam 
dederunt dicto Archelao, et tres partes ceteras tribus fratribus 
eius: Herodi, Philippo, Lysaniae; et ideo unusquisque eorum 
Tetrarcha vocabatur; h. e quartus, scilicet princeps unius e 
quattuor partibus. Postea eripuerunt partem Archelao et addi- 
derunt eam Philippo, fratri eius. 

v. 2) Hic est Iohannes Baptista. Videte, quam gloriosa et 
sublimis sit virtus; ut etiam, postquam mortuus est Iohannes, 
timeat et trepidet ob eum Herodes, et prae timore suo de re- 
surrectione eius loquatur. Et nec palam dixit haec, sed oc- 
culte, et servis suis tantum; eo quod putavit *Iesum esse ip- 
sum Iohannem. Lucas autem dicit ?: Caput Iohannis ego am- 
putavi; et non sunt sibi contrarii evangelistae; olim enim 

dixit: Iohannes surrexit, et olim rursum, cum audiret eum 
surrexisse, non admisit sed dixit: Ego caput eius amputavi! 
Forsitan initio, eis qui dicebant eum Iohannem esse, per mo- 
dum arrogantiae, se ipsum exaltans, dicebat: Ego occidi 
Iohannem; deinde autem, quando vulgatum est nuntium, 
negavit; ergo ipse quoque dicebat Iohannem surrexisse. 

v. 3) Ipse enim Herodes apprehenderat Iohannem elt li- 
gaverat. Causam autem cepit quod, cum congregaret turbam 
plurimam et baptismo suo moribusque suis populum seduceret, 
forte fieret Iudaeis causa rebellionis. Et ideo ligaverat et 
coniecerat eum in carcerem. Hanc historiam Iohannis non 
scripsit Matthaeus proprio loco. Iohannes enim iam pridem 
occisus erat; sed ut ostenderet Herodem dixisse de eo: Iohan- 
nes surrexit e sepulcro, scripsit hic. Propter Herodiademn, 
uxorem Philippi, fratris sui. Quare prohibebat Iohannes 
Herodem quominus duceret uxorem fratris sui, cum lex prae- 
ciperet ducere? h. e. quando mortuus est vir absque liberis 
ducebat frater eius uxorem illius, ut suscitaret semen fratri 
suo qui mortuus est. Id faciebant quia, cum non haberent 
spem resurrectionis, omnia quae ad vitam spectant studebant 
solum acquirere. Philippo autem erat filia ex Herodiade, quae 
et ipsa Herodias appellabatur, nomine matris suae; et ideo pro- 
hibebat eum Iohannes quin coniugium iniret cum uxore fratris 
eius. At Herodes non fuit e Iudaeis, sed e gentibus; quare 
reprehendebat eum Iohannes? Quia hypocrisi voluerunt pater 
eius, *et ipse, et fratres eius, ut adnumerarentur inter Iudaeos 
et subicerentur legi Dei. Iosephus scriptor ait eum, iam vivente 
fratre suo, moechatum esse et adulterium cum ea commisisse 
eamque a marito vivo separavisse; ipsum quoque uxorem suam, 
filiam Aretae regis Parthorum !, sprevisse, et ideo bellum ipsi 
fecisse socerum, quod filiam eius contempserat et fornicatus est 
cum fratria sua ?, Et propter Herodiadem amisit Herodes re- 
gnum suum: et cum ea missus est in exilium in 'Baniam ci- 
vitatem Galileae 3. Alii: Post mortem fratris sui scortabatur 
cum ea. Alii: Vivente fratre suo, moechabatur cum ea; et ea 
de causa prohibuit eum quin duceret eain, non autem quia ipsa 

habuit flliam; femina enim non appellatur semen ; nec prohi- 
bebat Lex quemquam ducere uxorem fratris sui post mortem 
huius. 

v. 4) Non licet tibi sumere eam. Lex, in Veteri Testa- 
mento, praecipiebat ut ducat uxorem fratris mortui !, sed Io- 
hannes erat praeco Novi foederis; propterea prohibebat He- 
rodem. — Alii: Cum Herodiade ét cum filia eius se polluit, 
et ideo reprehendit eum Iohannes. Alii: ipsa Herodias et He- 
rodes machinati sunt et interfecerunt Philippum, et ideo pro- 
hibuit eum. Frater habebat licentiam sumendi uxorem fratris 
mortui; uxorem autem eius cui erant filii, cum mortuus est, 
non permittebat lex ut frater duceret, sed alienus. Et hoc 
quidem, ut extenderetur cognatio mutua Hebraeorum et mul- 
tiplicaretur, quia destituti erant spe resurrectionis; et alienus 
non suscitabat semen seu haeredem. 

v. 9) Et volebat eum interficere, sed timebat. Ergo non 
propter iusiurandum occidit eum; volebat enim interficere eum 
*jam ante iusiurandum; sed prohibebatur duplici timore: a 
tumultu et seditione populi adversum se, et a castitate et sancti- 
tate ipsius viri; talis enim est castitas, ut etiam inimicis for- 
midanda et honoranda sit. Et quare non reprehendit Hero- 
diadem, sed Herodem tantum? Quia res in eius potestate erat. 

v. 6) Cum autem essent natalia Herodis; h. e. dies in 
quo natus est. Mos is est regibus et principibus, ut cum na- 
scitur eis filius, inscribant diem illam, et singulis annis ce- 
lebrent eam epulis cum convivis; pariter et quando tondent 
barbam et pilos, faciunt. — Sa/tavit filia Herod:iadis. Crimen 
duplex: quod saltavit, et quod ei placere studuit. Ita enim 
placuit ut caedem sumeret mercedem. Videte theatrum, seu do- 
mum spectaculi, irae, quod ex ebrietate et gula constitutum est ; 
et placuit eis, ait, saltatio eius, quia corrupta erat mens eorum. 

v. 7) Propter iusiurandum. Stulte, si ergo postulavisset a te 
ut necares te ipsum, vel ut dares ei cor tuum aut manum 
tuam, dedisses ei? Vel si dimidium regni postulasset, eam 
sedere in illud fecisses? Id etiam dedecus fecisset. Sed quidam 
dicunt: Pactum erat inter ipsum et eam; et ipse edocuit eam 
quid postularet; et ideo ei iuramentum dedit. 


! Deut., Xxv, 5. 

v. 8) Caput Iohannis Baptistae. « Baptistam » autem vocat 
eum, et non tremit. Et vide impudentiam eius, quae sibi ipsi 
non pepercit, ut coram principibus detegeret malitiam suam. 
Et non dixit: Adduc eum huc ut interficiatur; timebat enim 
correptionem eius. Caput eius autem tantum postulavit, ut irri- 
deret et illuderet ei, cum proiceretur ante eam. 

v. 9) Et contristatus est rex; non vere, sed specie; et 
propter accumbentes *ostendit se afflictum. Alii autem: Vere 
doluit eum, eo quod iustitia viri fecit ut contristaretur. — 
Propter iusiurandum et accumbentes. Decebat iniquum pu- 
dere potius sceleris quod coram discumbentibus commisit, quam 
mendacii coram eis faciendi. — Misit spiculatorem !, h. e. 
latine; graece autem « quaestionarium », quod interpretatur 
gladium ferens, et carnifex. — Chiliarchi *, h. e. principes 
milium. 

v. 11) Et datum est puellae; h. e. caput illius qui in vita 
sua in regione Iudaeae tantum eam prodidit, sed in morte sua 
ecce eam prodidit in quattuor plagis per lectores et inter- 
pretes qui in omnibus nostris ecclesiis eam produnt. — Et 
attulit matri suae. Postquam vero detulit caput Baptistae 
matri suae, ipsa iterum ad convivium rediit, ut novis modis salta- 
tionis persolveret debitam retributionem suae petitionis. Lacus 
autem erat prope convivium et ingressa est ut saltaret super 
glaciem, et subito disrupta est glacies, et immersa est usque 
ad collum, et piscis quidam magnus deglutivit eam; et cum 
omnibus modis conarentur liberare eam, nec potuerint, am- 
putarunt caput eius illo gladio quo occisus est Iohannes; et 
statim reddidit eam piscis ille; et evomuit terra cadaver eius, 
cum nemo ei studeret. Et dum adhuc caput Iohannis positum 
erat coram matre eius, quae illudlebat ei dicens: Ubi est os 
eius qui fele aspergebat vitam nostram? positum est ante eam 
caput filiae suae, et prae multo planctu exierunt oculi eius et 
super capita Iohannis et filiae suae ceciderunt. Pilatus autem, 
cum audivisset de scelere quod patratum est in Iohannem, misit 
qui occideret omnes invitatos qui ibi fuerunt. Et ab hac die 
fuit inimicitia inter eos, usquedum in passione Christi recon- 
ciliati sunt. Et hic Herodes tetrarcha, sicut pater, poenam dedit: 


| MARC., vi, 27. 一 Ibid., 21. 

expulsus est enim e regno suo *et eiectus est in exilium; hy- 
dropisi laboravit, vermibus scaturivit et mortuus est. 

v. 12) Sustulerunt cadaver eius. Vide amorem discipu- 
lorum, qui non timuerunt ab Herode, ut sepelirent corpus 
eius. 一 Et venientes annuntiarunt lesu. Adhaeserunt ei et 
annuntiarunt ei quae facta sunt. Propterea etiam magister 
eorum ante necem suam, ad hoc eos praeparavit per illud !: 
Tu es ille qui venturus est? Sex mensibus praecessit Io- 
hannes Dominum nostrum in sepulcrum. Die decima quinta 
mensis Ti$ri prioris (i. e. octobris) conceptus est, et usque ad 
diem decimam quintam mensis Nisan (i. e. aprilis) qua con- 
ceptus est Christus, sunt sex menses. Die vicesima nona mensis 
ab (i. e. augusti) occisus est Iohannes. 

v. 13) Discessit exinde in navicula; h. e. non discessit 
prius quam annuntiarent ei, licet bene sciret quid acciderit, 
ut in omnibus manifestaret oeconomiam suam veram. Ple- 
rasque enim res humano modo gerere volebat; nondum enim 
advenerat tempus ut revelaret divinitatem suam. Et hac de 
causa discipulis suis praecipiebat, ne ulli dicerent ipsum esse 
Christum, donec surrexerit e mortuis *. — Et cum audivissent 
turbae, secutae sunl eum; non enim terruit eas poena Iohanni 
inflicta; omnia quidem superabat amor eius; et ideo mox 
justam retributionem acceperunt. 一 Alio modo, cui assen- 
timur: Non quidem de caede Iohannis eum certiorem fece- 
runt, haec enim iam prius patrata fuit. Anno enim secundo post 
baptismum Domini nostri occisus est Iohannes; historia autem 
Iohannis interposita est. Ordo verum ita est: audivit Herodes 
de Iesu, et putavit Iohannem surrexisse e mortuis: et cupivit, 
Si posset, videre eum; et cum hoc dictum esset Iesu scilicet: 
Herodes vult te videre, reliquit. (civitatem) et discessit in 
locum desertum; ergo non *caedem Iohannis indicarunt ei sed 
Herodem cupidum esse videndi eum. 

v. 14) Vidit turbas et misertus est super eas; h. e. non 
postulavit ab eis fidem, ideo quod reliquerunt urbes et secuti 
sunt eum; quod enim afflicti fame non tamen discesserunt ab eo, 
fidem praedicabat; et propterea sanavit aegrotos eorum. Mat- 
thaeus autem causam sanationis commiserationem erga eos posuit. 


1 MATTH., XI, 3; Luc., vi, 19, 20. 一 * Cf. MATTH., XVII, 9. 

v. 15) Dimitte turbas. Iohannes dixit: Ducentiorum dena- 
riorum panis !, cum non de magno pretio panis loqueretur, 
sed de multitudine populi. Et illud ducentorum denariorum, 
non (innuit) eos pecuniam possedisse, qui non habebant unde 
emerent quinque placentas ab illo adulescente, sed, cum inter- 
rogaret eos Dominus noster, nondum panem ab eis emptum 
esse; quia nihil habebant, cum iussi essent nihil sumere 
in viam ?, dum in regione Iudaeae versabantur — Ut 
abeant im pagos. Non enim fecit signum sponte sua, ne 
putaretur gloriae amator; turbae autem non rogarunt eum, 
quia verebantur eum, et non sentiebant famem, cum capti- 
varentur amore eius. Neque discipuli dixerunt ei: Satia eos; 
adhuc enim debiliores (fide) erant. 一  Emant sibi cibum. 
Non enim putabant discipuli eum aliquid huismodi patratu- 
rum esse, quamvis bene didicerunt probationem eius e miraculis 
multis quae fecit. 

v. 16). Non est opus eis abire; dale eis vos; h. e. si 
elapsum est tempus, non est necessarium ut abeant. Et non 
dixit: Dabo ego eis; sed: Date eis vos. Hi vero nec ita 
excitati sunt, sed quasi *ad merum hominem loquebantur. 

v. 17). Quinque placentae et. duo pisces. Vide pauperta- 
tem eorum: duodecim viri quinque panes hordeaceos tantum 


' possidebant, et duos pisces; de spiritalibus enim solliciti 


erant. 一 Afferte ea huc. Vide eos nec exiguo quod habebant 
pepercisse, sed statim ac rogati sunt ei dederunt. 

v. 19). Et praecepit. turbis discumbere. Ipse praecepit 
tarbis discumbere, et tunc accumbere eos fecerunt disci- 
puli quinquagenos. Erat autem etiam herba in illo loco 3. 一 
Et suspe.rit in caelum: h. e. ut nos doceret, antequam uta- 
mur escis, laudem offeramus ei qui nobis cibum dedit; et ne 
dicerent eum seipsum exaltare, et blasphemarent in eum, sicut 
hlasphemarunt patres eorum in deserto, quando comederunt 
manna; et ideo Patri tribuit illud quod futurum est. Rursus: 
suspexit in caelum, non quod auxilio indigeret; alioquin 
enim in rebus maioribus eo indigere debuisset? Ecce enim 
leprosos mundavit, paralyticos sanavit, caecorum oculos aperuit, 


! og, vi, 7. 一 * Cf. MATTH., x, 10; MARC., vi, 8; Luc, ix, 3. 一 
* Cf. IoH., vi, 10. 

imperavit mari, eiecit daemones, fecit, virtutes sicut Deus, et 
omnia haec fecit sua potestate, nec opus habuit auxilio. Sed 
omnia minora et humilia quae fecit, verbi gratia, quod interro- 
gaverit discipulos suos: Quot panes? et 1: Quem dicunt homines 
me esse? et caecos ?: Creditis me posse? et interrogaverit 
Legionem 8: Quod est nomen tuum?, et paralyticum4: Vis 
sanus fieri, et 5: Ubi posuistis Lazarum? et suspexerit in caelum 
et oraverit cum suscitaret Lazarum: haec omnia fecit ut ostenderet 
se esse a Patre et adimplere voluntatem eius, et se non esse 
contrarium Patri. Quare non fecit panem e nihilo? h. e. ut 
clauderet *os Marcionis et Manis, qui negant creationem. Quare 
in deserto fecit panem et cibavit eos? Quia admiratione move- 
bantur Iudaei propter manna quod (pluit) in deserto, adduxit eos 
in desertum; et deinde, ne putarent quod forsitan a civitatibus 
et pagis attulerint illos panes, ideo discessit in desertum. — 
Et dedit discipulis suis ut apponerent. Honoravit discipulos 
hac in re; etiam ne dubitarent et ne obliviscerentur mira- 
culum. — Æt benedixit et fregit. Quidam dicunt fragmenta 
illa, quae accipiebant a Domino nostro, facta esse in panem 
integrum coram turbis; haud verisimile est ; nam si fragmenta 
conversa essent in panem integrum, forsitan putavissent illum 
non eumdem esse qui fractus est, sed ex alio loco apporta- 
tum fuisse. Sed quod verum est hoc est: fregit et dedit di- 
scipulis, et ipse panis multiplicabatur in manibus discipulorum 


p. 358. 


coram turbis. Quomodo autem multiplicabatur in manibus di- . 


scipulorum et, quod magis est, in manibus Iudae: intellegi 
nequit. Panis ille figurat panem caelestem quo cibatur anima, 
qui est donum et auxilium Spiritus sancti, quo nutriuntur 
quinque sensus animae. qui sunt typi quinque milium. Portan- 
tes autem hunc panem, duodecim apostoli, similitudo duo- 
decim cophinorum *. 

v. 20) Et sustulerunt reliquias, duodecim cophinos; h. e. 
duodecim corbes seu sportas. Iohannes Darensis cophinos car- 
tallos dicit. Alii dicunt cophinum corbe maiorem esse. Alii 
corbem vocant sportas maiores, quae continent singulae circiter 


1 MARC., Vill, 27; cf. MATTH., xv1, 13; LUC., 1x, 18. — ? MATTH, 1x, 
28. 一 * MARC., v, 9. — * lou., v, 6. — * IoH,, x1, 34. — ° Locus obscu- 
rus, perturbatus videtur. 

quattuor gribé !. Alii cophinos (vocant) sportas minores seu 
*eas quae opercula habent et in quibus deponunt panem et res 
(varias). Et oeconomia hoc provisum est, primum quidem, ut per- 
ciperent discipuli miraculum, cum portarent; et ne putaretur eum 
hallucinatione usum esse, cum pernianserint reliquiae per diem 
unam et alteram. Fragmenta autem superabundaverunt coram 
Domino nostro et coram turbis et in manibus discipulorum, 
non autem panis integer et perfectus addebatur. Chalcedonii, 
h. e. dioplivsitae, dicunt reposita esse ex his fragmentis in urbe 
regia; et non est verisimile, quia illo tempore non erant Chri- 
stiani qui absconderent reliquias. Duodecim cophinos sustu- 
lerunt, ut etiam Iudas portaret unum ex illis; et ne putaretur 
hoc miraculum esse hallucinatio. Secundum numerum disci- 
pulorum superfuerunt reliquiae; et tanta admiratione perculsi 
erant, ut etiam regem eum facere voluerint. — Quare duabus 
vicibus tantum multiplicavit panem ? Ut doceret discipulos suos, 
ne servi fierent ventris. 

v. 21) Quinque milia; h. e. exceptis mulieribus et parvulis; 
vide magnitudinem miraculi et praestantiam turbarum quae 
eum secutae erant. 

v. 22) Statim coegit discipulos suos adscendere ; ut remo- 
tione sua accurate probarent miraculum panis quod factum est. 
Et, quod verius est, quia volebat in montem adscendere, et quia 
vulgare aestimaverunt signum panis, coegit eos adscendere, 
ut instrueret eos, cum suscitaturus esset in eos procellam 
maris; et ut recordarentur miraculum. 

v. 23) Adscendit in montem solus orare, ut nos edoceret 
ne diligamus gloriam ab hominibus; et ut poneret legem pa- 
storibus, ne commisceantur cum gregibus suis *semper neque 
removeantur perpetuo. — ZL ibi pernoctabat in oratione ?; ut 
nos edoceret multum proficere nobis locum desertum et soli- 
tudinem quando volumus cum Deo loqui; et ut edoceret locum 
convenientem a nobis eligendum esse in oratione; solitudo 
enim et nox generatrices sunt quietis. 

v. 24) stadia: h. e. sulci. — Ventus enim contra eos: ipse 
enim innuit mari et ventis ut insurgant adversus eos. Et afflicti 
sunt valde: quia ipsi medio mari erant, Dominus autem noster 


! Gribà est pars tricesima cori. 一 ? Luc., VI, 12. 

remotus erat ab eis, et erat nox. Prima vice, cum conturbatum 
esset adversus eos mare, minor fuit angustia eorum, eo quod erat 
proximus eis, et erat tempus diurnum; hic permisit ut angustia- 
rentur ut exerceret eos in patientia. | 

v. 2b) Vigilia autem quarta. Quattuor vigilias vocat Scri- 
ptura noctem ; singulae vigiliae tribus horis constant. Vigilia 
a vigilantia deducitur; vulgo « vigiliam » locum (munitum) ap- 
pellat Scriptura. 一 Ambulans super mare; ut doceret eos 
fortiter sustinere afflictiones, ideo in quarta vigilia venit. 

v. 26) Phantasma est. Sancti Mar Ephraemi: Putarunt au- 
tem daemonem esse qui ambulat super aquas. — Et prae ti- 
more suo clamarunt. Solet enim quando vult terrere, adducere 
timores, graviores prioribus, et tunc solviteos; quemadmodum 
fecit erga Abraham et Isaac et Iacobum et Iobum. Iniecit enim 
in eis eius visio maiorem timorem quam perturbatio fluctuum. 

v. 27) Statim locutus est; eo quod ex apparitione eius non 
cognoverunt eum; et deinde, ob ambulationem suam super 
aquas; et quia nox erat. Itaque *se ipsum manifestavit. — 
Ego sum, me limeatis. Ego sum lesus, magister vester, 
Dominus maris et filius Dei; et testantur opera quae iam 
facio. 

v. 28) Respondit Cephas et dixit ; quia ardentior erat amor 
eius quam sociorum eius. — S? tu es, iube me. Non dixit: 
Iube me ambulare super aquas, sed: ut veniam ad te. Vide 
amorem eius et fldem eius. Credidit enim Christum posse 
non tantum ambulare super aquas, sed et ipsi praecipere ut id 
faciat. Ita et post resurrectionem, non exspectavit ut cum aliis 
veniret ad sepulcrum, sed praecessit eos et prorupit in illud. 

v. 29) Et ambulavit super mare, ut veniret. Quamdiu videbat 
ventum quiescentem sine tiinore ambulabat, cum autem videret 
ventum ingravescentem, timuit et dubitavit et mergi incepit. 
Et etiam mare quamdiu firmus erat Simon, portavit eum, cum 
autem videret dubitationem eius, ipsum quoque defecit. Cum 
in mare terribile praevaluisset, vento infirmiore devictus est; 
talis est natura hominum, ut saepius cum in magnis prosperent 
in minoribus confringantur, ut accidit Eliae in comminatione 
lezabelis !, et in illo Aegyptio Mosi ?, et Davidi in Bethsabe 3. 


' III Reg., Xix, 3. 一 * Ex., n, 14. — * II Reg., xr. 

v. 30) Domine, salva me! Et discipuli quoque perturbati 
sunt clamore eius; putarunt enim eum submergi. 一 Porrezcit 
manum suam Dominus nosler et apprehendit euim. Quare 
non praecepit vento quiescere, sed sua manu apprehendit illum ? 
Ut ostenderet, non turbinem venti causam esse ut immerge- 
retur, sed exiguitatem fidei eius. 一 Mod!cae fidei, quare dubi- 
tasti? Nisi enim fides eius defecisset, etiam contra ventos facile 
stetisset; et idcirco, postquam extendit manum et appre- 
hendit eum, sivit ventos flare ut doceret eum *ventis impos- 
sibile esse noceant ei qui firmus est in fide. 

v. 33) Vere filius es Dei! Olim dicebant !: Quis est hic, 
cui mare et venti obediunt? nunc autem: Vere filius es Dei. 
Paulatim adducit eos ad scientiam sublimiorem ; viderunt enim 
eum ambulantem super aquas, et praecepisse Simoni, qui et 
ambulavit, et liberavisse eum, cum mergeretur, et quievisse 
fluctus et ventos, cum ingressus esset navim: et professi 
sunt eum esse Filium Dei. Et non redarguit eos, sed confir- 
mavit sermonem eorum, eo quod sanavit aegrotos in loco (dicto) 
Genesar. 

v. 39) El cognoverunt eum viri loci illius. A tempore enim 
recesserat ab eis; sed non deminuta est fides eorum propter 
remotionem eius; potius autem aucta est, nam sanavit aegrotos 
eorum. — Et rogabant eum, ut tangerent saltem fiinbriam 
pallii eius; et qui teligerunt sanati sunt. Ab ila muliere 
sauciata didicerunt hi homines tangere fimbriam pallii eius ; 
fides magna et sublimis docuit hanc: prima enim credidit quod 
si tetigerit vestimentuin eius sanaretur ?. Ita etiam nos decet cum 
fide accedere ad corpus et sanguinem sanctum, et comedere et 
sanari. Cum autem vides sacerdotem baptizare et distribuere 
sacramenta, scito dexteram Christi porrectam esse tibi. 


[CAPUT DECIMUM QUINTUM] 


v. 1) Tunc accesserunt ad Iesum Scribae et Pharisaei 
ab Hierosolymis; h. e. legis periti et scriptores et custodes. 
« Pharisaeos » vocat illos qui se devoverunt ut custodirent 

libros legis et scribebant praeterea libros. Tunc. Quando? Cum 
vidissent multas virtutes et signa; satiavit enim milia (homi- 
num), et sanavit tactu morbos; et propterea notavit Mat- 
thaeus tempus quo (accesserunt), ut ostenderet malitiam eorum 
qui nulla re ad persuasionem perducti sunt; et illud: ab 
Hierosolymis, quia ista erat metropolis et caput. Valde sol- 
liciti erant (isti) de legibus paternis, magis quam Scribae et 
Pharisaei ceterarum regionum; et tribus Iudae et Beniamin 
occupabant Hierosolyma, et erat eis cura de consuetudinibus 
legalibus; decem autem tribus aliae, post reditum e Babel, 
locis suis mores gentiles observabant. 

v. 2) Quare discipuli tui transgrediuntur? Propria inter- 
rogatione redarguuntur. Non enim dixerunt: Quare transgre- 
diunturlegem « Mosis », sed: seniorum. Notum est hos multa 
sua sponte constituisse, etsi Moses dixerit: Nemo addat aut 
detrahat legi . — Et quare interrogaverunt eum ita? Ut for- 
tasse iratus diceret: Qui sunt seniores qui constituunt leges? 
et per hoc invenirent argumentum quod contemnit sacerdotes 
eorum et senes eorum, quos appellat seniores. Et non posuit 
Christus legem discipulis suis ut se lavarent aut non lavarent, 
sed secundum opportunitatem agebant. Contemnere enim super- 
flua et sollicitos esse de anima, docuit eos; et ideo comederunt 
etsi non lavarentur. Quando enim eduxit Deus filios Israel ex 
Aegypto, statuit eis leges quae purificant animam et corpus ; aliae 
ad animam: Non occides, non moechaberis, et cetera; et aliae 
ad corpus, verbi gratia: Qui tetigerit *leprosum aut mortuum 
purificetur. Et praecepit insuper: Ne quis addat aut delrahat 
Legi. Scribae vero et Pharisaei addiderunt haec: «Ne quis 
comedat non lotis manibus », et « Ubi regreditur quis e foro, 
lavetur », et: « Quando facit quis convivium, lavet calices, 
vasa, candelabra et lectos, et deinde utatur eis ». Et rursus 
docuerunt turbas ut dicerent patribus suis illud: Oblatio mea 
est id unde a me utilitatem capias?. Christus vero propter 
tria reprehendit eos. Primum, quod a semetipsis statuerint 
leges novas; secundum, quod quaedam addiderint legi Dei; 
terlium, quod urserint turbas ad observandas leges suas, ut 
accipiant ab eis mercedem. 


! Deut., 1v, 2. — * Infra, v. 5. 

v. 3) Quare el vos transgredimini legem Dei? [1] Si enim 
voluisset, dixisset eis:(2] Non indigere discipulos lotione corpo- 
rali, [3] eo quod lavarunt manus suas spiritales. [4] Et non *dixit: 
Traditionem « seniorum », sed vestram, [5] etsi seniores sint qui 
statuerunt traditiones, non autem Scribae et Pliarisaei ; (6] h. e. 
ne durius nimis faceret verbum. [7] Traditionem vocat hanc quia 
homines eam tradiderunt, et non Deus. (8] Cum ergo vellent 
demonstrare discipulos esse legis transgressores, qui immunes 
erant a vituperatione, probat eis ipsos transgressores esse le- 
gis. (9] Et non dixit: Bene agunt discipuli mei; ne daret in se 
causam, sed neque (dixit:) Male agunt; [10] nec seniores ac- 
cusavit, sed omnibus dimissis, aliam viam iniit, et reprehen- 
sioni reprehensionem opposuit; et quia non lavare manus non 
est contrarium legi, aliam traditionem discutit. 

EADEM PERICOPE E CODICE B !. — Quare et cos transgre- 
dimini legem Dei propter. traditionem vesiram ? [T] Tradi- 
tionem vocat hanc quia homines tradiderunt eam, et non 
Deus. [4] Et non dixit: Traditionem « seniorum » sed ve- 
strain; [6] h. e.: ne durius nimis faceret verbum, [5] etsi se- 
niores sint qui statuerunt traditiones, non autem Scribae et 
Pharisaei. [9] Et non dixit: Bene agunt discipuli mei, ne daret 
in se causam; sed neque (dixit); Male agunt; [3] eo quod 
lavarunt manus suas spiritales, [2] et non indigebant lotione 
corporali. [10] Nec seniores accusavit, sed omnibus dimis- 
Sis,... elC... discutit. 

v. 9) Oblatio mea quidquid. Deus praecepit 2: Honora 
patrem tuum et malrein tuaim, sacerdotes autem, cum vi- 
derent sibi nocere hoc praeceptum, excogitarunt ut solve- 
rent illud alio graviori scilicet?: Dilige Dominum Deum 
tuum ex tolo corde tuo; et quia filii quidquid possidebant, 
putabant esse patrum suorum et non sibi proprium, docebant 
eos sacerdotes: Si venerit pater tuus et postulaverit a te tau- 
rum aut oves aut rem quamcumque, dic ei: Illud quod postu- 
las, ut adiuveris et honoreris a me, oblatio est Deo sacrata; et 
hoc audito, timebant patres tangere possessionem filii, ne inveni- 
rentur obsistentes praecepto excelso, nempe: Dilige Dominum 

Deum tuum; et per traditionem sacerdotum otiosum erat 
praeceptum Dei: Honora patrem tuum et matrem tuam. Rur- 
sus, si postulabat pater a filio rem aliquam, et *nolebat filius 
dare, docebat hunc sacerdos, ut rem oblationem Domino vo- 
veret, « et non poterit pater tuus eam tangere; et da mihi ex 
ea quod tibi placet et reliquum tibi remanebit. » — Rursum, 
ibat unus eorum ut habitaret cum sacerdotibus, aut tradebat se ut 
adscriberetur Deo in votum, et dabat pretium redemptionis suae 
secundum computationem ponderis argenti statutam in lege; si 
autem pauper erat, non dabat nisi quod praecipiebat sacerdos et ei 
imponebat. Et cum veniebat ad eum pater eius et mater eius, qui 
debiles erant, et dicebant: Veni, honora nos sicut praescriptum 
est in lege; respondebant !: Quod vultis lucrari a nobis, oblatio 
Dei est; nec licet vobis dicere: Venite, honorate nos; nam sacer- 
dotes honoramus. — Sancti Severi: Oblatio mea (qorbani) in 
lingua hebraea donum et oblatio interpretatur; in lingua 
graeca 350poy scribitur, seu donum separatum et Deo oblatum. 
一 Gasophylacium ; h. e. de quo dixerunt sacerdotes *: « Non 
licet nobis proicere in illud triginta argenteos »; arcam in qua 
erant dona Deo oblata vocat.— Rursum, debet quisque honorare 
parentes quamdiu non habet liberos; postquam habuit filios, 
pater eius non amplius habet potestatem in eum, qui et ipse 
pater factus est, et quidquid ei datur a filio gratuitum est et 
quasi donum, non autem debitum; ita scriptum est in libro 
quem scripsit Philo, quod vocat Dominus noster « traditio- 
nem ». — Rursum, dicit Iosephus ?: Post reditum reges graeci 
dominati sunt in Iudaeos, et cum eis placere studerent, 
aedificarunt eis theatrum Hierosolymis, quod "vocabatur 
gymnasion, et propter communionem cum eis multi eorum 
didicerunt disciplinam Graecorum, sicut Tertullus; et resurrec- 
tionem corporum non profitebantur, sed animarum tantum, 
secundum opinionem Platonis. Et sicut membranam foetui et 
putamen pullo dicebant esse corpus, nec propter seipsum crea- 
tum fuisse, sed propter animam, et esse superfluum. Et exinde 
non tantum corpus spernebant, sed etiam eius parentes; hono- 
rabant autem eos qui animam exercebant in disciplina reli- 

gionis. Et in hac opinione solverunt praeceptum: Honora pa- 
irem (uum et matrem tuan. 

v. 7) Hypocrita ; h. e. qui pervertit iudicium, et qui ore 
suo unum habet, corde autem suo aliud. 

v. 8) Populus hic labiis me honorat, cor eorum !; h. e. 
de his qui res divinas spernunt, et de suis nimis solliciti 
sunt. Docentes doctrinas mandatorum hominum; ergo di- 
scipuli merito non observant traditionem eorum. Iam non 
amplius colloquitur cum eis, sed convertit sermonem suum ad 
turbas. 

v. 10) Audite et intellegite; h. e. excitate mentes vestras: 
legem novam scribo vobis. Et non dixit nihil esse observa- 
tionem in cibis, nec Mosem male praescripsisse, sed secundum 
ordinem admonitionis e natura rerum adducit testimonium. 

De distinctione ciborum. — Quare alii liciti erant et alii non? 
Ne sicut fera vorax omnia manducarent; et quando comedunt 
oves et tauros et hircos, sciant se vane adorare ea cum Ae- 
gvptiis; et cum observant distinctionem ciborum, recedant ab 
Aegyptiis et ceteris gentibus quae quodcunque absque distin- 
ctione comedunt; omnis *eius diligentia ad id spectat ut elon- 
garet eos a moribus aegyptiacis. Rursum, Deus per legem 
distinctionem ciborum posuit filiis Israel; alii mundi et alii 
immundi sunt, non quod natura sint immundi; si enim natura 
essent immundi, non forent aliquando immundi mundi; ecce 
enim quos in antiqua lege impuros declaravit et prohibuit 
quin comederentur, in lege nova mundavit; ergo non est in 
natura immundities; sed per distinctionem immundorum et 
mundorum docet nos ut ad homines virtuosos et puros mo- 
ribus accedamus, et a foedatis peccato malisque recedamus ne 
detrimentum patiamur. 

v. 11) Non quidquid ingreditur in 0s, coinquinat. Hoc 
verbo abolevit observantias. — Et illo: quidquid exit ex 
homine, statuit custodiam cogitationuni et sermonum pravorum. 
Et ostendit cibum non a se ipso polluere hominem, sed si mente 
prava comedatur. Cogitationes autem malae, iniuriae, et ca- 
lumnia et blasphemia polluunt hominem. Non enim dixit: « Non 
cibi polluunt hominem », sed: Non quidquid ingreditur in 

o$; et id ut velaret sermonem et putarent auditores eum de 
lotione manuum loqui, eo quod valde firma erat apud eos obser- 
vantia ciborum; et patet ex illo quod dixit Petrus !: Non 
ingressum est in os meum quidquam immundum. 

v. 12) Seis Pharisaeos, qui audierunt sermonem hunc, 
offensos fuisse? Pharisaei enim offensi sunt, non autem turbae. 
Quid vero Christus? Non curavit de offensione eorum sol- 
venda, sed auxit eam, Et altera vice solvit offensionem, ubi 
dixit?: Ne aulem scandalizemus eos, vade ad mare el proice 
hamum. Ibi autem solvit eam, *quia pecuniam et divitias 
quaerebant; hic autem non solvit eam, quia voluerunt doctri- 
nam divinam cohibere ab auditoribus ne lucrum facerent. Haec 
dixerunt discipuli, non quod de offensione Pharisaeorum ipsis 
cura fuerit, sed quia et ipsi perburbati erant. 

v. 13) Omnis plantatio quam mon plantaverit Pater meus. 
Plantationem vocat legem et traditiones Pharisaeorum. Omnes 
quidem leges et praecepta quae non constituit Pater meus, 
sed seniores et Pharisaei, peribunt et destruentur; nam multos 
decipiebant Scribae. 一 JDinilttite eos; caeci sunt; auditores 
monet ne sequantur doctrinam eorum et cadant in foveam 
eorum. « Caecos » vocat Pliarisaeos, quia excaecarunt oculos 
suos coram veritate, et secuti sunt seniores, — Caecus autem 
si caecum ducat; qui caecus est coram veritate, si adhaereat 
caeco sibi simili, ambo in foveam mendacii cadent. Rursum, 
Iudas caecus duxit Iudaeos caecos, et ceciderunt omnes in 
foveam proditionis. 

v. 15) Respondit Simon: Expone nobis parabolam. Time- 
bat Simon ne forte cognoscatur quod offensus est; et ideo finxit 
sibi difficilem esse interpretationem sermonis; Christus autem 
scivit eum offensum esse et carpit eum: Hucusque etiam vos 
non inlellegitis? Turbae fortasse non intellexerunt: discipulos 
qui scaundalizati sunt redarguit. 一 Nescitis quod quidquid...? 
E natura communi componit sermonem aptum sanare disci- 
pulos et imbecillitatem mentis Iudaeorum. Cum itaque libera- 
visset eos ab observantia ciborum, tunc iam profectus est ut 
aperiret portam gentibus. 

v. 21) * Et venerunt in fines Tyri. Et quomodo praeceperit 

discipulis suis: ne abirent in viam gentium !, et ipse in eam 
abiit? Et dicimus: Iis quae praescribebat, ipse non erat sub- 
iectus, prout legislator; nec ut praedicaret abiit illuc; et ma- 
nifestum est eo quod ingressus est domum, nec voluit ut quis 
cognosceret eum. Quemadmodum enim ut curreret ad eos, non 
in ordine erat, ita et cum veniebant ad eum, ut expelleret 
eos, non misericordiae consentaneum erat. 

v. 22) Mulier Cananaea. Non autem ivit Hierosolyma, eo 
quod Hebraei vitabant commercium cum gentibus, et ipsa 
reputavit se indignam ut illuc proficisceretur. Spiritaliter, Cana- 
naea significat humanitatem; filia autem, animam 3 但 ictam ab 
aliqua affectione peccati. — Rursum, Cananaea significat Ec- 
clesiam, seu animas sanctorum; filia vero vexata a daemone 
significat homines abductos turpibus passionibus; ergo unus- 
quisque nostrum petat pro seipso ut liberetur a passionibus, et 
etiamsi non exaudiamur ne nos taedeat, sed clamemus cum 
dolore ad Christum, et rogemus sanationem. Postquam egressus 
est Christus e Iudaea, tunc ausa est Ecclesia accedere ad eum, 
cum etiam ea exierit e finibus suis, sicut et Dominus noster e 
finibus suis, et tunc potuerunt colloqui alter cum altera. — 
Rursum figurantur in Cananaea gentes paganae quae per- 
verterunt etiam legem naturalem, et remotae sunt e regione 
filiorum Israel, ne converterent eos a veritate eorum; nunc 
autem cum Iudaei expellant eum, exeunt e terminis suis et 
currunt ad eum. — Miserere mei. Non autem ausa est ad- 
ducere ad eum daemoniacam, aut invitare medicum in domum 
suam, sicut ille servus regis; nec dixit: Miserere *filiae meae; 
quae doloris inscia est, sed: Miserere mei, quae multiplices 
angustias patior. — Filia mea male. Multum enim afflige- 
batur filia eius, propter habitationem daemonii qui erat in ea. 

v. 23) Is vero non respondit ei verbum. Cunctatur sanare 
Cananaeam propter tria: Primum quidem, quia erat e populo 
alieno, ne dicerent Iudaei: Ecce etiam alienos adiuvat; se- 
cundum, ut manifestaretur eius fides; tertium, ut incredulitas 
Iudaeorum ostenderetur. — In civitatibus et pagis Iudaeae 
circuibat et sanabat, cum  resisterent ei et blasphemarent in 
eum. Hanc autem, quae currit post eum et ei supplicat, non di- 

gnam iudicat responsione. Et accidit ut offenderentur disci- 
puli: Dimitte eam quia clamat post nos. Non enim perci- 
piebant mirabile consilium dilationis eius. Post nos, dixerunt; 
non enim audebat stare coram eo. 

v. 24) Non sum missus nisi ad oves quae erraverunt. 
Ostendit se maxime aestimare Israelitas, et non relinquit eis 
excusationem, quod eum non receperint. Per illud: « oves 
perditas », ostendit Iudaeos perditos esse, gentes vero inven- 
tas. — Domine, adiuva me! Non enim destitit, sed magis 
currebat post eum; nos vero, si non statim obtinemus peti- 
tiones nostras, taedio afficimur et discedimus. Quare autem 
Christus verbis duris repellit eam !? 

v. 260) Non decet sumere panem filiorum. Panem autem 
auxilia sanationis vocat, quae familiaribus tantum congruunt. 
Cum vero dignam responsione existimavit, eam magis afflixit 
quam silentio suo. Non enim ex alio rem pendere innuebat dicens 
missus sum, sed sui ipsius eam esse monstravit. Nunc autem 
non «oves » *appellat eos, sed «filios »; eam vero vocat 
«canem », quae e gentibus, canibus, nata est. Et quanto 
multiplicavit ea supplicationem suam, tanto magis eam repulit. 
Haec vero e verbis illius composuit sibi defensionem. 

v. 27) Etiam, Domine, na» canes. Tres virtutes cognitae 
sunt ex eius responso: h. e. modestia, fides, prudentia. Quod 
enim admisit se in similitudine canis considerari, signum est 
modestiae eius; et quod putavit vel portiunculas virtutis eius 
sufficere ad dandam sanitatem filiae suae, demonstratio est fidei 
eius; et quod quasi canis facta voluit sibi arripere familiari- 
tatem, testimonium est prudentiae eius. « Canem » quidem vo- 
casti me. Assentior verbis tuis; tu factus es advocatus meus; 
da mihi micas; h. e. particula minima e virtute tua sufficit 
ad sanandam filiam meam. Eo enim quod facta est canis, ar- 
ripuit sibi familiaritatem ad responsionem. Tam enim abun- 
dans est mensa tua, ut mica exigua, cadens a te, prosit mihi. 
« Dominum » Christum vocavit, « micas » autem exiguum 
auxilium ab eo. Alii: « dominos » Israelitas vocavit (mulier), 
cum ipse Christus « filios »-eos appellaret; et « micae > Israe- 
litarum sunt micae. Nos autem interpretationi priori assentimur. 

p. 372. 


p. 373. 


p. 374. 


A« 276 让- 

v. 28) Magna est fides tua. Si statim ac accessit laudavis- 
set eam, putavissent eum diligere gentes; distulit vero re- 
sponsum, ut manifestaretur fides eius. — Fiat tibi sicut vis. 
Non dixit ei: Sanetur filia tua, sed Fiat tibi sicut vis, ut 
doceret non verba communia esse verba eius, sed virtutem 
magnain fidei possedisse. — * E? sanata est filia eius ex illa 
hora, qua dixit ei: Fiat tibi secundum voluntatem tuam. 

v. 20) Et discessit inde Iesus, et venit iuxta mare Galilaeae. 
Et adscendit in montem seditque ibi. Et accesserunt ad 
eum turbae multae... Et sanavit eos. Aliquando perambula- 
bat et sanabat; aliquando exspectabat ut afflicti venirent et 
sanarentur. Et non tangebant vestimentum eius ut antea, sed 
statim sanabantur. | 

v. 31) Ut mirarentur; h. e. ob facilitatem sanationis absque 
verbo et sine accessione ad eum, sed ipso tantum volente; et 
quia viderunt infirmos qui venerant iumentis aut humeris (im- 
positi) et pedibus suis regressi sunt. Cananaeam post moram 
sanavit, ut manifestaretur fides eius; hos vero subito, ut clau- 
deret os eorum et ne daret eis causam in se, non autem quod ii 
essent illa meliores. Et scito, quanto magis accipit quis gratiam, 
tanto magis reus fit, si manet in sordibus suis. Etiam divites 
si mali sint, magis quam pauperes mali punientur, quia in 
opulentia boni non fuerunt. Non enim ad mensuram eorum quae 
dantur aestimatur donum, sed secundum voluntatem datoris. 

v. 92) Misereor super turbam. Quemadmodum supra, cum 
vellet facere signum, sanavit aegrotos: ita et hic, a sanatione 
caecorum et claudorum ad hoc rursus adscendit. — Et quare 
non dixerunt discipuli < Dimitte turbas », sicut olim dixerunt? 
Et dicimus: Quia meliores facti sunt; quia viderunt turbas 
nondum fame laborare. Et die prima et altera non fecit si- 
gnum, *quia secum habebant panem: cura vero deficeret, mani- 
festavit virtutem suam. Ne forte deficiant in via. Ostendit eos 
magno spatio remotos esse a domibus suis; sicut dixit Marcus !: 
Quidam eorum e longinquo venerant. 

v. 33) Undenai nobis in deserto? Adhuc in terram rep- 
tabant discipuli; non enim consideraverunt prius signum. Per 
illud 2» deserto, removet suspicionem ne forte e pagis adductus 

fuerit panis; et hac de causa, signum prius et alterum in 
deserto patrata sunt. 

v. 34) Quot panes habetis? Dicunt ei: Septem. Non autem 
responderunt ei, sicut prius, non esse sufficientes; eo quod facti 
sunt praestantiores et paulatim proficiebant. 

v. 37) Plenas septem sportas. Omnia sicut in priori (mi- 
raculo) fecit, praeterquam reliquiae hic minores fuerunt; supra 
enim, in priori, duodecim cophini superfuerunt, hic autem se- 
ptem. Et quapropter minores fuerunt? Ne sit signum aequale 
et par priori. Ibi enim duodecim cophini numero pares 
erant duodecim apostolis, hic vero septem sportae septem 
panibus qui consumpti sunt; ibi quinque milia virorum (fue- 
runt) et quinque panes; hic autem quattuor milia et sep- 
tem panes. Nullum miraculum incitabat eos ut adhaererent 
Christo, nisi miraculum panis; et hoc manifestum est e priori 
signo, quia voluerunt eum regem constituere. Septem panes 
qui nutriverunt quattuor milia significant opus legale quod 
septies ministrabatur, et corpus tantum mundabat quattuor ele- 
mentis constitutum, figuratis per quattuor milia qui saturati 
sunt. Sancti Severi contemplatio de signo priori: Quod recu- 
buerunt super herbam teneram seu foenum, significat *tene- 
ritatem cogitationum sublimium quibus innituntur qui recenter 
accesserunt ad fidem; quibus, cum confirmantur, franguntur 
panes quinque, scilicet verba purificantia discipulorum in 
quinque sensibus. Si autem ad sublimiorem habitum adscen- 
dunt et evacuantur sensus eorum, accipiunt cibum septem pa- 
num doctrinae perfectae, quem apportat Spiritus. Numerus enim 
septem signum est perfectionis, secundum illud !: Spiritus 
sapientiae, intellectus, consilii, virtutis, scientiae, pietatis, 
timoris Dei. Additur eis oblectamentum e piscibus, qui sunt 
fructus maris, et significat: eum qui panibus evangelii nutri- 
tur cum mari conversaturum esse seu cum vexationibus pro 
evangelio, quarum fructus suavis est sicut pisces. Duo pisces 
significant antiquum et novum (foedus) quae suis praeceptis 
oppugnant tumescentes fluctus et decerpunt oblectamentum e 
fructibus maris. 

v, 30) Et cum dimisisset turbas, conscendit navem ve- 

nitque in fines Megiddo. Marcus regionem Dalmanutha vocat !; 
vel locus erat vel proprietas quaecumque. Mar Iohannes « Mag- 
dala » dicit, pro Megiddo. 


[CAPUT DECIMUM SEXTUM] 


v. 1) Et rogantes ab eo signum. Non ut credant, sed 
ut inveniant in eum causam ; et ideo vocavit eos «hypocritas » ?. 
Rogabant enim ut vel retineret solem .vel cohiberet lunam, 
vel descendere faceret fulgur °, vel trasmutaret *aerem. Mar- 
cus autem dicit *: Et ingemuit spiritu; h. e. gemitibus enim 
digni erant, quia post tot signa quae viderunt rogant eum 
faciat signum ; et non dixit eis, sicut antea, «non dabitur 
ei signum », sed causam propter quam non dabitur dicit. 

v. 2) Serenitas erit, rubet enim caelum; h. e. sicut 
quidem in caelo aliud est signum procellae, aliud autem si- 
gnum serenitatis, et nemo, cum signum procellae videt, tran- 
quillitatem quaerit, neque procellam in tranquillitate, ita decet 
cogitare de me. Hoc tempore opus est signis in terra, sicut 
mundatione leprosorum et illuminatione caecorum, cum pas- 
sione, morte et resurrectione. Signa autem de caelis in ad- 
ventu meo secundo videbuntur: tunc enim cum magna pompa 
veniam, perlustrans caelos, tegens solem et obscurans lunam. 
— Alio modo: cum aer regulariter commoveatur, scitis vos 
quasi per signa decernere quando erit serenitas et quando 
procella; de signis quae ego nunc operor vos ita opinamini, 
nullum in eis esse ordinem, sed ca confuse, vulgariter et sine 
utilitate fieri. Si autem quae diebus Pharaonis (acciderunt) 
recitant: sciant tunc ab hostibus liberationem obtinendam 
fuisse; ei vero qui ad amicos venit opus non est his signis. 

v. 4) Generatio mala et adultera; quia in malis versa- 
bantur; et quia recesserunt a Deo et moechati sunt in ido- 
lis, dum adorarunt ea. In hoc ostendit *consensum suum 
cum Patre suo. Nisi signum Donae. Observa eos non inter- 
rogavisse quid sit signum Ionae prophetae, licet duabus vi- 
cibus id dixerit; et ideo reliquit eos et abiit. 

v. 5) Et cum venissent discipuli eius transfretum, obliti 
sunt sumere panem; quia non multum curabant de rebus 
corporalibus, sed de spiritalibus. 

v. 6) Cavete a fermento Pharisaeorum. Marcus autem 
dicit!: a fermento Herodis. Non autem dixit: Cavete a doc- 
trina Pharisaeorum; ut revocaret eis in memoriam duo mi- 
racula panis; sciebat eos ea oblitos esse. 

v. 7) Hi autem cogitabant apud se. Ipse enim doctrinam 
significabat, hi vero intellexerunt de Herode et de pane, eo 
quod adhuc observantiis et purificationibus iudaicis detine- 
bantur. Et ideo dure tractat eos et revelat cogitationes eorum. 

v. 8) Quid cogitatis? h. e. e duobus signis mirabilibus panis 
quae feci, licebat vobis intellegere me non de pane sed de 
doctrina locutum esse. In deserto non reprehendit eos, quia 
inopportunum erat ut eos coram turbis pudore afficeret; hic 
vero congruum erat et iustum ut reprehenderet eos, quia mi- 
raculum iteratum est; ergo maxime aequa fuit culpatio. 

v. 12) Tunc intellexerunt; h. e. ipso rem non explicante; 
reprehensio eius excitavit eos e somno mentis, et amovit eos 
ab observationibus iudaicis, et expulit ab eis defectum fidei. 

v. 13) Cum autem venisset Iesus in regionem Caesareae 
Philippi. Conditorem urbis commemorat. Alii: Hic Philippus 
habitabat Caesareae in civitate; et quia erat *etiam Caesa- 
rea, quae Stratonis appellabatur; et non in hac, sed in illa 
Philippi interrogavit eos. Alii: Haec quidem Caesarea Turris 
Stratonis olim appellabatur; post autem septem annos regni 
Tiberii Caesaris, aedificavit eam et amplificavit eam Philippus 
tetrarcha, et vocavit eam Caesaream. Et Herodes quoque, 
frater eius, aedificavit civitatem et nominavit eam, de nomine 
Tiberii, Tiberiadem. Addidit Caesareae illud: Philippi. h. e. 
ut distingueretur a Caesarea Cappadociae, et a Neocaesarea, 
quae est in Armenia interiori. Interrogabat discipulos suos; 
non in vicinia interrogat eos, sed in loco remoto, ut nempe 
liberi a metu cum libertate manifestent cogitationes suas. — 
Quem dicunt homines me esse? h. e. non de cogitationibus 
ipsorum interrogat, sed vulgi, ut postquam dixerint de illis, 
interrogarentur de suis. Nec ab initio interrogavit eos, sed 

post multa signa quae coram eis fecit. — Filium hominis ; 
« Filium hominis » vocat seipsum, et non « hominem », eo 
quod nomen « homo » de eo qui, sicut ceteri homines, natus est 
e semine, dicitur; « filium hominis » dicit, ut ostendat non esse 
sibi patrem proprium secundum suam humanitatem, sicut ce- 
teris, sed se esse filium hominis primi, h. e. Adami, patris 
communis. Rursum ostendit se valde cupire ut agnoscatur 
oeconomia. — Filium, ait, hominis: divinitatem suam hic 
vocat, secundum illud ! : Nemo adscendit in caelum, nisi Filius 
hominis, et*: Quando videbitis Filium hominis ascendere 
ubi erat. Propter unionem veram, a parte ad totum transit. 

v. 14) Sunt qui dicunt. Iohannem, *alii Eliam, alii Ie- 
remia». Hos tres commemoraverunt eo quod virgines erant 
et modo virgineo vixerunt. Rursum: Johannem, propter mi- 
racula quae facta sunt in conceptione et nativitate eius, et 
disputationem eius cum Pharisaeis sine doctrina humana; 
Klia» quidem, quia suscitavit filium viduae Sareptanae?. Mar 
Ephraem dicit: Filius Sareptanae Ionas est, et ter gustavit 
mortem : primum quando suscitavit eum Elias, deinde quando 
devoravit eum piscis 4 et denique quando mortuus est sicut 
omnes homines; duobus vicibus typice, et semel naturaliter. 
Iacobus Edessenus et nos qui ei assentimur, id non admitti- 
mus, eo quod multum distat tempus Achabi, quo fuit Elias, a 
tempore Ezechiae, quo fuit Ionas. — Rursum, commemoravit 
Eliam, quia dixit propheta 5: Fece ego mittam vobis Eliam 
antequam veniat dies Domini nostri; Ieremiam autem quia 
de eo dictum est 9: Antequam exires e vulra sanctificavi 
te. et prophetam gentibus dedi te. — Rursus: dicebant Iudaei 
illo tempore: adhue vivere Ieremiam, et genuflexum, pulvere 
et luto sustentari, dum componit Lamentationes de destructione 
lerusalem; sicut tempore Vologesi visum est eis apparuisse 
Ieremiam *; et ideo putarunt eum esse Ieremiam. 一 Aut unum 
ex prophetis; h. e. non Mosem, sicut. quidam opinati sunt, 
sed illum de quo dixit Moses 8: Prophetam suscitabit vobis 
Dominus e fratribus vestris, sicut mo; etsi hoc dixerit de 

Iosue, filio Nūn, et de serie prophetarum posteriorum, tamen 
hi, et etiam ipse Moses, de propheta salvatore Christo acci- 
piebant. 

v. 16) Respondit Simon et dixit. Et cum Dominus noster 
de opinionibus omnium interrogaret, Simon solus respondit, 
*quia caput erat omnium. — Tu es Christus, Filius Dei vivi. 
Tempore quo interrogavit Christus: Quis sum? adscendit Simon 
mente sua in altum, et ibi revelatum est ei eum Filium se- 
cundum naturam esse Dei Patris, et descendens praedicavit 
eum in terra; et ideo data est ei beatitudo. Et cum altera 
vice interrogaverit Christus, et responderit Simon: Tu es Filius 
Dei !, quare non dixit Iohannes datam esse ei beatitudinem, sicut 
etiam Matthaeus et Marcus? scripserunt? Prima vice dedit 
ei beatitudinem, quia principium electionis eorum fuit; nec 
erat proxima passio et abnegatio Simonis; nec erat cum eis 
ullus, nisi Christus et discipuli eius. Iohannes autem praetermisit 
beatitudinem quae data est Simoni, quia proxima erat passio 
et mors, et sciebat Christus futurum ut ipsum abnegaret, et 
proximi erant hac secunda vice viri alii. 

v. 17) Beatus es Simon. Quare non data est beatitudo illis 
qui erant in navi, cum dixissent 3: Vere hic Filius Dei est; 
nec Nathanaeli qui dixit 4: Tu es Christus, Filius Dei; et 
Martha similiter 5? Quia illi, tanquam unum e multis filiis Dei, 
filium gratiae eum professi sunt, non autem genitum e substantia 
Patris; Simoni dedit beatitudinem, quia eum professus est 
filium secundum naturam et ex essentia eius genitum, etsi 
factus est homo. — Filius Ionae; h. e. insuper vocavit eum 
« filium Ionae », h. e. sicut tu praedicasti Patrem meum secun- 
dum naturam, ego quoque dico tibi te esse Ionae filium secun- 
dum naturam. — Quia caro et sanguis non revelavit tibi; h. e. 
haec revelatio non est carnis et sanguinis vel creaturarum; 
et evidens est Patrem revelasse ei, eo quod beatitudinem 
*dedit ei Dominus noster. Sed Pater meus qui in caelis. Ob- 
serva, quomodo revelet Pater Filium, et Filius revelet Pa- 
trem, secundum illud 5: Nemo novit Filium nisi Pater; ut 
inde consubstantialitas eorum manifestetur. 

v. 18) Tu es petra. Non personam Simonis appellat pe- 
tram, sed confessionem et fidem rectam quae erant in eo. 
Quemadmodum quidem Pater revelationem tibi dedit de me et 
cognovisti me, etiam ego dico tibi: Tu es confessio et fides 
vera. Petrus in lingua graeca saxum interpretatur. 一 £t 
super hanc petram aedificabo ecclesiam meam; h. e. super 
fidem quae pronunciavit me esse secundum naturam Filium 
Patris, aedificabo ecclesiam meam. 

Nomen itaque « ecclesia > (F'idta), secundum linguam sy- 
riacam a «conventus » (fida) deducitur; et manifestum est 
eo quod in libris antiquis « conventus » invenitur; et diversa 
sunt in hoc, quod ecclesia feminino genere usurpatur, con- 
ventus autem masculino ; sicut dominus et domina, rex et re- 
gina. Nomen conventus (1d a) congregationem festivam signi- 
ficat, sed non omnis congregatio conventum festivum designat; 
sunt enim qui congregantur ad malum. Itaque ecclesiam con- 
gregationem fidelium fide moribusque parium appellat, typum 
congregationis et ecclesiae caelestis. Alii: vox *idta hebraea 
est, et in lingua hebraica « congregatio eius» dicitur, in sy- 
riaca « congregatio », in graeca «ecclesia », quod syriace in- 
terpretatur «convocatio », h. e. quia convocata et congregata 
est ex omnibus gentibus et tribubus. Et ecclesia et synagoga 
quoad rem ita appellatae sunt ; et utraque componitur e duobus 
nominibus: ecclesia quidem e festivitate et conventu, synagoga 
autem e congregatione et conventu 1, Ecclesiam autem et *syna- 
gogam non aedificia lapidea et lignea vocamus, sed congrega- 
tionem hominum quae in eis congregatur. — El portae inferi; 
h. e. fluctus et tempestates a persecutoribus. Si autem eam 
non expugnabunt, multo minus me. Noli turbari, quando patiar 
et crucifigar. 

v. 19) Tibi dabo claves. Non dixit: Rogabo Patrem ut 
det tibi; sed: Ego dabo. Pudeat eos qui minorem faciunt Fi- 
lium. Per Simonem itaque omnibus sacerdotibus orthddoxis 
dedit potestatem. — Quodcunque ligabis in lerra. Has duas 
promissiones ligandi et solvendi, quae non sunt nisi Dei so- 
lius, promisit Dominus noster Simoni et nobis per eum. 


! Cum quae spectant ad etymologiam syriacarum vocum accurate 

v. 20) Et praecepit discipulis suis ut nemini. Quae autem 
ante crucifixionem non revelavit, post crucifixionem ea reve- 
lavit. Dicerent quia ipse esset Christus; h. e. ut aufferantur 
quae scandalo essent auditoribus, h. e. passio, et crux, et mors; 
et tunc post resurrectionem praedicabunt ipsum esse Christum. 
Quod si enim praedicavissent eum ante passionem, accidisset 
ut, videntibus passionem auditoribus, defecisset eorum fides; 
el accipe exemplum Simonem qui, audita passione, scandali- 
zatus est, et coram ancilla vili tremuit et abnegavit ; sed vide 
postea eum sicut leonem, in medium prorupisse, innumeris mor- 
tibus ei imminentibus. 

v. 21) Ex inde incepit. Iesus ostendere. Ab illo tempore 
infixit in eis doctrinam, ex quo introduxit primitias gentium. — 
Et multa pateretur a senioribus. Non enim intellegebant quid 
sit illud resurgam !; quia tardiores erant; putabant enim 
melius esse ut non moriatur, et ideo timebant. 

v. 22) Et duxit eum Petrus et incepit. eum obiurgare. 
Videtur (Petrus) e medio discipulorum eum ad se adduxisse; 
timebat enim ne audirent discipuli eum moriturum, et prae- 
terea *ne audirent reprehensionem significativam scandali. Re- 
prehensio autem haec est: Si tu morieris, promissiones quae 
ad te spectant fallaces sunt, nempe Christus im aeternum 
manet ?, nec non revelatio Patris, scilicet te esse Filium vivum 
Patris vivi; et etiam beatitudo quam dedisti mihi fallax est. — 
Absit a te, Domine; h. e. ut patiaris, sicut dixisti. Non enim 


. didicerat mysterium mortis et resurrectionis. Et quomodo er- 


ravit nunc qui accepit revelationem et beatitudinem ? Evidens 
ergo est a Deo revelationem accepisse et dixisse: Tu es Chri- 
stus, Filius Dei, et non a seipso loquutum esse. 

v. 23) Vade posi me, Satana. Satanam autem appellavit 
eum, quia Satanae fuit desiderium eius ne Christus pateretur. 
Petrus hoc ipsum passus est. Rursum, vocavit eum Satanam, 
h. e. adversarium, ut per Simonem reprehenderet hos qui pu- 
dore afficiuntur ob passiones et crucem Christi. Et si is qui 
eum professus est Filium Dei, et qui beatitudinem accepit et 
claves commissas habuit, Satanas appellatus est, qualis condo- 
natio erit eis qui pudore afficiuntur propter oeconomiam eius ? — 

Quia non sapis; h. e. non cogitatione divina iudicas de his 
quae a me audisti, sed cogitatione humana et mente carnali. 

v. 24) Tunc dixit Iesus discipulis suis: Qui vult venire 
post me. — Tunc, quando dixit Petrus: Absit a te! Tu dixisti: 
« Absit a te! » Ego autem dico: Nec tu salvaberis, nisi pa- 
ratus fueris mori omni tempore. Noli putare, o Petre, quia 
professus es me Filium Dei, id sufficere tibi ad salutem; sed 
debes etiam a teipso proferre opera, et per labores suscipere 
coronam. Marcus autem dicit !: Vocavit Iesus turbas cum 
discipulis suis; et per hoc ostendit eum omnibus hominibus 
communiter loqui. Non cogo, sed unusquisque quod vult eligat; 
et id non tantum ad discipulos *dixit, sed ad communitatem. — 
Abneget semetipsum; tradat corpus suum periculis et afflictio- 
nibus, et ponat in mente sua alium esse qui patitur et non 
seipsum. — Æt tollat crucem suam. Et hoc ex abnegatione 
suipsius generatur, cum quis quotidie se parat ad mortem. — 
Et sequatur me; h. e. fiat humilis et mitis sicut ego; et audiat 
perficiatque quae ego praecipio. 

v. 25) Quicumque vult servare animam suam ?; h. e. hic 
(perdet) dum tolerat passiones pro me, et inveniet eam 
in mundo futuro. Et evidens est sermonem esse communem, e 
sententia: quicumque vult. Ut nosmetipsos occidamus, sepa- 
rando animam a corpore, non praescribit, sed ante omnia 
pietatem erga eum aestimemus, 一 Qui odit animam suam... 3. 
Lucas autem 4: vivificabit eam. Qui non concedit animae 
suae ut quaerat delectationes pravas et turpes, vivificat eam. 
Et quemadmodum qui diligit animam suam, perdit eam; ita, 
qui indulget pravis cupidinibus, is animam suam aberrare 
facit a via virtutis. 

v. 26) Et animae suae noceat; h. e. si animae tuae nocueris, 
peribis; etiam si fueris dominus totius mundi, non poteris redi- 
mere animam et dare (quidquam) pro illa tua quam perdi- 
disti. — Quid dabit homo commutationem: h. e. quod pre- 
tiosum in nobis est, anima est. Quid dabis in commutationem 
elus, si perdideris eam? Divitiae totius mundi non adaequant 
eaim. Rursum, si videris omnem creaturam in felicitate et tu 

fueris in supplicio, qualem voluptatem percipies? Et prorsus 
nullam. 

v. 2T) Venturus est enim filius hominis. Ostendit unum 
esse honorem ipsius et Patris eius et Spiritus eius, et unam 
essentiam; et eamdem ipsis esse gloriam quam honorem 
appellavit. 

Quia autem coram suis discipulis enarravit de sua pas- 
sione, et hi commoti sunt, et dixit Simon: Absit a te; Domi- 
nus noster ! abduxit hos tres et adscendit *in montem, ut amo- 
veret ab eis timorem et tremorem et angorem. 

v. 28) Sunt quidam hic adstantes; h. e. Petrus et Iacobus 
et Iohannes, qui non gustabunt mortem. Hos adscendere fecit 
in montem et ostendit eis gloriam suam quam vocavit « suum 
regnum ». Rursus, «regnum» vocat gloriam in qua venturus 
est in fine, quam supra ? nominavit «honorem Patris». Ipso die 
quo loquutus est cum eis non adscendit in montem, ne scan- 
dalizarentur discipuli ceteri; multum enim contristati fuissent 
cum vidissent hos tres fruituros gloria et non seipsos; cupie- 
bant omnes videre illam gloriam; de ipsa revelationem dedit 
ante dies, ut impleti desiderio, mente intenta et visu diligenti 
spectarent in eum. | 


[CAPUT DECIMUM SEPTIMUM]. 


v. 1) Et post sex dies. Lucas dicit 3: Post octo dies. Non 
autem sunt contrarii quoad numerum. Matthaeus enim omisit 
diem in quo haec dicta sunt, et diem in quo adscenderunt in 
montem ; Lucas autem hos duos supputavit. Die dominica 
(verba) dicta sunt et altera dominica facta est revelatio. Duxit 
Iesus Cepham et Iacobum et Iohannem. Hos autem duxit 
quia eminentiores erant ceteris: Petrum quia diligebat eum; 
Iohannem quia diligebatur; Iacobum, quia respondit 4: Pos- 
sumus bibere calicem, et adeo invisus et molestus factus est 
Iacobus Iudaeis, ut Herodes, cum eis placere studeret, eum 
occiderit. Vide Mattheum non abscondidisse illos qui magis 
honorati fuerunt quam ipse, et hoc, quia mundus erat ab in- 

vidia. Et tres adscendere fecit secum et non plures, quia seri- 
ptum est !: In ore duorum et trium- testium stabit omne 
verbum. — * Et subducit eos in montem excelsum ; h. e. in 
monte se talem ostendit Christus qualis apparebit in secundo 
adventu suo, et non in planitie vel in domo, docens, sicut 
Theologo placet ?, omnes, qui proximitate divina et donis digni 
sunt, oportere mundari et ad apicem virtutis pervenire, ut 
fiant digni conversari cum Deo. Quia nobis non adscenden- 
tibus, moribus nostris, supra terrena, nec ipso se paululum de 
altitudine gloriae suae ad nos demittente, abysso maiori quam 
inter divitem et Lazarum interposita ?, nullam utilitatem 
percipiet genus nostrum. Et non initio evangelii se manife- 
stavit, qualis venturus est in secundo suo adventu, sed proxima 
passione, ne dubitarent et dicerent eum non esse Deum, dum vi- 
dent eum patientem; et propterea appropinquante passione mani- 
festavit gloriam suam. Parvo tempore ante passionem trans- 
figuratus est coram discipulis suis, ait sanctus Severus. 

v. 2) Et transfiguratus est ante eos: non formam cor- 
poris eius transmutatam esse dicit, sed speciem corporis eius 
mutatam esse in splendorem gloriosum et excelsum, quein non 
potuerunt discipuli intueri, et ceciderunt in facies suas. Rursum, 
transfiguratus est: quia voluit ostendere splendorem suun, 
in adspectu apostolorum transfigurabatur, cum ipse perma- 
neret absque mutatione sicut erat; non enim quidquam in 
aliud transmutabatur. Moses enim extrinsecus resplenduit; Do- 
minus autem noster intrinsecus totus lux est. — Et splendiwit 
facies eius sicut sol. Non invenit enim Matthaeus exemplum 
altius et splendidius sole, et ideo sicut solem ait eum fulsisse, 
cum tamen magis qiiam sol resplenderet. Rursum, lucem subli- 
mem in se latentem revelavit: ipse enim est splendor Patris *; 


et a semetipso resplendere fecit lucem, non autem extrinsecus 


accepit. 

v. 3) Et apparuerunt eis *Moses et Elias; quia enim pu- 
tabant eum esse Eliam, aut Ieremiam, aut unum ex prophetis, 
apparuerunt hi, ut opinionem hanc solverent. Ét non corpo- 
raliter apparuerunt, sed per visionem, sicut ostendit Spiritus 

sanctus prophetis res absconditas et remotas, quasi depictas 
ante oculos eorum. Ergo externam formam induerunt. Et 
primores Antiqui foederis adduxit, ut discerent discipuli eum 
Dominum esse vivorum et mortuorum, et principatum habere 
super vitam et mortem. Moses e mortuis, Elias autem e vivis 
apparuerunt, ut ostenderet mortuos in apparitione eius resusci- 
tandos et vivos qui supererunt renovandos esse in immortalitate. 
Moses quidem matrimonio iunctus, Elias autem virgo: typus 
vivificationis mortuorum, quae e coniugibusiustiset e virginibus 
castis fiet. 一 Colloquentes cum eo; h. e. de eius exitu perfi- 
ciendo Hierosolymis, et de passione eius, et morte eius. Et quod 
cognoverint discipuli etiam sermones eorum, quamvis sommo 
immergerentur, operatione Spiritus accidit; et figura est, quia 
in fine scientia diffundetur in omnem naturam rationalem. Et 
ex inde rursum scitote unumquemque eorum quae ad se 
pertinuerunt et quae suo tempore evenerunt, narravisse. 
Sancti Iacobi Sarugensis: Moses quidem rogabat eum ut re- 
maneret in terra, donec paenitentiam egerint omnes peccatores 
et Elias rogabat eum ut descenderet in locum mortuorum, 
propter animas inclusas in inferis. 一 Adduxit Mosem et Eliam, 
ut uniret Antiquum cum Novo foedere. 

v. 4) Domine, pulchrum est nobis hic esse. Quia audierunt 
Mosem et Eliam rogantes Filium ut pateretur et liberaret Ada- 
mum !, timuit Simon, et prae timore rogavit ut sederent in 
monte et liberarentur a tumultu Iudaeorum. Alii: Quia audie- 
runt ab eo, dum adscendunt in montem, eum profecturum esse 
Hierosolyma et passurum, et observarunt in monte quietem 
(esse) et tranquillitatem a turbis, *et accesserunt ad eos Elias, 
qui demisitignem, et Moses, qui ingressus est nubem, et putarunt 
cautionem esse si manerent in monte. Et non pro se ipso ro- 
gabat, etsi non probanda erat eius postulatio, sed pro magistro 
suo; et evidens est eo quod dixerit, appropinquante passione ?2 : 
Animam meam pro te ponam, — Si vis. Non absolute dixit: 
Faciemus tabernacula; ne forte reprehenderetur, sicut (olim) 
quando dixit?: Absit a te!, sed: Si vis. 一 Faciainus tria 
tabernacula; h. e. tria tentoria. Unum tibi, el unu» Mosi. 
Antea dixit: Tu es Christus; nunc autem numeravit euin 

cum servis, nondum enim erat perfectus ante crucifixio- 
nem, et quia turbatus erat metu passionis et praesentis visionis; 
et propterea dicunt alii Evangelistae: Nesciebal quid diceret !. 
Quemadmodum enim obcaecantur oculi radiis solis, ita obcaecati 
et (sopore) demersi sunt apostoli, cum non esset nox, sed vehe- 
mentia radiorum aggravavit debilitatem mentis eorum. Alii 
dicunt: Noctu facta est haec visio. 

v. 9) Et ecce nubes lucida; h. e. quando minatur, nubem 
obscuram ostendit, et quando vult docere sine terrore, nubem 
lucidam, sicut etiam hic. — £t voc facta est de nube. De 
nube solet Deus loqui, secundum illud ?: Nubes et caligines cir- 
cumdant eum, et 3: Posuit in nube currum suum, et *: 
Vehitur super nubes veloces et ingreditur in Aegyptum, et 5: 
Filium hominis venientein in nubibus. Et non propter Mosem 
et Eliam factam esse vocem evidens est, eo quod discipuli 
levaverunt oculos suos et neminein viderunt nisi Iesum, quia 
Moses et Elias sublati sunt. — Zlic est Filius meus dilectus 
in quo coinplacui; h. e. in eo oblector, *quia in omnibus 
mihi aequalis est, et una est voluntas mea et eius. — Eum 
audite; h. e. etiam si complaceat ut pateretur et crucifigeretur 
noli resistere tu, Simon, nec socii tui. 

v. 6) Ceciderunt in faciem suam. Eo quod in deserto erant, 
et fuit mons solitarius, et mutatio figurae, et splendor haud 
temperatus, et nubes demissa: ideo ceciderunt. Ad Iordanem 
autem non ceciderunt in terram, cum audirent vocem hanc, eo 
quod non terribilia erant miracula ibi facta et apparitio, 
sicut hic. 

v. 7) Surgite, ne liieatis; h. e. ne, cum nimis manserit 
in eis, timor expellat recordationem eorum quae viderunt. 

v. 9) Ft descendentibus illis de monte, praecepit; h. e. 
quanto maiora dicebantur de illo, hoc tempore, tanto difficilius 
accipienda erant apud plurimos, quia adhuc crux et scan- 
dalum eius remota erat. Et non ut tacerent dixit, nisi donec 
resurgat e mortuis. In praesentia eis silentium imposuit. 
Causa huius revelationis: Quia praedixerat passionem suam et 
mortem suam, cum hae proximae essent, bona autem mundi 

futuri remota essent, voluit haec manifestare, ut consolationem 
acciperent. 

Oportet investigare quid cogitent doctores de Mose et Elia. 
Sancti Severi Patriarchae et Iacobi Sarugensis et Iacobi Edesseni 
(opinio): Elias corporaliter venit in montem, quia adhuc vivus 
fuit; de Mose autem nihil definiverunt. Sane, sanctus Severus 
dixit: Forsitan anima eius formam induit, sicut angeli qui 
speciebus et formis virilibus prophetis apparebant. Similiter 
dixit Iacobus Edessenus, et Africanus, animam Mosis forma 
indutam fuisse et apparuisse in similitudine corporis eius. 
Antiochus episcopus et Iacobus Sarugensis dixerunt: *Moses 
vere resurrexit et revixit postquam consumptus est, et venit 
in montem iussu Domini nostri. Et dicunt alii sicut isti. In 
specie corporali apparuerunt Moses et Elias discipulis, ut hi 
firmum haberent euin non esse Eliam nec Ieremiam nec unum 
ex prophetis, sicut dicebant turbae, sed dominum prophetarum. 
Nocte facta est haec visio; et evidens est eo quod aggravati 
sunt, seu somno immersi sunt discipuli; et ex illo rursus, quod 
per noctes in montem adscendebat Dominus ad orationem; et 
mundus nocte creatus est, et Dominus noster nocte natus est, 
et nocte resurrexit, et nocte orietur in fine. Illud enim: gra- 
vali erant somno, quod dixit Lucas !, imago est mortis 
universalis. Nubes quae obumbravit, significat nubes quibus 
rapientur iusti; et adscensus Mosis et Eliae in nube innuit 
adscensum iustorum in locum illum caelestem. Vox quae facta 
est typus est Redemptoris nostri mortuos vocantis: « Venite 
foras ! ». Et quod levaverunt oculos suos et neminem viderunt 
nisi Christum, accidit ut redarguatur imbecillitas eorum, qui 
cum servis computarunt Dominum nostrum in sede taberna- 
culorum. | 

v. 10) E/iam oportet venire primum? Non e scripturis scie- 
bant discipuli illud: Eliam oportet venire primum, sed a 
Scribis id audierunt. Scripturae docent duplicem adventum: 
in primo Iohannes fuit praecursor eius; in altero, Elias. Pri- 
mum significavit Malachias in illo *: Ego mitto angelum meum 
ante faciem tuam. Et adventum secundum ipse rursus Mala- 
chias indicavit in illo 3: Ecce, mittam vobis Eliam Thesbi- 

ten. Scribae quidem accipiebant utrumque, sed praetermittentes 
priorem, commemorabant populo alterum, dicentes: Si Chri- 
stus est is, oportet Elias veniat primum et postea is. 

v. 11) Elias veniet primum ut *omnia perficiat ; h.e. ut 
confirmet cor patris ad filium !, scilicet mentem gentis Iu- 
daeorum in doctrina filiorum seu apostolorum. — Rursum: 
Elias veniet ut perficiat omnia; antequam veniam et per- 
culiam terram in perditionem ?, h. e. ne pereant repente, 
quando veniam corrigere infidelitatem eorum qui tunc invenien- 
tur. Scito ergo eum, quando dicit veniet, Eliam indicare, et 
quando dicit venit, Iohannem, quem Eliam vocat. 

v. 12) Elias venit; h. e. Iohannes. Elias enim cognomina- 
tus est Iohannes, quia officium Eliae implebat; quemadmodum 
enim is praecursor adventus secundi erit, ita et Iohannes ad- 
ventus primi. — 下 ! fecerunt im eum quaecumque volue- 
runt; h. e. coniecerunt eum in carcerem, et probris affece- 
runt eum et occiderunt eum; et attulerunt caput eius in disco. 
— Sic etiam Filius hominis passurus est ab eis. E passione 
Iohannis parat eis consolationem; et quotiescumque loquutus 
erat de passione sua operabatur miraculum. 

v. 13) Tunc intellexerunt discipuli quia de Iohanne. Id 
intellexerunt quia dictum est eis Iohannem ipsum esse Eliam 
venturum; et rursum, quia erant sagaces et attenti his quae 
dicebantur. Et quare non interrogarunt eum: Quando veniet 
Elias? Quia tristitia ob passionem eius opprimebantur, cessarunt 
ab investigatione. 

v. 14) Accessit. ad eum vir et procidit in genua sua. Valde 
debilis fuit in fide. Et manifestum est eo quod dixit ei Chri- 
stus 3: Si potes credere, omnia possibilia sunt. 

v. 15!) Filius meus, qui lunaticus est. Graeci « lunaticum » 
vocant eum ?^, Syri autem bar 'egaré 9, quia priscis tempori- 
bus multos qui vexabantur ab hoe daemone, proiecit e tectis 
et perdidit eos; et ideo vocant eum «filium tectorum ». Nos 
autem dicimus: Daemon est, *et. operatur operationem suam 
malam initio lunae vel eius fine, ut putent multi ipsam lunam 

esse quae id operetur, et maledicant ei; sicut faciunt rursus 
daemonia apud incantatores uttransformentur animae in dae- 
mones, Et propterea occidunt incantatores pueros, ut fiant 
animae eorum daemonia et sint eis subiectae. Sancti Severi: 
Etiam deceptione eorum qui vocantur astrologi, h. e. trac- 
tantes de stellis et horoscoporum supputatores, spiritus mali fir- 
miter intrant; et cum isti inanes insanias eorum adscribant 
cuidam  habitui stellarum  malefacientium, ut ipsi dicunt, 
observant daemones tempus stellae, quaecumque sit, et tunc 
insaniam suam proferunt, ita ut faciant supputatores firmius 
detineri errore astrologiae, quasi quae minime peccet, defi- 
ciat aut erret. « Lunaticus » vocatur a Graecis, quippe qui 
de luna in lunam accidit (morbus) Medici autem dicunt mor- 
bum esse humoris qui, invalescente humore in corpore, 
accidit homini, et ideo .pueri in tenera aetate eo tentantur et, 
dissipato humore, liberantur. Rursum, dicunt hanc afflictionem 
humoris commoveri in hominibus maxime influxu lucis lunae; 
et qui in iuventute sua incidit in hunc morbum humoris, aegre 
sanatur. Alii medici: Hic morbus evenit ex humore bilis 
atrae; hic quidem humor, seu mixtura, reclusus est ! in arteriis 
cordis quae adscendunt in primum sinum cerebri in quo est 
phantasia. Et cum deorsum est, non nocet; quando vero 
adscendit in caput, transit super oculos, et opinatur homo se 
supra tectum stare et coram ipso esse daemonem, *et statim 
decidit spumans et tremens. Nos autem, sicut diximus supra, 
secundum veritatem evangelii dicimus daemonem esse, et 
demonem ait ? exivisse ab eo. Non autem vocavit eum evange- 
lium daemonem, sed, secundum opinionem multorum, « filium 
tectorum », et prout vocavit eum pater pueri. — Saepe in 
ignem cadit: nisi adfuisset providentia Dei, periisset omnino 
ille puer. 

v. 16) Et obtuli eum discipulis tuis, et non... Tempus quo 
missi sunt ab eo in Iudaeam innuit. Et vide ingratum animum 
viri; coram turba conqueritur de discipulis: non potuerunt 
sanare eum. | 

v. 17) Respondit Iesus et dixit; h. e. Christus liberat disci- 
pulos ab iniuriis publicis, et incredulitatem patris pueri in- 

dicat. Et potest sanare, deficiente fide offerentium, quemadinodum 
Eliseus, nemine credente, vivificavit corpus mortuum !; et hoc 
quia sufficiebat virtus medici. Et quandoque fides sanandorum 
(operatur), quemadmodum domus Cornelii per fidem attraxit 
gratiam Spiritus. — O generatio, h. e. ad Iudaeos extendit 
sermonem suum, ut inconsiderationis argueret virum, et 
sanet eos qui de discipulis aliquid incongruum cogitarunt. — 
Quousque ero: per illud manifestat se cupire mortem, et 
manere cum eis esse sibi molestum. 一 Marcus?: Si potes 
credere; h. e. tanta potentia et potestas mihi est quantam 
credis; potes sanare nomine meo hunc filium tuum et 
ceteros. — Lucas?: Deiecit eum daemon et elisit eum; 
h. e. ut cum videret pater eius increpatione removeri de- 
monem *adducatur ad fidem. Rursum, deiecit eum, praesente 
Domino nostro, quia putavit sicut, discipulos nec ipsum 
posse sanare puerum. Permisit autem ei Dominus noster, 
ut appareret malitia daemonis coram turba, et redargue- 
retur incredulitas patris huius pueri et ipsius (turbae). Rursum, 
quod autem ausus sit aggredi eum daemon coram Domino 
nostro, venia est a Domino nostro, et ad reprehensioneni incre- 
dulitatis viri. Huic enim uni daemoni permissum est a Domino 
nostro ut resisteret apostolis, ad manifestationem et refuta- 
tionem eorum quae in promptu dicenda erant ob eum. Si enim 
alii eiciebant daemonia in nomine eius: Vidimus enim ho- 
minem eicientem daemonia in nomine tuo et cohibuimus 
eum f, quomodo his resistebat? 

v. 18) Et increpavit eum Iesus, sicut dominus potestatem 
habens, et non sicut servus per orationem eiecit eum. 

v. 19) Quare nos non potuimus sanare eum ? h. e. timuerunt 
discipuli ne forte amisissent donum ipsis commissum, et ideo 
clam interrogaverunt eum, non autem coram turba. 

v. 20) Propter defectuin. fidei vestrae; h. e. fidei qua pa- 
trantur miracula. Opinati sunt enim se non posse sanare eum, 
quia nondum perfecti erant ante crucifixionem. Rursum, pater 
eius opus liabuit sanatione et reprehensione; et ideo non sa- 
narunt eum, ut cum veniret ad Christum is corrigeret eum 

et confirmaret eum in fide. — S? habueritis fidem sicut gra- 
num sinapis. Fidem dicit illam signorum. Quemadmodum 
granum sinapis minimum est, sed virtute valde forte: ita 
portiuncula fidei firmae potest haec maxima. Et quemad- 
modum granum non dividitur *in duo, nec vos de illo (dono) 
quod est in manibus vestris dubitetis. Ostendit enim fidem utilem 
esse et sanandis et sanantibus. 一 JDicetis monti huic. Plures 
sunt sancti qui moverunt montes, sicut scriptum est in historia 
patris Marci in monte Tarmaca. Et non dixit « movebitis » 
absolute, sed id poteritis. Si autem non moverunt, non fuit 
quod non potuerint, sed quod noluerint, deficiente necessitate. 
Fortasse autem id factum est in plurimis locis, sed non est scrip- 
tum. — Rursum, « montem » Calumniatorem vocat, secundum 
quod Zacharias dixit!: Quis tu, mons magne, coram Zoro- 
babel; et in Ezechiele? rursum: Ecce ego in le, mons cor- 
ruptor. Quemadmodum enim serpentibus et scorpionibus com- 
parati sunt daemones, propter crudelitatem suam, ita et mon- 
tibus, propter superbiam suam. 

v. 21) Hoc autem genus. Non dixit: Haec species daemo- 
niorum, sed genus communiter, seu comprehendens species, 
h. e. omnes daemones et non speciem lunaticorum tantum. — 
Non egreditur nisi in ieiunio; h. e. virtutem magnam con- 
donant ieiunium et oratio, et a corporali carnalique spiritalem 
et angelicum faciunt hominem. Jeiunium corpori impositum 
est et oratio animae. Oportet sanatores et sanandos eximios 
esse; nec sint sicut illi qui propter virtutes sanandorum sa- 
nant, dum ipsi a virtute recedunt. Priscis temporibus eligebant 
episcopi viros castos et eximios, et dabant eis potestatem ei- 
ciendi per orationem daemonia ex eis qui tentabantur, et ap- 
pellabantur adiuratores (exorcistae); quorum memoria est in 
canonibus ecclesiasticis; hodie vero *abolita est consuetudo, 
propter incredulitatem nostram et privationem nostram vir- 
tutum. 

v. 22) Cum autem conversarentur in Galilaea; h. e. con- 
tinuo ibi conversabantur; et ne dicerent: Quare non profici- 
scimur Hierosolyma? loquutus est de passione sua, ne cuperent 

videre Hierosolyma. Et quando dixit: tertia die resurget, non 
intellexerunt, sed contiistati sunt valde. 

v. 24) Accesserunt illi, qui accipiunt didrachma. In qua- 
cumque civitate exigebant illud, et cum venissent Capharnaum 
exegerunt ab eo, quia putabatur ex hac urbe esse. Et quae est ra- 
tio huius didrachmatis? Olim, quando interfecit Deus primogenitos 
Aegyptiorum, dixit Hebraeis !: < Primogeniti vestri mei erunt 
pro illis quos occidi ». Cumque numerati essent primogeniti 
Hebraeorum, scilicet undecim tribuum, crevit numerus ad vi- 
ginti et duo milia et ducentos et septuaginta et tres primo- 
genitos *. Et praecepit rursus ut numerarentur filii Levi, masculi, 
magni et parvuli, cum primogenitis unius anni et supra; et 
crevit numerus omnium ad viginti et duo milia; et pro ducentis 
et septuaginta et tribus superantibus ex Hebraeis, dixit ut darent 
omnes primogeniti undecim tribuum, singulis annis, quinque 
siclos, seu didrachma, quia accepit Deus tribum Levi pro pri- 
mogenitis Israelitarum. — Ad Cepham; h. e. quia caput fuit 
discipulorum. Et mansuete et pacifice dixerunt: Magister vester 
non dat didrachiuum suum? Honorem enim tribuerunt ei, 
propter miracula quae antea fecit, et ideo non postularunt ab 
ipso. — Priscis temporibus singuli primogeniti - Hebraeorum 
staterem, h. e. quattuor drachmas, dabant in honorem Dei et 
templi; *postquam vero subiecti sunt Romanis et pauperes 
facti sunt, didraclima dabat quisque eorum summo sacerdoti. 
Cum autem interrogassent Cepham: Magister vester, non dat? 
quasi ex parte viri timentis Deum, et subiecti huic tributo sicut 
ceteri homines; respondit: « Sane, dat »; non enim persuasus 
erat de divinitate eius. 

v. 25) Dirit eis: Etiam! His quidem « dat » ait; magistro 
autem suo non dixit: « Ecce exigunt a te ». Et hoc forsitan quod 
pudore affectus erat. Cu» autem ingressus esset domum, prae- 
venit eum Iesus; h. e. tanquam sciens abscondita; et dixit ei: 
Reges terrae aquo? h.e. nona filiis suis accipiunt reges terrestres 
vectigal, h.e. censui et tributum, sed a subiectis suis: ergo inmmu- 
nis suin a dando censu capitationis, quia filius regis sum, caelestis 
et non terrestris. Et per hoc ostendit se esse filium substan- 
tialem et aeternum Patris, etiamsi factus sit homo propter nos. 

v. 26) Ergo liberi sunt filii. Deus enim nunquam sumit a 
Filio suo capitationem, qui est consors regni eius. Sed (v. 27) ne 
simus scandalum debilitati eorum, cum non cognoscant divinita- 
tem meam, et ne videar legem ponere ut spernant rem quamdam 
a Deo decretam; rursum, ne solvamus legem praecipientem ut 
omnis primogenitus daret didrachma, Vade ad mare; ut 
ostenderet se esse creatorem maris et aridae, et potestatem 
habere super omnia. 一 Síaferem, h. e. quattuor drachmas. Et 
unde fuit stater in ore piscis? Quidam dicunt: E navibus mari 
submersis cadunt drachmae et denarii et vorant ea pisces; et 
non tantum drachmas et denarios deglutiunt pisces, sed etiam 
petras, *eo quod calida et humida est eorum natura, et quidquid 
comedunt et digerunt. Alii: Eo ipso tempore creatus est stater 
ex nihilo. Alii: Stater ille signatus erat imagine regia et im- 
mersus est aliquando in mare et recepit eum piscis ille et 
devoravit eum et servavit eum usque ad hoc tempus. — Da 
pro meet prote; h. e. per illud pro me et pro le, ostendit 
etiam Petrum fuisse primogenitum. — Marcus autem haec 
non scripsit, eo quod videbat magistrum suum fugere a laude; 
quae autem ad eius negationem spectant accurate scripsit. — 
Spiritaliter: Mare significat mundum; Simon typus est sacer- 
dotis qui piscatur homines ad vitam; hamus praedicatio est in 
mundum proiecta; piscis, genus humanum, quod iacebat in hu- 
more peccati sicut piscis in humore aquarum. Stater, h. e. quat- 
tuor drachmae, fides est apostolica quae per quattuor Evangeli- 
stas praedicata est in quattuor partibus. Pro me et pro te: pro 
populo et pro gentibus quas redemit Christus e servitute pec- 
cati. Et e pisce dixit ut adferret staterem, non autem e bestiis, 
quia piscis figurat genus humanum. Rursum, piscis significat 
Ecclesiam quae adscendit hamo doctrinae e mundo, mari pec- 
catorum. Sicli quinque, seu didrachma. Primogenitus est genus 
nostrum. Decepti enim sumus in quinque sensibus: visu, awditu, 
olfactu, gustu, tactu. Oportet nos sacrificare Deo, h. e. sensus 
nostros, per doctrinam figuratam argento ex quo constat siclus seu 
didrachma. Duae drachmae quas dedit significant animam et 
corpus eius, quae obtulit pro nobis in mortem, et delit ea pro 
humanitate; hoc *est illud pro me et pro te. Quod autem, aperto 
ore piscis, invenerit staterem nondum absorptum, ostendit (piscem) 

v. 1) In illa hora accesserunt discipuli... quis maior est 
in regno? Quia honoravit Petrum in illo !: pro me et pro 
te, et in illo?: Beatus es, Simon, protulerunt hanc quae- 
stionem ; sed quia pudebat eos confltendae passionis suae et di- 
cendi: Honorasti Simonem plus quas nos, voluerunt scire: Quis 
sit maior. Et notum est eo quod dixerit Evangelista: In ila 
hora, h.e. qua hora honoravit Simonem. Marcus autem ? non 
eos interrogavisse dixit, sed cogitavisse. Nos vero dicimus: Se- 
mel et iterum id passi sunt; et etiam nunc, primum meditati 
sunt corde suo, sicut scripserunt Marcus et Lucas *, et postea 
interrogaverunt ore suo, sicut dixit Matthaeus. 

v. 2) Et vocavit Iesus parvulum. Parvulum tenerum sta- 
tuit in medio, immunem a passionibus vituperandis. Quidam 
autem dicunt: Ignatium igneum fuisse hunc parvulum, qui e- 
tiam postea fuit patriarcha Antiochiae, et qui vidit angelos 
psallentes in duobus choris, et id instituit in ecclesia. Quis 
esl maior in regno? Quia visum est Domino nostro indecorum 
ut iam dicat quem exaltaturus esset ante probationem, direxit 
sermonem ad id quod adiuvare poterat et discipulos adducere 
ad lucrum, et ideo tulit parvulum. 

v. 3) Nisi conversi. fueritis et efficiamini sicul. Ad cogi- 
tationem passionis eorum respondit: Investigatis *quis maior 
sit? Ego autem dico neminem qui non fuerit humilis sicut 
puerulus innocens, nec ab invidia immunis, dignum esse in- 
gredi regnum. 

v. 9) Et quicunque receperit similem puero, in nomine meo; 
h. e. si qui honorant eos qui sunt integri sicut parvulus iste, 
meum censeo illum honorem. 

v. 6) Et qui scandalisaverit. Ita, et in illos qui inique a- 
gunt erga eos, adducam paenam. Qui scancdalizaverit, h. e. 
qui contempserit. Scandalum contumeliam et contemptum ap- 
pellat, Satius ei esset ut suspendatur mola asimaria, Non 
dixit suspendendam esse molam in collo eius, sed: satius e 

esset, ut ostenderet malum malo illo durius et gravius ei ser- 
vari. Et convertens sermonem suum ad communitatem dixit: 

v. 7) Vae mundo a scandalis. « Mundum » appellat ho- 
mines malos et peccatores illos qui adducunt scandala, sicut 
dixit sanctus Severus. « Scandala » autem appellat offendicula, 
bella, certamina, plagas, caedes, adulterium, furtum et cetera 
omnia mala. Rursus, « mundum » homines malos appellat; 
solet enim Scriptura vocare mundum eos qui vivunt in pec- 
catis; sicut dixit discipulis suis 1: Non estis de mundo, et? : 
Mundus totus in malo positus est. Et sensibus aliis dici- 
tur « mundus ». Prophetans praedicit ventura esse scandala. 
Alii: « mundum » eos appellat qui patiuntur scandala, et tribuit 
eis « vae », ut reddat eos cautos; ut excitarentur et caveant 
a scandalis, et per hoc etiam discipulos excitavit, quos ad bella 
interna et externa missurus erat. — Necesse enim est ut veniant 
scandala. Non libertatem eorum nec liberum arbitrium eorum 
abstulit per illud *necesse est, sed intuetur scandala quae vo- 
luntate sua et sua libertate causant necessario, et ideo vitu- 
perantur, Rursum, non sub rerum coactionem proiecit eos, sed 
praevidit eos insanabili modo aegrotare et voluntarie causare 
scandala, et ideo dixit: Necesse est, quod hi fuerunt causa; 
si hi non voluissent non evenissent. — Et si necesse est ut 
veniant scandala, quare exsecratur mundum? Et dicimus: 
Quid ex operibus praetermisit facere? Cum Deus esset, homo fa- 
ctus est et passiones tulit et quidquid congruum erat fecit; 
sed quia nihil profecerunt exsecratur eos. Honorati sunt, et 
non profecerunt; cum autem flagellati sunt, utilitatem perce- 
perunt. Et sicut medicus curam impendens aegroto, et aegroto 
non obediente, dicit medicus: Vae tali a morbo, quia per 
inobedientiam auget eum. — Et si necesse est ut veniant scan- 
dala, quomodo possumus ea vitare? Et dicimus: Ut veniant 
scandala necesse est; ut pereamus autem non necesse est. 
Quemadmodum quodam medico dicente: Necesse est ut veniat 
morbus talis; non tamen necesse est ut illo morbo pereat qui 
praemonitus est. Et patet eo quod fuerunt homines virtuosi, 
qui effugerunt mala et scandala; ergo quod pereamus ex ne- 
glegentia accidit, — Sed si omnes recte agerent et nemo causa- 

ret scandala falsum foret illud necesse est ut veniant. Et dici- 
mus: Si recte acturi fuissent, non dixisset: necesse est; sed 
quia sciebat eos non recte acturos, dixit: necesse est, h. e. 
omnino, — Et quare non persuasit eos, ne laederentur? Et dici- 
mus: Ex neglegentia laesi sunt. *Si enim ratione scandali ori- 
retur interitus, omnes homines necessario perirent. Si autem 
nonnulli evadunt, qui non evadit sibimetipsi causam imputare 
debet. — Alio modo: Necesse est wt veniant scandala, Non- 
nulli dicunt: Passioni et morti Domini nostri innititur sermo ; 
necessaria enim fuit mors eius, Et certum est, eo quod dixerit : 
Granum tritici, nisi ceciderit in lerram et mortuum fuerit, 
non affert fructus!; et Paulus?: Ut per mortem suam de- 
strueret illum qui habebat imperium ; et si destructio mortis 
necessaria est, etiam mors Domini nostri et renovatio generis 
nostri necessaria. Et oportet scire quod si passio Domini nostri 
necessaria fuit, non tamen actores eius et operatores eius ne- 
cessitate ducti sunt, nec sine propria voluntate id agressi sunt. 
Aliter enim non addidisset: Vae illi per quem veniunt sean- 
dala; et si, uti blaterant, proditio Iudae ex necessitate fuit, 
disruptio eius et suffocatio eius?, cuius fuit? — Vae autem 
viro cuius manibus venient; non quasi ab aliis (causata) 
manu eius adduci scandala dicit, sed ab ipso contingere. Mos 
enim est Scripturae ut, pro « ab ipso », dicat < per manus eius», 
sicut illud 4: Possedi hominem per manum Dei, h. e. ab ipso 
Deo, et’: Fidehs Deus cuius manu vocati estis, h. e. « a 
quo ». hursum, perrexit et dedit vae iuste eis qui aliis sunt 
causa erroris; et ideo addit: 

v. 8) Si manus tva vel pes tuus scandalizat le. Exinde 
docet non e necessitate evenire scandala, sed e voluntate. Si 
habes enim fratrem vel amicum, quasi manum tuam tibi ca- 
rum, et scandalizat te, eo quod suscitat tibi offendicula quae 
coerceant te a via Dei, abscinle eum a te omnino. Et si quis 
*in ecclesia aliis causat scandalum, ne parcas ei, sed abscinde 
eum a te. 

v. 9) Bonum est ut cum uno oculo tuo. Donum est ut re- 
moveas a te fratrem, figuratum per oculum, ut ingrediaris in 

regnum, potius quam coniunctus et unitus ei, tu et ille incidatis 
in gehennam. 

v. 10) Videte, ne contemnatis unum e pusillis. Non de 
pusillis statura loquitur, sed de his qui apud homines pusilli 
existimantur, h. e. pauperes, contempti, ignoti, qui tamen Deo 
maxime noti sunt. Et id quod dixit, unum e pusillis, ostendit 
si unum honore dignum debent et iubentur honorare, multo 
magis plures. — Angeli eorum semper vident. Ostendit hic 
angelos comitari omnes homines ut custodiant eos; ut dixe- 
runt de Petro viri qui in domo erant: Fortasse angelus eius 
est !; et rursus Iacobus patriarcha dixit: Angelus ille qui 
duxit me a iuventute mea ?; et apostolus de muliere: Oportet 
eam velare caput suum propler angelos ?. — Faciem Patris 
mei qui 1n caelis. Per faciem, magnam familiaritatem quam 
habent apud Deum indicat, et revelationes quas docentur semper 
a Deo, quasi dicat: Vident enim angeli opera Patris mei erga 
creaturas ejus. 

v. 11) Venit enim Filius hominis salvare quod perierat. 
Mortem suam innuit; quia idcirco venit ut, moriens in cruce 
secundum carnem, vivificaret hominem qui peccato perierat. 

v. 12) Quid vobis videtur? Si fuerint homini centum ores. 
« Hominem » seipsum appellat Christus, « oves » autem an- 
gelos et homines. Et erraverit una ex eis; h. e. « unam > 
quae erravit et perit, naturam humanam appellat. — Nona- 
ginlanovem, angelos vocat. Plures enim numero sunt angeli 
quam *homines. 一 In monte; h. e. in excelso caelorum habi- 
tant. — Et vadit quaerere illam quae aberravit; id est, 
factus est homo et quaesivit hominem qui aberravit, et passus 
est pro eo. Et: (v. 13) Gaudet de ea magis quam de nona- 
giutanovem , ad ostendendum quod, secundum consuetudinem 
universalem, nos deceat ut in honore habeamus pusillos. Quemad- 
moduu homo qui habet oves relinquit salvas et proficiscitur ad 
quaerendam illam quae aberravit. Et si Deus ita gaudet de 
pusillis qui inventi sunt, quomodo nos contemniimus illum de 
quo Deus curam habet? 

v. 14) Sic non est voluntas ante Pairem vestrum qui in 
caelis esl, ul pereat. Et si Patris est voluntas ne pereamus, 

sed gaudet in conversione nostra, nos qui sumus homines, 
quomodo contemnimus aequales nostros? Lucas autem addit 
et dicit ! : Quae est mulier habens decem drachmas. Quo- 
modo genere feminino appellat divinitatem? Quemadmodum 
enim appellatur Deus « Sapientia », feminino genere, ita etiam 
divinitas mulier. Et etiam Graeci personas ? Trinitatis femi- 
nino genere vocant hypostaticas. — Mulier: divinitas; quemad- 
modum enim mulier est generatrix filiorum, ita Deus gene- 
ravit et adduxit creaturas ex nihilo ad esse; et quemadmo- 
dum mulier adamat fructum ventris sui et diligit filios suos, 
ita Deus amat creaturas suas. Decem drachmae: angeli et ho- 
mines; drachma perdita : natura humana. « Lampadem » corpus 
suum appellat, quod illuminavit splendore divinitatis suae. — 
Et verrit, h. e. (scopas) colligit; domus: mundus; amici et 
vicini: angeli, qui gaudent de peccatoribus paenitentiam agen- 
tibus. Amicos enim suos vocavit eos, quia faciunt voluntatem 
eius, vicinos autem suos, non quoad locum sed quod spiritales 
sint et sine corpore. — Rursus « lampadem » corpus suum ap- 
pellat et « domum » mundum, quia magis quam illuminat 
*lampas domum, illuminavit corpus Filii mundum, doctrina et 
operatione miraculorum. 

v. 15) Si autem. peccaverit in te frater. tuus, vade; h. e. 
tu qui conviciis affectus es, tu qui percussus es, tu qui non 
deliquisti, habes libertatem eum emendandi et convertendi. 
Eum enim pudet et erubescit venire ad te; pudor enim a pec- 
cato obscurat cogitationem. 一 Corripe eum inter le et ipsum; 
h. e. noli eum coram aliis accusare et pudore eum afficere 
propter ea quae fecit, sed corripe ewm, h. e. in memoriam 
revoca ei, inter te et ipsum. Si te audierit; h. e. si seipsum 
reum fatetur et assentitur, lucratus eris fratrem tuum; h.e. 
duplicasti lucrum, tuum et illius. 

v. 10) S? autem te non audierit, duc tecum duos vel tres; 
h. e. si tu non vales, fortasse alii iuvabunt te ad emendatio- 
nem eius. — Ut in ore duorum et trium testium; h. e. sa- 
cerdotes, populus; testes qui testentur te quidquid tuum fuit 
adimplevisse, nec omisisse quidquam e rebus opportunis. 

v. 17) Dic ecclesiae; h. e. episcopo, praesidi. Alii: eccle- 

siae, congregationi fidelium. Si episcopum, sacerdotes, fideles 
non audit, is insanabili morbo laborat. — Sit tibi tamquam 
publicanus. « Publicanum » exemplum malitiae continuo in- 
stituit. 

v. 18) Et quidquid ligaveritis in terra; h.e. cum ligaverit 
eum episcopus et eiecerit ex ecclesia, ligatus erit etiam in caelo. 
Hic ligatus est paena, et ibi cruciatu; et hoc quidem ut ter- 
reatur. Et non dixit: Liga eum, sed: S? ligaveris, cum nobis 
omnia permittat. 

v. 19) Si duo ex vobis consenserint in terra. Multi autem 
consentiunt, *et petunt, et non exaudiuntur preces eorum, 
quia non sunt digni qui petunt, aut quia non sunt congrua 
quae petunt; ita Paulus qui petiit et audivit !: Sufficit tibi 
gratia mea. Aut petunt vindictam de illis qui afflixerunt eos; 
quod prohibitum est nec fieri licet. Aut quia non digni sunt ii 
pro quibus petunt, eò quod peccarunt absque paenitentia, 
sicut dixit Deus Ieremiae ?: Noli orare pro populo hoc, quia 
non audiam te. 

v. 20) Ubi duo vel tres: non autem duo vel tres (stricto 
numero) sed nonnulli, pauci congregabuntur. Non enim omni 
congregationi adest, sed est inter illos qui congregantur in 
caritate, cum sit eis ratio prima, dilectio mutua. Multi con- 
gregantur propter res saeculares et se invicem diligunt; pro- 
pter autem Christum aegre et coactione congregantur. — 
Rursus, Ubi duo (vel tres:) fides et spes et caritas; in ho- 
mine in quo haec inveniuntur ego habito. — Rursus, ubi 
duo, h. e. (ubi) anima et corpus quae subiecta sunt concor- 
diter voluntati divinae, ibi habitat Deus. — Rursus, quidam 
dicunt: Ubi anima corpusque et mens. Nos autem dicimus: 
In singulis hominibus, sive peccatoribus sive iustis, liaec tria 
inveniuntur, et non habitat in eis Deus, si sint impii. Et 
etiam animalia bruta corpore et anima irrationali è ducuntur, 
et duo dicuntur ratione compositi; et non habitat in eis 
Deus. — Rursus, mens non est aliud ac anima; sed anima 
et mens et spiritus unum sunt, et secundum purificationem 
hominis vocatur *modo anima, et modo spiritus, et inodo mens, 

Et quidam dicunt: Lampas corporis oculus est! et lampas 
animae mens, quae illi par est in diffusione: et hac de re fuse 
scripsimus in libris theologiae et physicae. 

v. 21) Tunc accessit ad eum Cephas et di.cit: Domine, 
quoties si peccaverit in ine frater meus ? — Tunc: quando? 
Tempore quo posuit legem : Qui peccaverit et non paeniten- 
tiam egerit, sit tibi sicut publicanus 3. — Usque septies? 
h. e. ei qui peccaverit et paenitentiam egerit, sufficit ut sep- 
ties remittam? Et putavit se aliquid magni dixisse. 

v. 22) Ait ei Iesus: Non dico tibi: Usque septies, sed 
usque sepluagies septies, h. e. quadringentis et nonaginta 
vicibus. Non autem definivit hoc numero condonationem quam 
instituit; sed semper et sine fine remitte ei, si peccaverit in 
te et conversus fuerit et eum paeniteat. 

v. 23) Assimilatum est regnum caelorum viro regi, qui 
voluit rationem exigere a servis suis. « Regnum» evange- 
lium appellat, seu nuntium novum; « Regem » Patrem suum 
vocat aut seipsum, et «servos eius» homines. — Rationem : h. e. 
ut ostenderet et computaret cum eis quanta debita remisit eis, 
ut etiam ipsi ita pacifice agant erga socios suos. 

v. 24) Accessit ad euin unus qui debuit decem milia 
talentorum. Non quantitatem auri et argenti vocat talentum, 
sed peccata innumera, quae peccamus coram Deo: sive peccata 
communia, quatenus omnes contempsimus praecepta eius; et 
sive propria, quatenus unusquisque nostrum operatur secundum 
peritiam suam. Alii: Decem milia talentorum, debitum *quod 
debemus Deo; centum denarii vero, debitum quod debemus 
alter alteri. Talentum est centum et quinquaginta librae, 
libra autem Lxx denarii, denarius vero drachma (züzà) 
cum dimidio. Rursum, talentum est tria milia staterum, libra 
autem viginti stateres; stater autem quattuor drachmae. 

v. 20) Iussit dominus eius ut venumdarentur ipse, et 
uxor eius, et filii eius. Et quare ergo filii et uxor eius prae- 
cepit vir iustus ut venumdarentur? Ut indicaret magnitudinem 
debiti et eius solvendi deficientem copiam; non quidem ut ve- 
numdaretur cupiebat. 

v. 20) Et procidens ille servus adoravit eum: quod adora- 

verit, et rogaverit longanimitatem, et promiserit reddere: haec 
optima sunt, nam procurant ut condonetur ei (debitum); ultima 
autem huius viri odiosa. 

v. 27) Et debitum eius dimisit ei. Per illud misertus est 
et dimisit ei, bonitatem Dei demonstrat. 

v. 28) Exivit aulem servus ille et invenit. Ipso momento 
exivit, et non post tempus. — Observa crudelitatem huius servi: 
ei dominus eius dimisit, ipse autem socio suo non dimisit, et 
cum condonatio perfecta decem milium talentorum ipsi con- 
cessa esset, dilationem pro centum denariis tantum, qui mox ipsi 
solverentur, non concessit, sed suffocabat eum, et coniecit eum 
in carcerem. 

v. 34) Et venerunt et nuntiarunt domino suo. Considera, 
non Deo tantum ingratum fuisse quod fecit ille servus erga 
socium suo, sed etiam hominibus; et evidens est eo quod ve- 
nerunt et nuntiarunt domino suo. 

v. 32) Tunc vocavit eum dominus eius. Prima vice non 
vocavit eum «equam, sed eius misertus est; cum autem vidisset 
crudelitatem eius, vocavit eum nequam, et ei iratus est. 

v. 83) Oportebat te misereri conservi tui. Tu quidem mul- 
tum debuisti, h. e. decem milia talentorum, et deprecatione 
exigua *placasti me; oportebat te misereri conservi tui et 
remittere ei debitum exiguum, centum denarios. 

v. 34) Et iratus est dominus eius; h. e. quemadmodum non 
potest solvere, ita et supplicia eius fnem habeant impossibile 
est, quoadusque solveret, « quoadusque > hic significat per- 
petuo illum torquendum. 

v. 95) Ita. faciet vobis Paler meus qui in caelis est; h.e. 
sicut fecisti conservo tuo. Pater meus autem dicit, et non 
Pater vester; ut ostendat non dignum esse hunc servum, nec 
hos qui similes sunt ci iracundia, ut vocetur Deus pater eoruin. 一 
Si non remiserilis ez corde vestro, ait, ut doceat nos non 
labiis tantum dimittere, sed ex toto corde; nec unquam causam 
praetendere: « quia accusavit me coram hominibus, non di- 
mittam ei »; non enim te accusavit coram hominibus, sed 
seipsum condemnavit coram Deo. 

v. 1) Et faclum est, cum  absolvisset. Iesus verba haec, 
venit in fines Iudaeae, trans Iordanem; h. e. quia tunc 
proxima erat passio; nec quidem adscendit statim Hierosolyma, 
sed in confinibus eius commoratus est. In illo autem quod di- 
xit, turbae multae, aegrotos multos qui sanati sunt, inclusit. 

v. 3) Et tentabant eum: Licetne homini dimittere? Quia 
enim non potuerunt accusare eum propter ea quae operatus 
est, aenigma proferunt dolo et perfidia, h. e. fortasse in responso 
videatur docere adversus legem. Si respondebit: Licet, dicent: 
Tu dixisti non licere; nam supra! ita dictum erat ab eo. Si 
autem respondebit: Non licet, obicient ei illud Mosis praeci- 
pientis?: *Dabit libellum repudii et dimittet. Putarunt enim 
eum oblitum esse huius quod dixit. 一 Quacunque causa? 
h. e. si odio habeat eam, aut amet aliam, et si odiosa sit aut 
contentiosa. 

v. 9) Propterea relinquet vir patrem suum?. Non enim 
statim respondit, ne conturbarentur, sed rem demonstrat e 
constitutione seu e creatione et e praecepto. Ex creatione: 
Si placuisset Deo ut dimitteret vir uxorem suam et duceret 
aliam, quando in principio creavit masculum, creasset cum eo 
feminas plures; sed eo quod unam creavit, non permisit ut di- 
mittat eam. Et ex praecepto rursum: Si id voluisset, dixisset: 
Relinquet vir patrem suum et matrem suam et adhaerebit 
uxoribus suis; sed eo quod dixit uxori suae, non permisit 
ut dimittat eam. — Confirmavit autem sermonem suum his 
quae praemisit; scilicet, hanc legem: dimittet vir patrem, eius 
esse qui creavit ab initio seu a principio, non autem novam. Et 
rursus, per id quod addidit: masculum et feminam fecit *, de- 
monstravit eos ex una radice esse et in unum corpus coniunctos. 
— Sententiam hanc: Relinquet vir patrem suum. et matrem 
suam, Dominus noster Deo tribuit, quasi ab eo dictam, Moses 
autem Adamo eam tribuit. Nos vero dicimus: Etiamsi Adam 
dixit eam, tamen non fuit eius praescire quod futurum erat, 
sed Dei est hoc. Et patet Deum id dixisse ex eis quae dixit Do- 

minus noster, nempe eum qui fecit ab initio masculum et 
feminam, ipsum rursus dixisse: relinquet vir patrem suum. 
— Et erunt ambo una caro !; h. e. sicut est difficile unum 
corpus in duo dividere, ita non licet ut dimittat vir uxorem 
suam; *si enim una caro sunt, non possunt separari. 

v. 6) Itaque non sunt duo, sed unum corpus. Postquam 
ostendit non posse dimittere, e creatione et lege quam posuit 
(Deus) conclusit syllogismum: Ergo non duo, sed unum corpus 
et una anima sunt, et non separandi. 一 Quod Deus con- 
iunxit, homo non separet. Ergo qui separant, Deo resistunt; 
quia is coniunxit univitque, hi autem separant; et adversantur 
creationi eius et naturae, eo quod scindunt unam carnem in 
duo. Non enim licet viro dimittere uxorem suam, nisi mortis 
et adulterii causa, ita etiam nec uxori. 

v. 7) Quare ergo praecepit Moses dare libellum repudii? 
h. e. derelictionis; Graecus autem: dimissarium, h. e. dimis- 
sionis. Omnes enim Iudaei dimittebant uxores suas et duce- 
bant alias; et ideo dixerunt: Moses praecepit; ut fortasse 
irascantur ei turbae et eum conviciis afficiant. 一 Moses 
secundum duritiam cordis vestri; h. e. ut minore malo im- 
pediret maius; satius enim est ut dimittatur uxor quam oc- 
cidatur. Insaniebant enim principes et seniores Israelis et in- 
grediebantur ad mulieres maritatas et scortabantur cum eis; 
viri autem earum quando rem percipiebant, timebant cum 
eis rem habere et nocte in somno suffocabant eas, aut 
per venena laethalia, et dicebant eas morte naturali mortuas 
esse. Et propter haec praecepit Moses dare libellum, h. e. 
oportet dimitti mulierem potius quam occidi. — Ab initio 
autem non fuit ita; h.e. ne obiciant: Undenam notum est 
Moses ob duritiem cordis nostri permisisse nobis? dixit: Ab 
initio non ita statuit Deus legem ut repudiatis *uxores vestras; 
et evidens est eo quod unum masculum et unam feminam 
creavit. Moses autem, ne occideretis eas, permisit vobis solu- 
tionem. 

v. 9) Qui dimittit uxorem suam, praeter adulterium; 
h. e. adulteros vocat hos, qui legem Dei solvunt, quia non ipsi 
se fecerunt nec a semetipsis coniuncti sunt. 

v. 10) Si lalis est causa inter. virum et uxorem, h. e. si 
propterea coniuncti sunt ut sint caro una, et si, cum fuerit 
uxor mala, dimittens eam reus est: iam melius est resistere 
concupiscentiae quam matrimonio iungi. Et evidens est disci- 
pulos territos fuisse, inde quod dicat Marcus! eos privatim 
cum eo colloquutos esse. | 

v. 11) Non quilibet capit hoc verbum, h. e. hoc quod dixi- 
stis: Non expedit nubere. Ipse non protulit sententiam, ne pu- 
tarent eum statuere legem ne quis ducat uxorem. Est tamen 
qui capit, ille nempe qui non ducit uxorem et servat virgi- 
nitatem. — Sed is cui datum est, h. e. qui non habet. Disci- 
puli enim secum reputabant: habitare cum uxore mala decet; 
attamen dolor amarus est; dimittentes autem eam, graviter 
culpabimur a Deo; ergo melius est non ducere uxorem. Do- 
minus autem noster, considerans verbum ex utraque parte 
captiosum, ita ut si dixerit: Non oportet ducere uxorem, surgat 
adversus legem Dei, et etiam adversus verbum suum: quod 
Deus coniunxit, hono non separet; et si dixerit: Oportet 
ducere, solvatur lex virginitatis quam instituturus erat; caute 
utrumque evitat et dicit: ?s cuz datum est. — Obiectio: Et 
si às cui datuin est tantum capit, quomodo ergo dicit*: Con- 
tendite ingredi per angustam portam, et’: In patientia 
possidebitis animas vestras? Et dicimus: Non sola voluntas 
nostra capax est eligendi virginitatem et continentiam, sed 
gratia divina eam perficit ad opus. *Ut enim perficiamus quae 
sunt supra naturam, non nostrum est; nostrum enim est tan- 
tum velle et sollicitos esse. Negotium autem ad finem adducere, 
auxilii divini est. lllud enim quod datum est, donum 
est supernum, et ostendit virginitatem rem praestantem esse. 
Et simul ae nos velimus, intrat illud quod datum ost, hoc est 
auxilium desuper, et is est qui capil. Ostendit enim rem pos- 
sibilem esse, quando quis vult, sed non necessariam. 

v. 12) Sunt enim eunuchi, qui ex utero. matris suae. 
Oportet scire quattuor esse species eunuchorum seu spadonum 
castratorum. Et Dominus noster de tribus locutus est 4. Illi enim 
qui ex utero matrum suarum ita nati sunt; hoc est acciden- 


' Cf. MARC., x, 10. 一 Lcc., xir, 24. 一 Luc, xxr, 49. — * Locus 
recitatur in Lexico Barbahlulis, ed. Duval, eol. 1020. 

talis mutilatio naturae. Et illi qui oppressione aliorum facti 
sunt; hoc violentia appellatur. Et hae duae dictae species nec 
vituperantur nec laudantur. Dicit enim sanctus Theologus: 
Omne autem bonum naturae insitum non est electum nec laude 
dignum, quemadmodum non est laus igni quod comburat, nec 
nivi quod refrigeret. Species alia: illi qui se ipsos eunuchos 
fecerunt; et hoc est fructus voluntatis liberae, et valde lau- 
dandi sunt eo quod amputarunt cogitationes suas. Et illi qui 
amputarunt membra sua prolifica, et hi valde vituperantur. 
Et de his Theologus loquitur in homilia de verbis Evangelii !. — 
Adduxit eunuchos in exemplum, ut demonstraret quod dixit, 


non expedit ducere uxorem, laudabile esse; et notum est ex 


illis qui se ipsos eunuchos fecerunt propter regnum; et ut 
etiam demonstraret duabus illis speciebus eunuchorum non esse 
retributionem. Qui seipsos fecerunt habebunt *retributionem. Et 
per hoc ostendit possibilem esse virginitatem, et trahit eos ad 
eam tacite. — Et sunt eunuchi qui se ipsos fecerunt; h. e. 
qui absciderunt cogitationes malas, non autem membra sua ; qui 
enim abscindit membrum suum, culpabilis est, eo quod con- 
temnit creaturam Dei et corrumpit hominem, qui pulcher est in 
creatione sua; et nihil prodest ei ad virginitatem, quia ardet 
cupidine. Et undenam est semen? Nonnulli dicunt e cerebro 
esse fontem seminis. Alii, e lumbis oriri concupiscentiam. Nos 
vero dicimus, non aliunde quam e mente effrenata et cogi- 
tatione dissoluta oriri cupidinem et semen. 一 Qui potest ca- 
pere capiat. Honorem assignavit continentiae; et ostendit excel- 
lentiam virginitatis non sub necessitate cadere, sed liberae 
voluntati permissam esse. 

v. 13) Tunc attulerunt ei parvulos, ut imponeret eis ma- 
num, secundum consuetudinem hominum qui, cum vident sanctos 
vel monaclios vel episcopos, offerrunt filios suos ut imponant 
eis manum ct benedicant eis. Eo autem quod increparunt eos 
discipuli, manifestarunt potestatem suam; eo autem quod dixit Do- 
minus noster: Sinite parvulos, docuit eos diligere humilitatem 
et odio habere superbiam; et ideo suscipit et amplectitur par- 
vulos. Talium enim est; h. e. qui istorum instar mundi sunt 
a passionibus vituperandis nec servant iram, eorum est regnum. 


! Orat. XXXVII (alias XXXI), Patr. Gr., t. XXXVI, col. 301. 

v. 16) Et venit unus, accessit ad euin et dixit ei: Magister 
bone, quid faciam wt hereditate accipiam vilam aeternam? 
Quidam dicunt ad tentandum accessisse. Nos vero dicimus: 
*Pecuniae amator fuit et non tentandi causa accessit. Et evidens 
est ex eo quod dixit Marcus !: Procurrens ad eum genuflecit, 
et rogabat eum; et: intuitus eum, dilexit eum, quia noscit 
corda; et si eum tentandi causa accessisset, non praetermi- 
sisset Dominus noster id manifestare: ergo non cum consilio 
tentandi accessit, sed mente infirma et divitiis capta. Alii: 
Amore quidem gloriae suffocabatur, et cupiebat laudari; et ideo 
a laudatione incepit ut blandiretur Christo, ut etiam ipse repen- 
deret laudem. At quia novit mentem eius, quae non ad virtutem 
propensa erat, sed adstricta terrenis rebus, respondit: Quid 
vocas me bonum? cum paulo post murmuraturus sis contra 
me, quia suadebo tibi ut distribuas opes tuas. — Quid faciam 
ut sit mihi vita aeterna? Et undenam novit ille iuvenis quae- 
rere vitam aeternam, si quidem nec Moses nec prophetae de 
vita aeterna praedicarunt? Ex eo quod clamavit Christus: Omnis 
qui credit in me, habet vitam aeternam 2. 

v. 17) Quid vocas me bonum? Non est bonus, nisi unus 
Deus. Non denegans sibi bonitatem, dixit hoc; et evidens est 
eo quod dixit de seipso: Ego sum pastor bonus, et bonus 
pastor animam suam dat’. Nec per illud homines privat 
bonitate; dixit enim 4: Vir bonus de thesauris bonis, et5: 
Benefac Domine bonis, etë: Bonus est qui miseretur et 
commodat; sel secundum opinionem illius adolescentis id 
dixit. Tanquam enim hominem vulgarem consideravit eum, et 
tanquam doctorem Iudaeorum, et non tanquam Deum hominem 
factum; ipse autem quasi *vulgaris ad huiusmodi sensum re- 
spondit. Haeretici autem dicunt: Tanquam ad Deum protulit 
quaestionem, et ipse ita respondit. Attamen non sunt veraces; 
secundum mentem dedit responsum. Alii: Voluit Christus re- 
prehendere illum per illud non est bonus, quia adulanter eum 
laudavit. — Serva mandata; h. e. legem. 

v. 18) Dixit ei: Quaenam? Putavit enim alia mandata esse 
praeter legem, quae comparent vitam, et ideo interrogavit : 


! MARC., x, 17, 21. — * Cf. Iou., n1, 30. — *Ion., x, 11. — $ MATTH, 
xil, 35. — * Ps, cxxiv, 4. — è Ps. cX, 5. 

Quaenam? 一 Non occides, non moechaberis, etc. Considera 
quanta praecepta servabat ille iuvenis: illa quorum Christiani 
partem observare non videntur. Et evidens est eo quod, cum 
doceret Dominus noster praecepta legis, respondit ei legispe- 
ritus: 

v. 20) Haec omnia observavi. Vide, non reprehenditur. Sed 
interrogat iterum: Quid deest mihi? Hoc est signum eius de- 
siderii vitae aeternae. — Si vis perfectus esse. Ilo autem: 
Si vis, eius voluntati dimisit omnia. Vende possessionem 
luam. Prius indicat ei praecepta perfectionis, et postea prae- 
mium iustiflcationis e praeceptis: et erit tibi thesaurus: h. e. 
« thesaurum > appellat mercedem iustificationis, non autem 
« vitam », quia de opibus sermo erat; et ostendit non ab eo 
ablata esse illa quae habet, quando donantur pauperibus, sed 
augmentari sicut thesaurum indeficientem. Rursus, per thesaurum 
indicavit abundantiam mercedis, quae spoliari nequit. — Et 
veni post me; h. e. facias quae a me praecipiuntur, et parata 
sit anima tua ad passiones et mortem pro me. 

v. 22) Et abiit aegre ferens. *Quare aegre tulit? Postea 
ostendit evangelista: Erant enim ei multae possessiones. 
Maior enim et gravior est dolor, cum multae sint apes, Tun 
cum exiguae, 

v. 23) Difficile est diviti. Non quicumque possessiones ha- 
bet, divitem vocat, sed eum qui cum nimia diligentia acquirit 
pecuniam et ponit spem suam in eis quae videntur et trans- 
eunt. — Facilius est camelo. Cyrillus camelum vocat funem 
crassum quo alligant naves !. Moses bar Cepha trabem solidam, 
quae sursum in medio aedificii ponitur, camelum appellat, cui 
innituntur cetera ligna ex utraque parte; et huiusmodi tectum 
appellatur camelus. Alii: camelum carnalem et naturalem 
innuit; in graeca lingua x&ptmog dicitur. 

v. 20) Quis potest salvari? Quare turbati sunt discipuli, 
cum pauperes et miseri essent? Pro aliis enim doluerunt et 
indiguerunt consolatione ab eo. — Et illud autem: Intwitus 
est eos lesus; h. e. intuitu suo placanti roboravit eos et solvit 
eorum timorem, — Apud homines hoc mon...; h. e. Quae 
apud homines impossibilia sunt, virtuti divinae sunt possibilia. 


! Patr. Gr., t. LXXII, col. 429. 

Tu autem noli in dorsum cadere et quasi ab impossibilibus 
removeri, sed proice opes, et discede a cupidine, et ora 
Deum ut te adiuvet, et ecce capax factus est et dignus 
vitae, 

v. 27) Ecce nos reliquimus omnia. Non propter seipsum 
tantum loquutus est Simon, sed et propter omnes pauperes et 
miseros, ut sciant quod etiam absque bonis acquirere possint 
regnum. Duo postulavit Dominus noster ab illo divite: ut daret 
omnia quae habuit, et ut adhaereret ei; et Petrus de *utroque 
locutus est: Eece reliquimus omnia, et sequuti sumus te. 
Quod autem sequuti sint eum, causa fuit cur relinquerent omnia 
et adhaererent ei. 

v. 28) Sedebitis et vos super duodecim sedes. Et cum 
Iudas non sessurus sit, quomodo adimplebitur illud duodecim ? 
Et dicimus: Dixit Deus per Ieremiam prophetam 1: Si loquar 
adversus populum et adversus regnum ut eradicein et ce- 
tera; et rursus, in principio dixit?: Timor vester et tremor 
vester erit in omne animal; et non fuit; et quando videt eos 
peccare, minatur, et cum fiant fideles et obedientes, minas 
suas revocat; et ne desperarent propter minas, ipse mutat 
sententiam, quod accidit et erga Iudam: quia is ostendit 
se indignum promissionis, removit ab eo promissionem. Non 
prodest promissum Dei homini, si is non proferat mores pro- 
missioni congruos. 

Vos qui secuti est me. Graecus: qui adhaesistis mihi. Per 
hoc docuit Iudam, qui non adhaesit ei, exclusum esse. Et quia dixit 
vos, expandit et extendit promissionem ad omnes homines. 
Si autem dicant: Si generaliter id dixit, ad quid definivit 
(numerum) duodecim? Sciant isti, non propter eos qui sedibus 
sessuri sunt id dixisse, sed propter duodecim tribus Israel. 
Rursus, non eos fore iudices ait, sed: « damnabitis Iudaeos », 
sicut regina Austri et Ninivitae ?; iudicium enim ipsius solius 
est. Et non dixit: Damnabitis gentes, sed tribus Israelis; quia 
in lege etiam apostoli et Iudaei educati erant; etiam in mo- 
ribus antiquis. Et ne excusentur: Lex prohibebat nos credere, 
adducimus in medium apostolos qui acceperunt legem *anti- 
quam et crediderunt in Christum. Et hoc est illud: Hi erunt 


! IER., XVII, 7. — * Gen., 1x, 2. — * Cf. MATTH., X11, 44, 42. 

vobis iudices !. Et quid magni promisit apostolis, si id quod 
habent regina Austri et Ninivitae habituri sint? Et dicimus: 
Plura. Illos quidem dixit staturos, apostolos autem sessuros. 
Etsi revera non indicantur sedes, sed laudem et honorem in- 
finitum significavit per « sedes »; Filius enim solus sedebit et 
iudicabit. — 

v. 29) Quicumque reliquerit domos aut fratres aut so- 
rores. Non ut rumpant matrimonium dicit; sed sicut dixit 
de anima: Qui perdiderit eam pro me *, non praecipiens ut 
occidamus animam nostram, nec ut separemus eam ante solu- 
tionem a corpore, docet prae omnibus in honore nobis haben- 
dum esse timorem Dei, prae uxore et fratribus et familia et 
stirpe. — Videtur insuper etiam persecutionem innuere, quia 
enim patres multi erant qui trahebant filios suos ad iniqui- 
tatem, similiter mulieres viros suos; et statuit, quando haec 
accident, melius esse ut discedamus. 

v. 30) Multi sunt primi, qui erunt novisstint; h. e. pecu- 
liariter, primi qui facti sunt novissimi, sunt Pharisaei, et no- 
vissini qui facti sunt primi, apostoli sunt; communiter autem, 
primi, fideles qui apostatae fiunt sunt ultimi, et ultimi primi 
sunt infideles qui credunt et transeunt ad virtutes moribus 
sanctis. Rursus, multi sunt ex illis qui in fine accesserunt ad 
veram religionem, qui ardenti amore colunt virtutes, plus quam 
ii qui videntur fideles. Et si ratione caritatis suae compara- 
buntur, primi videbuntur. Non secundum tempus, sed secundum 
voluntatem tribuitur prioritas honoris. 


*[CAPUT VICESIMUM]. 


v. 1) Simile est regnum caelorum viro patri familias. 
Virum se ipsum appellat Dominus noster; quia incarnatus est; 
regnum: praedicationem suam. Operarii (sunt) homines; vinea: 
praecepta quae statuit; tempus laboris: vita huius saeculi; dena- 
rius diurnus: ipse Dominus noster, qui laetificat operarios in 
thalamo suo; operarii quos mane conduxit: ii qui a pueritia 
aggrediuntur praxim iustitiae; (operarii) tertiae horae: qui in 
adolescentia fiunt discipuli; sextae horae: viri adulti; nonae 


1! MATTH., xri, 27. — * MATTH., x, 39; Luc., Ix, 24. 

horae: viri mediae aetatis; undecimae horae: senes. — Alio 
sensu, operarii matutini: Adam, Seth et ceteri; tertiae horae: 
qui post diluvium, Abraham et Isaac et Iacob; sextae: Moses 
et Aaron, et Iosue filius Nün, et prophetae usque ad Dominum 
nostrum; nonae: qui ab eius nativitate usque ad crucifi- 
xionem eius, duodecim apostoli et septuaginta duo praecones 
evangelii, et alii; undecimae: latro et qui colent virtutem 
usque in finem, sicut Martyres et JConfessores. — Alio 
modo, vinea: fideles; vir: Deus; operarii: viri optimi; ma- 
tutinum: initium evangelii; stipulatio cum operariis: spatium 
vitae; missio in vineam: separatio ad opus ministerii; dies 
autem: tempus ab adventu eius usque ad finem; operarii ma- 
tutini: qui tunc crediderunt, cum in terra conversaretur; ter- 
tiae horae: qui post adscensionem eius; sextae et nonae: 
qui in generationibus subsequentibus crediderunt. — Rursus, 
vinea: praxis est iustitiae, operarii: cultores iustitiae; qui stant 
otiosi: qui remoti sunt a doctrina, quia non venerant in mun- 
dum; *undecimae, vocat illos qui in fine mundi credituri sunt; 
de quibus pulchre (evangelista) dixit: Nemo conduxit nos, 
ut indicaret non ex ipsis repetendam esse causam, sed quia 
nondum nati erant, et postquam nati sunt, acceperunt scien- 
tiam bonorum. — Rursus, undecima hora exivit Dominus 
vineae ex Ephrata (i. e. Bethlehem). 

v. 7) Dicunt ei: Nemo conducit nos; h. e. quia leges et 
praecepta nemo eos edocuit et erudivit. — Et invenit alios; 
h. e. vidit gentes sine operibus iustitiae, et exprobravit eos: 
Quare otiosi? 

v. 8) Cum aulem advenisset vespera; h. e. finis mundi 
huius, quando fiet resurrectio universalis. Procurator: iustitia 
Dei, retribuens cuique secundum laborem eius !. Merces et dena- 
rius: retributiones quibus retribuentur iusti in regno. — El 
incipiens a novissimis; propter difficultatem ultimi temporis, 
quemadmodum dixit ?: Venient tempora dura. Et deinde, quia 
vocandi sunt ultimi in vita: non enim morientur, sed asse- 
quetur eos vivos et immutabuntur 3. Rursum, incipiens a novis- 
simis, quia in regnò non est invidia: est enim locus ab in- 


! Cf. supra, xv1, 27; Rom., 11, 6. — * H Tim., ur, 1. — * Cf I Thess., 
IV, 15-17; 1 Cor., xv, 51-52. 

vidia mundus; et quia miracula non fient in fine sicut ante- 
rioribus temporibus. 

v. 12) Hi novissimi unam horam laborarunt. Hora exi- 
guitatem temporis indicat, aut ultimum tempus vitae, 'aut in 
mense, aut in hebdomade annorum vel dierum !, sicut latro 
et peccatrix, qui brevi tempore iustificati sunt. Et pares 
illos fecisti nobis; aequalitatem mercedis non quoad integram 
retributionem asserit, sed quoad ingressum in regnum; non 
enim omnes qui operati sunt iustitiam, cum apostolis *dele- 
ctabuntur. Qui portavimus pondus diei;h. e. primi pondus 
laborum et mala multa perpessi sunt a Iudaeis et paganis. — 
Quare non omnes simul conduxit? Quantum ad ipsum attinet 
omnes simul conduxit, eo quod mane exivit?. Si autem non 
omnes simul audierunt, mentis dispositio fecit discrimen inter 
eos qui mane et qui tertia hora (conducti sunt). Alii quidem 
in pueritia vocati sunt, alii in iuventute aut in senectute. 
Quando enim sciebat eos audituros, tunc eos vocabat. — Rur- 
sum, quinque vicibus vocati sunt, quia in quinque sensibus 
subsistit homo, (qui sunt) visus, auditus, olfactus, gustus, tactus ; 
et per, quinque aetates adscendit : (qui sunt) foetus, infans, puer, 
iuvenis, vir perfectus. Et Lex quinque libris constat; ct quinque 
foedera pepigit Deus eum humanitate: cum Adam, Noe, Abraham, 
Mose, et per Filium suum dilectum, sicut dixit Paulus ?; et non 
est amplius locus ad foedus, quia pervenit mundus ad perfe- 
ctionem. 

v. 16) Ita erunt novissimi primi; h. e. (ostendit *) primos et 
novissimos in eadem retributione bonorum aequales, nam acce- 
perunt singuli denarium ; non autem alios egredi et alios in- 
gredi. Rursum, nec prioritas nec posterioritas iuvat aut laedet 
eos qui laborant in evangelio meo, sed conscientia pura et fides 
perfecta. — Alio modo, erunt primi novissimi: videtur mihi 
Iudaeos fuisse primos et populum electum; in fine autem, cum 
non crediderint evangelio, facti sunt novissimi. Novissimi autem 


' Textus obscurus et fortasse mutilus; sensus videtur esse; Per horam 
signifieari ultimum vitae tempus, sive aliquot annos, sive aliquot 
menses, sive etiam aliquot dies. — * Sie legendum videtur, mutata 
cod. interpunetione. — * Cf. Hebr., 1x, 15. — * Ad sensum percipien- 
dum, cf. CunvsosToMr, In Matth. homil. LXIV (Patr. gr., t. LVII, 
col. 612), unde haec, et alia plura, desumpta sunt. 

qui facti sunt primi, gentes sunt, quae se converterunt ab 
errore et crediderunt evangelio, et factae sunt primi. Haec pa- 
rabola composita est ut *alacriores faciat illos qui in senectute 
ultima convertuntur et boni fiunt; et ne opinentur aliquid 
minus se obtenturos, inducit et ostendit ultimos bonis primo- 
rum fruentes; non quidem ut manifestet (parabola) cruciari, et 
morderi, et aemulari ne id fiat illos (primos), sed ut ostendat 
eos qui in senectute (vocati sunt) tanto honore gavisos 
esse ut nasceretur invidia erga novissimos; etsi ibi non est 
invidia. 

v. 17) Adscensurus autem erat Iesus in Ierusalem. Non 
statim adscendit Hierosolyma, sed postquam sanavit turbas et 
operatus est miracula. — Et assumpsit duodecim discipulos 
suos. Peculiariter loquutus est cum eis, ne exiret verbum de 
passione apud plures et scandalizarentur. Monebat enim eos, 
ne obliviscerentur passionem: paulatim educabat mentem eorum 
de negotio passionis, ut scirent eum voluntarie ferre passionem, 
non autem, eum ipse eam ignoraret, ad eam accessisse. 

v. 19) Et tertia die resurget. Non autem dixit. quod alius 
suscitaturus sit eum, sed quod ipse resurget. 

v. 20) Tunc accessit. ad eun mater filiorum Zebedaei. 
Evangelistae alii dicunt ipsos filios accessisse !. Et utrumque 
accidit; sumpserunt enim matrem suam secum, ut maiorem fa- 
cerent precationem, et deinde, quia erubescebant et pudore 
afliciebantur ii dwm soli sunt. Et qua ex causa ad hoc vene- 
runt? Quia viderunt se magis honorari quam alios, coniec- 
tarunt ex hoc honore se hane petitionem obtenturos. 

v. 21) Et quid vis? Non quod ignoraret, interrogavit eam. 
Hi enim, erubescentes, seorsum a sociis suis rogarunt eum. 
Ut. sedeant filii mei, unus ad dexteram tuam et alter ad 
*sinist''am tuam. Primas sedes postularunt. Persuasum habe- 
bant se maiorem quam alios honorem habere, sed timebant ne 
forte Petrus sederet ante eos, Putabant enini regnum caelorum 
materiale esse et statim in terra manifestandum, sicut dixit 
Lucas ?: eo quod esset prope Hierosolyma; putabant enim 
quod confestim manifeslaretur veqnui caeloruin. 

v. 22) Nescilis quid petatis. Ostendit eos e passione humana 


! Cf. MARC, x, 35 et seq. Lucas et Iohannes silent. — * Cf. Ltc., xix, 11. 

petivisse hanc petitionem, et regnum caelorum esse supra 
eorum cognitionem et petitionem, valdeque sublime et virtutes 
supernas exsuperans. Potestis bibere calicem? h. e. necem. 
Baptismum !, h. e. mors. Appellavit mortem suam « bapti- 
smun », ut ostenderet purificationem et condonationem ab ea 
toti orbi terrarum eventuras; « calicem », quia etiamsi ad breve 
tempus inebriat, tamen in fine laetificat. Baptismus autem est 
separatio a mundanis rebus. | | 

v. 23) Calicem meum bibetis ; h. e. occidemini propter evau- 
gelium meum et moriemini propter me; et in hoc me imita- 
bimini; et digni eritis martyrio pro me. 一 Baptisino; h. e. 
quia brevi tempore captus est Dominus noster morte, et non relic- 
tus est in inferis, nec corpus eius corruptum est. Alii: calicem 
dicunt mortem. Rursus, consociat eos sibi per illud *: Calicem 
meum bibetis, quem ego bibiturus sum, et... ego baptizabor; 
ergo estote prompti et parati ad ea. Et dicit: Vos sedem et 
honorem et retributiones petitis a me, ego autem de certa- 
minibus et morte vobis loquor, quia non est tempus retrihu- 
tionis, sed caedis *et periculorum. — Ut sedeatis autein ad 
dexteram meam, id non obtinetur per petitionem, neque 
sinpliciter per largitionem; sed praemia sunt laborum et mo- 
lestiarum quae hic (tolerantur). — Non meum est: nec infir- 
mitatem aut impossibilitatem per illud ostendit, sed iustitiam. 
Dixit enim: non est meum, sed illorum qui seipsos, per su- 
dores et labores, eo dignos fecerunt. Rursum, nequaquam se- 
debit aliquis ad dexteram et ad sinistram eius; nemini pervia 
est illa sedes, nec sanctis, nec apostolis, nec angelis. Et evidens 
est eo quod Paulus quasi honorem Unigeniti solius eam (se- 
dem) indicat, dicens 8: Cuiuam angelorum unquam dixit 
Deus: Sede a dextera. mea? Filio autein dixit: Sedes tua... 
Ergo nemo sedebit, sed iuxta opinionem filiorum Zebedaei 
dixit « sedebunt », eis morem gerens. Neque notitiam habe- 
bant huius sedis altae et throni ad dexteram Dei Patris, cum 
id peterent; sed unum cupiebant, nempe summis (honoribus) 
frui. Et dixit eis Christus: quod moriamini et occidamini pro- 
pter me, non satis est ad obtinendum vobis ut fruamini prima 
sede et teneatis primum ordinem. Si enim fuerit alius qui 

in martyrio et nece acquisivit virtutem maiorem quam vos, 
non eo quod amo vos plus quam ceteros, amovebo illun qui com- 
mendatur operibus, ut darem vobis primos ordines; quia in- 
congruum est. Verum, haec non dixit aperte, sed secreto, ne 
contristaret eos. — Sev iis quibus paratum est a Patre meo; 
h. e. iis *qui ostenderunt se, per opera bona, eo dignos, sicut 
dixit sanctus Theologus !. Addidit, quibus datuin est, quod non 
tantum a Patre acceperunt, sed etiam ipsi sibi dederunt. 一 
A Petre meo; etsi dixit: a Patre meo, tamen et ipsius est 
id dare; et evidens est ex illo*: Quae enim Paler operatur, 
haec etiam Filius operatur, et: Orne iudicium dedit 
“ilio 3, et ex illo Pauli *: Parata est mihi corona, quain 
retribuet mihi Dominus meus. Verumtamen dixit: Non 
est meum dare, ut adhortaretur eos ad habendam curan de 
bonis moribus. — Rursum, quemadmodum cum quis proponit 
certamina et promittit coronas illis qui vicerint, si accedant 
ad eum duo viri, amici eius, qui non certaverunt, et dicant 
ei: Corona nos, is autem respondeat: Non est meum coronare 
vos, sed eos quibus paratum est per certamen; non dicimus 
proponentem certamina, propter impotentiam suam non dare 
eis, sed propter iustitiam suam et rectitudinem suam; ita et 
Christus fecit erga filios Zebedaei. Non eius qui proponit cer- 
tamina est collocare athletas ad dexteram suam et sinistram 
suam, sed ipsorum est athletarum qui legitime vincunt. Rur- 
suni, collocavit Dominus noster iu cruce iniquos et iustos ad 
dexteram suam et ad sinistram suam; post resurrectionem ad 
dexteram suam collocabit sanctos. Rursum, non concessit peti- 
tionem filiorum Zebedaei, quia promiserat primatum Petro: et 
sj promisisset altera vice, otiosa evasisset. prima. 

v. 24) Cum autem audirent decem, indignati sunt ad- 
rersus duos fratres. Et quando indignati sunt? Quando re- 
prehendit et pudefecit Christus Iacobum et Iohannem. *Non 
enim perfecti erant apostoli ante erucifixionem; et evidens est 
eo quod dum illi duo fratres passione laborabant superbiae et 
eupidinis gloriae, decem ceteri passione laborabant invidiae 
et irae. Ned animadverte, quomodo post. crucifixionem libe- 


! Patr. Gr., XXXVI, col. 300-301. — ? Ion., v, 19. 一 ? lon, v, 22. 
— * II Tòn., 1v, 8. 


10 


15 


20 


30 


10 


1$ 


-« 317 J) 
rati sunt a passionibus et Iohannes concedit Petro ut introeat 
prior in sepulcrum, et multa alia quae in libro Actuum 
scripta sunt. 

v. 29) Et vocarit eos Iesus: vocando pacavit eos. Illi duo 
fratres prope illum erant, si quidem seorsum loquuti sunt cum 
eo; et ideo vocavit decem ad se. — Scitis quod principes 
gentium; h. e. quod optarent esse primi et tenere primum 
locum, est contentio gentium profanarum propria. 

v. 26) Sit vobis minister; h. e. apud me novissimus primus 
est; et profert demonstrationem a se ipso. 

v. 28) Sicut Filius hominis non venit. ministrari; h. e. 
cum rex virtutum supernarum sim, homo factus sum et accepi 
ut contemnerer, ut paterer, ut morerer, et dabo animam meam 
redemptionem pro inimicis. Tu autem si humilieris, propter 
teipsum huiniliaris, ego vero propter te. 

v. 20) Et cum exiret Iesus Ierichunte. lericho significat 
hunc mundum; Ierusalem autem, mundum futurum. Ierusalem 
interpretatur « lux mundi »; lerusalem: visio pacis. Et idem 
est sensus utriusque explicationis. 

v. 30) Et ecce duo caeci sedebant secus viam; h. e. non 
habebant ductorem, et non poterant videre eum, et ideo secus 
viam sederunt. Marcus ! de uno caeco loquutus est; et appel- 
latur Timaeus, filius Timaei, h. e. ab opacitate (atimüta) 
oculorum suorum, caecus, filius caeci; Matthaeus *de duobus 
caecis loquitur. Et dicimus: Aut unus ex illis caecis nomina- 
batur Timaeus, et Marcus eum commeniorat; aut duo niiracula 
fecit in illo itinere et visum restituit his duobus caecis, sicut 
dixit Mattliaeus, et huic alteri qui appallabatur Timaeus, sicut 
dixit Marcus. — Miserere nostri, Domine, fili David; h. e. 
Dominum et Deum super omnia professi sunt eum, etsi fuit 
secundum carnem filius Davidis. 

v. 31) Turbae autem increpabant eos. Perinisit turbis ut 
eis silentium imponerent, ut eo magis manifestaretur alacritas 
eorum. 

v. 32) Quid vultis? Non quod ignoret interrogat; sed ut 
imitaretur. Patrem suum qui interrogavit *: Ubi es? Adam; 
et ad Cainum ?: Ubi est frater tius?; ot ad Mosen 4: 

Quid est hoc in manu tua? Rursum, ut files caecorum 
appareat et nota sit, et incredulitas Iudaeorum manifestaretur. 
Hursum,' ne putarent Iudaei alia petivisse caecos, et alia eis 
dedisse (Iesum). 

v. 34) El tetigit oculos eorum, et statim aperti sunt; s 
h. e. duo in hac sanatione manifestavit, quae solius Dei sunt: 
non per orationem sanavit eos, sed auctoritate, et non cuni mora 
sed citius. — Et secuti sunt eum. Multi postquam sanati 
sunt, ingrati fuerunt; et hi vero ante sanationem visi sunt 
patientes et sectatores, et post sanationem laudatores, et secuti 10 
sunt eum. 

CORPUS SCRIPTORUM CHRISTIANORUM ORIENTALIUM 


MONITUM. 


Ex aquo tempore Corpus Seriplorum Christianorum Orien- 
lulium edere aggressi sumus, soliicite eogitabamus qua tandem 
atione opus tantae molis ad finem perducere possemus. Metue- 
bamus enim ne, uno alterove nostrum deficiente, res tota 


perielitaretur. Nune vero omni metu feliciter liberati sumus., 


Consortium enim inierunt Universitas catholica Americae et 
Universitas catholica Lovaniensis, ut opus comimmi consilio 
sine intermissione eontiuuaretur et perficeretur. 

Et nune. fansti huius. consensus viros eruditos. certiores 
facere. sir; ulque gratias omnibus agere qui hucusque, in incepto 
multis difficultatibus impedito, tanta et. tam indefessa. sollici- 
tudine nos aditvaruat, nobis est iucundissimum. 

Kal. Itnuaur. anui MDCCCCNIH. 


L-R. Cuabor. I. Guipr. H. HyvgnNar. 


Universitas eatholica Americae et Universitas catholica Lova- 
niensis, orientalibus litteris favere. et ecclesiasticas disciplinas 
promovere cupientes Corpus Neriptorum ^ Christianorum 
Orientalis Co utriusque. Universitatis consilio perti- 
ciendum, libenter suseeperunt. 

Eadem fere methodus ae antea adhibebitur; nec. doctorum 
VOL qui primis voluminibus exceudendis praeerant auxilio 
Universitates privabuntur, si quidem, nt prius, de svriacis 
Cirpot, de aethiopieis CO de copticis HyvEnNAT curabunt; 
eis adiuugetur L FORGET, professor Lovaniensis, qui arabicis 
libris operam  navabit. 

Dr. L-DS Ciapor, de tota. eolleetione. tam bene meritus, Se- 
eretarius generalis ex delegatione nostra. instilutus. est. 

 Enixe rogamus viros eruditos, quotquot. orientalibus addicti 

suut. studiis, ut, ad optatum finem tutius eitiusque attingendum 
nobisciim adlaborare velint; Qui autem Imie petitioni nostrae 
annuere aequum habebunt. uni ex supra memoratis Doctoribus 
tentene Sua apertant. 


Kal. Januar. anni MDbOcOCCNILL 


D. LAbDEUZE lH. S. SHAHAN 


Reet. Univ, cath. Lovaniensis. ector Univ. cath. Americae, 

